Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ឆ្នាំ២០២៣ គួរទិញអចលនទ្រព្យមួយណាអាចដាក់ជួលបានថ្លៃ ខណៈអ្នកជំនាញប្រាប់បែបនេះ	https://business-cambodia.com/articles/kong-kimseng-three-real-estate-good-for-invest	នៅដើមឆ្នាំថ្មី ២០២៣  ប្រហែលមានបងប្អូនប្រជាពលរដ្ឋ ក៏ដូចជាវិនិយោគិនជាច្រើន កំពុងស្វែងរក អចលនទ្រព្យណាដែលវិនិយោគទៅឆាប់ឃើញផលចំណេញ។ យ៉ាងណាឆ្នាំ២០២៣ នេះគឺជាឆ្នាំដ៏ល្អមួយសម្រាប់ការវិនិយោគលើអលចនទ្រព្យ ក៏នៅមានតម្លៃល្អខ្លាំងនៅក្នុងទីផ្សារបច្ចុប្បន្ន ល្អសម្រាប់ការវិនិយោគ ។ ទាក់ទងនិងការវិនិយោគខាងលើនេះផងដែរអ្នកជំនាញអចលនទ្រព្យលោក គង់ គីមសេង  នាយកផ្នែកលក់ និងទីផ្សារ ប្រចាំក្រុមហ៊ុន Making Property Easy Co., Ltd បានប្រាប់ Business Cambodia យ៉ាងដូច្នេះថា ចំពោះ អចលនទ្រព្យដែលដាក់ជួលហើយទទួលផលចំណេញបានលឿនមានដូចជា៖ ដីអាជីវកម្ម ខុនដូ និង ផ្ទះអាជីវកម្ម ជាដើម។  លោក គង់ គីមសេង បានបន្តថាចំពោះអលនទ្រព្យដែលឆាប់ទទួលបានផលចំណេញវិញគឺជាការទិញហើយដាក់ជួល  ដោយក្នុងនោះរួមមាន៖ ១. ដីអាជីវកម្ម សម្រាប់ដីមួយប្រភេទនេះ គឺស្ថិតនៅជុំវិញក្រុង ដែលមាននៅក្នុងក្រុង តំបន់ជាយក្រុង និងទីប្រជុំជន ។ ដីប្រភេទនេះជាដីលំដាប់លេខ១ដោយហេតុថាមានតម្រូវការខ្ពស់ និងអាចបំពេញអោយតម្រូវការជាទីតាំងអាជីវកម្មនាពេលអនាគតដូចជាភោជនីយដ្ឋាន ហាងកាហ្វេ យានដ្ឋានជួសជុលរថយន្ត កន្លែងដាក់តាំងលក់ផលិតផល (showroom) ហាងទំនិញ និងឃ្លាំងជាដើម។ ចំណុចគួរកត់សម្គាល់ ទីតាំងដីប្រភេទនេះមិនត្រឹមតែមានតម្រូវការខ្ពស់នោះទេ ផ្ទុយទៅវិញមានការផ្គត់ផ្គង់ទាបនៅឡើយបើប្រៀបធៀបទីតាំងសំរាប់ការសាងសង់ជាលំនៅឋាន។ ២.ខុនដូ ចំពោះខុនដូវិញលោក គង់ គីមសេង បានបញ្ជាក់ថាខុនដូ គឺមិនចាំបាច់ចំណាយលុយច្រើនដូចដី ឬក៏ផ្ទះអាជីវកម្មនោះទេ។ ដោយលោកអ្នកអាចអាចប្រើប្រាស់កញ្ចប់ថវិកាចាប់ពីខ្ទង់ ៦x,xxx ដុល្លារ ជាងឡើងទៅ និងវិនិយោគលើគម្រោងខុនដូដែលសាងសង់រួចរាល់១០០ភាគរយក៏អាចដាក់ជួលបានភ្លាមៗផងដែរ។  ហើយចំពោះការដាក់ជួលវិញគឺអាចជួលបានពីចន្លោះ ៥០០ដុល្លារ ទៅ២,៥០០/ខែរយដុល្លារ ទៅតាមតំបន់ ប្រភេទខុនដូ និងទំហំបន្ទប់។ ជាក់ស្ដែងដូចជាតំបន់បឹងកេងកងជាដើម។ ៣. ផ្ទះអាជីវកម្ម ត្រង់ចំណុចនេះលោកបានឱ្យដឹងថា សម្រាប់អចលនទ្រព្យប្រភេទនេះលោកអ្នកគួរតែទិញតំបន់ណាដែលមានសក្កានុពល។ ដោយសារពេលដែលលោកអ្នកទិញទៅអាចដាក់ជួលឆាប់ចេញ ប៉ុន្តែទាំងដីនិងផ្ទះអាជីវកម្មគឺ អាចប្រើដើមទុនរាងច្រើនបន្តិច ព្រោះថារាល់ទីតាំងនីមួយៗត្រូវតែជាទីតាំងល្អ ដូច្នេះតម្លៃក៏ទៅតាំងនិងដែរ។ លោក គង់ គីមសេង ក៏បានផ្ញើសារទៅកាន់អ្នកវិនិយោគយ៉ាងដូច្នេះថា "ខ្ញុំចង់ឱ្យវិនិយោគិនទាំងអស់ គិតទៅលើគោលបំណងឱ្យច្បាស់លាស់ មុននិងសម្រេចចិត្តវិនិយោគ ដោយសួរខ្លួនឯងថា ហេតុអ្វីបានជាត្រូវវិនិយោគ? នេះជាសំនួរដ៏សំខាន់មួយ ដែលវិនិយោគិនគ្រប់រូបត្រូវសួរខ្លួនឯង" ។ លោកបន្តទៀតថា ដើម្បីមានភាពងាយស្រួល មានទំនុកចិត្ត និងសុវត្តិភាពលើការវិនិយោគ វិនិយោគិនគួរតែស្វែងរក អ្នកជំនាញ ឬក្រុមហ៊ុនភ្នាក់ងារអចលនទ្រព្យវិជ្ជាជីវៈ ដើម្បីទទួលបានការប្រឹក្សាយោបល់ដ៏ត្រឹមត្រូវមុនសម្រេចចិត្តវិនិយោគ ។ លោក គង់ គីមសេង ក៏បានបញ្ជាក់ថា ប្រសិនបើវិនិយោគិនចង់ទទួលបានការប្រឹក្សាយោបល់ដោយផ្ទាល់ជាមួយលោក លោកនិងផ្ដល់ការប្រឹក្សាយោបល់ដោយឥតគិតថ្លៃ ដោយគ្រាន់តែធ្វើការណាត់ជួបតាមរយះ ៖លេខទូរស័ព្ទ: 012 312 765តេឡេក្រាម: https://t.me/KimsengKONG_Officialហ្វេសប៊ុកផេក: https://www.facebook.com/KimsengKongOfficialPage?mibextid=LQQJ4d អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-20T04:10:52.558Z", "category": "អចលនទ្រព្យ", "views": 684, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គ្មានលុយអាជីវកម្មនឹងដួល! ថៅកែហាង ឡឺទួលកាហ្វេ បង្ហើបរឿង ៤គួរធ្វើ បើមិនចង់មានបញ្ហាលុយកាក់ពេលរកស៊ី	https://business-cambodia.com/articles/about-money-in-business	គ្រប់អាជីវកម្មស្ទើរតែទាំងអស់ដែលរស់បានដោយសារតែហិរញ្ញវត្ថុ ហេតុនេះការរៀបចំផែនការហិរញ្ញវត្ថុពិតជារឿងសំខាន់ណាស់សម្រាប់ម្ចាស់អាជីវកម្ម បើរៀបចំមិនបានត្រឹមត្រូវទេនោះ វាអាចនឹងធ្វើឱ្យអាជីវកម្មយើងដួលបាន។ដោយហេតុថាអាជីវកម្មអាចរស់បានដោយសារតែហិរញ្ញវត្ថុនេះ បើតាមរយៈការបទពិសោធន៍រកស៊ីជាច្រើនឆ្នាំក្នុងវិស័យកាហ្វេ និងមានបទពិសោធន៍ក្នុងការចាត់ចែងលុយកាក់ក្នុងរបររកស៊ី លោក គឹម គីណាល់ ម្ចាស់ហាង ឡឺទួលកាហ្វេ បានបង្ហើបរឿងធំៗចំនួន ៤ ដែលអ្នករកស៊ីគួរធ្វើ បើមិនចង់មានបញ្ហាលុយកាក់ពេលរកស៊ី ដោយក្នុងនោះមាន ៖ ១.ចំណាយតែលើរបស់ចាំបាច់ បើតាមការលើកឡើងរបស់លោក គីណាល់ បានលើកឡើងថា “ជាទូទៅការចាត់ចែងលុយកាក់របស់ហាងខ្ញុំគឺចំណាយលុយទៅលើរបស់ណាដែលចាំបាច់ប៉ុណ្ណោះ បើរបស់ណាអាចប្រើបានយើងក៏ប្រើសិន” ជាការពិតណាស់ ការចាយលុយពេលរកស៊ីពិតជាសំខាន់ ប្រសិនបើចាយខុស ចាយខ្ជះខ្ជាយរបស់មិនគួរទិញក៏ទិញដែរនោះ ទោះតម្លៃថោក ថ្លៃក្តីវាក៏ជាលុយដែរ។ហេតុនេះហើយ មុននឹងធ្វើការចាយវាយទៅលើអ្វីមួយគួរតែគិតពិចារណាសិនថា បន្ទាប់ពីចំណាយទៅលើរបស់នោះហើយ តើវានឹងបានផ្តល់ផលចំណេញអ្វីខ្លះត្រឡប់មកវិញ ផ្ទុយទៅវិញបើចេះតែចាយលុយទិញទៅដោយមិនបានពិចារណានោះយើងនឹងទម្លាប់ចាយមិនមានសណ្តាប់ធ្លាប់បន្តិចម្តងៗក្លាយជាទម្លាប់ចាយជាក់ជាមិនខាន់ឡើយ។ ២.មានលុយតម្កល់ មិនថាធ្វើការ ឬ រកស៊ីត្រូវតែមានលុយតម្កល់ទោះតិចឬច្រើនក៏ដោយ ដើម្បីជាការត្រៀមសម្រាប់ពេលគ្រាអាសន្នយើងអាចយកលុយនោះមកប្រើប្រាស់សង្គ្រោះបាន។ជាក់ស្តែងចំពោះលោក គីណាល់ វិញលោកក៏បានប្រើក្បួននេះផ្ទាល់ផងដែរ ពោលគឺលោកបាន យកលុយមួយចំនួនដែលបានពីការងារក្រៅពីរបរហាងកាហ្វេ និងលុយចំណេញខ្លះពីអាជីវកម្មទៅសន្សំ ឬតម្កល់ទុកសម្រាប់ជាកញ្ចប់សង្គ្រោះពេលអាជីវកម្មត្រូវការលុយដើម្បីដោះស្រាយបញ្ហា។បើតាមបទសម្ភាសន៍ជាមួយចាបក្រហមលោកបានឱ្យថា “នៅអំឡុងពេលបើកហាងដំបូងគឺចំពេលផ្ទុះកូវីដ១៩ ហាងខ្ញុំក៏រងផលប៉ះពាល់បិទដូចហាងគេដទៃដែរ ដែលជាហេតុធ្វើឱ្យចំណូលក៏បាត់ ប៉ុន្តែសំណាងពេលនោះខ្ញុំមានលុយតម្កល់សម្រាប់ដោះស្រាយបញ្ហាក្នុងអាជីវកម្ម កុំអីខ្ញុំក៏ពិបាកដែរ”។ហេតុដូចនេះសម្រាប់អ្នកជំនាន់ក្រោយនៅពេលចេញរកស៊ី គួរតែត្រៀមលុយតម្កល់ទុកទើបជាការប្រសើរ ដើម្បីចៀសវាងមានបញ្ហាគ្មានលុយបង្វិល។ ៣.ចាយឱ្យចំគោលដៅ បន្ថែមពីការចាត់ចែងប្រាក់តម្កល់ អ្វីដែលចាំបាច់មួយទៀតនោះគឺការចាយវាយឱ្យចំគោលដៅ ត្រង់ចំណុចនេះមានភាពស្រដៀងគ្នាទៅនឹងចំណុចទី១ដែរ ប៉ុន្តែការចាយវាយឱ្យចំគោលដៅនេះ សំដៅទៅដល់ការចាយលុយឱ្យចំកន្លែង ចំចំណុចខ្វះខាត ជាកន្លែងដែលជាបញ្ហាធំក្នុងរបររកស៊ីតែម្តង ជាក់ស្តែងដូចជាករណីដែលហាង ឡឺទួលកាហ្វេដូច្នោះឯង ដំបូងហាងមួយនេះគ្រាន់ជាតូបតួចមួយប៉ុណ្ណោះតែក្រោយលោក គីណាល់ ក៏ចាយទុនពង្រីកបន្ថែម ដើម្បីឱ្យមានកន្លែងអង្គុយកាន់តែធំទូលាយជាងមុន ដែលអាចទទួលភ្ញៀវបានកាន់តែច្រើនហើយចំណូលក៏កាន់តែកើន។ ៤.បន្ថែមប្រភពចំណូល ចំណុចចុងក្រោយដែលសំខាន់ដែរនោះគឺ ត្រូវមានប្រភពចំណូលបន្ថែម មិនថាការរកស៊ីរបរតូចធំ ការងារតូចធំនោះទេគឺគួរតែមានបន្ថែម ព្រោះវាប្រភពចំណូលក្រៅនេះ វាអាចសង្គ្រោះការរកស៊ី និងម្ចាស់អាជីវកម្មបានដូចគ្នាទៅនឹងការមានលុយតម្កល់ក្នុងកុងអ៊ីចឹងដែរ។មិនខុសពីលោក គីណាល់ បន្ថែមពីរបរកាហ្វេ លោកនៅមានការងារផ្សេងទៀតដូចជាការវិនិយោគទៅលើអចលនទ្រព្យ នៅពេលអចលនទ្រព្យចំណេញលោកយកលុយនោះមកបញ្ចូលក្នុងអាជីវកម្មហាងកាហ្វេ ហើយពេលហាងកាហ្វេចំណេញលោកក៏យកលុយនោះទៅវិនិយោគលើអចលនទ្រព្យខ្លះនិងដកសន្សំខ្លះ ហេតុនេះហើយទើបធ្វើឱ្យការរកស៊ីរបស់សហគ្រិនជើងចាស់មួយទទួលបានជោគជ័យមកដល់ពេលបច្ចុប្បន្ន ព្រោះតែលោកមានផែនការច្បាស់លាស់បែបនេះ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-20T04:03:21.723Z", "category": "ចាប់ផ្តើមអាជីវកម្ម", "views": 365, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ហ្វរ៉េសអ៊ិនធឺអ៊ែកទីវ កម្ពុជា និង ធនាគារ ស្ថាបនា ពង្រីកការផ្តល់ជូនប័ណ្ណទូទាត់ឌីជីថល តាមរយៈសេវាទូទាត់វិក្កយបត្រ	https://business-cambodia.com/articles/forest-interactive-cambodia-and-sathapana-bank	ភ្នំពេញ ថ្ងៃទី ២០ ខែកុម្ភៈ ឆ្នាំ ២០២៣ - ហ្វរ៉េសអ៊ិនធឺអ៊ែកទីវ កម្ពុជា (Forest Interactive Cambodia) ដែលជាក្រុមហ៊ុន ទូរគមនាគមន៍ឈានមុខគេ ចាប់ដៃគូជាមួយ ធនាគារ ស្ថាបនា ដែលជាធនាគារពាណិជ្ជឈានមុខគេមួយ ក្នុងប្រទេសកម្ពុជា ដើម្បីពង្រីកការផ្តល់ប័ណ្ណទូទាត់ឌីជីថល ជាមួយសេវាទូទាត់វិក្កយបត្រសម្រាប់អតិថិជន។ ភាពជាដៃគូថ្មីនេះនឹងផ្តល់លទ្ធភាពឱ្យ អតិថិជនរបស់ធនាគារ ស្ថាបនា អាចរីករាយជាមួយនឹងមាតិកា ឌីជីថលលំដាប់ខ្ពស់ដូចជា Mobile Legends Bang Bang PUBG Mobile Garena Discord Netflix Spotify Amazon Play Station VALORANT  Marvel Razer Gold និងប័ណ្ណដែលទាក់ទងនឹង ការកម្សាន្តផ្សេងៗទៀតជាច្រើន។ ជាមួយនឹងភាពជាដៃគូនេះ អតិថិជនរបស់ធនាគារ ស្ថាបនា អាចទិញប័ណ្ណទូទាត់ឌីជីថលដោយគ្រាន់តែ ប្រើចង្អុលដៃតែប៉ុណ្ណោ ។ សេវាកម្មនេះនឹងដំណើរការនៅ ថ្ងៃទី ២០ ខែកុម្ភៈ ឆ្នាំ ២០២៣ ហើយអ្នកប្រើប្រាស់អាចទាញយក កម្មវិធីស្ថាបនា ម៉ូបាល នៅលើ Google Play  App Store  AppGallery  ដើម្បីរីករាយជាមួយនឹងការបញ្ចុះតម្លៃរហូតដល់ ៥0% ចាប់ពី ថ្ងៃទី ២0 ខែកុម្ភៈ ឆ្នាំ ២០២៣ រហូតដល់ ថ្ងៃទី ៥ ខែមីនា ឆ្នាំ ២០២៣។ លោក តូ សុខណាង  នាយកគ្រប់គ្រងប្រចាំប្រទេសរបស់ក្រុមហ៊ុន ហ្វរ៉េសអ៊ិនធឺអ៊ែកទីវ កម្ពុជា បានមានប្រសាសន៍ថា “ការបើកឱកាសសម្រាប់ការទូទាត់តាមឌីជីថល និងភាពជាដៃគូរួមគ្នារវាង ធនាគារ ស្ថាបនា និងក្រុមហ៊ុន  ហ្វរ៉េសអ៊ិនធឺអ៊ែកទីវ កម្ពុជា បាននាំមកនូវភាពងាយស្រួល ភាពបត់បែន ភាពជឿជាក់ និងសុវត្ថិភាពដល់អ្នកប្រើប្រាស់ ។ យើងប្តេជ្ញាចិត្តដើម្បីធ្វើបដិវត្តន៍បទពិសោធន៍នៃការទូទាត់ តាមប្រព័ន្ធឌីជីថល ដែលតាមរយៈភាពជាដៃគូនេះនឹងអនុញ្ញាតឱ្យមានភាពងាយស្រួលក្នុងការប្រើប្រាស់ សេវាកម្ម និងផលិតផល តាមរយៈកម្មវិធីស្ថាបនា ម៉ូបាល របស់ធនាគារ ស្ថាបនា ។ កិច្ចសហការនេះមិនត្រឹមតែលើកកម្ពស់ការទូទាត់តាមឌីជីថលប៉ុណ្ណោះទេ ប៉ុន្តែថែមទាំងផ្តល់ជូន អតិថិជនរបស់ធនាគារ ស្ថាបនា នូវប័ណ្ណទូទាត់ដែលទាក់ទងនឹងហ្គេម កម្សាន្ត និងកម្មវិធីកម្សាន្តយ៉ាងទូលំទូលាយផ្សេងៗទៀតផងដែរ ។ តាមរយៈភាពជាដៃគូនេះ ធនាគារ ស្ថាបនា បាននឹងកំពុងបោះជំហាន ដ៏សំខាន់មួយឆ្ពោះទៅរកការផ្តល់ជូនអតិថិជនរបស់ខ្លួននូវជំរើសដ៌សម្បូរបែបសម្រាប់តម្រូវការកម្សាន្ត ឌីជីថល របស់ពួកគេ ។ លោក សុខណាង បន្ថែមថា “យើងមានសេចក្តីរំភើបរីករាយដែលបានចាប់ដៃគូជាមួយ ធនាគារ ស្ថាបនា ដែលត្រូវបានទទួលស្គាល់ថាជាធនាគារពាណិជ្ជឈានមុខគេនៅក្នុងប្រទេស ។ តាមរយៈបទពិសោធន៍ ឧស្សាហកម្មរយៈពេល 16 ឆ្នាំរបស់យើងនៅក្នុងបច្ចេកវិទ្យាទូរសព្ទចល័ត និងទំនាក់ទំនងដែលជាគ្រឺះដ៍សំខាន់ និង ជាប្រវត្តិសាស្ត្ររបស់យើងក្នុងការជំរុញដល់អាជីវកម្ម ដើម្បីបំពេញតម្រូវការរបស់ អ្នកប្រើប្រាស់សេវាកម្ម ឌីជីថល។ វេទិកាប័ណ្ណទូទាត់ឌីជីថល របស់ក្រុមហ៊ុន ហ្វរ៉េសអ៊ិនធឺអ៊ែកទីវ បានផ្តល់នូវជំរើសដ៏ទូលំទូលាយ និងសុវត្ថិភាពខ្ពស់សម្រាប់ការទិញប័ណ្ណទូរទាត់ឌីជីថលដ៏ល្បីៗ និងមានតម្លៃជាច្រើនដល់ប្រជាជនកម្ពុជា ។ លោក ហ្វុង កៃ ជីន ប្រធាននាយកប្រតិបត្តិ ធនាគារ ស្ថាបនា បានមានប្រសាសន៍ថា៖ “នៅធនាគារ ស្ថាបនា យើងតែងតែស្វែងរកមធ្យោបាយអភិវឌ្ឍសេវាធនាគារឱ្យកាន់តែល្អប្រសើរឡើង និងផ្តល់ជម្រើសជាច្រើនជូនដល់អតិថិជនរបស់យើង ។ កិច្ចសហការជាមួយ ហ្វរ៉េសអ៊ិនធឺអ៊ែកទីវ កម្ពុជា គឺជាសក្ខីភាពនៃការប្តេជ្ញាចិត្តរបស់យើងក្នុងការផ្តល់នូវសេវាកម្មហិរញ្ញវត្ថុដ៏ល្អឥតខ្ចោះ។ ហើយគោលដៅដ៏ចម្បងរបស់យើងគឺ ការផ្តល់នូវប្រតិបត្តិការធនាគារប្រចាំថ្ងៃកាន់តែងាយស្រួលជូនអតិថិជន ។ តាមរយៈភាពជាដៃគូនេះ រួមជាមួយនឹងស្ថាបនា ម៉ូបាលរូបរាងថ្មីនេះ យើងនឹងនាំមកនូវបទពិសោធន៍ធនាគារដ៏រីករាយសម្រាប់អតិថិជរបស់យើង ដើម្បីធ្វើ ប្រតិបត្តិការទិញរបស់ពួកគេប្រកបដោយសុវត្ថិភាព និងងាយស្រួល”។ សម្រាប់ព័ត៌មានបន្ថែម និងព័ត៌មានថ្មីៗ សូមចូលទៅកាន់ គេហទំព័រ របស់ធនាគារ ស្ថាបនា និង ទំព័រ ហ្វេសប៊ុក ផ្លូវការ របស់ធនាគារ ស្ថាបនា ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-20T03:29:11.511Z", "category": "PR", "views": 142, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មិនបាច់ជួលគេធ្វើទៀតទេ! ឆាប់ៗនេះ ហ្វេសប៊ុក នឹងបើកមុខងារ Blue Tick ចំណាយមិនដល់ ១២$	https://business-cambodia.com/articles/spend-less-then-12-dollars-for-meta-verified	កន្លងមកពេលដែលចង់បាន សញ្ញា Blue Tick ពីហ្វេសប៊ុក លោកអ្នកត្រូវចំណាយប្រាក់ជាច្រើនសម្រាប់ជួលអ្នកជំនាញឱ្យធ្វើវា ប៉ុន្តែថ្មីៗនេះ ស្ថាបនិកក្រុមហ៊ុន Meta លោក Mark Zuckerberg បានបង្ហើបថា អ្នកគ្រប់គ្នាអាចបើកសញ្ញា Blue Tick ដោយចំណាយប្រាក់មិនដល់ ១២ដុល្លារឡើយ។ នេះបើយោងតាមសារបង្ហោះនៅលើ ហ្វេសប៊ុកផ្លូវការរបស់លោក Mark Zuckerberg។ ស្ថាបនិកក្រុមហ៊ុន Meta បានបញ្ជាក់ផងដែរថា សេវាកម្ម Meta Verified (Blue Tick) មានតម្លៃចាប់ពី ១១.៩៩ដុល្លារក្នុងមួយខែ សម្រាប់ Web ឬ ១៤.៩៩ដុល្លារ ក្នុងមួយខែ សម្រាប់ iOS។ ពួកគេនឹងចាប់ផ្ដើមដាក់ដំណើរការនៅក្នុងប្រទេសអូស្រ្តាលី និងណូវែលសេឡង់ក្នុងសប្តាហ៍នេះ ចំណែកឯប្រទេសដទៃទៀតនឹងដំណើរការក្នុងពេលឆាប់ៗខាងមុខនេះដែរហើយ។ លោក Mark Zuckerberg បានគូសបញ្ជាក់ផងដែរថា ដើម្បីជាវសេវាកម្ម Meta Verified នេះមកប្រើបានគឺ តម្រូវឱ្យលោកអ្នកផ្ទៀងផ្ទាត់គណនីរបស់អ្នកជាមួយនឹងលេខសម្គាល់រដ្ឋាភិបាលជាមុនសិន ទើបអ្នកអាចទទួលបានសញ្ញាគ្រីសពណ៌ខៀវ និងការការពារការក្លែងបន្លំពីអ្នកដទៃដែលអះអាងថាជាអ្នក។ សូមជម្រាបផងដែរថា មុខងារថ្មីរបស់ក្រុមហ៊ុន Meta មួយនេះ អាចបង្កើនភាពត្រឹមត្រូវ ព្រមទាំងរក្សាសុវត្ថិភាពសម្រាប់អ្នកប្រើប្រាស់បានកាន់តែប្រសើរជាងមុន។ អ្វីដែលសំខាន់សម្រាប់អ្នកជាវសេវាកម្ម Meta Verified នេះនឹងទទួលបានការចូលប្រើដោយផ្ទាល់ទៅកាន់ផ្នែកជំនួយអតិថិជនថែមទៀតផង៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-20T03:00:02.260Z", "category": "ហិរញ្ញវត្ថុ", "views": 2994, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
២០២៣ឈប់ស្រ្តេសរឿងលុយ! អ្នកស្រី Vivan Tu ថាធ្វើតែរឿង៣នេះ ជួយឱ្យអ្នកលែងជួបបញ្ហាលុយ	https://business-cambodia.com/articles/3-tips-to-help-you-stop-being-stress-with-money	កើតមកជាមនុស្សពិបាកនឹងចៀសឱ្យផុតពីបញ្ហាលុយកាក់ណាស់ ប៉ុន្តែមិនមែនមានន័យថាគ្មានផ្លូវសម្រាប់ចៀសនោះទេ គ្រាន់តែអ្នកខ្លះមិនទាន់រកឃើញឬខ្លះទៀតរកឃើញហើយតែអនុវត្តន៍មិនទាន់បាន ទើបនាំឱ្យជីវិតនេះត្រូវរស់នៅត្រាំត្រែងជាមួយនឹងបញ្ហាហិរញ្ញវត្ថុយូរទៅៗ។ ពាក់ព័ន្ធជាមួយនឹងបញ្ហានេះដែរ អ្នកជំនាញហិរញ្ញវត្ថុរបស់សារព័ត៌មាន CNBC អ្នកស្រី Vivan Tu បានចែករំលែកនូវវិធីសាស្រ្ត៣យ៉ាង អាចជួយឱ្យអ្នកឈប់ស្រ្តេសរឿងលុយដូចមុន ចាប់ពីឆ្នាំ២០២៣នេះតទៅ។ ១. អនុវត្តតាមវិធីសាស្រ្ត ៥០/៣០/២០ ការពិតទៅមានក្បួនច្រើនណាស់សម្រាប់ដោះបំណុល តែអ្នកស្រី Tu ចូលចិត្តក្បួនមួយនេះជាងគេ ព្រោះវាអាចជួយឱ្យគាត់ស្រួលចាត់ចែងលុយ។ អ្នកស្រីណែនាំថា អ្នកគ្រាន់តែចាត់ចែងការចំណាយជា៣ផ្នែកតែប៉ុណ្ណោះ ដោយទី១គឺ ៥០% សម្រាប់រឿងចាំបាច់ដូចជាំចំណាយលើការស្នាក់នៅ ហូបចុកជាដើម។ ឯ ២០% ទៀតដាក់ចូលកញ្ចប់សន្សំដោយស្វ័យប្រវត្តិ។ ចំណែកឯ៣០%ផ្សេងទៀត សម្រាប់បន្ថែមអត្ថន័យឱ្យជីវិត ដូចជា ការដើរលេងឬញ៉ាំខាងក្រៅ ជួបជុំមិត្តភក្តិជាដើម។ ២. ខំដោះបំណុលតែហាមភ្លេចសន្សំ អ្នកស្រីបានលើកឡើងថា បើអ្នកកំពុងជាប់បំណុល សូមចាប់ផ្ដើមកាត់បន្ថយការចំណាយនៅក្នុងកញ្ចប់លុយដែលនៅក្នុងច្បាប់ខាងលើសិន តែហាមដាច់ខាតកុំឈប់សន្សំលុយ។ អ្នកស្រីបានលើកទឹកចិត្ត ឱ្យផ្អាកការចេញក្រៅ ឬការបន្ថែមអត្ថន័យឱ្យជីវិតអ្វីអស់ហ្នឹងសិន ទុកតែរបស់ណាដែលចាំបាច់ខ្លាំងសិនបានហើយ។ ទោះជាយ៉ាងណាក៏ដោយសូមកុំឈប់សន្សំបើមិនអាចដកសន្សំដល់២០% អ្នកអាចទម្លាក់មកត្រឹម ១០%សិនក៏បាន ចាំអស់បំណុលចាំសន្សំធម្មតាវិញ។ ៣. ធ្វើ Challenge ជាមួយមិត្តភក្តិ សន្សំលុយមិនខុសពីហាត់ប្រាណប៉ុន្មានទេ យើងនឹងកាន់តែមានចិត្តចង់ហាត់ប្រាណបើមានដៃគូហាត់ជាមួយ ហើយការសន្សំលុយក៏អ៊ីចឹងដែរ។ បើអ្នកធ្លាប់តែសន្សំមិនសល់ អាចសាកល្បងបបួលមិត្តភក្តិធ្វើ Challenge រួមគ្នា ដោយកំណត់ថា មួយខែ ឬ៣ខែ ចង់សន្សំលុយឱ្យសល់ប៉ុន្មាន។ កំណត់ចំនួនលុយឱ្យដូចជាកំណត់ចំនួនគីឡូដែលអ្នកចង់ស្រក ឬឡើង ហើយស្រមៃពីលទ្ធផល ថាអ្នកនឹងមានអារម្មណ៍បែបណាបើសម្រេចវាបាន។ ពេលហាត់ប្រាណបានស្រកឬឡើងគីឡូអ្នកនឹងសប្បាយចិត្ត តែបើសន្សំលុយវិញ អ្នកនឹងបានលុយសល់ វាមិនត្រឹមតែជួយឱ្យសប្បាយចិត្ត សំខាន់មានលុយច្រើនទៀតផង។ អ្នកជំនាញរូបនេះបានគូសបញ្ជាក់ផងដែរថា ការរាប់អានពិតជាសំខាន់ណាស់ អ្នកគួរតែជ្រើសរើសនៅក្បែរមនុស្សដែលហ៊ាននិយាយចំៗពេលដែលអ្នកចាយលុយខុស រក្សាមនុស្សដែលប្រាប់អ្នកឱ្យចេះកែទម្លាប់ចាត់ចែងលុយដែលខុសកន្លងមកឱ្យក្លាយជាទម្លាប់ល្អ ចេះសន្សំឱ្យសល់លុយវិញ។ បើពេលអ្នកអ្នកមានមនុស្សបែបនេះក្បែរខ្លួនហើយ មានន័យថាអ្នកជាមនុស្សដែលមានសំណាងខ្លាំងណាស់ សូមរក្សាសំណាងរបស់អ្នកឱ្យបានល្អផង៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T11:42:18.294Z", "category": "ហិរញ្ញវត្ថុ", "views": 618, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មហាសេដ្ឋី Jack Ma ប្រាប់ថាគាត់ស្តាយបំផុត ព្រោះមិនបានដឹងរឿងធំៗទាំងនេះកាលពី២០ឆ្នាំមុន	https://business-cambodia.com/articles/jack-ma-regret-speech	គេថាអ្វីដែលមិនអាចទិញបានគឺពេលវេលា ហើយមិនអាចទាញថយក្រោយបានក៏ជាពេលវេលា។ ដូច្នេះពេលវេលាពិតជាមានតម្លៃណាស់ ត្រូវធ្វើអ្វីក៏ធ្វើឱ្យហើយកុំនិយាយពាក្យថាចាំសិនឬចាំមានពេលចាំធ្វើ។ ជាក់ស្តែងមហាសេដ្ឋី Jack Ma ធ្លាប់បានចែករំលែកបទពិសោធន៍របស់ខ្លួនក្នុងបទសម្ភាសន៍មួយថាលោកពិតជាសោកស្តាយណាស់ ដែលមិនបានដឹងនឹងធ្វើរឿងធំៗទាំងនេះកាលពី២០ឆ្នាំមុន។ ទឹកមុខក្តុកក្តួល មហាសេដ្ឋីរូបនេះបានថ្លែងទាំងទឹកភ្នែករលីងរលោង ថា “ខ្ញុំសោកស្តាយច្រើនរឿងណាស់ក្នុងជីវិតមួយនេះ ទី១ខ្ញុំស្តាយដែលមិនបានចូលរួមជាមួយMedia ព្រោះខ្ញុំមិនដឹងថាឥទ្ធិពលវាធំ ខ្ញុំស្តាយដែលខ្ញុំគ្មានឱកាសបាននិយាយជាសាធារណៈចែករំលែកបទពិសោធន៍ ព្រោះខ្ញុំខ្វល់ពីឯកជនភាពខ្លាំងពេក ខ្ញុំស្តាយដែលមិនបានចំណាយពេលជាមួយគ្រួសារច្រើនរហូតដល់ប្រពន្ធខ្ញុំនិយាយថា ខ្ញុំជាកម្មសិទ្ធិរបស់ Alibaba មិនមែនជាកម្មសិទ្ធិនាងទេ ហើយបើមានជីវិតម្តងទៀតខ្ញុំនឹងមិនធ្វើបែបនេះទេ”។ គួរជម្រាបផងដែរថាលោក Jack Ma គឺជាមហាសេដ្ឋីជំនួញជនជាតិចិនកើតក្នុងឆ្នាំ១៩៦៤  លោកគឺជាសហស្ថាបនិក និងជាអតីតប្រធានប្រតិបត្តិនៃក្រុមហ៊ុន Alibaba Group ដែលជាក្រុមហ៊ុនបច្ចេកវិទ្យាយក្សមួយរបស់ពិភពលោក លោកបានបាត់ដំណឹងជាសាធារណៈកាលពីខែតុលា ឆ្នាំ ២០២០កន្លងទៅ បន្ទាប់ពីថ្លែងសុន្ទរកថា រិះគន់ប្រព័ន្ធគ្រប់គ្រងហិរញ្ញវត្ថុរបស់ចិន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T11:21:24.343Z", "category": "ភាពជាអ្នកដឹកនាំ", "views": 1312, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
លុយមិនមែនសម្រាប់តែចាយ! តួនាទី៤នៃលុយ បើចេះប្រើលែងជួបបញ្ហាលុយកាក់ទៀតហើយ	https://business-cambodia.com/articles/four-of-money-roles-you-should-know	តាមពិតទៅលុយ តួនាទីនៃលុយមានចំនួន៤សំខាន់ៗ ហើយបើអ្នកចេះប្រើប្រាស់តួចនាទីរបស់ទាំង៤នេះត្រូវផ្លូវអ្នកនឹងអាចបង្កើតភាពមានបានព្រមទាំងរស់នៅជាមួយវាដោយមានសេចក្ដីសុខជាទីបំផុត។ ខាងក្រោមនេះ គឺជាតួនាទីទាំង៤របស់លុយ ដែលអ្នកទាំងអស់គ្នាត្រូវដឹង ហើយព្យាយាមប្រើប្រាស់វាទៅតាមតួនាទីនីមួយៗ៖ ១. ចំណាយ  មនុស្សម្នាក់ៗប្រឹងរកលុយរាល់ថ្ងៃគឺដើម្បីចំណាយលើតម្រូវការរស់នៅប្រចាំថ្ងៃរបស់ពួកគេ។ យ៉ាងណាមិញ អ្នកត្រូវចាំថាការចាយលុយគឺពិតជាមានឥទ្ធិពលដល់ស្ថានភាពហិរញ្ញវត្ថុរបស់អ្នកដែរ។ លុយគឺសម្រាប់ចាយពិតមែន តែបើអ្នកចាយខុសផ្លូវច្រើនពេក ទោះជាអ្នករកលុយបានច្រើនយ៉ាងណាក៏មិនអាចធ្វើឲ្យជីវិតអ្នកផ្លាស់ប្ដូរកាន់តែប្រសើរឡើងដែរ។ មនុស្សមួយចំនួនពេលខ្លួនរកលុយបានច្រើនក៏ចាប់ផ្ដើមបង្កើនការចំណាយរបស់ខ្លួន ជាពិសេសគឺពួកគាត់ចូលចិត្តផ្ដល់រង្វាន់សម្រាប់ខ្លួនឯង តាមរយៈការទិញសម្ភារនិយមផ្សេងៗដូចជា ទូរស័ព្ទទំនើបៗ ឡានទំនើបថ្លៃៗ ជាដើម។ ការចំណាយបែបនេះគឺមិនមែនជាការចាយឆ្លាតវៃនោះទេ ព្រោះរបស់ទាំងនោះមិនផ្ដល់ជាប្រភពចំណូលមកពួកគាត់វិញឡើយ។ ផ្ទុយទៅរបស់ទាំងនោះគឺជាបំណុលអាក្រក់ដែលអ្នកត្រូវចំណាយលុយលើវាជារៀងរាល់ខែ។ បើអ្នកដែលចំណេះដឹងគេចេះក្បួនក្នុងការចាយលុយ ពោលគឺចាយលុយត្រូវផ្លូវដែលធ្វើឲ្យលុយរបស់ពួកគេកាន់កើនឡើងជាបន្តបន្ទាប់ តាមរយៈចាយលុយដើម្បីបង្កើនសមត្ថភាពរកលុយ ប្រើប្រាស់លុយដើម្បីចាប់ផ្ដើមអាជីវកម្ម និងប្រើប្រាស់លុយក្នុងការវិនិយោគដើម្បីបង្កើនទ្រព្យជាដើម។ ២. សន្សំ សន្សំគឺជារឿងសំខាន់ដែលអ្នកត្រូវតែគិតគូ។ អ្នកត្រូវចាំថា បើអ្នកគ្មានទម្លាប់ក្នុងការសន្សំទេទោះរកលុយបានរាប់ពាន់ដុល្លារក៏មិនងាយសល់ដែរ។ ជាការពិត ការសន្សំមិនអាចឲ្យអ្នកក្លាយជាអ្នកមានបានទេ តែបុគ្គលជោគជ័យលើផ្នែកហិរញ្ញវត្ថុមួយចំនួនធំលើពិភពលោកអាចបង្កើតភាពមានបានរបស់ពួកគេចេញពីប្រាក់សន្សំរបស់ពួកគេនេះឯង។ ការសន្សំមិនអាចឲ្យអ្នកក្លាយជាអ្នកមាន តែប្រាក់សន្សំគឺជាគ្រាប់ពូជសម្រាប់ឲ្យអ្នកធ្វើជាដើមទុនដើម្បីបង្កើនទ្រព្យធនរបស់អ្នក។ ៣. វិនិយោគ ការវិនិយោគគឺជាផ្លូវដែលអាចនាំអ្នកឆ្ពោះទៅរកភាពមានបានក្នុងជីវិត។ បុគ្គលភាគច្រើន ដែលកែប្រែជីវិតពីអ្នកក្រីក្រ ទៅជាអ្នកមានដោយសារពួកគាត់ប្រើប្រាស់លុយវិនិយោគដើម្បីបង្កើតទ្រព្យ។ ដូច្នេះការវិនិយោគគឺជារឿងមួយសំខាន់ដែលអ្នកត្រូវតែគិតគូ បើអ្នកចង់ផ្លាស់ប្ដូរជីវិតផ្នែកហិរញ្ញវត្ថុរបស់អ្នក ជាពិសេសរៀនប្រើប្រាស់លុយដើម្បីវិនិយោគចាប់ពីពេលនេះតទៅ។ ៤. បរិច្ឆាគ ត្រូវចាំអ្នកអាចមានឱកាសរកលុយ អាចកសាងភាពមានបានគឺដោយសង្គមតាមរយៈកត្តារួមផ្សំជាច្រើនដូចជាទីតាំង ច្បាប់និងអតិថិជនរបស់អ្នក ដូច្នេះសង្គមកន្លែងមួយផ្ដល់ឱកាសឲ្យអ្នកអាចរកចំណូល កសាងភាពមានបាន អ្នកក៏ត្រូវចេះបរិច្ឆាគលុយទៅកាន់សង្គមវិញតាមរយៈ ជួយជាចំណេះដឹងនិងសកម្មភាពផ្សេងៗទាំងនលុយមិនមែនជាលុយ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T11:06:11.731Z", "category": "ហិរញ្ញវត្ថុ", "views": 669, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មិនមែនលុយនិងការហាត់ប្រាណ! ការស្រាវជ្រាវបង្ហាញថារឿង១នេះធ្វើឲ្យអ្នករស់នៅរីករាយនិងរស់បានយូរ	https://business-cambodia.com/articles/thing-that-make-you-happy-and-live-longer-in-life	មនុស្សជាច្រើនអាចគិតថា ដើម្បីរស់នៅសប្បាយចិត្ត រស់បានយូរគឺយើងត្រូវការងារដែលមានប្រាក់ចំណូលសមរម្យមិនខ្វះខាតនិងហាត់ប្រាណដើម្បីមានសុខភាពល្អ។ យ៉ាងណាមិញការគិតបែបនេះគឺខុសស្រលះ។ បើយោងតាមការចុះផ្សាយរបស់CNBC បានឲ្យដឹងថាភាពជោគជ័យក្នុងអាជីពការងារ ការហាត់ប្រាណនិងការញ៉ាំរបបអាហារឲ្យបានត្រឹមត្រូវមិនមែនជាកត្តាធ្វើឲ្យយើងរស់នៅក្នុងជីវិតរីករាយនិងធ្វើឲ្យយើងរស់នៅយូរនោះទេ តែអ្វីដែលធ្វើឲ្យជីវិតរីករាយ រស់បានយូរគឺទំនាក់ទំនងល្អឬភាពចុះសំរុងក្នុងសង្គម។ នេះបើយោងតាមការស្រាវជ្រាវរយៈពេល៨៥ឆ្នាំនៃសាកលវិទ្យាល័យ Harvard។ ដើម្បីមានទំនាក់ទំនងល្អ និងតុល្យភាព អ្នកអាចព្យាយាមហ្វឹកហាត់ការរស់នៅអោយចុះសំរុងក្នុងសង្គមដោយទទួលយកនូវអ្វីដែលខុសពីការគិតរបស់អ្នក កាត់បន្ថយការទំនាក់ទំនងដែលអ្នកមិនសប្បាយចិត្ត និងពង្រីក និងពង្រឹងការទំនាក់ទំនងដែលធ្វើអោយអ្នកសប្បាយចិត្ត។  មនុស្សយើងគឺជាសត្វលោកក្នុងសង្គមហើយយើងក៏មិនអាចផ្ដល់នូវអ្វីគ្រប់យ៉ាងឲ្យខ្លួនឯងនោះទេ ដូច្នេះយើងត្រូវការអ្នកដទៃមានទំនាក់ទំនជាមួយយើងក៏ដូចជាជួយយើងឲ្យជីវិតយើងរស់នៅរីករាយ។ ខាងក្រោមនេះគឺជាកត្តាមួយចំនួនដែលអាចជួយឲ្យអ្នកឲ្យមានទំនាក់ទងល្អនិងរស់នៅសប្បាយចិត្ត៖ ១. សុវត្ថិភាពនិងសន្តិសុខ៖ តើអ្នកណានឹងអ្នកជួយអ្នកបាន ពេលអ្នកជួបបញ្ហាទាំងកណ្ដាលអាទ្រាត? តើអ្នកនឹងពឹងពាក់អ្នកណាបានពេលអ្នកជួបវិបត្តិ? ២. រៀននិងអភិវឌ្ឍន៍ខ្លួន៖ តើអ្នកណានឹងជំរុញអ្នកឲ្យសាកល្បងនូវអ្វីដែលថ្មី ចាប់យកឱកាសថ្មី និងប្រឹងប្រែងតស៊ូដើម្បីគោលដៅជីវិត? ៣. ការជិតស្និទ្ធិអាចទម្លាយរឿងក្នុងចិត្ត៖ តើអ្នកនឹងដឹងស្ទើគ្រប់យ៉ាងពីអ្នក លើកទឹកចិត្តអ្នកពេលអ្នកអស់សង្ឃឹម ហើយអ្នកអាចទម្លាយរឿងគ្រប់យ៉ាងដល់គេដោយមិនភ័យខ្លាច។ ៤. អ្នកចាំជួយនិងចែករំលែក៖  តើមានអ្នកណាម្នាក់ដែលតែងតែរំលែកបទពិសោធន៍គេឲ្យអ្នកនិងចាំជួយអ្នកឲ្យអ្នកកាន់តែរីកចម្រើនស្គាល់ខ្លួនឯងថាជាអ្នកណា ៥. ទំនាក់ទំងផ្លូវភេទ៖ តើអ្នកមានអារម្មណ៍ពេញចិត្តនិងទំនងទំនង(ផ្លូវភេទ) ក្នុងជីវិតរស់នៅរបស់អ្នកឬទេ ៦. អ្នកចាំជួយដោះស្រាយបញ្ហា៖ តើអ្នកនឹងពឹងអ្នកណាឲ្យជួយដោះស្រាយបញ្ហាមួយចំនួនដូចកុំព្យូទ័រខូចនិងបញ្ហាផ្សេងៗ ៧. ការកម្សាន្តនិងសម្រាកលំហែ៖ តើអ្នកមានអ្នកណាដែលធ្វើឲ្យអ្នកសើចសប្បាយ តើមានអ្នកណាដែលអាចទៅមើលកុន ដើរលេងកម្សាន្តឬសម្រាកលំហែឬទេ។ ដូច្នេះចំណុចទាំង៧ដែលបានរៀបរាប់ខាងលើ បើអ្នកមានមនុស្សដែលអ្នកត្រូវការទៅតាមចំណុចនីមួយៗដែលបានរៀបរាប់ខាងលើនោះទំនាក់ទំនងក្នុងសង្គមអ្នកល្អហើយជីវិតរស់នៅរបស់អ្នករីករាយនិងរស់បានយូរ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T10:43:08.334Z", "category": "ហិរញ្ញវត្ថុ", "views": 637, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គេងស្ពឹកធ្វើមុខផ្អេះៗ! ទម្លាប់ពិសេសៗ៥ ធ្វើឱ្យអ្នកហក់ចេញពីគ្រែត្រឹមម៉ោង៥ព្រឹក	https://business-cambodia.com/articles/5-daily-routine-to-get-up-5-am-every-morning-	អ្នកណាខ្លះគេងតិច មិនឆ្អែត គេងច្រើន តែនៅតែមិនបាត់ងងុយ ព្រឹកឡើងធ្វើមុខស្អុយៗ ព្រោះគេងយប់មិនស្កប់?ជាការពិតណាស់ការគេងគឺជាឱសថបំប៉នខួរក្បាលដ៏មានប្រសិទ្ធភាព ហើយវាពាក់ព័ន្ធគ្នាជាមួយទម្លាប់ដែលយើងមានជាប្រចាំថ្ងៃ។ ដូច្នេះហើយថ្ងៃនេះយើងសូមណែនាំនូវទម្លាប់ពិសេសៗទាំង៥ ធ្វើឱ្យអ្នកស្ទុះចេញពីគ្រែត្រឹមម៉ោង៥ព្រឹក៖ ១. ចូលគេងឱ្យទៀង៖ អ្នកប្រហែលជាធ្លាប់ចូលគេងយឺត ព្រោះរវល់មើលទូរទស្សន៍ឬលេងអ៊ីនធឺណិតជាដើម។ ប៉ុន្តែប្រសិនបើអ្នកបន្តទម្លាប់នេះ ខណៈដែលព្យាយាមក្រោកពីព្រលឹម មិនយូរមិនឆាប់អ្នកខ្សោយការចងចាំ។ ដូច្នេះសាកល្បងកំណត់ម៉ោងគេងឱ្យទៀងទាត់ ហើយការក្រោករបស់អ្នកនឹងទៀងទាត់លើសអ្វីដែលអ្នកគិត ហើយខួរក្បាលរបស់អ្នកនិងដាស់អ្នកយ៉ាងទៀងទាត់ពេលវេលាជារៀងរាល់ព្រឹក ឬអ្នកអាចសាកល្បងធ្វើវាម្តងបន្តិចៗ។ ឧទាហរណ៍អ្នកធ្លាប់តែក្រោកម៉ោង៧ព្រឹក ប៉ុន្តែអ្នកសាកល្បងក្រោកម៉ោង៦កន្លះព្រឹក ហើយបន្តធ្វើអនុវត្តន៍វាកន្លះម៉ោងម្តងរហូតអ្នកអាចងើបនៅម៉ោង៥ព្រឹកបាន។ ២. ដាក់នាឡិការោទិ៍ឱ្យឆ្ងាយពីគ្រែ៖ ប្រសិនបើវានៅជិតគ្រែរបស់អ្នក អ្នកនឹងបិទវាចោលហើយ ឬចុច snoozeមិនខាន។ ប៉ុន្តែប្រសិនបើវានៅឆ្ងាយពីគ្រែរបស់អ្នក អ្នកនឹងត្រូវក្រោកពីគ្រែដើម្បីបិទវា ដូច្នេះនៅពេលដែលអ្នកក្រោកចូរពត់ខ្លួននិងដៃជើងរបស់អ្នកឱ្យដូចជាហាត់ប្រាណ រួចចូលទៅក្នុងបន្ទប់ទឹកដើម្បីលុបលាងមុខចេញនោះអ្នកនឹងអាចស្វាងងងុយដេកមួយកម្រិត។ ៣. សរសេរផែនការពីល្ងាចទុក៖ នៅពេលអ្នកមានផែនការសំខាន់ដែលត្រូវធ្វើហើយសរសេរវាចេញមកក្រៅនោះអ្នកនឹងមើលឃើញថាខ្លួនឯងត្រូវមានអ្វីដែលត្រូវធ្វើឱ្យសម្រេចក្នុងថ្ងៃបន្ទាប់ ហើយវានឹងក្លាយទៅជាកម្លាំងជំរុញចិត្តឱ្យអ្នកក្រោកទៅធ្វើរឿងសំខាន់ឱ្យរួចរាល់ ដើម្បីមានពេលមកគេងវិញឱ្យបានពេញភ្នែក។ ៤. គិតដល់គោលដៅធំ៖ មនុស្សនៅពេលមានគោលដៅធំនឹងមានគម្រោងអនាគតត្រូវសម្រេចនោះពួកគេនឹងក្រោកចេញពីគ្រែដោយមិនបាច់មានគេដាស់។ ដូច្នេះនៅពេលអ្នកបើកភ្នែកចូលគិតដល់គោលដៅធំ ហើយស្រមៃថាវានឹងកើតចេញជារូបរាង ដោយផ្តើមចេញពីការងើបពីគ្រែគេងនៅម៉ោង៥ព្រឹកនេះ។ ៥. ផឹកទឹក១កែវ ក្រោយភ្ញាក់ពីគេង៖ ការផឹកទឹក១កែវបន្ទាប់ពីដឹងខ្លួនពីដំណេកគឺជាទម្លាប់រួមផ្សំមួយផងដែរ ដែលធ្វើឱ្យក្រពះពោះវៀនអ្នកដំណើរការនៅពេលព្រឹក ហើយវាធ្វើឱ្យអ្នកលែងសូវមានអារម្មណ៌ថាចង់បន្តគេងទៀត។ យ៉ាងណាមិញទម្លាប់ពេលព្រឹកគឺពិតជាសំខាន់ខ្លាំងណាស់ចំពោះរាងកាយនិងផលិតភាពការងាររបស់អ្នក ដូច្នេះសាកអនុវត្តទម្លាប់តូចៗ សន្សឹមៗម្តងបន្តិចអ្នកនឹងឃើញថាទម្លាប់អាចផ្លាស់ប្តូរជីវិតយើងស្ទើរតែទាំងស្រុង ជាពិសេសធ្វើឱ្យខួរក្បាលនិងបញ្ញាស្មារតីអ្នកល្អជាងមុនផងដែរ។ នេះបើយោងតាមការចុះផ្សាយរបស់កាសែត The medium៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T10:37:21.477Z", "category": "ភាពជាអ្នកដឹកនាំ", "views": 1150, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
គម្រោងធំ១តម្លៃ ២៤ លានដុល្លារនៅខេត្ដបន្ទាយមានជ័យ សម្រេចការសាងសង់បាន ៨០ ភាគរយហើយ	https://business-cambodia.com/articles/stung-bot-border-crossing-facilities-	គម្រោងសាងសង់ស្ថានីយច្រកទ្វារព្រំដែនស្ទឹងបត់ និងផ្លូវតភ្ជាប់ទៅផ្លូវជាតិលេខ៥ ដែលមានតម្លៃប្រមាណ ២៤ លានដុល្លារ សម្រេចបាន ៨០ភាគរយហើយ។ នេះយោងតាមការបញ្ជាក់ពីឯកឧត្ដម អ៊ុំ រាត្រី អភិបាលខេត្ដបន្ទាយមានជ័យនៅក្នុងទំព័រហ្វេសប៊ុកកាលពីថ្ងៃទី១៦ ខែកុម្ភៈ ឆ្នាំ២០២៣។ ឯកឧត្ដមអភិបាលខេត្ដបានលើកឡើងថា គម្រោងសាងសង់ស្ថានីយច្រកទ្វារព្រំដែនស្ទឹងបត់ និងផ្លូវតភ្ជាប់ទៅផ្លូវជាតិលេខ៥ ខាងលើនេះមានដូចជា៖ អគារច្រកទ្វារអន្តរជាតិ និងផ្លូវតភ្ជាប់ទៅផ្លូវជាតិលេខ៥ អគារអន្តេវាសិកដ្ឋាន ចំណតផ្ទេរផ្ទុកទំនិញ ឃ្លាំង និងទីលានកុងតឺន័រផងដែរ។ ឯកឧត្ដមបន្ដថា កាលពីពេលថ្មីៗនេះ លោក យិត បុណ្ណា រដ្ឋលេខាធិការ ក្រសួងសាធារណការ និងដឹកជញ្ជូន និងជានាយកគម្រោងស្ទឹងបត់ ដែលដឹកនាំកិច្ចប្រជុំពិភាក្សាជា ជាមួយគណៈប្រតិភូមកពីធនាគារពិភពលោក បានអនុញ្ញាតឱ្យតំណាងក្រុមហ៊ុនទីប្រឹក្សាគម្រោងធ្វើបទបង្ហាញជូនអង្គប្រជុំឱ្យបានជ្រាបពីព័ត៌មានសំខាន់ៗរួមមានដូចជា៖ ១-ប្លង់ទិដ្ឋភាពរួមនៃគម្រោងទាំងមូល, ២-វិសាលភាពនៃផ្ទៃដីទីតាំងគម្រោង, ៣-ទំហំការងារ, ៤-លំហូរនៃការពិនិត្យយានយន្តឆ្លងដែន, ៥-បែបបទសម្រាប់យានយន្តចូល និង ៦-បែបបទសម្រាប់យានយន្តចេញ។ បន្ទាប់ពីបានពិនិត្យលើបទបង្ហាញ និងវឌ្ឍនភាពការងារនានាទាក់ទងនឹងគម្រោងខាងលើ ធនាគារពិភពលោកបានលើកឡើងពីនីតិវិធី និងការសម្របសម្រួលការដឹកជញ្ជូនទំនិញ និងអ្នកដំណើរឆ្លងកាត់តាមព្រំដែន តាមរយៈការអនុវត្តអនុស្សរណៈ និងកិច្ចព្រមព្រៀងផ្សេងៗ ដើម្បីជំរុញកំណើនសេដ្ឋកិច្ចតាមរយៈការដឹកជញ្ជូននៅក្នុងប្រទេស និងតំបន់។ បន្ថែមពីលើនេះ លោក យិត បុណ្ណា បានពន្យល់បន្ថែមអំពីចក្ខុវិស័យនៃគម្រោងដែលក្រសួងរំពឹងថា បន្ទាប់ពីគម្រោងនេះដាក់ឱ្យដំណើរការ តំបន់ប៉ោយប៉ែតនឹងប្រែក្លាយជាតំបន់អភិវឌ្ឍន៍មួយយ៉ាងខ្លាំង ជាមជ្ឈមណ្ឌលស្តុក និងចែកចាយទំនិញ និងជាតំបន់សេដ្ឋកិច្ចពិសេស ដែលបង្កើតជាសក្តានុពលរូបវ័ន្តដ៏រឹងមាំសម្រាប់ទ្រទ្រង់ដល់គម្រោងវិនិយោគនានាក្នុងស្រុក និងក្នុងប្រទេសនៃមហាអនុតំបន់ទន្លេមេគង្គ។គូសបញ្ជាក់ថា ជំនួបពិភាក្សាការងារជាមួយគណៈប្រតិភូអញ្ជើញមកពីធនាគារពិភពលោក (World Bank) លើកម្មវិធីគាំទ្រសម្របសម្រួលពាណិជ្ជកម្មកម្ពុជា ដើម្បីសិក្សាស្វែងយល់ពីប្រព័ន្ធលំហូរឆ្លងកាត់ច្រកទ្វារព្រំដែនអន្តរជាតិស្ទឹងបត់ តាមរបត់ SSI (Sensitive Security Information)។ គួរម្លឹកថាគម្រោងខាងលើនេះ កំពុងសាងសង់ដោយក្រុមហ៊ុន CM Grand Development Co.,Ltd & Tan Kim Eng Co.,Ltd និងត្រួតពិនិត្យបច្ចេកទេសដោយក្រុមហ៊ុន Team Consulting Engineering and Management PLC ដោយចំណាយថវិកាប្រមាណ ២៤លានដុល្លារ (ឬ ៨៣៥ ២៥០ ១៦៨បាត) ក្រោមឥណទានទីភ្នាក់ងារសហប្រតិបត្តិការអភិវឌ្ឍន៍សេដ្ឋកិច្ចប្រទេសជិតខាង (NEDA)។ ក្រោយបើកឱ្យដំណើរការ ច្រកព្រំដែនថ្មីនេះ នឹងបើកឱកាសយ៉ាងទូលំទូលាយដល់កិច្ចសហប្រតិបត្តិការអន្តរជាតិ ការវិនិយោគ ការធ្វើពាណិជ្ជកម្ម ការបង្កើតការងារធ្វើ និងការទាក់ទាញភ្ញៀវទេសចរណ៍រវាងប្រទេសទាំងពីរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T10:07:53.491Z", "category": "អចលនទ្រព្យ", "views": 516, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បទពិសោធន៍រកស៊ីក្លាយជាមហាសេដ្ឋីElon Musk បញ្ជាក់ច្បាស់ៗថា អ្នករកស៊ីបែបនេះគ្មានថ្ងៃជោគជ័យទេ	https://business-cambodia.com/articles/elon-musk-success-tips	បើនិយាយអំពីកំពូលមហាសេដ្ឋីរកស៊ីជោគជ័យនាឆ្នាំ ២០២៣នេះ ប្រហែលជានឹងមិនអាចរំលងមហាសេដ្ឋី Elon Musk ដែលជាម្ចាស់ជំនួញចាស់វស្សា ខាងបង្កើតអាជីវកម្មប្លែកគេបំផុតនាសតវត្សថ្មីនោះទេ។ សេដ្ឋីរកស៊ីវិស័យអវកាស ឡានអគ្គីសនី ដាក់ឈីបក្នុងខួរក្បាលមនុស្ស ថាមពលកើតឡើងវិញ… វាសុទ្ធតែជាអាជីវកម្មដែលពិបាកធ្វើខ្លាំងបំផុត ថ្មីប្លែកគេខ្លាំងបំផុត ដែលអ្នករកស៊ីភាគច្រើនពិបាកប្រកួតប្រជែងដណ្ដើមទីផ្សារពីសេដ្ឋីរូបនេះណាស់។ តើអ្វីជាអាថ៌កំបាំងនៃភាពជោគជ័យរបស់សេដ្ឋីរូបនេះ? បើតាមការចែករំលែករបស់លោក គោលការណ៍រកស៊ីធ្វើឱ្យខ្លួនជោគជ័យគឺព្រោះតែ៖ «មុនពេលរកស៊ី ខ្ញុំបានកំណត់ដៃគូប្រកួតប្រជែងកសំខាន់ៗឱ្យច្បាស់លាស់បំផុត ហើយសិក្សាពីចំណុចពិសេសនីមួយៗយ៉ាងលម្អិតរបស់ដៃគូប្រជែង ដែលធ្វើឱ្យអាជីវកម្មពួកគេជោគជ័យ។ បន្ទាប់មកខ្ញុំតែងតែបញ្ចូលនូវចំណុចពិសេសៗបន្ថែម ឱ្យលើសដៃគូប្រកួតប្រជែង ដើម្បីក្លាយជាអ្នកឈ្នះក្នុងទីផ្សារ»។ ទន្ទឹមនឹងភាពជោគជ័យ លោកក៏បានបង្ហាញនូវកំហុសឆ្គងដ៏ធំមួយ ដែលនាំឱ្យអាជីវកម្មភាគច្រើនបរាជ័យព្រោះកត្តាដូចៗគ្នាមួយគឺ ពួកគាត់តែងតែគិតថា “អាជីវកម្មខ្លួនល្អជាងដៃគូប្រកួតប្រជែង ទាំងដែលជាក់ស្ដែង វាមិនមែនជាការពិត”។ ការយល់ខុសចំពោះដៃគូប្រកួតប្រជែងនេះហើយ ដែលនាំឱ្យអាជីវកម្មរបស់ពួកគាត់បរាជ័យ និងគ្មានថ្ងៃជោគជ័យនឹងគេ។ ជារួមមកវិញ ប្រសិនបើអ្នកចង់រកស៊ីជោគជ័យក្នុងទីផ្សារ ចង់ឈ្នះគូប្រកួតប្រជែង អ្នកចាំបាច់ត្រូវស្គាល់ឱ្យច្បាស់ថាគេខ្លាំងអ្វី គេខ្សោយអ្វី យើងខ្លាំងអ្វី ហើយអ្វីជាចំណុចខ្សោយយើង បន្ទាប់មកត្រូវរកវិធីធ្វើយ៉ាងណា ដើម្បីដុសខាតភាពខ្លាំងខ្លួនឯងឱ្យល្អបំផុត និងពង្រឹងចំណុចខ្សោយខ្លួនឱ្យបានលឿន ទើបមានសង្ឃឹមជោគជ័យក្នុងទីផ្សារ។ បើអ្នកស្គាល់ដៃគូប្រជែងច្បាស់ ស្គាល់ខ្លួនឯងច្បាស់ វានឹងធ្វើឱ្យអ្នកជោគជ័យគ្រប់សមរភូមិជំនួញ៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T09:50:06.290Z", "category": "ភាពជាអ្នកដឹកនាំ", "views": 6856, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ប្រយ័ត្នទឹកភ្នែក! នេះជាកំហុសធំៗ៤ អ្នកលក់ថ្មីថ្មោងគួរប្រយ័ត្ន មុនពេលលក់ផលិតផលឱ្យគេ	https://business-cambodia.com/articles/bad-selller-habit	បងប្អូនជាច្រើនប្រឡូកនៅក្នុងវិស័យអនឡាញច្រើនណាស់នាពេលបច្ចុប្បន្ន ប៉ុន្តែមិនមែនសុទ្ធតែជោគ ជ័យទាំងអស់នោះទេ បងប្អូនមួយចំនួនលក់យូរៗទៅបាត់ភ្ញៀវអស់ ហើយក៏ឈប់លក់វិញ ចំណែកឯ មួយចំនួនទៀតជោគជ័យដោយសារតែគេឆ្លាតនៅក្នុងការលក់ ហើយខាងក្រោមនេះជាចំណុចមួយ ចំនួនដែលបងប្អូនចង់ចេញរកស៊ីវិស័យអនឡាញត្រូវគិតឱ្យខ្លាំងមុនឈានជើងចូល ៖ ១ កាត់ស្តុកច្រើនលក់មិនដាច់ មានបងប្អូនអ្នកលក់មួយចំនួនគិតថា កាត់ស្តុកច្រើនគឺជាឱកាស ដឹងតែចំណេញច្រើន តែតាមពិតទៅមិនដូច្នេះទេ ជួនកាលយើងថ្មីថ្មោងពេក មិនដឹងទីផ្សារច្បាស់ លាស់ឡើយ ពោលគឺអាចនឹងមានហានីភ័យច្រើនណាស់ ដូច្នេះដំបូងៗកុំទាន់កាត់ស្តុកច្រើនពេក ទោះបីជាយើងមានទុនច្រើនក៏ដោយ ។ ២ លក់តាមគ្នា ពាក្យចាស់ពោលថា កុំស៊ីតាមឃ្លាន កុំហ៊ានតាមចង់ មានបងង្អូនមួយចំនួនឃើញគេលក់ លក់ផលិតផលនោះដាច់ ចង់លក់តាមគេដែរ ហើយពេលដែលលក់តាមគេទៅមិនដាច់ ក៏ឈប់លក់វិញ អ្នកលក់បែបនេះចង់តែមួយឆាវៗគ្មានគោលដៅច្បាស់ឡើយ ដូច្នេះងាយនឹងហានីភ័យខ្លាំងណាស់ ។  ៣ រើសផលិតផលមិនត្រូវ ៖ មានគ្នាយើងមួយចំនួនចេះតែលក់ផលិតផលគ្រប់យ៉ាង លក់នេះបន្តិច លក់នោះបន្តិច រកសាច់ការអ្វីមួយគ្មានឡើយ អ្វីដែលសំខាន់នោះរើសក្រុមហ៊ុនយកផលិតផលមកលក់ បន្តខុសទៀត ជាក្រុមហ៊ុនគ្មានប្រវត្តិច្បាស់លាស់ គ្មានការបង្រៀនតំណាងចែកចាយ ហើយនេះជាបញ្ហា ដែលអ្នកលក់គួរតែប្រយ័ត្នខ្លាំងបំផុត ។  ៤ ខ្សោយការធ្វើទីផ្សារ នេះជាចំណុចសំខាន់បំផុតនៅក្នុងការលក់ ទោះបីជាទាំងអស់គ្នាមានដើមទុន មានផលិតផលល្អយ៉ាងណាក៏ដោយ ប្រសិនបើគ្មានចំណុចមួយនេះគឺស្មើនឹងសូន្យតែម្តង ការធ្វើទីផ្សារ កន្លែងនោះគឺសំដៅទៅលើ ការដែលយើងជាអ្នកលក់ ឬតំណាងចែកចាយត្រូវចេះធ្វើទីផ្សារឱ្យផលិតផល ខ្លួនឯងបន្ថែមទៀត មិនមែនឃើញមេធំផុសរូបភាព នាំគ្នាយករូបភាពទាំងនោះមកផុសដែរនោះទេ តែត្រូវចេះច្នៃខ្លួនឯង ទាំងរូបភាពក៏ដូចជាការផលិតវីដេអូផ្សេងៗ ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T09:34:07.012Z", "category": "កំពូលអ្នកលក់", "views": 499, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
៥ឆ្នាំកសាងអាជីវកម្ម ៤៥លាន$ សេដ្ឋីGary Vaynerchuk ផ្ដាំថាត្រូវដឹងរឿងសំខាន់បំផុត៣នេះ	https://business-cambodia.com/articles/building-a-business	ការបង្កើតអាជីវកម្មឱ្យឡើងតម្លៃខ្លួនដល់ខ្ទង់លានដុល្លារ ក្នុងរយៈពេលត្រឹម៥ឆ្នាំ វាមិនមែនជារឿងងាយស្រួលនោះទេ ប៉ុន្តែនេះក៏មិនមែនមានន័យថា មិនអាចទៅរួចនោះដែរ ប្រសិនបើសហគ្រិនរូបនោះ ជាមនុស្សដែលមានសមត្ថភាព និងដឹងពីវិធីសាស្ត្រក្នុងការសម្រេចគោលដៅ។ បើនិយាយអំពីសេដ្ឋី Gary Vaynerchuk ស្ថិតក្នុងវ័យ ៤៦ឆ្នាំ សេដ្ឋីដ៏មានឥទ្ធិពលបំផុតរូបនេះ តែងតែចូលចិត្តចែករំលែកនូវវីដេអូនិយាយអំពីគំនិតផ្សេងៗ ត្រូវបានគេប៉ាន់ស្មានថាមានទ្រព្យខ្ទង់ ២០០លានដុល្លារ និងក្ដោបក្ដាប់អាជីវកម្មជាច្រើនរកស៊ីទៅលើវិស័យភោជនីយដ្ឋាន ក្រុមហ៊ុនស្រា ក្រុមហ៊ុនផ្សព្វផ្សាយ។ រំលឹកទៅកាន់អតីតកាលបន្តិច យុវជន Gary Vaynerchuk ធ្លាប់បានកសាងអាជីវកម្មឱ្យមានតម្លៃរហូតដល់៤៥លានដុល្លារ ដោយប្រើពេលត្រឹម៥ឆ្នាំតែប៉ុណ្ណោះ ពេលដែលលោកមានវ័យត្រឹម ២៦ឆ្នាំ នេះបើតាមការចេញផ្សាយដោយ Inc Magazine។ យ៉ាងណាមិញ នៅក្នុងឆ្នាំ២០១៦ ក្រុមហ៊ុនផ្សព្វផ្សាយរបស់លោកមួយឈ្មោះ VaynerMedia អាចរកប្រាក់ចំណូលរហូតដល់ទៅ១០០លានដុល្លារក្នុង១ឆ្នាំផងដែរ។ តើអ្វីជាគន្លឹះក្នុងការធ្វើជំនួញរបស់លោក? ១. ហិរញ្ញវត្ថុជាអុកស៊ីសែនរបស់អាជីវកម្ម ក្នុងការរកស៊ី សេដ្ឋីរូបនេះបានសង្កត់ធ្ងន់លើរឿងហិរញ្ញវត្ថុខ្លាំង ព្រោះលោកយល់ថាវាប្រៀបដូចជអុកស៊ីសែនរបស់អាជីវកម្មអ៊ីចឹងដែរ។ សម្រាប់អ្នករស៊ី លោកផ្ដល់ដំបូន្មានឱ្យផ្តោតលើការគ្រប់គ្រងហិរញ្ញវត្ថុឱ្យបានល្អបំផុត គិតពីការបង្កើនប្រភពចំណូល កាត់បន្ថយការចំណាយ និងត្រៀមខ្លួនឱ្យបានរយៈពេលវែងឆ្ងាយ ដើម្បីធានាថាអាជីវកម្មមិនអស់ធនធានហិរញ្ញវត្ថុនាពេលណាមួយ។ ២. រកស៊ីអាចនឹងត្រូវធ្វើការ១៨ម៉ោងក្នុង១ថ្ងៃ ក្នុងការកសាងអាជីវកម្មមួយឱ្យរីកចម្រើនទៅមុខបាន ភាគច្រើនទាមទារនូវការលះបង់ ការប្ដេជ្ញាចិត្តខ្ពស់បំផុត និងផ្ដោតលើវាឱ្យខ្លាំង ជាពិសេសនៅគ្រាចាប់ផ្ដើមដំបូង។ លោកមានប្រសាសន៍ថា អ្នកអាចនឹងលែងមានពេលវេលាឈប់សម្រាក ជប់លៀង មើលទូរទស្សន៍…និងអាចត្រូវចំណាយពេលវេលាធ្វើការរហូតដល់ ១៨ម៉ោងក្នុង១ថ្ងៃ ដើម្បីអាចកសាងអាជីវកម្មមួយឱ្យជោគជ័យ។ ៣. គោរពលើពាក្យសម្ដីអ្នកឱ្យខ្លាំងបំផុត សម្រាប់លោកឱ្យតម្លៃខ្លាំងបំផុតលើពាក្យសម្ដី ព្រោះសម្ដីត្រឹមត្រូវ ឬខុស វាបង្ហាញឱ្យឃើញពីគុណភាពនៃការសម្រេចចិត្ត ហើយក៏អាចកសាងក្រេឌីតនៅក្នុងការធ្វើជំនួញផងដែរ។ ជាឧទាហរណ៍ លោកឪពុកធ្លាប់បានបង្រៀនលោកថា ប្រសិនបើខ្ញុំប្តេជ្ញាទិញស្រា១០០ កេសសម្រាប់លក់ក្នុងហាង ហើយខ្ញុំប្តូរចិត្តមួយសប្តាហ៍មុនពេលវាមកដល់ ខ្ញុំនឹងត្រូវផឹកវាទាំងអស់ព្រោះខ្ញុំបានប្តេជ្ញាចិត្តចំពោះវា ដែលទង្វើបែបនេះ វានឹងធ្វើឱ្យការនិយាយស្ដី ការសម្រេចចិត្តរបស់គាត់កាន់តែមានភាពល្អិតល្អន់ហ្មត់ចត់ជាងមុន៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T08:33:02.100Z", "category": "ភាពជាអ្នកដឹកនាំ", "views": 731, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
ល្អណាស់! កម្ពុជាអាចនឹងនាំចេញទំនិញ ៥ប្រភេទនេះទៅកាន់សហភាពអឺរ៉ុបក្រោយឃើញតម្រុយ១ នេះ	https://business-cambodia.com/articles/cambodia-may-export-these-5-types-of-goods	ថ្មីៗនេះ យោងតាមការចេញផ្សាយដោយក្រសួងទេសចរណ៍បានឱ្យដឹងថា កម្ពុជាអាចមានឱកាសកាន់តែច្រើនក្នុងការនាំចេញទំនិញរបស់ខ្លួនទៅកាន់សហភាពអឺរ៉ុបតាមរយៈប្រទេសអាល្លឺម៉ង់ ដូចជាសម្លៀកបំពាក់ ស្បែកជើង ទំនិញសម្រាប់ការធ្វើដំណើរ កង់ និងផលិតផលកសិកម្មជាដើម។ កាលលើកឡើងបែបនេះ ដោយសារតែកាលពីកន្លងទៅ ប្រធាននាធិបតីអាល្លឺម៉ង់ ឯកឧត្តម Frank-Walter Steinmeier បានមកកាន់ព្រះរាជាណាចក្រកម្ពុជានៅថ្ងៃទី១៤-១៦ ខែកុម្ភៈ ឆ្នាំ២០២៣ ដែលជាទស្សនកិច្ចមួយអាចផ្តល់កម្លាំងចិត្តជាថ្មីដល់ការពង្រឹងទំនាក់ទំនងទ្វេភាគីរវាងប្រទេសទាំងពីរ ក៏ដូចជាការផ្លាស់ប្តូរទំនិញពាណិជ្ជកម្មទ្វេភាគី ដែលមានតម្លៃជិត ១,២៥ពាន់លាន ដុល្លារ នៅឆ្នាំ ២០២២ ក្នុងអត្រាកំណើន ១/៥ ជារៀងរាល់ឆ្នាំ។ ភាគីទាំងពីរក៏បានស្វែងយល់ពីយុទ្ធសាស្រ្តសេដ្ឋកិច្ចថ្មី និងការពង្រឹងទំនាក់ទំនងនយោបាយ លើសពីនេះទំនាក់ទំនងការទូតនៃប្រទេសទាំងពីរកាន់តែរីកចម្រើន។ សូមបញ្ជាក់ថា ចំពោះវិស័យទេសចរណ៍ តាមរយៈការដកចេញរបាំងនៃការធ្វើដំណើរក្នុងត្រីមាសចុងក្រោយនៃឆ្នាំ២០២២មក ប្រទេសកម្ពុជាទទួលបានភ្ញៀវទេសចរអន្តរជាតិចំនួន ២,៣ លាននាក់ កើនឡើង ១,០៥៩% ដែលក្នុងនោះភ្ញៀវទេសចរអាល្លឺម៉ង់មានចំនួនជិត ២៥ ពាន់នាក់ កើនឡើង ២,៦៧៥% ធៀបនឹងឆ្នាំ ២០២១ ហើយប្រទេសកម្ពុជាគឺជា ប្រទេសតែមួយគត់នៅតំបន់អាស៊ីអាគ្នេយ៍ដែលបានបើកព្រំដែនរបស់ខ្លួនឡើងវិញទាំងស្រុងសម្រាប់ភ្ញៀវទេសចរអន្តរជាតិទាំងអស់នៅចុងឆ្នាំ២០២២៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T08:15:37.372Z", "category": "ចាប់ផ្តើមអាជីវកម្ម", "views": 711, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ៊ីនធឺណិតនឹងខ្លាំងជាងមុន ខណៈកម្ពុជាសង់ខ្សែកាបអុបទិកក្រោមបាតសមុទ្រប្រវែងជិត ៣ ពាន់គីឡូម៉ែត្រពីហុងកុង	https://business-cambodia.com/articles/fiber-optic-from-hong-kong-	បណ្ដាញអ៊ីនធឺណិតនៅទូទាំងប្រទេសកម្ពុជាអាចនឹងមានភាពល្អប្រសើរជាងមុនខាងពេលខាងមុខ ខណៈពេលនេះរាជរដ្ឋបាភិបាលបានកំពុងចាប់ផ្ដើមសាងសង់បណ្ដាយខ្សែកាបអុបទិកក្រោមបាតសមុទ្រប្រវែងជិត ៣ កីឡូម៉ែត្រពីហុងកុងមកកាន់ក្រុងព្រះសីហនុ និងបន្ដមករាជធានីភ្នំពេញ។ យោងតាមការចុះផ្សាយពីក្រសួងប្រៃសណីយ៍ និងទូរគមនាគមន៍ កាលទី១៧ ខែកុម្ភៈ ឆ្នាំ២០២៣ ឯកឧត្តម ជា វ៉ាន់ដេត រដ្ឋមន្ត្រីក្រសួងប្រៃសណីយ៍និងទូរគមនាគមន៍ បានអញ្ជើញជាអធិបតីដឹកនាំកិច្ចប្រជុំចាប់ផ្តើមគម្រោង (Kick-off Meeting) ខ្សែកាបអុបទិកក្រោមបាតសមុទ្រ ក្រុងហុងកុង-ក្រុងព្រះសីហនុ និងខ្សែកាបបន្តពីក្រុងព្រះសីហនុ មករាជធានីភ្នំពេញនេះដែរ។ តាមការបញ្ជាក់ពីក្រសួងប្រៃសណីយ៍ គម្រោងតបណ្តាញខ្សែកាបអុបទិក ក្រោមបាតសមុទ្រពី ក្រុងហុងកុងមកកាន់ក្រុងព្រះសីហនុ នេះមានប្រវែងសរុប ២ ៧១៥គីឡូម៉ែត្រ ហើយគ្រោងនឹងបញ្ចប់នៅក្នុងឆ្នាំ២០២៤។ អ្វីដែលពិសេសគឺបណ្តាញនេះ នឹងបង្កើនសមត្ថភាពខ្ពស់ក្នុងការផ្គត់ផ្គង់អ៊ីនធឺណិតល្បឿនលឿន និងកាន់តែទូលំទូលាយនៅទូទាំងប្រទេស៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T07:49:33.845Z", "category": "ព័ត៌មានថ្មីៗ", "views": 1388, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អស្ចារ្យណាស់! មកស្គាល់អគារចំនួន ៥ ដែលសង់ចេញពីឈើមានកម្ពស់មិនក្រោម ១០ ជាន់	https://business-cambodia.com/articles/top-5-tallest-timber-buildings-in-the-world	មែនទែនទៅយើងធ្លាប់តែដឹងថាអគារខ្ពស់ៗភាពច្រើនគឺសុទ្ធសឹងតែធ្វើអំពីថ្មឬក៏ដែកជាដើម មិនដែលលឺថាមានអគារខ្ពស់សង់ពីឈើនោះទេ បើមានក៏មានដឹងត្រឹមដាអាចសង់បានមួយជាន់ឬក៏ពីរជាន់តែប៉ុណ្ណោះ ។ ប៉ុន្តែអ្នកដឹងទេថា ជាមួយនឹងបច្ចេកវិទ្យាទំនើប មានអាគារខ្ពស់ៗជាច្រើន ធ្វើចេញឈើ។ យោងតាមការដកស្រង់ចេញពីគេហទំព័រ Construction Review Online បានបង្ហាញពីអគារខ្ពស់ទាំង៥ ដែលសង់អំពីឈើមានកម្ពស់មិនក្រោម១០ជាន់៖ ១.អគារ Voll Arkitekter’s Mjøstårne នៅ Brumunddal នៃប្រទេសន័រវេ អគារនេះមានកម្ពស់ ៨៥ ម៉ែត្រ ឬស្មើនឹង ១៨ ជាន់ ដែលជាអាគារសង់ពីឈើសុទ្ធខ្ពស់បំផុតនៅលើពិភពលោក ដោយបញ្ចប់ការសាងសង់កាលពីខែមីនា ឆ្នាំ ២០១៩។ អគារ Mjøstårnet ត្រូវបានសាងសង់ ដោយប្រើឈើប្រណីតបូកផ្សំនឹងបច្ចេកវិទ្យា Cross-laminated timber និង Glued laminated timber (ឬវិធីសាស្រ្តវិស្វកម្មដោយប្រើឈើមាំ តខ្វែងគ្នា ដើម្បីបង្កើតជាគ្រោងអគារ)។ ២.អគារ Tall Wood Residence នៅទីក្រុងវ៉ាន់ខូវ័រ ប្រទេសកាណាដា អគារនេះមានកម្ពស់ ៥៣ ម៉ែត្រ ឬស្មើនឹង ១៨ជាន់ ហើយត្រូវបានសាងសង់រួចរាល់កាលពីឆ្នាំ ២០១៧។ អគារនេះត្រូវបានរចនាឡើងដោយក្រុមហ៊ុន Acton Ostry Architects Inc នៃប្រទេសកាណាដា ក្រោមការពិគ្រោះយោបល់ជាមួយក្រុមហ៊ុនល្បីៗជាច្រើនទៀតដូចជាក្រុមហ៊ុន Fast + Epp ក្រុមហ៊ុន GHL Consultants Ltd និងក្រុមហ៊ុន Architekten Herman Kaufmann ជាដើម។ បច្ចុប្បន្ន អគារនេះប្រើជាអគារស្នាក់របស់និស្សិតសាកលវិទ្យាល័យ British Columbia ។ ៣.អគារ The Tree នៅទីក្រុងបឺហ្គែន ប្រទេសន័រវេស អគារ The Tree មានកម្ពស់ ៤៩ ម៉ែត្រ ឬស្មើនឹង ១៤ ជាន់។ រចនាសម្ព័ន្ធស្ទើរទាំងស្រុងធ្វើឡើងពីឈើប្រណីតដោយប្រើបច្ចេកវិទ្យា Glued laminated timber (ឬវិធីសាស្រ្តវិស្វកម្មដោយប្រើឈើមាំ តខ្វែងគ្នា ដើម្បីបង្កើតជាគ្រោងអគារ)។ យោងតាមអ្នកអភិវឌ្ឍន៍គម្រោង ការសាងសង់ពីឈើនេះ បានកាត់បន្ថយការបញ្ចេញកឧស្ម័នកាបូនឌីអុកស៊ីតបានយ៉ាងច្រើន។ ៤. អគារ Dalston Lane នៅឡុងដ៍ នៃប្រទេសអង់គ្លេស អគារនេះកម្ពស់ ៣៣ ម៉ែត្រ ឬស្មើនឹង១០ ជាន់ ដែលគ្រប់ៗជាន់ធ្វើចេញពីឈើប្រណីតដោយប្រើបច្ចេកវិទ្យា Cross-laminated timber (CLT)។ គម្រោងនេះត្រូវបានរចនាឡើងដោយស្ថាបត្យករជនជាតិអង់គ្លេសឈ្មោះ Waugh Thistleton ដែលជឿជាក់ថានេះជាគម្រោងដែលប៉ះពាល់ដល់បរិស្ថានតិចតួចបំផុត។ ៥. អគារ Forte នៅទីក្រុងមែលប៊ន នៃប្រទេសអូស្ត្រាលី អគារនេះមានកម្ពស់ ៣២ ម៉ែត្រ ឬស្មើនឹង ១០ជាន់ ដែលរចនា និងសាងសង់ឡើងដោយក្រុមហ៊ុនអភិវឌ្ឍន៍ ដោយប្រើពេលត្រឹមតែ១១ ខែប៉ុណ្ណោះ។ ក្នុងឆ្នាំ ២០១២ អគារនេះ ចាត់ទុកថាជាអគារឈើដំបូងគេនៅអូស្រ្តាលី ដែលបានសាងសង់ចេញពីឈើប្រណីតដោយប្រើបច្ចេកវិទ្យា Cross-laminated timber (CLT) ទាំងស្រុង និងបានជួយកាត់បន្ថយការបញ្ចេញឧស្ម័នកាបូនឌីអុកស៊ីតបានជាង ១៤០០ តោន៕ អត្ថបទសោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T07:48:28.773Z", "category": "អចលនទ្រព្យ", "views": 354, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថ្ងៃចន្ទមុខជូរ? យុទ្ធសាស្ត្រធំៗ៦ បិទផ្លូវភាពខ្ជិលច្រអូស ធ្វើការមានប្រសិទ្ធភាពបំផុត	https://business-cambodia.com/articles/hate-monday	នរណាខ្លះធុញថ្ងៃចន្ទ? ភាពខ្ជិលកើតឡើងចំពោះមនុស្សគ្រប់រូបគ្រាន់តែតិចឬច្រើនប៉ុណ្ណោះ ហើយវាកើតឡើងមិនចំពោះថាអ្នកជានរណា ឬអ្នកមានជីវិតបែបណានោះទេ។ បើពេលនេះហត់នឿយចង់ដកឃ្លាសម្រាកបន្តិចមិនអីទេ ប៉ុន្តែបើស្ទើរគ្រប់រាល់ពេលក្នុងមួយថ្ងៃៗសុទ្ធតែជា “ថ្ងៃខ្ជិល” នោះវាប្រាកដជាមានបញ្ហាជាក់ជាមិនខាន។ តើត្រូវធ្វើដូចម្តេចដើម្បីខ្ចប់ភាពខ្ជិលច្រអូសដាក់ថង់ក្រវាត់ចោលក្នុងធុងសំរាមបាន? ថ្ងៃនេះ Business Cambodia សូមលើកបង្ហាញពីវិធីសាស្ត្រ៦យ៉ាង មានប្រសិទ្ធភាពបំផុតក្នុងការបញ្ឈប់ភាពខ្ជិល ដូចខាងក្រោម៖ ១/. ស្វែងរកដើមចមនៃភាពខ្ជិល មនុស្សត្រូវធ្វើការច្រើន ប៉ុន្តែមិនមែនមានន័យថាត្រូវធ្វើការគ្រប់ពេលនោះទេ ពួកយើងក៏ត្រូវមានពេលសម្រាកផងដែរ។ តែអ្នកក៏មិនត្រូវមានអារម្មណ៍ធុញទ្រាន់ជាមួយកិច្ចការ ឬព្យាយាមអូសបន្លាយពេលរហូតនោះទេ ត្បិតសកម្មភាពទាំងនេះអាចបង្កជាបញ្ហា។ ចូរស្វែងរកមូលហេតុនិងដើមចមនៃភាពខ្ជិលច្រអូសរបស់អ្នក ព្រោះវាអាចជួយអ្នកក្នុងការផ្លាស់ប្តូរភាពខ្ជិល ដើម្បីក្លាយជាមនុស្សដែលមានប្រសិទ្ធភាពនិងមានភាពស្វាហាប់ជាងមុន។ ២/. ស្វែងរកចំណង់ចំណូលចិត្តចំពោះការងារ អ្នកបានចាប់ផ្តើមធ្វើអ្វីដែលអ្នកធ្វើដោយសារវាជាកាតព្វកិច្ចដែលត្រូវបំពេញ។ ប៉ុន្តែពេលខ្លះសូម្បីតែកិច្ចការដែលអ្នកស្រលាញ់បំផុតក៏អាចក្លាយជារឿងពិបាកនិងបង្កជាភាពមមាញឹកផងដែរ។ នៅពេលរឿងនេះកើតឡើងចូរសួរខ្លួនអ្នកពីមូលហេតុដែលអ្នកចាប់ផ្តើមធ្វើវាតាំងពីដំបូង។ ៣/. បំបែកពេលវេលា មនុស្សធ្វើការកាន់តែមានប្រសិទ្ធភាពនៅពេលពួកគេមានពេលសម្រាកគ្រប់គ្រាន់។ ធ្វើការក្នុងរយៈពេលខ្លីផ្តោតការយកចិត្តទុកដាក់គឺមានប្រសិទ្ធភាពជាងការព្យាយាមដាក់ការងារច្រើនហើយប្រើរយៈពេលវែង។អ្នកមិនត្រឹមតែសប្បាយចិត្តនឹងសមិទ្ធផលនៃអ្វីដែលអ្នកបានសម្រេចប៉ុណ្ណោះទេ ប៉ុន្តែអ្នកនឹងមានអារម្មណ៍រីករាយ និងកាន់តែមានថាមពលបន្ទាប់ពីបញ្ចប់កិច្ចការទាំងនោះ។ ៤/. ស្វែងរកវិធីដែលអ្នកអាចធ្វើកិច្ចការបានកាន់តែមានប្រសិទ្ធភាព ប្រសិនបើអ្នកអាចរកវិធីល្អប្រសើរជាងមុនក្នុងការបំពេញភារកិច្ចអ្នកទំនងជានឹងរីករាយ ព្រោះអ្នកមិនគ្រាន់តែបំពេញភារកិច្ចដោយជោគជ័យតាមពេលវេលាកំណត់នោះទេ។ លើសពីនេះទៅទៀតនោះ ចូរប្រើគំនិតច្នៃប្រឌិតនិងការស្រមើលស្រមៃរបស់អ្នកឱ្យមានប្រសិទ្ធភាពបំផុត។ វានឹងធ្វើឱ្យអ្នកមានអារម្មណ៍ធូរស្បើយពីការងារហើយប្រហែលជារីករាយនឹងការងារនេះថែមទៀត។ ៥/. សុំជំនួយ ឬការគាំទ្រ ពេលខ្លះយើងគ្រាន់តែត្រូវការការបម្រុងទុកបន្តិចបន្តួច។ មិនមានអ្វីខុសទេក្នុងការស្នើសុំជំនួយពីមិត្តរួមការងារ មិត្តភក្តិ ឬសមាជិកគ្រួសារដែលមានការជំរុញទឹកចិត្ត។ នេះជាវិធីមានប្រយោជន៍ដើម្បីធ្វើឱ្យអ្នកកាន់តែប្រសើរ និងផ្លាស់ប្តូរពីស្ថានភាពអាប់អួរ ព្រោះពួកគេនឹងជំរុញអ្នកឱ្យបំពេញភារកិច្ចទាំងនោះ។ ៦/. គិតអំពីមូលហេតុដែលអ្នកមិនចង់ធ្វើកិច្ចការនេះ ជំនួសឱ្យការគិតអំពីមូលហេតុដែលអ្នកមិនចង់បំពេញភារកិច្ចសូមគិតអំពីអត្ថប្រយោជន៍។ តាមរយៈការប្រែក្លាយអវិជ្ជមានទៅជាវិជ្ជមានអ្នកនឹងឃើញទស្សនវិស័យរបស់អ្នកអំពីកិច្ចការទាំងនេះនឹងកាន់តែវិជ្ជមានផងដែរ។ យ៉ាងណាមិញ ថ្ងៃចន្ទគឺជាថ្ងៃដើមទ្រព្យ ថ្ងៃចាប់ផ្តើមសំណាងក្នុងសប្តាហ៍ថ្មី។ ប្រសិនបើអ្នកពេលនេះអ្នកមានអារម្មណ៍តឹងតែងជាមួយថ្ងៃចន្ទ ចូលអនុវត្តន៍យុទ្ធសាស្ត្រធំៗទាំង៦ ខាងលើ នោះអ្នកនឹងមើលឃើញខ្លួនឯងផ្លាស់ប្តូរទៅកាន់ភាពល្អប្រសើរជាងមុន ហើយប្រសិទ្ធភាពការងាររបស់អ្នកក៏នឹងកាន់តែមានប្រសិទ្ធភាពនិងរីកចម្រើនផងដែរ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T07:21:02.799Z", "category": "ភាពជាអ្នកដឹកនាំ", "views": 609, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មិនគួរឲ្យជឿ! វត្ថុទាំង១០ ដែលពិភពលោកកំពុងប្រើរាល់ថ្ងៃ គឺសុទ្ធតែបានបង្កើតឡើងដោយស្នាដៃស្ត្រី	https://business-cambodia.com/articles/10-things-invented-by-women	ខណៈយើងធ្លាប់បានឮអំពីការច្នៃប្រឌិត ឬរបកគំហើញដែលបង្កើតឡើងដោយបុរស ស្របពេលជាមួយគ្នានេះមានការច្នៃប្រឌិតដ៏មានប្រយោជន៍ជាច្រើនដែលបង្កើតឡើងដោយស្រី្ត។ ខាងក្រោមគឺជាវត្ថុទាំង១០ មនុស្សស្ទើរមួយពិភពលោកកំពុងប្រើជារៀងរាល់ថ្ងៃ បានកកើតឡើងចេញពីស្នាដៃស្ត្រី៖ ១/. ម៉ាស៊ីនកម្តៅរថយន្ត (The Car Heater) ម៉ាស៊ីនកម្តៅរថយន្ត ត្រូវបានបង្កើតឡើងដំបូងគេដោយអ្នកស្រី Margaret A. Wilcox ក្នុងឆ្នាំ១៨៩៣ មានមុខងារដឹកនាំប្រព័ន្ធដែលអាចដឹកនាំខ្យល់ចេញពីម៉ាស៊ីនរបស់រថយន្តដើម្បីកម្តៅផ្នែកខាងក្នុង។ ២/. ជណ្តើររត់គេចពីអគ្គីភ័យ (The Fire Escape) ភ្លើងឆេះអគារបានបន្តសម្លាប់មនុស្សច្រើននាក់ ជាមូលហេតុដែលអ្នកស្រី Anna Connelly បង្កើតជណ្តើរដែកខាងក្រៅ ដែលជាការរត់គេចពីអគ្គីភ័យដំបូងបំផុតក្នុងឆ្នាំ១៨៨៧។ ៣/. តម្រងកាហ្វេ (Coffee Filter) អ្នកស្រី Melitta Bentz គឺជាសហគ្រិនជនជាតិអាឡឺម៉ង់និងជាអ្នកបង្កើតតម្រងកាហ្វេ ហើយបានបង្កើតក្រុមហ៊ុន Melitta ដែលនៅតែលក់កាហ្វេ តម្រងកាហ្វេ និងម៉ាស៊ីនកាហ្វេរហូតមកដល់សព្វថ្ងៃនេះ។ ៤/. បច្ចេកវិទ្យាវះកាត់ភ្នែកឡើងបាយដោយឡាស៊ែរ (Laser Cataract Surgery) នៅឆ្នាំ១៩៨៦ អ្នកស្រី Patricia Bath បានបង្កើតការវះកាត់ភ្នែកឡើងបាយដោយឡាស៊ែរ ដែលអនុញ្ញាតឱ្យគ្រូពេទ្យរំលាយជំងឺភ្នែកឡើងបាយបានយ៉ាងឆាប់រហ័ស និងគ្មានការឈឺចាប់ មុនពេលប្រើកញ្ចក់ថ្មីលើភ្នែករបស់អ្នកជំងឺ។ បច្ចេកវិទ្យានេះត្រូវបានប្រើប្រាស់ទូទាំងពិភពលោកដើម្បីការពារភាពងងឹតភ្នែកដោយសារជំងឺភ្នែកឡើងបាយ។ ៥/. ក្បួនដោះស្រាយក្នុងកុំព្យូទ័រ (Computer algorithm) អ្នកស្រី Ada Lovelace ត្រូវបានឪពុកម្តាយដែលជាអ្នកវិទ្យាសាស្ត្រលើកទឹកចិត្តតាំងពីតូចឲ្យក្លាយជាម្ចាស់ជើងឯកគណិតវិទ្យា។ ខណៈពេលដែលការបកប្រែកំណត់ចំណាំរបស់សាស្រ្តាចារ្យគណិតវិទ្យា Charles Babbage សម្រាប់ការច្នៃប្រឌិតទ្រឹស្តីរបស់គាត់នូវម៉ាស៊ីនវិភាគ Lovelace បានបន្ថែមកំណត់ចំណាំផ្ទាល់ខ្លួនរបស់នាង ដោយបង្កើនអត្ថបទដើមបីដង ហើយនាងបានផ្តល់កិត្តិយសក្នុងការសរសេរក្បួនដោះស្រាយកុំព្យូទ័រដំបូងបង្អស់របស់ពិភពលោក។ ៦/. ប្រព័ន្ធសុវត្ថិភាពផ្ទះ (Home Security System) ត្រូវបានបង្កើតឡើងដោយអ្នកស្រី Marie Van Brittan Brown ក្នុងឆ្នាំ១៩៦៩ មានបំណងជួយមនុស្សឱ្យធានាសុវត្ថិភាពផ្ទាល់ខ្លួន ដោយសារប៉ូលីសមានភាពយឺតយ៉ាវក្នុងការឆ្លើយតបទៅនឹងការអំពាវនាវរកជំនួយនៅក្នុងសង្កាត់របស់នាងក្នុងទីក្រុងញូវយ៉ក។ ៧/. កម្មវិធីកុំព្យូទ័រ (Computer Software) អ្នកស្រីបណ្ឌិត Grace Murray Hopper ជាឧត្តមនារីផ្នែកខាងក្រោយនៃកងទ័ពជើងទឹកសហរដ្ឋអាមេរិក ក៏ជាអ្នកវិទ្យាសាស្ត្រកុំព្យូទ័រដែលបានបង្កើត COBOL ដែលជាកម្មវិធីកុំព្យូទ័រអាជីវកម្មដំបូងគេដែលងាយស្រួលប្រើ។ អ្នកស្រីបណ្ឌិត ក៏ជាមនុស្សដំបូងគេដែលប្រើពាក្យ "bug" ដើម្បីពិពណ៌នាអំពីបញ្ហានៅក្នុងប្រព័ន្ធកុំព្យូទ័រផងដែរ។ ៨/.សឺរ៉ាំងវេជ្ជសាស្រ្ត (Medical Syringe) មុនពេលអ្នកស្រី Letitia Mumford Geer បង្កើតសឺរ៉ាំងចាក់ថ្នាំដោយប្រើដៃតែម្ខាង អ្នកវេជ្ជសាស្ត្របានប្រើសឺរ៉ាំងដែលតម្រូវឲ្យប្រើដៃទាំងពីរដើម្បីចាប់កាន់។ ៩/. ម៉ាស៊ីនបង្កកការ៉េម (The Ice Cream Maker) អ្នកស្រី Nancy Johnson បានបង្កើតម៉ាស៊ីនបង្កកការ៉េមនៅឆ្នាំ១៩៤៣ ដោយធ្វើប៉ាតង់ត្រឹមត្រូវលើការរចនានិងនៅតែប្រើរហូតមកដល់បច្ចុប្បន្ន។ ១០/. ស្រាបៀរ (Beer) អ្នកស្រី Jane Peyton ជាអ្នកនិពន្ធបានអះអាងថាស្រាបៀរត្រូវបានបង្កើតឡើងដោយស្ត្រីមេសូប៉ូតាមាបុរាណ។ ពួកគេគឺជាមនុស្សដំបូងគេដែលអភិវឌ្ឍ លក់ និងផឹកស្រាបៀរ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T06:22:03.795Z", "category": "ភាពជាអ្នកដឹកនាំ", "views": 590, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រំភើបណាស់! ត្រឹមដើមឆ្នាំ២០២៣ ខេត្តសំណាង១នេះ កំពុងទទួលបានការវិនិយោគពីក្រុមហ៊ុនបរទេសធំៗ២	https://business-cambodia.com/articles/2-company-battambong	ពិតជាដំណឹងដ៏រីករាយមួយ សម្រាប់ប្រជាជនកម្ពុជាជាពិសេសនោះសម្រាប់បងប្អូនដែលបានកំពុងតែរស់នៅក្នុងខេត្តបាត់ដំបង ព្រោះនាពេលនេះខេត្តបាត់ដំបងកំពុងតែទទួលបានការចាប់អារម្មណ៍នៅការវិនិយោគដំណាំកសិកម្មពីក្រៅប្រទេសផងដែរ។ ជាក់ស្តែង កាលពីកន្លងទៅនេះ ឯកឧត្តម សុខ លូ ក៏បានទទួលជួបជាមួយក្រុមហ៊ុន Shop Shindou Shigeharu Limited Company  ដោយនៅក្នុងនោះ ក្រុមហ៊ុនក៏បានបង្ហើបពីគម្រោង ចង់មកបោះទុនវិនិយោគ លើការកែច្នៃផលិតផលកសិកម្ម នៅក្នុងខេត្តបាត់ដំបងនាពេលខាងមុខនេះ ប៉ុន្តែក្រុមហ៊ុនចង់សិក្សា និងស្វែងយល់បន្ថែមទៀត មុននឹងការបោះទុនវិនិយោគ នៅក្នុងខេត្តបាត់ដំបង ក្នុងការកែច្នៃផលិតផលកសិកម្ម ដែលមានដូចជាផ្លែឈើហូបផ្លែជាដើម ។ ក្រៅពីក្រុមហ៊ុនខាងលើ ថ្មីៗនេះ ឯកឧត្តម សុខ លូ ក៏បានជួបជាមួយក្រុមហ៊ុន Agribusiness Asia Group  ដើម្បីពិភាក្សាការងារអំពីការវិនិយោគក្នុងខេត្តបាត់ដំបង ក្រុមហ៊ុនក៏បានបង្ហើបពីគោលបំណងពី ការបណ្ដាក់ទុនវិនិយោគក្នុងខេត្ត ពាក់ព័ន្ធទៅនឹងដំណាំពោតក្នុងខេត្តបាត់ដំបងផងដែរ ។ ក្រុមហ៊ុន Agribusiness Asia Group គឺជាក្រុមហ៊ុនដែលកំពុងមានប្រតិបត្តិការនៅប្រទេសអូស្រ្ដាលី និងព្រះរាជាណាចក្រថៃ ហើយក៏ជាក្រុមហ៊ុនដែលប្រើប្រាស់នូវបច្ចេកវិទ្យាពាក់ព័ន្ធនឹងផ្នែកផ្កាយរណប ដែលបច្ចេកទេសនេះអាចជួយឱ្យការដាំដុះទទួលផល៣ដងក្នុងមួយឆ្នាំ ។ ឯកឧត្តមសុខ លូ បានបញ្ជាក់ថា ចំពោះការវិនិយោគនេះផងដែរ ក៏ជាផ្នែកមួយក្នុងការលើកកម្ពស់វិស័យកសិកម្មក្នុងខេត្តបាត់ដំបងឱ្យកាន់តែមានការរីកចម្រើន កាន់តែទំនើប និងក៏ដូចជាបង្កើនប្រាក់ចំណូលជូនប្រជាកសិករឱ្យកាន់តែល្អប្រសើរផងដែរ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T05:39:12.482Z", "category": "ចាប់ផ្តើមអាជីវកម្ម", "views": 437, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សង់អគាបៃតង មានអត្ថប្រយោជន៍អ្វីខ្លះ ? មកដឹងពីភាពវិជ្ជមាន និងអវិជ្ជមានអគារនេះ	https://business-cambodia.com/articles/advantages-and-disadvantages-of-a-green-building	យើងសង្កេតឃើញថា ការសាងសង់អគារនាពេលបច្ចុប្បន្ន បានងាកមកផ្សាភ្ជាប់នឹងធម្មជាតិ ។ ការស្រាវជ្រាវបង្ហាញថា នៅសហរដ្ឋអាមេរិក អគារមានប្រហែល ៣៨% នៃការបំភាយកាបូនឌីអុកស៊ីត។ អត្ថប្រយោជន៍ជាច្រើនផ្សេងទៀតបានមកពីអគារបៃតង រួមទាំងការកាត់បន្ថយចំណាយ ការអភិរក្សធនធានធម្មជាតិ ការកែលម្អគុណភាពខ្យល់ ទឹក និងមានអត្ថប្រយោជន៍ផ្សេងទៀត។ ទោះបីជាអគារបៃតងធ្លាប់ត្រូវបានចាត់ទុកថាមានការចំណាយច្រើនក្នុងការសាងសង់ក៏ដោយ  ប៉ុន្តែគំនិតនេះត្រូវបានច្រានចោលជាយូរមកហើយ ដោយសារតែគុណសម្បត្តិ ជាច្រើននៃអគារបៃតង។ យោងតាមការដកស្រង់ចេញពីគេហទំព័រ EARTH ECLIPSE  បានបង្ហាញពីភាពវិជ្ជមាន និងវិជ្ជមាន ដែលលោកអ្នកគួរដឹង៖ ភាពវិជ្ជមាន ១.សុខភាពល្អប្រសើរឡើង គោលដៅមួយក្នុងចំណោមគោលដៅនៃអគារបៃតងគឺការកែលម្អបរិស្ថាន រួមទាំងខ្យល់អាកាសសម្រាប់អ្នករស់នៅក្នុងអគារផងដែរ។ អ្នករស់នៅក្នុងអគារបៃតងទទួលបានសុខភាពប្រសើរជាងមុន ដោយសារហានិភ័យតិចនៃការប៉ះពាល់នឹងការបំពុលពីខ្យល់ដែលមិនល្អ។ ម៉្យាងវិញទៀត អ្នកដែលរស់នៅក្នុងអគារបៃតង ទទួលបានសុខភាពល្អជាងមុន និងសុវត្ថិភាព។ ២.សន្សំសំចៃ ការសិក្សាបានបញ្ជាក់ថាការវិនិយោគដំបូងនៅក្នុងអគារបៃតងនឹងនាំឱ្យមានការសន្សំច្រើនមុខងារចម្បងនៃអគារបៃតងគឺធានាការប្រើប្រាស់ធនធានប្រកបដោយប្រសិទ្ធភាព ដែលអនុញ្ញាតឱ្យអ្នកប្រើប្រាស់សន្សំបានច្រើនដោយកាត់បន្ថយការចំណាយលើប្រតិបត្តិការ ថែទាំ និងសន្សំសំចៃលើថាមពល ទឹក ជាដើម។ ថ្វីបើអគារបៃតងពេលដំបូងមានតម្លៃថ្លៃជាងអគារធម្មតាក៏ដោយ ប៉ុន្តែវាមានភាពខុសគ្នានៃការចំណាយក្នុងរយៈពេល ៣-៤ ឆ្នាំខាងមុខ។ បន្ថែមពីលើនេះ វានឹងបង្កើនប្រាក់ចំណូលរបស់ម្ចាស់អគារដែលប្រមូលបានពីការជួលអគារ ដោយសារតែពួកគេនឹងត្រូវចំណាយតិចលើការថែទាំ និងរកប្រាក់ចំណូលបន្ថែមបានច្រើន។ ៣.ថាមពលពីពន្លឺព្រះអាទិត្យ គុណសម្បត្តិដ៏ល្អបំផុតមួយនៃអគារបៃតង ប្រសិទ្ធភាពថាមពលនាំឱ្យកាត់បន្ថយការប្រើប្រាស់អគ្គិសនី ដែលជាប្រភពថាមពលដ៏សំខាន់នៅក្នុងផ្ទះរបស់លោកអ្នក។ ដោយឡែកអគារបៃតងក៏ត្រូវបានរចនាឡើងដើម្បីឱ្យមានពន្លឺគ្រប់គ្រាន់ពីព្រះអាទិត្យ ចូលតាមបង្អួច ចៀសវាងការប្រើប្រាស់ភ្លើងអគ្គីសនីគ្រប់ពេលវេលា ដូច្នេះហើយជួយឱ្យសន្សំថាមពលកាន់តែច្រើន។ ៤. តម្លៃទីផ្សាខ្ពស់ អគារបៃតងទទួលបានផលចំណេញច្រើនលើការវិនិយោគ និងតម្លៃទីផ្សារខ្ពស់ ដោយសារតម្លៃថែទាំទាប។ ខណៈពេលដែលតម្លៃជួលត្រូវបានកំណត់ឱ្យមានតម្លៃខ្ពស់នៅក្នុងទីផ្សារអចលនទ្រព្យ តម្លៃលក់ក៏កាន់តែខ្ពស់គួរឱ្យកត់សម្គាល់ផងដែរ។ អ្នកជំនាញនិយាយថា អគារបៃតងជាមធ្យមអាចលក់បានក្នុងតម្លៃពិសេស។ ភាពអវិជ្ជមាន ១.កង្វះខាតកម្មករដែលមានជំនាញ សម្រាប់អគារបៃតង វាអាចមានបញ្ហាក្នុងការស្វែងរកកម្មករដែលមានជំនាញ ដូចជាការជួសជុលអគារជាដើម។ អគាបៃតងគឺជារបបគំហើញថ្មីដូច្នេះវាប្រហែលជាពិបាកសម្រាប់អ្នកក្នុងការស្វែងរកកម្មករដែលមានបទពិសោធន៍ ដើម្បីជួយបញ្ហាណាមួយនៅក្នុងអគាររបស់អ្នក។ ២.ទីតាំង ការស្វែងរកទីតាំងត្រឹមត្រូវគឺជាគុណវិបត្តិមួយទៀតនៃអគារបៃតង។ អគារបៃតងប្រើប្រាស់ពន្លឺព្រះអាទិត្យឱ្យបានច្រើនតាមតែអាចធ្វើទៅបាន ដូច្នេះការប្រើថាមពលជំនួសដូចជាថាមពលព្រះអាទិត្យ ការសាងសង់នៅក្នុងតំបន់ដែលមានពន្លឺថ្ងៃតិចបំផុតនឹងក្លាយជាទីតាំងខុស ព្រោះអ្នកទំនងជាអស់ថាមពលនៅពេលណាមួយ។ ៣. ការវិនិយោគដំបូងគឺខ្ពស់ និងសាងសង់យូរ ទោះបីជាទទួលបានប្រាក់ត្រឡប់មកវិញច្រើនក៏ដោយ ការវិនិយោគដំបូងនៅតែជាបញ្ហាចម្បងនៅក្នុងអគារបៃតង។ មនុស្សមួយចំនួនចង់រស់នៅប្រកបដោយសុខភាព ប៉ុន្តែមិនអាចមានលទ្ធភាពទិញបានទេ។ លើសពីនេះ ការសាងសង់អគារបៃតងត្រូវចំណាយពេលបន្តិចរហូតដល់៣ឆ្នាំឡើងទៅ ព្រោះត្រូវគិតពីបរិស្ថានជុំវិញ ហើយត្រូវចំណាយក្នុងការធ្វើផែនការ និងការរចនាមុននឹងត្រូវសាងសង់។ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T05:37:07.433Z", "category": "អចលនទ្រព្យ", "views": 479, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មានលុយ ១០០ដុល្លារ មិនដឹងរកស៊ីអ្វីមែនទេ? មកមើលការងារទាំង ៣ ប្រភេទនេះអ្នកអាចពិចារណាបាន	https://business-cambodia.com/articles/start-with-100-dollor-	កាលពីមុនរបៀបនៃការរកលុយអាចមានភាពលំបាក ប៉ុន្តែមកបច្ចុប្បន្ននេះ ឲ្យតែមានកម្លាំងធ្វើការទីណាក៏លោកអ្នកអាចរកលុយបានដែរ។តែនៅពេលរកលុយបានហើយ ហើយចង់ឈប់ធ្វើការជាបុគ្គលិកគេចង់មានមុខរបរមួយផ្ទាល់ខ្លួនបែរជាមិនដឹងថាគួររកស៊ីអ្វីទៅវិញ។ បច្ចុប្បន្នមានមនុស្សមិនតិចទេ ដែលចង់ឈប់ធ្វើការជាបុគ្គលិកគេ ហើយចង់ចាប់ផ្តើមចេញរកស៊ីដោយខ្លួនឯង ប៉ុន្តែបែរជាមិនហ៊ានចេញរកស៊ីព្រោះគិតថាគ្មានដើមទុន ជាពិសេសមិនដឹងថាតើគួររកស៊ីអ្វីដែលចំណាយដើមទុនតិចហើយងាយស្រួលក្នុងការប្រកប។ ថ្ងៃនេះ Business Cambodia នឹងជួយអ្នកស្វែងរកការងារដែលលោកអ្នកអាចចាប់ផ្តើមបានងាយហើយចំណាយដើមទុនតិចទៅតាមលទ្ធភាពដែលអ្នកមានថែមទៀតផង។ប្រសិនបើអ្នកមានលុយចាប់ពី១០០ដុល្លារឬច្រើនជាងនេះមុខរបរទាំង៣នេះអ្នកអាចពិចារណាបាន៖ ១.គ្រូបង្រៀន៖អាជីពជាគ្រូបង្រៀនអាចតម្រូវឲ្យអ្នកធ្លាប់មានបទពិសោធន៍ការងារបន្តិចបន្តួចបូករួមទាំងសមត្ថភាពរបស់អ្នក ព្រោះបច្ចុប្បន្នមានសិស្សនិស្សិតជាច្រើនដែលត្រូវការចំណេះដឹងបន្ថែមទៀត នេះជាឱកាសរបស់អ្នកក្នុងការចាប់ផ្តើមសេវាកម្មបង្រៀននេះធ្វើជាអាជីពផ្ទាល់ខ្លួនបាន ប្រសិនបើអ្នកមានចំណេះដឹងគ្រប់គ្រាន់សម្រាប់ចែករំលែកទៅកាន់ពួកគេ។ហើយមិនយូរទេអ្នកនឹងអាចមានការងារជារបស់ខ្លួនឯងដោយមិនចាំបាច់ត្រូវធ្វើការឲ្យអ្នកដទៃទៀតទេ។ អ្នកអាចចាប់ផ្តើមអាជីពនេះបាន ដោយមិនចាំបាច់ប្រើដើមទុនក៏បានដែរ។ដោយគ្រាន់តែចំណាយប្រាក់បន្តិចបន្តួចក្នុងការទិញជាសៀវភៅឬឯសារសម្រាប់បង្រៀន និងការចំណាយផ្សេងៗទៅលើការផ្សព្វផ្សាយបន្តិចបន្តួចប៉ុណ្ណោះ។ ២.អ្នកលក់អនឡាញ៖ ការលក់ទំនិញនៅលើអនឡាញបច្ចុប្បន្នក្នុងប្រទេសកម្ពុជាហាក់មានការពេញនិយមខ្លាំង ដោយការនាំយកឥវ៉ាន់មកលក់មិនសូវមានការចំណាយដើមទុនច្រើនដូចការបើកជាហាងឬក៏តូបនោះទេ។ របរនេះអ្នកណាៗក៏អាចធ្វើបានដែរ ព្រោះថាបើអ្នកមានលុយត្រឹមតែ១០០ដុល្លារឬតិចជាងនេះអ្នកក៏អាចក្លាយជាអ្នកលក់រកចំណូលបានច្រើនទេ្វដងបានហើយ។ ៣.មគ្គុទេសក៍ទេសចរណ៍៖ ប្រសិនបើអ្នកជាមានជំនាញនៅក្នុងការទំនាក់ទំនងនិងការប្រើប្រាស់ភាសាបានល្អ អ្នកអាចចាប់ផ្តើមនិយាយជាមួយភ្ញៀវបរទេសហើយណែនាំពួកគេនៅតំបន់កំសាន្តដែលអ្នកធ្លាប់បានស្គាល់និងធ្លាប់បានដឹងនោះអ្នកនិងអាចទទួលបានចំណូលពីពួកគេ។ ការងារនេះគឺជាប្រភេទការងារបែបសេរីភាពមិនចាំបាច់ធ្វើការនៅក្រោមសម្ពាធពីនរណាឡើយ ជាពិសេសការងារនេះមិនត្រឹមតែរកចំណូលបានច្រើនប៉ុណ្ណោះទេ ថែមទាំងផ្តល់ផលប្រយោជន៍ជាច្រើនពីអាជីពមួយនេះថែមទៀតផង។អាជីពនេះវាសឹងតែមិនចាំបាច់ឲ្យអ្នកចំណាយទុនច្រើននោះទេ តែវាត្រូវការសមត្ថភាពរបស់អ្នកធ្វើជាដើមទុនផ្ទាល់៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T04:55:04.351Z", "category": "ចាប់ផ្តើមអាជីវកម្ម", "views": 978, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
គំនិតថ្មីប្លែកគេ! យុវជន២រូប ឃើញកាកកាហ្វេសល់ច្រើន រកគំនិតច្នៃផលិតចេញជាស្បែកជើង ១គូតម្លៃរាប់សិប$	https://business-cambodia.com/articles/shoes-make-from-coffee	ថ្មីៗនេះមានយុវជនវ័យក្មេងរបស់វៀតណាមពីររូបបានរកឃើញពីរូមមន្ត នៃការកែច្នៃកាកសំណល់កាហ្វេនិងប្លាស្ទិកដើម្បីបង្កើតជាស្បែកជើងកីឡាថ្មីមួយដែលមានតម្លៃរាប់រយដុល្លារ និងមិនធ្លាប់មានពីមុនមក។ យោងតាមការចុះផ្សាយរបស់ Vn Express International បានឲ្យដឹងថា Tran និង Son Chu គឺជាស្ថាបនិកនៃក្រុមហ៊ុនស្បែកជើង Rens ជាផលិតផលថ្មីច្នៃចេញពីកាកសំណល់ប្លាស្ទិកនិងកាកសំណល់កាហ្វេដែលប្រមូលចេញពីតាមបណ្តាហាងកាហ្វេជាច្រើន។ បច្ចុប្បន្នយុវជនទាំងពីររូបបានចាប់ផ្តើមដំណើរការអាជីវកម្មរបស់ពួកគេនៅក្នុងប្រទេស Finland ហើយពួកគេមានគម្រោងផ្លាស់ប្តូរមកស្រុកកំណើតរបស់ខ្លួននៅ វៀតណាមក្នុងពេលឆាប់ៗខាងមុខនេះ។ សហគ្រិនទាំងពីរនាក់បានជួបគ្នាដោយចៃដន្យនៅក្នុងហាងកាហ្វេមួយនៅប្រទេសហ្រ្វាំងលែន ពួកបានក្លាយជាមិត្តជិតស្និត ហើយពួកគេក៏បានពិភាគ្សាគ្នាដើម្បីផលិតស្បែកជើងលក់ ប៉ុន្តែការចាប់ផ្តើមដំបូងមិនបានជោគជ័យនោះឡើយ ដោយសារពួកគេខ្វះបទពិសោធន៍និងការស្រាវជ្រាវបានតិចតួចនៅឡើយ។ តែក្រោយមកពួកគេក៏គិតឃើញថា បច្ចុប្បន្នពិភពលោកកំពុងមានបញ្ហាប្រឈមខ្លាំងជាមួយកាកសំណល់ ហេតុនេះពួកគេបានព្យាយាមសិក្សាស្រាវជ្រាវរកគំនិតថ្មីដើម្បីកែច្នៃរបស់ទាំងនោះក្លាយជាផលិតផលថ្មីមួយដែលមិនធ្លាប់មានពីមុនមកលើពិភពលោក។ រហូតដល់ខែកុម្ភៈ ឆ្នាំ២០១៩ ពួកគេចាប់ផ្តើមអនុវត្តន៍គម្រោងរបស់ខ្លួនដោយបានបង្កើតរោងចក្រមួយឈ្មោះថា Factory Finder ជាក្រុមការងារដែលមានជំនាញផ្សេងៗគ្នាចំនួន៦នាក់   ដោយចំណាយទុនចាប់ផ្តើមប្រមាណជា ៥៥០,៣០០ដុល្លារដែលទទួលបានពីក្រុមហ៊ុន Kickstarter និងទឹកប្រាក់ចំនួន ៥៧២,៣០០ដុល្លារពីមូលនិធី Indiegogo ។ហើយបច្ចុប្បន្នក្រុមហ៊ុនរបស់ពួកគេមានដៃគូសហការចំនួន៩នាក់និងវិនិយោគិនរាប់ពាន់នាក់ផ្សេងទៀតមកពី ៦៩ប្រទេស។ទន្ទឹមជាមួយគ្នានេះដែរ លោក Tran បានបញ្ជាក់ប្រាប់ថា ផលិតផលស្បែកជើងម៉ាក Rens នេះនិងផ្តល់ទៅកាន់អតិថិជនក្នុងខែវិច្ឆិកានេះ ដោយរំពឹងថានិងអាចចែកចាយដំបូងទៅក្នុងប្រទេសវៀតណាមដែលជាប្រទេសកំណើតរបស់ខ្លួន ក្រោយសិក្សាឃើញថាប្រទេសនេះមានការនាំចេញស្បែកជើងច្រើនគេលំដាប់ថ្នាក់លេខ២នៅលើពិភពលោក ហេតុនេះទើបពួកគេយកប្រទេសវៀតណាមធ្វើជាគោលដៅទីមួយ ចំពោះគោលដៅបន្ទាប់គឺឆ្ពោះទៅកាន់សហរដ្ឋអាមេរិច។ គួររំលឹកផងដែរថា គោលបំណងនៃការផលិតស្បែកជើងដែលច្នៃចេញពីកាកសំណល់ប្លាស្ទិកនេះ គឺដោយសារពួកគេចង់ចូលរួមចំណែកកាត់បន្ថយកាកសំណល់កាហ្វេនិងប្លាស្ទិកជាច្រើនដែលកំពុងតែក់នឡើងជារៀងរាល់ថ្ងៃឥតឈប់ឈរ ម្យ៉ាងវិញទៀតចង់បង្កើតសមិទ្ធផលថ្មីប្លែកដែលមិនធ្លាប់មានពីមុនមកផងដែរ។ រាល់ស្បែកជើងមួយគូត្រូវបានផលិតចេញពីកាកកាហ្វេចំនួន៣០០ក្រាម និងដបប្លាស្ទិកចំនួន៦ដប ដែលត្រូវបានគេយកទៅរំលាយជាមួយគ្នាយកសមាធាតុប្រេងរបស់វា ក្រោយមកទើបយកមកបញ្ចូលជាមួយសមាសធាតុផ្សេងៗទៀត។ ស្បែកជើងម៉ាក Rens នេះគឺមិនមានជ្រាបទឹកថែមនោះទេថែមទាំងមិនបង្ករក្លិនអាក្រក់នៅពេលពាក់ឡើយ៕ អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-19T04:32:17.277Z", "category": "ចាប់ផ្តើមអាជីវកម្ម", "views": 353, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
មាន KCE ដូចមានគ្រូភាសាចិននៅក្បែរ២៤ម៉ោង ! មកស្គាល់ App មួយបង្កើតដោយកូនខ្មែរ ងាយរៀនងាយយល់	https://business-cambodia.com/articles/kce-online-school-	ភាសាចិនគឺជាភាសាដ៏ពេញនិយមមួយក្នុងចំណោមភាសាដទៃទៀតដែលកំពុងមានវត្តមាននៅប្រទេសកម្ពុជា។ក្នុងនោះក៏មានសិក្សានុសិស្សមិនតិចនាក់នោះទេដែលកំពុងតែរៀនភាសាមួយនេះ ទាំងមនុស្សពេញវ័យនិងកុមារតូចៗភាគច្រើនសុទ្ធតែរៀនភាសាចិន។ ដោយហេតុថា ភាសាចិនគឺជាភាសាមួយដែលកំពុងតែមានប្រជាប្រិយភាពសម្រាប់ទីផ្សារការងារ ពោលគឺអ្នកដែលចេះភាសាចិនងាយនឹងទទួលបានឱកាសការងារល្អ ក៏ដូចជាប្រាក់ខែខ្ពស់ជាដើម។ ជាមួយគ្នានេះ ទន្ទឹមទៅនឹងការទទួលបានប្រាក់ខែខ្ពស់ ឱកាសការងារល្អ បើនិយាយទៅដល់ការរៀនក៏មិនស្រួលប៉ុន្មានដែរ ព្រោះតែភាសាមួយនេះគឺពិបាកនៅក្នុងការងាររៀនសូត្រ មួយវិញទៀតត្រូវចំណាយពេលច្រើនផងដែរដើម្បីរៀន រីឯតម្លៃនៃការសិក្សាវិញក៏មិនថោកប៉ុន្មានដែរ។ ប៉ុន្តែពេលនេះលែងជាការលំបាកទៀតហើយសម្រាប់បងប្អូន សិស្សានុសិស្ស ដែលមានបំណងចង់រៀនភាសាចិន មកស្គាល់ App រៀនភាសាចិនមួយដែលមានឈ្មោះថា “KCE Online School” ។ App មួយនេះត្រូវបានបង្កើតឡើងដោយកូនខ្មែរ ហើយចំពោះ App នេះផង បងប្អូនចំណាយត្រឹមតែ ២៩ដុល្លារប៉ុណ្ណោះអាចរៀនភាសាចិនបានរយៈពេញមួយឆ្នាំ ដោយមានមេរៀនជាភាសាខ្មែរបកទៅភាសាចិន ហើយរាល់ពាក្យនីមួយៗសុទ្ធតែមានតុងសម្លេងច្បាស់ៗងាយស្រួលអានតាម ជាមួយនឹងមេរៀនជាច្រើនមានទាំង វគ្គសន្ទនា ពន្យល់ពាក្យ ឃ្លាខ្លីៗ វេយ្យាករណ៍ សុភាសិត ប្រែអត្ថបទ និងមូលដ្ឋានគ្រឹះផ្សេងៗទៀតតាំងពីថ្នាក់ដំបូងតែម្តង។ ដូច្នេះសម្រាប់អ្នកដែលមិនចេះសោះក៏អាចរៀនបានដោយមានការពន្យល់យ៉ាងក្បោះក្បាយទោះមិនមានគ្រូបង្រៀនក៏អាចរៀនបានដែរ។ លើសពីនេះទៀតនោះ ក្នុង App នេះ មានគ្រប់ពាក្យគ្រប់ឃ្លា និង សុភាសិត ពីខ្មែរទៅចិន និង ពីចិនទៅខ្មែរ ដែលសិស្សានុសិស្សអាចឆែកបានដោយសេរី  ពោលគឺមានរាប់ពាន់រាប់ម៉ឺនពាក្យដែលសឹងតែស្មើនឹងវចនានុក្រមចិនមួយ ព្រោះរាល់ពាក្យដែលមាននៅក្នុង KCE Online School ត្រូវបានដកចេញពីវចនានុក្រមចិននិងបានរៀបរៀងឡើងវិញជាមេរៀនសម្រាប់បងប្អូនងាយស្រួលរៀន។អ្វីដែលកាន់តែពិសេសនោះគឺ ជារៀងរាល់សប្តាហ៍ App បង្រៀនភាសាចិនមួយនេះ មានការ Update មេរៀនថ្មីៗចូលជារៀងរាល់សប្តាហ៍ ដែលជួយឱ្យសិស្សានុសិស្សអាចរៀនពាក្យថ្មីៗបានជាបន្តបន្ទាប់។ បន្ថែមពីនេះប្រសិនបើ មានចម្ងល់ឬកន្លែងណាមិនច្បាស់ អាចឆាតសួរក្រុងក្រុម Telegram បាន 24h ។យ៉ាងណាមិញចំពោះបងប្អូនដែលចង់រៀនភាសាចិនដោយចំណាយថវិកាតិច ចង់ចំណេញពេលវេលាច្រើន មានមេរៀនងាយស្រួលរៀន រៀនងាយយល់ ងាយចេះ អាចចុះឈ្មោះចូលរៀនជាមួយ App “KCE Online School” បានឬក៏ធ្វើការសាកសួរព័ត៌មានបន្ថែមតាមរយៈហ្វេសប៊ុកផេក KCE Online School និងតាមរយៈលេខទំនាក់ទំនង 096 839 4444 ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-18T13:43:56.535Z", "category": "PR", "views": 4833, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
OPPO Reno8 T Series ជំនាន់ថ្មីបានបង្ហាញខ្លួនជាផ្លូវការហើយ ជាមួយការស្វាគមន៍ទូតសុច្ឆន្ទៈថ្មីទាំង២រូប!	https://business-cambodia.com/articles/launched-and-preorder	នៅរសៀលថ្ងៃទី18 កុម្ភៈ 2023 ក្រុមហ៊ុន OPPO ប្រចាំប្រទេសកម្ពុជាបានដាក់សម្ពោធស្មាតហ្វូនស៊េរីថ្មី OPPO Reno8 T Series ជាផ្លូវការយ៉ាងអធិកអធម នៅឯសណ្ឋាគារ Hyatt Regency Phnom Penh ដោយឃើញមានវត្តមានទូតសុច្ឆន្ទៈ កញ្ញាឯក ពេជ្រ វត្តីសារ៉ាវឌ្ឍី, ថេណា និងកញ្ញា រ៉េត ស៊ូហ្សាណា ពិធីករស្រស់សង្ហា ជា វណ្ណរិទ្ធ និងពិធីការិនីស្រស់សោភា ហ៊ិន ច័ន្ទនីរ័ត្ន ព្រមទាំងតារាប្រុសស្រីល្បីៗជាច្រើនរូបទៀត។ ស្របពេលកម្មវិធីសម្ពោធនេះ ទូតសុច្ឆន្ទៈទាំង ៣ រូប និងពិធីករពិធីការិនី បាននាំគ្នាញុំាងបរិយាកាសកម្មវិធីយ៉ាងសប្បាយៗជាមួយនឹងការដើរម៉ូដ ច្រៀងចម្រៀងពីរោះៗ ព្រមទាំងការចាប់រង្វាន់ដល់អ្នកទស្សនាតាមរយៈការ Live លើផេគ OPPO ផងដែរ។ឥឡូវងាកចូលដល់វត្តមានសមាជិកថ្មីរបស់គឺ OPPO Reno8 T Series ទាំងពីរម៉ូដែល Reno8 T 5G $399 \| Reno8 T  $349 បើកឲ្យកក់ទុក (Pre-Order) ចាប់ពីថ្ងៃទី19 រហូតដល់ថ្ងៃទី24 កុម្ភៈ 2023 ជាមួយកញ្ចប់ប្រូម៉ូសិនដ៏ពិសេសរួមមាន៖ ទិញ OPPO Reno8 T 5G តម្លៃ $399 ថែមកាដូតម្លៃស្មើ $200 រួមមាន៖ បណ្ណធានាអេក្រង់រយៈពេល 6ខែ តម្លៃ $79 ជញ្ជីងវៃឆ្លាត តម្លៃ $39 កាដូពិសេស តម្លៃ $28 ស៊ីមស្មាតលេខពិសេស Bronze តម្លៃ $54 មានភ្ជាប់គម្រោង SurfLikeCrazy រយៈពេល 4ខែ ទិញ OPPO Reno8 T 4G តម្លៃ $349 ថែមកាដូតម្លៃស្មើ $121 រួមមាន៖ ជញ្ជីងវៃឆ្លាត តម្លៃ $39 កាដូពិសេស តម្លៃ $28 ស៊ីមស្មាតលេខពិសេស Bronze តម្លៃ $54 មានភ្ជាប់គម្រោង SurfLikeCrazy រយៈពេល 4ខែ ពិបាកសម្រេចចិត្តយកម៉ូដែលមួយណាមែន? ហើយចង់ដឹងទេ តើស្មាតហ្វូនទាំងពីរម៉ូដែលនេះមានចំណុចពិសេសរៀងៗខ្លួនអ្វីខ្លះ? OPPO Reno8 T 5G រចនាឡើងជាមួយអេក្រង់កោងបែប 3D លំដាប់កំពូល 120Hz ផ្ដល់នូវបទពិសោធន៍កាន់តែប្លែក ជាមួយទិដ្ឋភាពបង្ហាញកាន់តែអណ្ដែត និងរលូនជាងអេក្រង់ធម្មតា។ Reno8 T 5G ក៏បានបំពាក់មកកាមេរ៉ា Portrait 108MP អាចឲ្យអ្នកថតរូបភាពខ្នាតធំបានយ៉ាងច្បាស់ និងអាចកាត់យកប្លង់ណាមួយក្នុងរូបយកមកច្នៃប្រឌិតបន្ថែមជាមួយគុណភាពខ្ពស់ដូចគ្នា។ Reno8 T 5G បំពាក់មកជាមួយបច្ចេកវិទ្យាសាកថ្មល្បឿនកំពូល 67W SuperVOOC™ អាចផ្តល់ជូនលោកអ្នកនូវបទពិសោធន៍សាកថ្មដ៏មានសុវត្ថិភាព និងកាន់តែអស្ចារ្យ ដោយសាកត្រឹមតែសាកថ្ម 5នាទី និយាយទូរស័ព្ទ 5ម៉ោង ហើយសាក 44នាទី បានថាមពល 100%។ OPPO Reno8 T បំពាក់កាមេរ៉ាធំ 100MP ទទួលបានគុណភាពរូបកាន់តែច្បាស់ លម្អិតគ្រប់ចំណុច និងស្រស់ស្អាតធម្មជាតិពិតៗ។ Reno8 T មានសមត្ថភាពខ្លាំងជាមួយ RAM 8GB+8GB ធ្វើឲ្យល្បឿនដំណើរការទូរស័ព្ទកាន់តែរលូនជាងមុន លឿនគ្មានទាក់ លេងហ្គេមក៏ស្រួល បើកកម្មវិធីក៏លឿន ចំណែកឯ ROM 256GB ធំអស់ស្ទះទោះប្រើយូរឆ្នាំ ឬផ្ទុករូបភាព វីដេអូច្រើនយ៉ាងណាក៏គ្មានបញ្ហា។ Reno8 T បំពាក់ថាមពល 5000mAh + 33W SuperVOOC បំពេញការកម្សាន្តគ្មានដែនកំណត់ពេញមួយថ្ងៃ ព្រមទាំងប្រើប្រាស់បច្ចេកវិទ្យាសាកថ្មលឿនរហ័ស។   សម្រាប់អតិថិជនដែលមានបំណងប្តូរទូរស័ព្ទឡើងស៊េរី អាចពិចារណា OPPO Reno8 T Series ទាំងពីរម៉ូដែលនេះបាន។ សម្រាប់ព័ត៌មានលម្អិតបន្ថែមអំពីស្មាតហ្វូនស៊េរីថ្មីនេះ លោកអ្នកអាចអញ្ជើញមកកាន់ហាងលក់ទូរស័ព្ទដៃដែលជាដៃគូសហការរបស់ OPPO ដែលនៅជិតបំផុត ឬអាចចូលទៅកាន់ Facebook page ផ្លូវការរបស់ក្រុមហ៊ុន OPPO ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-18T13:04:29.658Z", "category": "PR", "views": 754, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រុមហ៊ុន ភីភី លីង ស៊ីឃ្យួរឹធី និង ក្រុមហ៊ុន ម៉េងលី ជេ. គួច អេឌ្យូខេសិន ម.ក សហការបង្កើតសិក្ខាសាលាពាក់ព័ន្ធនឹងសារៈសំខាន់នៃវិស័យអប់រំនៅកម្ពុជា	https://business-cambodia.com/articles/pp-link-mengly-jq-	ក្រុមហ៊ុន ភីភី លីង ស៊ីឃ្យួរឹធី (PP Link Securities (PPLS)) រួមជាមួយនឹង  ក្រុមហ៊ុន ម៉េងលី ជេ. គួច អេឌ្យូខេសិន ម.ក (Mengly J. Quach Education Plc. (MJQE)) បានសហការរៀបចំសិក្ខាសាលាក្រោមប្រធានបទ «ការយល់ដឹងអំពីវិស័យអប់រំនៅកម្ពុជា» នាថ្ងៃទី១៨ ខែកុម្ភៈ ឆ្នាំ២០២៣ នៅអគារហ្គោលដិនថាវវើរ រាជធានីភ្នំពេញ។  សិក្ខាសាលានេះ មានគោលបំណងលើកកម្ពស់សារៈសំខាន់នៃវិស័យអប់រំនៅកម្ពុជា ហើយបានទទួលស្វាគមន៍អ្នកចូលរួមជាង ២០០ នាក់ ដែលត្រៀមខ្លួនចាប់យកឱកាសវិនិយោគក្នុងវិស័យអប់រំ បង្កើនឯករាជ្យភាពផ្ទាល់ខ្លួន ចូលរួមដល់វឌ្ឍនភាពជាតិ និងកសាងសន្តិភាពសម្រាប់ពិភពលោកទាំងមូល។ អ្នកឧកញ៉ា វេជ្ជបណ្ឌិត គួច ម៉េងលី ដែលជា ស្ថាបនិក ប្រធានក្រុមប្រឹក្សាភិបាល និងអគ្គនាយកប្រតិបត្តិនៃ ក្រុមហ៊ុន MJQE  និង លោក ជា សុធា ដែលជាអគ្គនាយក និងអភិបាលនៃក្រុមហ៊ុន PPLS  គឺជាវាគ្មិនកិត្ដិយសនៃកម្មវិធី។ ក្រុមហ៊ុន MJQE ត្រូវបានទទួលស្គាល់ ជាស្ថាប័នមួយដែលមានប្រព័ន្ធ និងកម្មវិធីអប់រំប្រកបដោយគុណភាពខ្ពស់នៅកម្ពុជា។ បច្ចុប្បន្ននេះ ក្រុមហ៊ុនកំពុងត្រៀមបោះផ្សាយលក់មូលបត្រកម្មសិទ្ធិលើកដំបូងជាសាធារណៈ ដើម្បីកៀរគរការបណ្ដាក់ទុនពីវិនិយោគិន ដើម្បីពង្រីកប្រតិបត្តិការស្ថាប័នអប់រំបន្ថែមទៀតនៅក្នុងព្រះរាជាណាចក្រកម្ពុជា។ ដោយមានគោលដៅ និងទស្សនៈវិស័យស្រដៀងគ្នា ក្រុមហ៊ុន PPLS មានសោមនស្សក្នុងការ សហការជាមួយក្រុមហ៊ុន MJQE ក្នុងការរៀបចំព្រឹត្តិការណ៍នេះឡើង។ លោក ជា សុធា បានមានប្រសាសន៍ថា៖ «ការអប់រំ គឺជាមូលដ្ឋានគ្រឹះសម្រាប់គ្រប់វិស័យ។ ដូច្នេះ ការពង្រឹងចំណេះដឹងមូលដ្ឋាន គឺមានសារៈសំខាន់ណាស់ ដើម្បីធានាបាននូវភាពរីកចម្រើនជាលំដាប់ សម្រាប់ខ្លួនឯង និងប្រទេសជាតិ»។ នៅក្នុងឆ្នាំ២០២២ និងដើមឆ្នាំ២០២៣ ក្រុមហ៊ុន PPLS បានរៀបចំកម្មវិធីអប់រំអំពីវិស័យវិនិយោគហិរញ្ញវត្ថុជាច្រើនរួចមកហើយ ដូចជា៖ សិក្ខាសាលានៅបណ្ដាសាកលវិទ្យាល័យ និងតាមបណ្ដាខេត្តជាដើម។ ព្រឹត្តិការណ៍ទាំងនោះ បានផ្តល់ចំណេះដឹងគោលដល់និស្សិត និងប្រជាពលរដ្ឋ ក៏ដូចជាទំនុកចិត្តកាន់តែខ្ពស់ សម្រាប់ការចាប់ផ្តើមវិនិយោគហិរញ្ញវត្ថុនាពេលអនាគត។ តំណាងឱ្យ ក្រុមហ៊ុន MJQE ដែលមានសាលាបុត្រសម្ព័ន្ធជាច្រើន និងមានកម្រិត និងកម្មវិធីសិក្សាយ៉ាងទូលំទូលាយ អ្នកឧកញ៉ា វេជ្ជបណ្ឌិត គួច ម៉េងលី បានចែករំលែកនូវគតិបណ្ឌិត ទស្សនៈវែងឆ្ងាយ និងឆន្ទៈខ្ពស់របស់គាត់ក្នុងការកសាងវិស័យអប់រំនៅកម្ពុជាឱ្យកាន់តែប្រសើរឡើង។ អ្នកឧកញ៉ា បានមានប្រសាសន៍ថា៖ «ដោយសារការអប់រំ គឺជាឫសគល់នៃគ្រប់វិស័យ ដូច្នេះ ឫសគល់នេះត្រូវតែរឹងមាំ និងមានសុខភាពល្អ។ តាមរយៈការចូលរួមជាវាគ្មិនក្នុងសិក្ខាសាលាថ្ងៃនេះ ខ្ញុំមានមោទកភាព ដែលអាចរួមចំណែកធ្វើឱ្យវិស័យអប់រំនៅកម្ពុជាកាន់តែទូលំទូលាយ និងមានស្តង់ដារខ្ពស់ទាំងនៅក្នុងស្ថាប័នរដ្ឋ និងឯកជន។ អ៊ីចឹង ប្រសិនបើមានការចូលរួមពីយើងទាំងអស់គ្នា នោះយើងនឹងសម្រេចបាននូវការផ្លាស់ប្តូរដ៏ធំមួយ»។  ក្រៅពីការចំណាយពេលវេលាដ៏មានតម្លៃក្នុងការចែករំលែកចំណេះដឹង និងការលើកទឹកចិត្តដល់ប្រជាជនកម្ពុជា ជាពិសេសយុវជន ជុំវិញការសិក្សា ការថែទាំសុខភាព និងទស្សនវិស័យការងារ ដែលជាផលវិជ្ជមានសម្រាប់សង្គមជាតិ អ្នកឧកញ៉ា ក៏រំពឹងទៀតថា IPO នៃ ក្រុមហ៊ុន MJQE នឹងក្លាយជាមធ្យោបាយដ៏សំខាន់មួយទៀតសម្រាប់ការពង្រីកស្ថាប័នអប់រំរបស់គាត់ ប៉ុន្ដែ វាត្រូវការការចូលរួម និងការវិនិយោគពីសាធារណជន។ អ្នកឧកញ៉ា បានបញ្ជាក់ទៀតថា៖ «ការបោះផ្សាយ IPO របស់យើង ដែលជាការបោះផ្សាយរបស់គ្រឹះស្ថានអប់រំឯកជនដំបូងគេក្នុងប្រទេសកម្ពុជា នឹងផ្ដល់ឱ្យយើង មិនត្រឹមតែការបង្កើនដើមទុន និងកេរ្តិ៍ឈ្មោះរបស់ស្ថាប័នប៉ុណ្ណោះទេ ប៉ុន្តែ វាជាថ្នាលមួយក្នុងការបណ្ដុះបណ្ដាលទំពាំងស្នងឫស្សីរបស់កម្ពុជាជាច្រើនជំនាន់ទៅមុខទៀត។ លើសពីនេះទៅទៀត វាក៏បើកឱកាសសម្រាប់អ្នកដែលចង់វិនិយោគដើមទុនរបស់ពួកគាត់ក្នុងវិស័យអភិវឌ្ឍន៍ធនធានមនុស្ស ក៏ដូចជាសម្រាប់ផលប្រយោជន៍វិនិយោគផ្ទាល់ខ្លួនផងដែរ»។ ក្រុមហ៊ុន PPLS បានកោតសរសើរដោយស្មោះចំពោះវត្តមាន និងការគាំទ្ររបស់អ្នកចូលរួមទាំងអស់នៅក្នុងព្រឹត្តិការណ៍នេះ ហើយបានប្រកាសថានឹងបន្តបង្កើតនូវភាពជោគជ័យថ្មីៗ សម្រាប់ទាំងវិស័យអប់រំ និងទីផ្សារមូលបត្រនៅកម្ពុជា។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-18T10:58:26.733Z", "category": "PR", "views": 312, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
កូនខ្មែរ-អ៊ីស្លាម ១ រូបវិវត្តន៍ខ្លួនពីអ្នកលក់មីហឹរតូបតូចធម្មតារហូតអាចពង្រីកសាខាបានជិត ៥០ កន្លែង	https://business-cambodia.com/articles/bro-and-sis-noodle-spicy	ជារឿងដែលមិនសរសើរមិនបាន ខណៈកូនខ្មែរ-អ៊ីស្លាមមួយរូបបានខិតខំអភិវឌ្ឍអាជីវកម្មមីហឹររបស់ខ្លួនពីតូបលក់តូចធម្មតា ក្លាយទៅជាយីហោស្ដង់ដារដែលអាចពង្រីកសាខាបានជិត ៥០ កន្លែង។ កូនខ្មែរ-អ៊ីស្លាមរូបនោះគឺលោក កើ សុក្រី ស្ថាបនិកមីហឹរ Bro&Sis ខណៈយីហោមួយនេះកំពុងទទួលបានការគាំទ្រខ្លាំងពីសំណាក់ប្រជាជនខ្មែរ ជាពិសេសគឺបងប្អូនខ្មែរ-អ៊ីស្លាមតែម្ដង។ ថ្លែងប្រាប់ Business Cambodia កាលពីពេលថ្មីៗកន្លងទៅនេះ លោក កើ សុក្រី បានបញ្ជាក់ថា យីហោមីហឹរ Bro&Sis ត្រូវបានបង្កើតឡើងនៅក្នុងឆ្នាំ២០១៨ ហើយគិតមកដល់សព្វថ្ងៃបានពង្រីកសាខាចំនួន ៤៧ កន្លែងហើយនៅទូទាំងប្រទេស។ លោកបន្ដថា ដំបូងឡើយមុននឹងពង្រីកបានជាយីហោធំ និងមានសាខាច្រើនបែបនេះ Bro&Sis ជាមីហឹរដែលលក់នៅតូបតូចមួយតែប៉ុណ្ណោះ។ ប៉ុន្ដែដោយសារមើលឃើញពីសន្ទុះនៃការគាំទ្រ ធ្វើឲ្យលោកសម្រេចអភិវឌ្ឍទៅហាងដែលមានស្ដង់ដារដើម្បីឲ្យអតិថិជនងាយស្រួលនៅក្នុងការទទួលទាន ក៏ដូចជាមានឱកាសក្នុងការពង្រីកសាខាបន្ថែមនាពេលខាងមុខ។ យ៉ាងណាការសម្រេចចិត្ដរបស់លោកគឺទទួលបានផលពិតមែន ដោយគ្រាន់តែធ្វើការវិវត្ដន៍ទៅជាហាងដែលមានស្ដង់ដារ និងស្លាកយីហោត្រឹមត្រូវនៅក្នុងឆ្នាំ២០១៨ ធ្វើឲ្យ Bro&Sis ចាប់ផ្ដើមទទួលបានការគាំទ្រកាន់តែច្រើនពីអតិថិជន ជាពិសេសគឺមានអ្នកសុំទិញប្រេនឆាយដើម្បីយកទៅបើករកស៊ីបន្ដផងដែរ។  គិតត្រឹមឆ្នាំ២០២៣នេះ Bro&Sis មានសាខាសរុប ៤៧ កន្លែងហើយៗថ្មីៗនេះក៏ទើបនឹងបើកសាខាថ្មី ២ កន្លែងទៀតផងដែរ ដែលនៅខេត្ដព្រៃវែង ១ កន្លែង និងខេត្ដពោធិ៍សាត់ ១ កន្លែង។ លោក កើ សុក្រី បានសង្កត់ធ្ងន់ដែរថា ចំណុចពិសេសដែលធ្វើឲ្យមីហឹរ Bro&Sis ទទួលបានគាំទ្រ និងពង្រីកសាខាបានច្រើនហើយរឹងមាំដូច្នេះ គឺដោយសារលោកបានប្រកាន់នូវគោលការរកស៊ីដូចខាងក្រោម៖ ១. តែងតែមានការអភិវឌ្ឍទៅលើហាង អាហារ និងចំណុចផ្សេងៗទៀតដើម្បីទាក់ទាញអតិថិជន ២. ការផ្តល់នូវអាហារសម្បូរបែបដែលមានដូចជា មីហឹរ ភីហ្សា អាហារសម្រន់ ភេសជ្ជៈជាច្រើនមុខ ៣. បង្កើតអ្វីដែលថ្មីជូនសាខា ដើម្បីបង្កើតភាពកក់ក្តៅដល់អតិថិជនដែលទិញប្រេនឆាយ ៤. មានភាពស្និទ្ធស្នាល និងចែករំលែកគ្នាគ្រប់សាខាទាំងអស់ ៥. ជាប្រេនមីហឹរដែលទទួលបានវិញ្ញាបនបត្រហាឡាល់ (បងប្អូនឥស្លាមអាចញ៉ាំបាន) ៦. គ្រប់សាខាទិញប្រេនឆាយមីហឹរគឺទទួលបាន បីប្រេនឆាយ ដែលចេញដោយក្រសួង ពាណិជ្ជកម្ម ៧. មានការបង្រៀន និងបណ្ដុះបណ្ដាលផ្នែកលក់ ដើម្បីជំរុញការលក់ដល់គ្រប់សាខាទាំងអស់។ ជាមួយគ្នានេះក្នុងឱកាសដែលហ្វេសប៊ុកផេកទទួលបានអ្នកតាមដានចំនួន ១៥ ម៉ឺននាក់ Bro&Sis ក៏មានប្រម៉ូសិនពិសេសសម្រាប់អ្នកដែលចង់ទិញប្រេនឆាយយកទៅរកស៊ីបន្ដផងដែរ។ ដោយក្នុងនោះនោះលោកអ្នកចំណាយដើមទុនត្រឹមតែ ៦ ពាន់ដុល្លារតែប៉ុណ្ណោះនឹងក្លាយជាម្ចាស់សាខា Bro&Sis តែម្ដង។ ហើយក្នុងនោះ Bro&Sis ក៏មានការផ្ដល់ជូនសម្ភារជាច្រើនផ្សេងទៀតសម្រាប់ការដំណើរការអាជីវកម្មដល់ម្ចាស់សាខាផងដែរ។ ដូច្នេះសម្រាប់លោកដែលអ្នកចាប់អារម្មណ៍ចង់ទិញប្រេនឆាយមីហឹរ Bro&Sis យកទៅបើករកស៊ីបន្ដ អាចធ្វើការទំនាក់ទំនងសាកសួរព័ត៌មានបានតារយៈលេខទូរស័ព្ទ៖ 023 880101, 068850101, 089850101 ឬTelegram លេខ៖ 010850101 ឬតាមហ្វេសប៊ុកផេក Bro&Sis Noodle Spicy"halal" ក៏បាន៕ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:32", "date_created": "2023-02-18T09:16:42.835Z", "category": "PR", "views": 981, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គ្រួសារលតឆា នំគូឆាយ ដ៏ល្បីល្បាញនៅខេត្តសៀមរាប បើកសាខាថ្មីនៅពយច្រមុះជ្រូកស្ទឹងមានជ័យ	https://business-cambodia.com/articles/krusa-lotcha-siemreap-opening-	គ្រួសារលតឆា នំគូឆាយដ៏មានប្រជាប្រិយភាពមួយក្នុងក្រុងសៀមរាប បានបើកសាខាថ្មីនៅពយច្រមុះជ្រូកស្ទឹងមានជ័យកាលពីព្រឹកថ្ងៃទី១៤ កុម្ភៈ ថ្មីៗនេះ ផេក៖ គ្រួសារលតឆា នំគូឆាយ ស្ទឹងមានជ័យ - Kruosa Lotchha Nom Kouchhay។ ដើរលើវិស័យម្ហូបអាហារប្រមាណ៣៦ឆ្នាំ គ្រួសារលតឆា នំគូឆាយ បានផ្ដោតសំខាន់បំផុតលើរសជាតិនិងសុវត្ថិភាពចំណីអាហាររបស់អតិថិជន។ ក្រោយមានសន្ទុះនៃការចាប់អារម្មណ៍រសជាតិ ពីសំណាក់អ្នកទទួលទានកាន់តែច្រើនឡើងៗ និងបណ្ដាអថិតិជនដែលមកពីភ្នំពេញទទូចឱ្យបើកសាខាបន្ថែមទៀតក្នុងក្រុងភ្នំពេញ។ លោកពិន ពណ្ណរាយ ទាយាទអ្នកស្នងតំណែងកេរ្តិ៍មរតកនៃគ្រួសារលតឆា នំគូឆាយ បានសម្រេចបើកសម្ពោធសាខាថ្មី នៅផ្លូវ២១៧ ពយច្រមុះជ្រូកស្ទឹងមានជ័យ ទល់មុខធនាគារតៃវ៉ាន់ ដំណើរការពីម៉ោង៩ព្រឹកដល់៩យប់។ លោក ពិន ពណ្ណរាយ សង្កត់ធ្ងន់ថា៖ «យើងបានច្នៃលតឆា និងនំគូឆាយពីលតឆាធម្មតាទៅជាមានការវេចខ្ចប់ស្អាតបាត មានគុណភាព អនាម័យ ហើយពេលអនាគត នឹងអាចនាំចេញទៅក្រៅប្រទេសទៀតផង»។ អ្វីដែលកាន់តែពិសេស ទឹកត្រីសម្រាប់ញាំជាមួយលតនិងនំគូឆាយ គឺពិតជាមានរសជាតិប្លែកតាមរូបមន្តប្រចាំត្រកូល ចាប់ចិត្តចាប់ផ្លើម ឆ្ងាញ់ប្លែកដែលផលិតចេញពីស្ដរត្នោតសុទ្ធៗនៃសមាគមន៍ផ្គត់ផ្គង់ស្ករត្នោតពីស្រុកបន្ទាយស្រីនិងសហគមន៍ស្លឹកគូឆាយពីស្រុកប្រាសាទបាគងខេត្តសៀមរាប។ លតនិងនំគូឆាយ ឆ្ងុយឆ្ងាញ់បូកផ្សំនិងតម្លៃសមរម្យបំផុតនោះលោក ពណ្ណរាយ រំលឹកថា ជារើយៗលតឆានិងនំគូឆាយ របស់លោកតែងតែទទួលបានភ្ញៀវជាតិ និងភ្ញៀវបរទេស ដែលទៅកំសាន្តនៅខេត្តសៀមរាប បានកោតសរសើរពីស្នាដៃនិងរសជាតិ ប្រចាំតំបន់មួយនេះយ៉ាងច្រើនផងដែរនៅក្នុង Google review និងនៅហាងផ្ទាល់។ សូមបញ្ជាក់ផងដែរថា គ្រួសារលតឆា នំគូឆាយ ត្រូវបានបង្កើតឡើងតាំងពីឆ្នាំ១៩៨៧ គិតរហូតមកដល់បច្ចុប្បន្ននេះ បានពង្រីកខ្លួនចំនួន៦សាខាហើយរយៈកាល៣៦ឆ្នាំ។ សាខាធំៗ៤កន្លែងក្នុងខេត្តសៀមរាប និងពីរសាខាទៀតនៅរាជធានីភ្នំពេញ។ លើសពីនេះ គ្រួសារលតឆា នំគូឆាយ មានគម្រោងនាំយកយីហោខ្មែរមួយនេះចូលទីផ្សារអន្តរជាតិផងដែរនាថ្ងៃអនាគត។ ទីតាំងសាខាភ្នំពេញ៖ ១.សាខា ពយច្រមុះជ្រូក ស្ទឹងមានជ័យ លើផ្លូវលេខ 217 ទល់មុខធនាគាតៃវ៉ាន់ បើកពីម៉ោង ៩ព្រឹក ដល់៩យប់ 092 233 556 093 233 556 https://maps.app.goo.gl/yXgWY8iqCv68Zfj68?g_st=ic ២.សាខាភ្នំពេញ បុរីពិភពថ្មី ផ្សារឈូកមាស ផ្លូវA ផ្ទះលេខ84 បើកពីម៉ោង ១០ព្រឹក ដល់ ៧យប់ 077 528 882 085 805 838 https://goo.gl/maps/7bG7ow8WgETinzqXA	{ "spider_name": "businesscambodia", "scrape_at": "2025-06-14_19:40:32", "date_created": "2023-02-18T05:24:38.426Z", "category": "PR", "views": 710, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
បង្កើនចំណូលជួល១០ដង! លោកញឹម រាសី ចែករំលែកបទពិសោធន៍កែផ្ទះជួលពីតម្លៃ ២០០$ ឱ្យរកចំណូលបានជាង ២ពាន់ដុល្លារ	https://business-cambodia.com/articles/mr-nhim-reasey-ceo-wh	ការដាក់អចលនទ្រព្យជួលដូចជាខុនដូ ផ្ទះជួល បន្ទប់ជួលគឺជាជំនួញដ៏ពេញនិយមមួយនៅក្នុងបរិបទប្រទេសកម្ពុជា ជាពិសេសនៅទីក្រុងភ្នំពេញ។ ទន្ទឹមនឹងនេះដែរ ដោយសារតែបរិបទកូវីដ១៩ បានធ្វើឱ្យមានផលប៉ះពាល់យ៉ាងខ្លាំងដល់របរមួយនេះ។ ក្រៅពីអត្រានៃការជួលធ្លាក់ចុះ តម្លៃនៃការជួលអចលនទ្រព្យល្អៗ សម្រាប់ការស្នាក់នៅមួយចំនួន ក៏ស្ថិតក្នុងតម្លៃទាប ដែលជាហេតុគួរឱ្យសោកស្ដាយ សម្រាប់ម្ចាស់ទ្រព្យ ដែលមិនអាចកែច្នៃអចលនទ្រព្យខ្លួនឱ្យរកចំណូលបានខ្ពស់តាមដែលអាចធ្វើទៅបាន។ ដោយសង្កេតឃើញបញ្ហានេះ និងការសម្លឹងឃើញពីភាពរីកចម្រើននៃអាជីវកម្មជួលផ្ទះស្នាក់នៅរយះពេលខ្លីដូចជា AIRBNB ពីក្រៅប្រទេសផងនោះ លោក ញឹម រាសី ជាស្ថាបនិកនៃក្រុមហ៊ុន WH មានបទពិសោធន៍កែច្នៃអចលនទ្រព្យល្អៗជាច្រើនកន្លែង ដែលខ្លះទុកទំនេរចោល ខ្លះជួលក្នុងតម្លៃថោកៗ ត្រឹម ២០០ដុល្លារ ឱ្យបង្កើនចំណូលបានដល់២ពាន់ ទៅ៣ពាន់ដុល្លារក៏មាន។ តើលោកអាចធ្វើបានដោយរបៀបណាទៅ? ថ្លែងក្នុងកិច្ចសម្ភាសន៍ផ្ទាល់ជាមួយ Business Cambodia លោកបានចែករំលែកពីបទពិសោធន៍ថា៖  «ខ្ញុំធ្លាប់ជួលអចលនទ្រព្យគេបន្តនៅជាន់ទី ១ ជិតស្តុបពេទ្យចិន ដែលផ្ទះនោះមានម្ចាស់ផ្ទះធ្លាប់ជួលបានចំណូលខ្ទង់ ២០០ដុល្លារក្នុងមួយខែ ប៉ុន្តែក្រោយជួលបន្តពីម្ចាស់ទ្រព្យ ហើយយកមកកែច្នៃបន្ថែម ដើម្បីធ្វើជាបន្ទប់ស្នាក់នៅតូចៗ បានច្រើនបន្ទប់ តែមានបន្ទប់ទឹក ចង្រ្កានបាយ និងកន្លែងបោកគក់រួមគ្នា ខ្ញុំបានធ្វើឱ្យផ្ទះនេះអាចបង្កើតចំណូលពីការជួល ដោយលក់គិតជាយប់បានសរុបខ្ទង់ ២ពាន់ ទៅជិត៣ពាន់ដុល្លារឯនោះក្នុងមួយខែ។ ដោយសារតែតំរូវការទីផ្សារនេះកាន់តែរីកចម្រើនធំជាងមុនទាំងអ្នកស្នាក់នៅ និងម្ចាស់ផ្ទះ ខ្ញុំបានផ្លាស់ប្តូរយុទ្ធសាស្រ្តពីការជួល មកស្វែងរកនិងជ្រើសរើសដៃគូជាម្ចាស់ទ្រព្យដែលមានដូចជាយូនីតខុនដូ ផ្ទះនិងអាផាតមិនខ្នាតតូចឬមធ្យម ដើម្បីសហការគ្នាបន្ថែម ដើម្បីចំណេញទាំងអស់គ្នាកាន់តែច្រើនឡើងៗ ពីព្រោះគាត់មានទ្រព្យ ហើយយើងមានធនធានមនុស្ស ប្រព័ន្ធគ្រប់គ្រង និងទីផ្សារក្នុងដៃស្រាប់ទៅហើយ។ ការធ្វើបែបនេះគឺខ្ញុំអាចជួលបានចំណូលមួយផ្នែក ហើយម្ចាស់ទ្រព្យគាត់ក៏បានចំណូលច្រើនជាងមុន ហើយអចលនទ្រព្យគាត់នៅស្អាត មានអនាម័យ និងអាចលក់បានលឿន និងថ្លៃជាងមុនទៀតផង បើសិនជាគាត់ចង់លក់»។ ក្នុងនាមជាអ្នកដែលមានជំនាញឯកទេសខ្ពស់លើវិស័យគ្រប់គ្រងអចលនទ្រព្យស្នាក់នៅ លោកមិនត្រឹមតែអាចធ្វើឱ្យ គ្រប់ភាគីទាំងអស់ឈ្នះៗនោះទេ ប៉ុន្តែថែមទាំងផ្តល់ភាពងាយស្រួល ជាពិសេសចំពោះម្ចាស់ទ្រព្យដែលមិនមានពេលវេលា ឬជំនាញក្នុងវិស័យនេះ តែចង់វិនិយោគជាដើម។ ចំណុចពិសេសបំផុតមួយទៀត គឺរាល់អចលនទ្រព្យ ដែលលោកបានសហការ និងគ្រប់គ្រងជំនួស គឺមានអតិថិជនចូលជួលស្នាក់នៅពេញៗ ព្រោះខាងលោកមានព័ត៌មានពីតំរូវការទីផ្សារច្បាស់លាស់ ក្រុមការងារសម្អាត ថែទាំជួសជុល និងដៃគូជាភ្នាក់ងារនាំភ្ញៀវជាច្រើននាក់ផងដែរ។ ជាចុងក្រោយ ប្រសិនបើលោកអ្នកមានអចលនទ្រព្យនៅទីតាំងល្អៗ ឬគិតថាមានសក្ដានុពលសម្រាប់ការជួល តែមិនមានពេលគ្រប់គ្រង លោកអ្នកអាចទាក់ទងមកមកប្រឹក្សាយោបល់ ជាមួយអ្នកជំនាញដោយឥតគិតថ្លៃតាមរយៈ ទូរស័ព្ទលេខ 015333980 ៕  រៀនពីវិធីបង្កើនចំណូលពីទ្រព្យជួលរបស់អ្នក ដោយផ្អែកលើបទពិសោធន៍ជាង 10 ឆ្នាំរបស់ខ្ញុំ ក្នុងវិស័យអចលនទ្រព្យ គ្រប់គ្រងសណ្ឋាគារ និងអាផាតមិន សូមចូលក្នុងឆាណែលរបស់ខ្ញុំ ( https://t.me/reaseynhimofficial )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T14:43:31.173Z", "category": "PR", "views": 2376, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
គម្រោងលំនៅឋាន បែបប្រណិត មានជ័យ រ៉េស៊ីដិនស៍ បើកសម្ពោធលក់ជាផ្លូវការ ជាមួយនឹងការនាំមកនូវទស្សនវិស័យនៃការរស់នៅប្រកបដោយឧត្តមភាព និងប្រណិតភាព	https://business-cambodia.com/articles/meanchey-residence	(ភ្នំពេញ)៖ គម្រោងលំនៅឋាន ប្រណិត  មានជ័យ រ៉េស៊ីដិនស៍  ដែលស្ថិតនៅក្នុងតំបន់ សក្តានុពលក្នុងរាជធានីភ្នំពេញ បានបើកសម្ពោធការលក់ជាផ្លូវការហើយ  ដើម្បីបំពេញតម្រូវការអ្នកដែលមានបំណងចង់ទិញលំនៅឋានសម្រាប់ការរស់នៅប្រកបដោយឧត្ដមភាព និងភាពស៊ីវីល័យក្នុងទីក្រុងភ្នំពេញ។   ពិធីបើកសម្ពោធការលក់ជាផ្លូវការ    បានរៀបចំឡើងនៅថ្ងៃទី១៧ ខែកុម្ភៈ ឆ្នាំ២០២៣នេះ ក្រោមអធិបតីភាពដ៏ខ្ពង់ខ្ពស់របស់ ឯកឧត្តម បណ្ឌិត ហ៊ុន ម៉ាណែត ក្រោមការរៀបចំដោយ លោកឧកញ៉ា លឹម រស់ និង  លោកជំទាវឧកញ៉ា សុទ្ធី ម៉ូនីកា ក្រុមប្រឹក្សាភិបាលនៃក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក ។  ក្នុងពិធីបើកសម្ពោធការលក់ជាផ្លូវការនៃគម្រោង មានជ័យ រ៉េស៊ីដិនស៍ ឯកឧត្តម បណ្ឌិត ហ៊ុន ម៉ាណែត បានថ្លែងថា  តាមរយៈការព្យាករណ៍កំណើនសេដ្ឋកិច្ចកម្ពុជា បានបង្ហាញថាវិស័យអចលនទ្រព្យនឹងនៅតែបន្តដើរតួយ៉ាងសំខាន់ក្នុងការជំរុញកំណើនសេដ្ឋកិច្ច ដូចរយៈពេលកន្លងមក ។ ឯកឧត្តម បណ្ឌិត បន្តថា ខណៈដែលសេដ្ឋកិច្ចរបស់កម្ពុជាកំពុងងើបឡើងវិញ   ការរីកចម្រើននៃវិស័យអចលនទ្រព្យ ក៏បានឆ្លុះបញ្ចាំងអំពីការរីកចម្រើននៃកម្រិតជីវភាពរបស់ប្រជាជនកម្ពុជា ជាពិសេសការកើនឡើងនៃចំនួនប្រជាជនដែលមានចំណូលមធ្យម រួមជាមួយនឹងការកើនទ្បើងនូវតម្រូវការលំនៅដ្ឋាន ដែលមានផាសុកភាព និងមានសុខដុមភាពទៅនឹងបរិស្ថាននៃការរស់នៅ ជាអាទិ៍៖ ការបង្កើតឱ្យមានទីធ្លា និងសួនសាធារណៈ  ការរក្សាលំហរបៃតង  ការផ្តល់សេវាគ្រប់គ្រងសំណល់  ការគិតគូរទៅលើលំហូរចរាចរណ៍  ការគិតគូរទៅលើផាសុកភាពរស់នៅរបស់កុមារ និងមនុស្សចាស់  ព្រមទាំងការឆ្លើយតបទៅនឹងតម្រូវការចាំបាច់ប្រចាំថ្ងៃជាក់ស្តែង ដូចជា៖ មន្ទីរពេទ្យ សាលារៀន និងសួនសាធារណៈសម្រាប់សម្រាក និងសម្រួលផ្លូវចិត្ត-អារម្មណ៍ ជាដើម។ លោកជំទាវឧកញ៉ា សុទ្ធី ម៉ូនីកា ក្រុមប្រឹក្សាភិបាលនៃក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន ឯ.ក មានប្រសាសន៍ថា គម្រោងលំនៅឋាន បែបប្រណិត  មានជ័យ រ៉េស៊ីដិនស៍ អាចដំណើរការទៅបាន ដោយសារកត្តាសុខសន្តិភាព ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដែលធ្វើបានផ្តល់ទំនុកចិត្តដល់វិនិយោគិនទាំងក្នុង និងក្រៅស្រុក បណ្តាក់ទុនវិនិយោគនៅកម្ពុជា។ លោកជំទាវឧកញ៉ា សុទ្ធី ម៉ូនីកា បន្តថា គម្រោង មានជ័យ រ៉េស៊ីដិនស៍ បានវិនិយោគឡើង ដោយគិតគូរ ផ្តោតជាសំខាន់ទៅលើគុណភាព ប្រណិតភាព រចនាបថមានលក្ខណៈទំនើបស៊ីវិល័យ បរិស្ថានល្អ សេវាកម្មល្អ និងសុវត្ថិភាពអ្នករស់នៅ។   គម្រោង មានជ័យ រ៉េស៊ីដិនស៍ គឺជាគម្រោងដែលនាំមកនូវទស្សនវិស័យនៃការរស់នៅប្រកបដោយឧត្តមភាព និង ប្រណិតភាព   ដែលត្រូវបានអភិវឌ្ឍន៍ ដោយក្រុមហ៊ុន រ៉ូសម៉ាវែល ប្រផឹធី ឌីវេឡុបម៉ិន នៅលើផ្ទៃដីទំហំជិត ២០ ហិកតា ស្ថិតនៅតាមបណ្តោយមហាវិថីសម្តេចតេជោ ហ៊ុន សែន ដែលហៅកាត់ថា ផ្លូវ ៦០ម៉ែត្រ។ កាន់តែពិសេស គម្រោងនេះ ត្រូវបានអភិវឌ្ឍនៅជាប់នឹងផ្សារទំនើប អ៊ីអន ម៉ល មានជ័យ ឬហៅថា AEON 3 ដែលទើបនឹងបើកដំណើរការថ្មីៗនេះ ដោយលោកអ្នកអាចធ្វើដំណើរតាមរយៈថ្មើរជើងពីគម្រោងតែម្ដង។  គម្រោងលំនៅឋាន មានជ័យ រ៉េស៊ីដិនស៍ មានជម្រើសវីឡាដល់ទៅ ៤ ប្រភេទ និងហ្សបហោស៍ដល់ទៅ ២ ប្រភេទ ដែលជម្រើសវីឡាមានដូចជា វីឡាឃីង វីឡាឃ្វីន វីឡាព្រីន និង វីឡាព្រីនសេស ខណៈដែលជម្រើស ហ្សបហោស៍ មាន ហ្សបហោស៍ និង ហ្សបហោស៍ស្ពេសហ្សល។ លំនៅឋាន ហ្សបហោស៍របស់ គម្រោង មានជ័យ រ៉េស៊ីដិនស៍ ទាំងអស់គឺបែរមុខទៅកាន់ផ្សារទំនើប AEON 3 ដែលល្អបំផុត សម្រាប់ការប្រកបអាជីវកម្មលក់ផ្សេងៗ ក៏ដូចជាការរស់នៅដោយសុខដុមរមនាផងដែរ។ ប្រភេទលំនៅឋានទាំងអស់របស់គម្រោងមានជ័យ រ៉េស៊ីដិនស៍ រួមបញ្ចូលការរចនាបែបទំនើប និងស៊ីវិល័យ បែបបស្ចិមប្រទេស។ គម្រោងមានជ័យ រ៉េស៊ីដិនស៍ ផងដែរភ្ជាប់ជាមួយការច្នៃប្រឌិតបរិបទបែបថ្មី ជាមួយនឹងបរិវេណរស់នៅធំទូលាយ និងការបំពាក់នូវសម្ភារៈបរិក្ខារទាំងផ្នែកខាងក្នុង និងផ្នែកខាងក្រៅដ៏ទាន់សម័យ ហើយមានភាពសម្បូរបែប។ ការរចនាបែបទំនើប និងស៊ីវិល័យបែបបស្ចិមប្រទេសនេះផងដែរ គឺផ្តល់នូវភាពស្រស់ស្រាយ ឧត្ដមភាព ជាពិសេសជាការរចនាបទដ៏ទាន់សម័យរបស់បុរីក្នុងរាជធានីភ្នំពេញ។ សម្រាប់ព័ត៌មានបន្ថែមអំពីអចលនទ្រព្យ សូមទាក់ទងមកកាន់ក្រុមហ៊ុន រ៉ូសម៉ាវែល ប្រផឹធី ឌឺវេឡុបម៉ិន ឯ.ក តាមរយៈទូរសព្ទលេខ 086/ 078/ 090 72 77 88៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T12:31:11.517Z", "category": "PR", "views": 1272, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
តើនឹងមានអ្វីពិសេសបានឃើញក្រុមហ៊ុនធំៗទាំងនេះអបអរ និងជូនពរដល់ OPPO?	https://business-cambodia.com/articles/brand-wish-oppo-	OPPO ជាក្រុមហ៊ុនស្មាតហ្វូនឈានមុខលំដាប់ថ្នាក់អន្តរជាតិ ក្នុងចំណោមស្មាតហ្វូនល្បីៗជាច្រើន អ្វីដែលកាន់តែពិសេស តាំងពីឆ្នាំ 2019 រហូតមកដល់ពេលនេះ OPPO នៅតែអាចឈររក្សាតំណែងចំណាត់ថ្នាក់លេខ 1 នៅក្នុងទីផ្សារប្រទេសកម្ពុជា។ ថ្មីៗនេះឃើញថានៅលើ Facebook page ក្រុមហ៊ុន OPPO បានដាក់បង្ហាញ និងត្រៀមដាក់សម្ពោធជាផ្លូវការនូវស្មាតហ្វូន  OPPO Reno8 T Series ជំនាន់ថ្មីចុងក្រោយបង្អស់ ដែលជាស្មាតហ្វូនត្រកូល Reno ទទួលបានការគាំទ្រច្រើនមហាសាលទូទាំងប្រទេសកម្ពុជា ពិសេសអ្វីដែលអតិថិជនស្រលាញ់ ព្រមទាំងទន្ទឹងរង់ចាំមើល OPPO ហើយម្តងនេះគេបានឲ្យដឹងថា លើកនេះមិនដូចមុន។ ទន្ទឹមគ្នានេះក៏សង្កេតឃើញថាមានក្រុមហ៊ុនធំៗចំនួន 4 ដូចជា AEON Specialized Bank Cambodia, Prince Manor Resort, Smile Shop និង The Olympia Mall បានបង្ហោះ ក៏ដូចជាសម្តែងការអបអរ និងជូនពរដល់ក្រុមហ៊ុន OPPO ឲ្យទទួលបានជោគជ័យពីសម្ពោធផលិតផលថ្មីនោះគឺស្មាតហ្វូន OPPO Reno8 T Series ដែលនេះសបញ្ជាក់ឲ្យឃើញថា OPPO មិនត្រឹមតែជាស្មាតហ្វូនដែលអាចផ្គាប់ចិត្តអតិថិជនលើគុណភាពល្អជាងគេ សមត្ថភាពខ្លាំងគេជាងនោះទេ ថែមទាំងជាដៃគូសហការដ៏ល្អពីបណ្តាក្រុមហ៊ុនជាច្រើននៅក្នុងប្រទេសកម្ពុជាទៀតផង។ ឆ្លៀតក្នុងឱកាសនេះក៏ចង់ប្រាប់ពីព័ត៌មានខ្លះៗទាក់ទងនឹងកម្មវិធីសម្ពោធនូវស្មាតហ្វូនស៊េរីថ្មី OPPO Reno8 T Series ដែលនឹងប្រព្រឹត្តទៅថ្ងៃទី18 ខែកុម្ភៈ ឆ្នាំ2023 ចាប់ពេលវេលាម៉ោង 4រសៀលតទៅ ដោយមានការអញ្ជើញចូលរួមពីទូតសុច្ឆន្ទៈថ្មី ពេជ្រ វត្តីសារ៉ាវឌ្ឍី, ថេណា, រ៉េត ស៊ូហ្សាណា ព្រមពិធីករពិធីការិនីពូកែវហោស័ព្ទ ជា វណ្ណរិទ្ធ និងកញ្ញា ហ៊ិន ច័ន្ទនីរ័ត្ន។ អ្វីដែលកាន់តែពិសេសនៅក្នុងអំឡុងពេលកម្មវិធីសម្ពោធ OPPPO ក៏មានការ Live ផ្ទាល់នៅលើ Facebook Page ផ្លូវការរបស់ OPPO ដូចនេះលោកអ្នកក៏អាចចូលរួមទស្សនាដោយសប្បាយរីករាយ ថែមទាំងអាចមានឱកាសឈ្នះរង្វាន់ទូរស័ព្ទស៊េរីថ្មី OPPO Reno8 T Series និងកាសឥតខ្សែ Enco Buds2 ជាច្រើនរង្វាន់ផងដែរ។ តោះ! កុំភ្លេចដាក់ម៉ោងរោទិ៍ផង បានមើលកម្មវិធីសប្បាយៗហើយ ថាមិនត្រូវមានឱកាសឈ្នះរង្វាន់ពី OPPO ទៀត!!!	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T12:09:41.266Z", "category": "PR", "views": 510, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
រាជរដ្ឋាភិបាលជំរុញឲ្យក្រសួងសាធារណការសិក្សាសាងសង់គម្រោងផ្លូវល្បឿនលឿនទៅប៉ូលសេដ្ឋកិច្ចទី៣	https://business-cambodia.com/articles/expressway-to-third-economic-pole	ឯកឧត្ដម អូន ព័ន្ធមុនីរ័ត្ន ឧបនាយករដ្ឋមន្ដ្រី រដ្ឋមន្រ្ដីក្រសួងសេដ្ឋកិច្ច និងហិរញ្ញវត្ថុ បានជំរុញឲ្យក្រសួងសាធារណការ និងដឹកជញ្ជូន ធ្វើការសិក្សាសាងសង់គម្រោងផ្លូវល្បឿនលឿនទៅតំបន់ប៉ូសេដ្ឋកិច្ចទី៣។ ប្រសាសន៍របស់ឯកឧត្ដមឧបនាយករដ្ឋមន្ដ្រីខាងលើនេះ ត្រូវបានលើកឡើងក្នុងឱកាសចូលរួមសន្និបាតបូកសរុបលទ្ធផលការងារឆ្នាំ២០២២ និងលើកទិសដៅការងារឆ្នាំ២០២៣ របស់ក្រសួងសាធារណការ និងដឹកជញ្ជូន តំណាងដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ដ្រីនៃព្រះរាជណាចក្រកម្ពុជា កាលពីថ្ងៃទី១៦ ខែកុម្ភៈ ឆ្នាំ២០២៣ កន្លងទៅ។ យោងតាមការដកស្រង់ពីក្រសួងសាធារណការ សរសេរថា ឯកឧត្ដម អូន ព័ន្ធមុនីរ័ត្ន បានជំរុញឲ្យក្រសួងត្រូវបន្ដជំរុញការសិក្សាគម្រោងសាងសង់ផ្លូវល្បឿនលឿនទៅកាន់ប៉ូលសេដ្ឋកិច្ចសំខាន់ៗ ពិសេសប៉ូលសេដ្ឋកិច្ចទី៣ ផ្លូវល្បឿនលឿនភ្នំពេញឆ្លងកាត់ខេត្ដកំពង់ធំ ទៅក្រុងសៀមរាប ដែលនឹងផ្លូវនូវអត្ថប្រយោជន៍ និងប្រសិទ្ធភាពសេដ្ឋកិច្ច សង្គមយ៉ាងច្រើន។ សូមជម្រាបថា គម្រោងផ្លូវល្បឿនលឿនទៅកាន់ប៉ូលសេដ្ឋកិច្ចទី៣ ដែលតភ្ជាប់ពីភ្នំពេញទៅក្រុងសៀមរាបនេះ ជាគម្រោងផ្លូវល្បឿនលឿនទី៣ បន្ទាប់ពីគម្រោងផ្លូវល្បឿនលឿនទី២ ភ្ជាប់ពីភ្នំពេញទៅក្រុងបាវិត ដែលត្រៀមបើកការដ្ឋាននៅពាក់កណ្ដាលឆ្នាំ២០២៣នេះ និងផ្លូវល្បឿនលឿនទី១ ពីភ្នំពេញទៅក្រុងព្រះសីហនុដែលទើបបើកដំណើរការកាលពីចុងឆ្នាំ២០២២កន្លងទៅ។ តាមការបញ្ជាក់ពីឯកឧត្ដម ស៊ុន ចាន់ថុល ទេសរដ្ឋមន្រ្ដី រដ្ឋមន្ដ្រីក្រសួងសាធារណការ និងដឹកជញ្ចូន គម្រោងផ្លូវល្បឿនលឿនទៅប៉ូលសេដ្ឋកិច្ចទី៣ ឬផ្លូវល្បឿនលឿនពីភ្នំពេញទៅក្រុងសៀមរាបនេះបច្ចុប្បន្នកំពុងធ្វើការសិក្សា។ ហើយកន្លងមកមានក្រុមហ៊ុនចិនចំនួន ៤ បានស្នើសុំមកកាន់ក្រសួងសាធារណការ ដើម្បីសិក្សាសាងសង់គម្រោងផ្លូវល្បឿនលឿននេះផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:59:32.056Z", "category": "អចលនទ្រព្យ", "views": 2389, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
គោលការណ៍រកស៊ីរឹងមាំបំផុត១០ ពីមេធំAir Asia ធ្វើឱ្យរកស៊ីរីកចម្រើនលឿន ជៀសពីការខាតបង់	https://business-cambodia.com/articles/ceo-air-asia-principle-to-get-success-in-business	លោក Anthony Francis Fernandes នាយកប្រតិបត្តិក្រុមហ៊ុនអាកាសចរណ៍ AirAsia ដែលបានប្រោសជីវិតក្រុមហ៊ុនដែលស្ទើរតែផុតដង្ហើម ផុងក្នុងបំណុលជាង១១ម៉ឺនដុល្លារ មួយនេះពីលុយត្រឹម២៦សេន ឱ្យងើបឡើងវិញនិងបានពង្រាយសាខារបស់ខ្លួនស្ទើរពាសពេញភូមិភាគអាស៊ី។ យ៉ាងណាមិញជាបទពិសោធន៍ក្នុងការដឹកនាំ ក្រុមហ៊ុនដែលសល់តែសម្បក អ្នកដឹកនាំវ័យ៥៨ឆ្នាំរូបនេះ បានផ្តាំគោលការណ៍រកស៊ីរឹងមាំបំផុតទាំង១០ ធ្វើឱ្យការរកស៊ីរីកចម្រើន ជៀសពីការខាតបង់ ជាមេរៀនដែលថ្លៃជាងប្រាក់ចំណេញ២ទៅ៣ដងឯណោះ៖ ១.  អ្នកមិនចាំបាច់ដឹងគ្រប់រឿង៖ “ខ្ញុំធ្លាប់តែធ្វើអាជីវកម្មលើតន្ត្រី ខ្ញុំមិនដឹងអ្វីទាំងអស់អំពីយន្តហោះ” សម្រាប់សហគ្រិនទាំងអស់ពេលខ្លះ អ្នកមិនចាំបាច់ដឹងអ្វីគ្រប់យ៉ាងអំពីអ្វីដែលអ្នកចង់ធ្វើនោះទេ ផ្តោតលើរឿង១ អំពីគំនិត អំពីចំណង់ចំណូលចិត្ត និងអំពីការអនុវត្តទៅលើវាតែប៉ុណ្ណោះ។ ២. គ្រាន់តែធ្វើវា!៖ កុំអោយនរណាម្នាក់ប្រាប់អ្នកថាអ្នកមិនអាចធ្វើវាបាន អ្នកមានជីវិតមួយ ដូច្នេះអ្នកមិនអាចចុចប៊ូតុងថយក្រោយ ហើយនិយាយថា 'ខ្ញុំប្រាថ្នាឱ្យមានឱកាសធ្វើវាម្តងទៀត” គ្រាន់តែធ្វើវា រស់នៅក្នុងជីវិតរបស់អ្នកឱ្យខ្ពស់មានន័យខ្ពស់បំផុត មានភាពវិជ្ជមាន តែប្រសិនបើអ្នកបរាជ័យ យ៉ាងហោចណាស់អ្នកបានព្យាយាមហើយដែរ។ ៣. ចំណង់គឺជាគន្លឹះដោះស្រាយបញ្ហា៖ សុបិន្តក្លាយជាការពិត កុំបារម្ភអំពីការបរាជ័យ អ្នកមានជីវិតតែមួយ ចូរប្រើវាឱ្យបានច្រើនដងបំផុតតាមដែលអាចធ្វើបាន៩ដង ក្នុងចំណោម១០ដងដែលអ្នកបានដួល។ តែបើអ្នកធ្វើវាព្រោះហេតុផល ចំណង់ចំណូលចិត្ត អ្នកនឹងរកវិធីដើម្បីធ្វើវាឱ្យទាល់តែកើតឡើង។ ៤. ការធ្វើទីផ្សារ៖ ប្រសិនបើអ្នកមានគំនិតដ៏អស្ចារ្យបំផុត សូមមេត្តាចាយលុយខ្លះទៅលើទីផ្សារ ដើម្បីបង្ហាញគេថា អ្នកជានរណា តែប្រសិនបើអ្នកមិនហ៊ានចំណាយលុយទៅលើទីផ្សារទេ គ្មាននរណាម្នាក់នឹងដឹងឮអំពីគំនិតរបស់អ្នកឡើយ ទោះវាអស្ចារ្យកម្រិតណាក៏ដោយ។ ៥. ប្រើប្រាស់ប្រព័ន្ធផ្សព្វផ្សាយសង្គម៖ អំណាចនៃប្រព័ន្ធផ្សព្វផ្សាយនេះមានឥទ្ធិពលបំផុត ការចាប់ផ្ដើមដំបូង របស់ AirAsia គឺនៅពេលដែលប្រជាជនម៉ាឡេស៊ីទទួលសេវាកម្មដំណើរកម្សាន្តដ៏ល្អបំផុតនៅលើកោះបាលី ហើយពួកគេនឹងប្រាប់ពិភពលោកទាំងមូលអំពីសេវាកម្មនោះ។ ដូច្នេះមនុស្ស ១ម៉ឺននាក់ដែលបានទៅនិងរីករាយនៅកោះបាលីបានប្រាប់មនុស្ស១ម៉ឺននាក់ផ្សេងទៀតអំពីវា ពេលវេលាដ៏ល្អមួយនោះ។ ៦. កុំខ្លាចការត្អូញត្អែររបស់អតិថិជន៖ ការត្អូញត្អែរនិងការរិះគន់របស់ អតិថិជនគឺពិតជាការស្រាវជ្រាវទីផ្សារដ៏ល្អបំផុត ដើម្បីប្រាប់អ្នកពីកន្លែងដែលមានបញ្ហា និងរបៀបដែលពួកគេចង់ឱ្យយើងកែលម្អឱ្យប្រសើរជាងមុន១០ទៅ២០ដង។ ៧. ផ្តោតលើរូបភាព១នៅពេលនិយាយអំពីយីហោ៖ ប្រសិនបើអ្នកក្រឡេកមើលម៉ាកល្បីៗក្នុងពិភពលោក មានតែរូបភាពមួយប៉ុណ្ណោះដែលចូលមកក្នុងចិត្តរបស់អតិថិជន។ នៅពេលខ្ញុំនិយាយថា "កូកា-កូឡា" អ្នកនឹងគិតពីពាក្យ 'កូកា' ជាអក្សរទ្រេត ដូច្នេះត្រឡប់ទៅក្រុមហ៊ុន AirAsia ពីមុនធ្វើឱ្យយើងមានអារម្មណ៍ថាវាកំពុងប្រឈមមុខនឹងផ្លូវខុស គ្រាន់តែរូបភាព១ ហេតុអ្វីត្រូវចំណាយលុយទ្វេដង ដើម្បីផ្សព្វផ្សាយរូបភាព២ ហេតុអ្វីយើងមិនផ្តោតលើចក្ខុវិស័យតែ១ រូបភាពធំតែ១? ៨. ដាក់ខ្លួន៖ អ្វីដែលខ្ញុំធ្លាប់ធ្វើ គឺក្នុងមួយខែម្តង  ខ្ញុំនឹងធ្វើជាបុគ្គលិកលើយន្តហោះ ហើយក៏នៅបញ្ជាវាដែរ។ ខ្ញុំបានធ្វើវាព្រោះហេតុផល២ គឺទីមួយគឺថា អ្នកមិនអាចក្លាយជា CEO ដ៏ខ្លាំងបានទេ បើអ្នកមិនបានជួបប្រទះស្ថានភាពជាក់ស្តែងរបស់បុគ្គលិកអ្នកបានធ្វើនិងបានជួបប្រទះ។ ៩. កុំមើលស្រាលសក្តានុពលបុគ្គលិក៖ ខ្ញុំបានបំពានច្បាប់ទូទៅអំពីការរើសបុគ្គលិក សម្រាប់ខ្ញុំ ឲ្យតែអ្នកមានក្តីស្រមៃ អ្នកអាចធ្វើអ្វីក៏បានដែរឱ្យតែពុះពារ ព្រោះទ្រព្យសម្បត្តិដ៏ធំបំផុត ក្រៅពីគំនិតរបស់ថៅកែ គឺជាបុគ្គលិក ពីព្រោះនៅចុងបញ្ចប់  ពួកគេនឹងក្លាយទៅជាអ្នកសាបព្រួសគំនិតរបស់អ្នកទៅកាន់អ្នកជំនាន់ក្រោយ។ ១០.ទិន្នន័យជាដង្ហើមរបស់អាជីវកម្ម៖ អ្វីដែលយើងមានតែយើងមិនត្រូវការ តែចូរចាំថាមានគេត្រូវការវា ដូច្នេះទិន្នន័យគឺជាស្តេច មិនថាទិន្នន័យអ្វីនោះទេ ចូរប្រមូលមកចងក្រងទុក ព្រោះថានៅពេលមានទិន្នន័យគ្រប់គ្រាន់ការសម្រេចចិត្តគឺបានត្រឹមត្រូវមានភាគរយខ្ពស់បំផុតមិនមានហានិភ័យ សូម្បីតែការបណ្តាក់ទុននិងវិនិយោគ។ ជាការពិតណាស់ គ្រប់គ្នាអាចនឹងគិតថាសំបុត្រយន្តហោះថ្លៃណាស់ យើងល្មមៗគ្មានលុយទិញទេ ប៉ុន្តែមានក្រុមហ៊ុន Airasia បានដាក់គោលដៅឱ្យខ្លួនឯង គឺធ្វើយ៉ាងណាឱ្យគ្រប់គ្នាអាចជិះយន្តហោះបានដោយមិនភ័យរឿងអស់លុយច្រើនហើយក្រុមហ៊ុននោះគឺជាក្រុមហ៊ុនអាកាសចរណ៍របស់ម៉ាឡេស៊ី ដែលសព្វថ្ងៃក៏មានប្រតិបត្តិការរកស៊ីនៅស្រុកយើងដែរនោះ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:56:31.573Z", "category": "ភាពជាអ្នកដឹកនាំ", "views": 2011, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ វីង និងសម្ព័ន្ធសមាគមសហគ្រាសធុនតូច និងមធ្យមកម្ពុជា បានចុះកិច្ចព្រមព្រៀងរួមគ្នា ដើម្បីផ្តល់សេវាធនាគារ និងលើកកម្ពស់អាជីវកម្មរបស់សមាជិកទាំងអស់	https://business-cambodia.com/articles/wing-	រាជធានីភ្នំពេញ, ថ្ងៃទី១០ ខែកុម្ភៈ ឆ្នាំ២០២៣៖ ធនាគារ វីង (ខេមបូឌា) ម.ក ដែលជាធនាគារសម្រាប់ប្រជាជនកម្ពុជា និងសម្ព័នសមាគមសហគ្រាសធុនតូច និងមធ្យមកម្ពុជា ឬហៅកាត់ថា “FASMEC” ដែលជាបណ្តុំនៃអាជីវកម្មធុនតូច មធ្យមនៅកម្ពុជា បានចុះកិច្ចព្រមព្រៀងរួមគ្នា ដើម្បីផ្តល់សេវាធនាគារ និងដំណោះស្រាយគ្រប់គ្រងផ្នែកហិរញ្ញវត្ថុដល់សមាជិកFASMECទាំងអស់។ ពិធីចុះហត្ថលេខានេះ មានការចូលរួមពីសំណាក់លោក ហាន ប៉េងក្វាង អគ្គនាយក នៃធនាគារ វីង និង ឧកញ៉ា តែ តាំងប៉ ប្រធានក្រុមប្រឹក្សាភិបាល នៃសម្ព័ន្ធសមាគមសហគ្រាសធុនតូច និងមធ្យមកម្ពុជា ព្រមទាំងថ្នាក់ដឹកនាំទាំងពីរស្ថាប័នផងដែរ។  លោក ហាន ប៉េងក្វាង អគ្គនាយក នៃធនាគារ វីង បានថ្លែងថា៖ “សហគ្រាសធុនតូច និងមធ្យម គឺជាមូលដ្ឋានគ្រឹះនៃសេដ្ឋកិច្ចកម្ពុជា និងជាគន្លឺះយ៉ាងសំខាន់ក្នុងការជួយកសាងប្រទេសឲ្យកាន់តែមានភាពរីកចម្រើនសម្រាប់ថ្ងៃ      អនាគត។ សហគ្រាសធុនតូច និងមធ្យម បានបង្កើតឱកាសការងាររាប់សិបកន្លែង ដើម្បីជួយលើកកម្ពស់ជីវភាពរស់នៅរបស់ប្រជាជនកម្ពុជា ក៏ដូចជាកត្តាជម្រុញសម្រាប់ដំណោះស្រាយផ្នែកអាជីវកម្ម និងបច្ចេកវិទ្យាផងដែរ។  ប្រព័ន្ធអេកូឡូស៊ីរបស់សហគ្រាសធុនតូច និងមធ្យម ដែលរឹងមាំ នឹងមានសក្តានុពលក្នុងការទាក់ទាញវិនិយោគគិន និងអ្នកជំនាញមកកាន់ប្រទេសកម្ពុជា ក៏ដូចជាធ្វើពិពិធកម្មមូលដ្ឋានគ្រឹះសេដ្ឋកិច្ច និងពង្រីកសេដ្ឋកិច្ចកម្ពុជាផងដែរ។” លោក ហាន ប៉េងក្វាង បានបន្ថែមថា៖ “ក្នុងនាមជាធនាគារឌីជីថលឈានមុខគេ យើងមានមោទកភាពក្នុងការផ្តល់ជូននូវផលិតផល និងសេវាកម្មប្រកបដោយភាពច្នៃប្រឌិតស្របតាមតម្រូវការសហគ្រាសធុនតូច និងមធ្យមនៅកម្ពុជា។ ធនាគារយើងក៏បានផ្តល់ជូនអត្រាការប្រាក់ពិសេសលើសេវាកម្មប្រាក់កម្ចីនិងប្រាក់បញ្ញើ សម្រាប់សហគ្រាសធុនតូច និងមធ្យមផងដែរ។ យើងរីករាយស្វាគមន៍រាល់កិច្ចសហការទាំងឡាយណា ដែលអនុញ្ញាតឲ្យធនាគារ វីង ជួយលើកកម្ពស់សហគ្រាសធុនតូច និងមធ្យមនៅកម្ពុជា ហើយកិច្ចព្រមព្រៀងរវាងធនាគារ វីង និងFASMECនៅពេលនេះ គឺជាឧហរណ៍ជាក់ស្តែងតែម្តង។ ខ្ញុំសង្ឃឹមយ៉ាតមុតមាំថា កិច្ចសហការនេះនឹងផ្តល់ផលវិជ្ជមានដល់សហគ្រាសធុនតូច និងមធ្យមនៅកម្ពុជា ក៏ដូចជាសេដ្ឋកិច្ចកម្ពុជាទាំងមូលផងដែរ។”  ឧកញ៉ា តែ តាំងប៉ ប្រធានក្រុមប្រឹក្សាភិបាល នៃសម្ព័ន្ធសមាគមសហគ្រាសធុនតូច និងមធ្យមកម្ពុជា បានមានប្រសាសន៍ថា៖ “កន្លងមកនេះFASMEC បានធ្វើការយ៉ាងច្រើន ក្នុងការជួយសហគ្រាសធុនតូច និងមធ្យម នៅកម្ពុជា ឲ្យមានការលូតលាស់ និងរីកចម្រើនតាមរយៈសកម្មភាពជាច្រើនដូចជា៖ កម្មវិធីសិក្ខាសិលា វគ្គបណ្តុះបណ្តាល ការដោះស្រាយបញ្ហាប្រឈមនានា ក៏ដូចជាធ្វើការផ្សព្វផ្សាយសម្រាប់ទីផ្សារក្នុងស្រុក និងទីផ្សារនាំចេញផងដែរ។ គោលបំណងនៃការចុះកិច្ចព្រមព្រៀងនេះ គឺដើម្បីជួយសម្រួលភាពងាយស្រួលដល់សមាជិករបស់FASMECទាំងអស់ តាមរយៈការប្រើប្រាស់សេវាធនាគារ វីង ដែលផ្តល់អត្រាការប្រាក់ទាបសម្រាប់ប្រាក់កម្ចី។”   ធនាគារ វីង និង FASMEC ជាដៃគូដ៏ល្អជាមួយគ្នាយូរណាស់មកហើយ។ ហើយនេះជាកិច្ចព្រមព្រៀងទី២ ដែលស្ថាប័ណ្ឌទំាងពីរបានចុះហត្ថលេខារួមគ្នា។ ក្រោមកិច្ចសហការនេះ សមាជិករបស់FASMECទាំងអស់ នឹងទទួលបានសិទ្ធិពិសេសក្នុងការប្រើប្រាស់ដំណោះស្រាយគ្រប់គ្រងហិរញ្ញវត្ថុរបស់ធនាគារ វីង រួមមាន៖ សេវាប្រាក់កម្ចី, សេវាគ្រប់គ្រងសាច់ប្រាក់, សេវាទូទាត់ និងសេវាប្រមូលប្រាក់ឌីជីថល, ច្រកចូលទីផ្សារតាមរយៈធនាគារ វីង និងសេវាសំខាន់ៗជាច្រើនទៀតសម្រាប់សហគ្រាស់ធុនតូច និងមធ្យមនៅកម្ពុជា៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:53:43.047Z", "category": "PR", "views": 163, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
អតិផរណាឡើងឥតឈប់! អ្នកជំនាញណែនាំឱ្យអនុវត្ត៧ចំណុចនេះ ចៀសផុសពីវិបត្តិលុយកាក់	https://business-cambodia.com/articles/7-money-tips-help-you-to-beat-inflation	អតិផរណាកើនឡើង ជាសញ្ញាបញ្ជាក់ថាមនុស្សម្នាក់ៗត្រូវចំណាយលុយកាន់តែច្រើនសម្រាប់ផ្គត់ផ្គង់តម្រូវការជីវិតប្រចាំថ្ងៃ ព្រោះថាទំនិញប្រើប្រាស់សំខាន់ៗមួយចំនួន អាចនឹងឡើងថ្លៃខុសធម្មតា។ ពាក់ព័ន្ធជាមួយបញ្ហានេះដែរ អ្នកជំនាញហិរញ្ញវត្ថុរបស់ The Financial Minimalist PH បានចែករំលែកនូវ យុទ្ធសាស្រ្តចំនួន៧ បើអ្នកធ្វើបាន នឹងអាចចៀសផុតពីវិបត្តិលុយកាក់ នៅពេលអតិផរណាកើនឡើង។ ១. ដាក់ដែនកំណត់ចំណង់ បែងចែកតម្រូវការឈប់ចាយវាយបណ្ដោយតាមចិត្តចង់ រៀនគ្រប់គ្រងអារម្មណ៍ក្នុងការចាយលុយ កាត់របស់ណាដែលមិនចាំបាច់ចេញឱ្យច្រើនតាមដែលអាចធ្វើទៅបាន។ បន្ទាប់មកដាក់ចំណាត់ថ្នាក់ឱ្យតម្រូវការចាំបាច់ ដោយទី១. ជាតម្រូវការចាំបាច់បន្ទាន់ និងទី២. ជាតម្រូវការមិនសូវបន្ទាន់។ ២. បង្កើតប្រភពចំណូលបន្ថែមបង្កើនចំណូលតាមរយៈការរកការងារក្រៅម៉ោងធ្វើ ធ្វើការបន្ថែមនៅថ្ងៃសៅរ៍អាទិត្យ ឬបង្កើតមុខរបរខ្លួនឯង។ បើទីតាំងផ្ទះរបស់អ្នកអំណោយផល អាចដាក់ដាំបន្លែ ចិញ្ចឹមមាន់ទាបន្ថែម វាអាចជួយកាត់បន្ថយការចំណាយ ហើយក៏អាចទាញចំណូលបន្ថែមបានដែរ។ ៣. វិនិយោគកន្លែងដែលផ្ដល់ការប្រាក់ខ្ពស់ស្វែងរកឱកាសវិនិយោគដែលអាចផ្ដល់ផលចំណេញច្រើននៅក្នុងកាលៈទេសៈនេះ ដែលមានដូចជា ការវិនិយោគលើផ្សារហ៊ុន វិនិយោគលើអាជីវកម្មដែលមានឱកាសទីផ្សារខ្ពស់ ឬដាក់លុយសន្សំនៅធនាគារដែលឱ្យការប្រាក់ខ្ពស់ជាដើម។ ការវិនិយោគបែបនេះ វាប្រសើរជាងទុកលុយចោល ប៉ុន្តែអ្នកត្រូវប្រាកដថា អ្នកបានជ្រើសរើសវិនិយោគលើអ្វីដែលអ្នកមានជំនាញច្បាស់លាស់ដើម្បីធានាបាននូវសុវត្ថិភាព។ ៤. ចរចាសុំដំឡើងប្រាក់ខែបើអ្នកកំពុងធ្វើការឱ្យគេ អ្នកអាចទៅជួបផ្នែកធនធានមនុស្ស ដើម្បីលើកយកបញ្ហាហិរញ្ញវត្ថុមកនិយាយ និងព្យាយាមស្នើសុំឱ្យមានគោលការណ៍ដំឡើងប្រាក់ខែ ឬប្រាក់លើកទឹកចិត្តបន្ថែម។ ក្នុងករណីនេះ អ្នកគួរតែមានអ្វីមួយសម្រាប់ក្រុមហ៊ុនវិញដូចជាការធានានូវគុណភាព ប្រសិទ្ធភាពការងារ ឬការធ្វើការបន្ថែមជាដើម ទើបថា្នក់លើងាយស្រួលធ្វើការសម្រេចចិត្តចំពោះការស្នើសុំរបស់អ្នក។ ៥. សន្សំលុយបម្រុងការពារបំណុលមិនថានៅក្នុងកាលៈទេសៈណាទេ អ្នកត្រូវតែមានកញ្ចប់លុយសន្សំ ព្រោះថាវាជាអ្នកធានានូវហានិភ័យពេលដែលអ្នកជួបបញ្ហា ឬត្រូវការចំណាយដោយមិនបានព្រៀងទុក។ វាថែមទាំងជួយឱ្យអ្នកចៀសផុតពីការខ្ចីលុយគេយកមកប្រើបន្ទាន់ដែលជាប្រភពនៃបំណុលមិនល្អ។ ៦. ពង្រឹងសមត្ថភាព បង្កើនជំនាញបំពេញការងារដែលអ្នកកំពុងមានទាំងប៉ុន្មានឱ្យបានល្អបំផុតតាមដែលអាចធ្វើទៅបាន ព្រោះថាប្រសិទ្ធភាពការងារខ្ពស់ចំណូលក៏កើនតាមហ្នឹងដែរ។ ទន្ទឹមនឹងនោះអ្នកក៏កុំភ្លេចដកលុយមួយចំណែកសម្រាប់បង្កើនជំនាញឱ្យខ្លួនឯង ព្រោះថាសង្គមនេះជឿនលឿនទៅមុខគ្រប់ពេល អ្នកត្រូវការចំណេះដឹងថ្មីៗ មិនអាចរស់នៅជាមួយនឹងកម្រិតចំណេះដឹងដដែលៗបានឡើយ។ ៧. រៀនពីលុយឱ្យច្បាស់រៀនពីការបង្កើតចំណូល ហើយរៀនពីការសន្សំលុយដែលរកមកបាន លើសពីនោះគឺត្រូវរៀនពីរបៀបការពារនិងប្រើប្រាស់លុយឱ្យកាន់តែមានប្រសិទ្ធភាព។ អ្នកអាចរៀនតាមរយៈ ការសង្កេតពីស្ថានភាពជុំវិញខ្លួន ការអាន ការទស្សនា ការសួរនាំអ្នកដទៃ ឬចូលរៀនជាមួយនឹងអ្នកជំនាញហិរញ្ញវត្ថុ ស្វែងរកឱកាសជួបអ្នកពូកែខាងចាត់ចែងទុកដាក់លុយ ដើម្បីបានបទពិសោធន៍ពីគេយកមកប្រើ។ គួរបញ្ជាក់ផងដែរថា លុយរបស់អ្នក គឺអ្នកត្រូវធ្វើជាអ្នករក ជាអ្នកទុកដាក់ ជាអ្នកចាត់ចែង ជាអ្នកសន្សំ ជាអ្នកប្រើប្រាស់ គ្មាននរណាម្នាក់អាចធ្វើវាជំនួសអ្នកបានឡើយ ហេតុនេះហើយមិនថាប្រើលុយខុសឬត្រូវទេ គ្រប់យ៉ាងគឺអ្នកជាអ្នកទទួលផលតែម្នាក់ឯងគត់ ដូច្នេះត្រូវចេះប្រុងប្រយ័ត្ន និងប្រើប្រាស់វាដោយភាពវ័យឆ្លាតបំផុត៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:53:15.272Z", "category": "ហិរញ្ញវត្ថុ", "views": 844, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ទុនដំបូង៦០$រកស៊ីលក់ពេជ្រ? ស្នៀតរកស៊ីពិសេសៗ ម្ចាស់ហាងពេជ្រធ្លាប់ប្រើ មុនសល់ហាងធំក្នុងដៃ	https://business-cambodia.com/articles/cid-diamond-and-anon-diamond	មុខជំនួញលក់ពេជ្រ គឺជារបរដែលត្រូវការដើមទុនច្រើនដើម្បីចាប់ផ្ដើម។ ប្រសិនបើអ្នកដល់ដើមទុនរាប់ម៉ឺន រាប់សែនដុល្លារ វាមិនចាំបាច់សាំញ៉ាំច្រើនទេ គឺអ្នកអាចបើកហាងដ៏ធំមួយតែម្ដងបាន។ ចុះសម្រាប់អ្នកមានដើមទុនតិចតួច តើគាត់អាចរកស៊ីលក់ពេជ្រដែរទេ? ចម្លើយគឺអាច បើសិនជាអ្នកដើរតាមជំហានដែលសហគ្រិន២រូបខាងក្រោមនេះធ្លាប់ធ្វើ។ តាមរយៈកិច្ចសម្ភាសន៍មួយរវាងម្ចាស់ហាងពេជ្រមួយគឺលោក លោក ថន ណារ៉េត ហៅលោកសង្ហា បច្ចុប្បន្នជា ថៅកែហាងពេជ្រដ៏ល្បីឈ្មោះ CID Diamond បានមានប្រសាសន៍ថា ខ្ញុំបានចាប់ផ្ដើមរកស៊ីអាជីវកម្មពេជ្រ គឺប្រើដើមទុននៅដំណាក់កាលដំបូងចាយត្រឹម៦០ដុល្លារតែប៉ុណ្ណោះ។ ស្ដាប់មួយភ្លែតគឺពិតជាគួរឱ្យភ្ញាក់ផ្អើលមែនទែន គឺវាមិនអាចទៅរួចនោះទេ។ ពិតប្រាកដណាស់ បើសិនជាយកលុយ ៦០ដុល្លារទៅទិញពេជ្រមកលក់តែម្ដង វាមិនអាចទៅរួចនោះទេ គឺលោកយកលុយប៉ុននេះ ទៅឌីហ្សាញឡូហ្កូអាជីវកម្មពេជ្ររបស់លោក ហើយលោកបានចូលរួមក្នុងបណ្ដាញធុរកិច្ចជាច្រើន ហើយក៏មានឱកាសធ្វើបទបង្ហាញ ទៅដល់មនុស្សនៅក្នុងបណ្ដាញអាជីវកម្ម ដែលជាអតិថិជនគោលដៅរបស់លោក រហូតទទួលបានការកម្មង់ជាបន្តបន្ទាប់ បើទោះបីជាពេលនោះ លោកមិនទាន់មានពេជ្រ នៅក្នុងដៃក៏ដោយ។។ មកទល់នឹងចំណុចនេះ តើលោកមានពេជ្រឯណាដើម្បីលក់ឱ្យអតិថិជនដែលកម្មង់ពីលោកទៅ? ចម្លើយគឺលោកមានមិត្តសម្លាញ់ម្នាក់ កំពុងគ្រប់គ្រងហាងពេជ្រដ៏ធំមួយ ដែលជាហេតុ ធ្វើឱ្យលោកទាំង២ អាចសហការគ្នាក្នុងការផ្គត់ផ្គង់ពេជ្រទៅដល់អតិថិជនដែលបានកម្មង់។ ក្រោយមកទៀត លោកក៏បានរើសដៃគូចូលហ៊ុនដោយប្រមូលទុនពីមនុស្សជិតស្និទ្ធគ្នា សរុបបានចំនួន៥ពាន់ដុល្លារ និងចាប់ផ្ដើមពង្រឹងលើអាជីវកម្មឱ្យរីកចម្រើនកាន់តែធំ រហូតអាចកម្មង់ពេជ្រពីក្រៅប្រទេសដោយខ្លួនឯង និងបើកហាងពេជ្រដ៏ធំមួយដោយខ្លួនឯងយ៉ាងជោគជ័យ។ ចំពោះគន្លឹះដែលលោកបានធ្វើគឺ៖ ១. កសាងបណ្ដាញមុនកសាងអាជីវកម្ម ពោលគឺលោកចូលរួមក្នុងក្លឹបជំនួញជាច្រើនដូចជា BNI, CEO Master Club ដែលធ្វើឱ្យលោកមានអតិថិជនគោលដៅជាច្រើនក្នុងដៃ តាំងពីមិនទាន់ចេញរកស៊ីផ្លូវការមកម៉្លេះ។ ២. កសាងជំនឿជាក់ទំនុកចិត្តមុនផលិតផល គឺអតិថិជនទិញមនុស្ស មុនទិញផលិតផល ឬយើងអាចនិយាយមួយបែបទៀតឱ្យងាយយល់ គឺអតិថិជនមើលម្ចាស់ហាង មើលអ្នកលក់ មុនមើលផលិតផល គួរឱ្យជឿជាក់ទុកចិត្តជាមុនសិន ទើបឈានទៅដល់ការបញ្ជាទិញ។ ៣. រើសដៃគូអាជីវកម្មឱ្យត្រឹមត្រូវ ពោលគឺលោកបានរើសបានដៃគូអាជីវកម្មដ៏ត្រឹមត្រូវ ដោយពួកគាត់ជាប្អូនស្រីបង្កើត និងមនុស្សដែលជឿជាក់ទុកចិត្ត យល់ពីគ្នា ដែលនេះជាចំណុចពិសេសមួយ ធ្វើឱ្យការធ្វើអាជីវកម្ម មានភាពរឹងមាំកាន់តែខ្លាំងមួយកម្រិតទៀត។ ៤. វិភាគក្បួនរកស៊ី៤ចំណុច៖ តើអាជីវកម្មមានតម្រូវការទេ? តើអ្នកណាជាធនធានមនុស្សសំខាន់ៗដើម្បីដំណើរការអាជីវកម្ម? តើត្រូវការដើមទុនប៉ុន្មាន? តើវាអាចទទួលបានផលចំណេញប៉ុន្មាន ដោយរបៀបណា? ក្រឡេកមើលមើលម្ចាស់ហាងពេជ្រមួយរូបទៀត គឺ អ្នកស្រី ខន រដ្ឋា ម្ចាស់ហាងពេជ្រ ANON Diamond គឺធ្លាប់ចាប់ផ្ដើមអាជីវកម្មលក់ពេជ្រតាមអនឡាញ គឺមុនពេលដែលបើកហាងពេជ្រដោយខ្លួនឯងយ៉ាងជោគជ័យ។ ត្រឡប់ទៅអតីតកាលបន្តិច មុនបើកហាងពេជ្រគឺអ្នកស្រីធ្លាប់ បើកហាងបោកគួកសម្លៀកបំពាក់មួយកន្លែង នៅម្តុំសាលាវ៉ាន់ដា នៅអំឡុងឆ្នាំ២០១៦ ប៉ុន្តែអាជីវកម្មនេះជួបសំណាងអាក្រក់បន្តិចគឺ គ្មានអតិថិជនយកសម្លៀកបំពាក់មកបោកគួកទេ គឺស្ងប់ជ្រងំ រហូតដល់ពេលខ្លះហេតុតែចង់បានភ្ញៀវពេក អ្នកស្រីជិះម៉ូតូទៅយកខោអាវដល់ផ្ទះអតិថិជនក៏មានដែរ។ ចុងក្រោយអាជីវកម្មនេះបរាជ័យ រហូតខាតបង់ប្រាក់ ៥ពាន់ដុល្លារឯនោះ។ ក្រោយមកអ្នកស្រីបានសម្រេចចិត្តទៅរៀនមើលគ្រាប់ ដាំពេជ្រ រហូតចេះយ៉ាងស្ទាត់ជំនាញ ទើបអ្នកស្រីបានសម្រេចចិត្តឡាយលក់ពេជ្រតាមអនឡាញតែម្តង។ ការចាប់ផ្ដើមដំបូង មនុស្សជុំវិញខ្លួនដែលស្គាល់អ្នកស្រី និងស្វាមី ជាអតិថិជនដែលមកគាំទ្រ ហើយថែមទាំងជួយផ្សព្វផ្សាយបន្ត រហូតគេស្គាល់កាន់តែច្រើនឡើងៗ ដែលជាហេតុជំរុញឱ្យអ្នកស្រីសម្រេចចិត្តបើកហាងលក់ពេជ្រតែម្ដង នៅក្បែរផ្សារទំនើប អ៊ីអន២។ មេរៀនដែលយើងអាចរៀនសូត្របានពីម្ចាស់ហាងពេជ្រទាំង២រូបគឺ កុំឱ្យការខ្សត់ទុន ជាបញ្ហាមិនអាចចេញរកស៊ីបាន ត្រូវចាប់ផ្ដើមពីចំណុចតូចៗដែលអ្នកអាចធ្វើបានហើយធ្វើឱ្យល្អបំផុត ត្រូវចេះកសាងបណ្ដាញទំនាក់ទំនងឱ្យធំទូលាយ ធ្វើខ្លួនឱ្យគេជឿជាក់ទុកចិត្ត និងសិក្សាឱ្យច្បាស់ពីតម្រូវការរបស់អាជីវកម្មដែលអ្នកធ្វើ ហើយធ្វើវាប្រកបដោយគំនិតច្នៃប្រឌិតខ្ពស់បំផុត៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:49:37.789Z", "category": "ភាពជាអ្នកដឹកនាំ", "views": 3757, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
មិនចង់ដកលុយសន្សំពីកុង តើអាចយកលុយសន្សំក្នុងកុង មកធ្វើជាទ្រព្យធានាខ្ចីលុយធនាគារបានអត់?	https://business-cambodia.com/articles/can-we-use-our-saving-as-collateral	ជាទូទៅ ពេលបងប្អូនចង់ទៅខ្ចីលុយធនាគារក្នុងចំនួនទឹកប្រាក់ច្រើន គឺខាងធនាគារគេតម្រូវឲ្យបងប្អូនដាក់ទ្រព្យធានា លើកលែងតែកម្ចីផ្ទាល់ខ្លួនដែលគ្រឹះស្ថានមួយចំនួនធំគឺមិនត្រូវការទ្រព្យធានាឡើយ។ ទាក់ទងនឹងទ្រព្យធានាសម្រាប់ខ្ចីលុយធនាគារនេះដែរ ចុះប្រសិនបងប្អូនគ្មានទ្រព្យធានា តែមានលុយនៅក្នុងកុងធនាគារ តើអាចប្រើប្រាស់ប្រាក់សន្សំនៅធនាគារដើម្បីធ្វើជាទ្រព្យបញ្ចាំខ្ចីលុយធនាគារបានដែរឬទេ? ជុំវិញរឿងនេះដែរ បើយើងគ្មានទ្រព្យបញ្ចាំ ប៉ុន្ដែយើងមានលុយនៅក្នុងកុងធនាគារគឺយើងអាចប្រើប្រាស់ប្រាក់សន្សំនោះដើម្បីទៅខ្ចីលុយធនាគារបន្ថែមបាន។ ដើម្បីអាចប្រើប្រាស់ប្រាក់សន្សំនៅធនាគារ ធ្វើជាទ្រព្យបញ្ចាំខ្ចីលុយធនាគារ ដំបូងបងប្អូនត្រូវប្រាប់ធនាគារនូវចំនួនទឹកប្រាក់ដែលបងប្អូនចង់ខ្ចីនិងគោលបំណងថាតើខ្ចីលុយនោះក្នុងគោលបំណងដើម្បីធ្វើអ្វី។ ប្រសិនបើបងប្អូនមាន៥ពាន់ដុល្លារក្នុងកុងធនាគារ ហើយបូកផ្សំនឹងចំណូលទៀងទាត់ទៀតនោះ បងប្អូនអាចខ្ចីលុយធនាគារបានច្រើនជាង៥ពាន់ដុល្លារទៅទៀត។  ដូចបានរៀបរាប់ខាងលើរួចមកហើយថាការខ្ចីលុយធនាគារ បើអ្នកខ្ចីក្នុងចំនួនតិច ធនាគារមួយចំនួន មិនទាមទារទ្រព្យធានាឡើយហើយជាទូទៅកម្ចីដែលមិនចាំបាច់មានទ្រព្យធានាគេហៅថាកម្ចីផ្ទាល់ខ្លួន( personal loan) សំខាន់ឲ្យតែអ្នកមានប្រភពចំណូលច្បាស់លាស់និងធ្វើតាមលក្ខខណ្ឌតម្រូវនិងមានឯកសារគ្រប់គ្រាន់ជាការស្រេច។   បច្ចុប្បន្នធនាគារមួយចំនួនដែលផ្ដល់កម្ចីផ្ទាល់ខ្លួនដោយមិនបាច់មានទ្រព្យធានា មានដូចជា ធនាគារ ប្រៃសណីយន៍ ធនាគារ ហ្វីលីព ធនាគារ ប្រេដ ធនាគារ ជីពម៉ុង គ្រឹះស្ថានមីក្រូហិរញ្ញវត្ថុ រ៉ូយ៉ាល់ ហ្វាយនែនជាដើម។ បើទោះបីជាបច្ចុប្បន្ននេះនៅតាមធនាគារមានសេវាកម្ចីងាយស្រួលក៏ពិតមែនប៉ុន្តែប្រិយមិត្តមិនគួរខ្ចីលុយយកមកចំណាយចោលឡើយ Business Cambodia សូមលើកទឹកចិត្តឱ្យបងប្អូនខ្ចីលុយដើម្បីតែការបង្កើនចំណូល ដូចជាយកមកចាប់ផ្ដើមឬពង្រីកមុខរបរ មិនមែនខ្ចីដើម្បីបង្កើនបំណុលទេ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:42:08.512Z", "category": "ហិរញ្ញវត្ថុ", "views": 382, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ខ្ចប់អីវ៉ាន់ឱ្យភ្ញៀវរាល់ដង យកថង់ម៉េចខ្ចប់! តោះមកដឹងរបៀបជ្រើសរើសថង់វេចខ្ចប់ បានទាំងគុណតម្លៃ មានទាំងភ្ញៀវ	https://business-cambodia.com/articles/packaging-market-banefit	ជាទូទៅពេលនិយាយទៅដល់ការវេចខ្ចប់ មានម្ចាស់អាជីវកម្មមិនតិចទេ ដែលមើលរំលងវា ខណៈដែលមនុស្សជាច្រើនច្រកត្រឹមតែថង់ពណ៌ធម្មតា គ្មានយីយោ ឡូហ្គោឱ្យបានត្រឹមត្រូវ ដែលការមិនចាប់អារម្មណ៍ទាំងនេះហើយ បានធ្វើឱ្យ ពួកគាត់បានខាតបង់លាភជាច្រើនដែលអាចទាញយកពីវា។ ទន្ទឹមនឹងនេះដែរ ថ្ងៃនេះ Business Cambodia សូមលើកយកអត្ថប្រយោជន៍ខ្លះនៃការជ្រើសរើសថង់ឱ្យត្រឹមត្រូវ សម្រាបរៀបឱ្យអតិថិជន៖ ១. គុណតម្លៃ៖ ពិតមែនទៅទាំងយើងទាំងគេ ពេលទៅហាងណាដែលគេវេចខ្ចប់ជូនយើងស្អាត យើងច្បាស់ជាប្រើរថង់នោះម្តងហើយ ម្តងទៀតដែលធ្វើឱ្យអតិថិជនមានទំនុកចិត្តក្នុងការកាន់ថែមទៀត ប៉ុន្តែបើក្នុងករណីថង់យើងមិនស្អាត ភ្ញៀវមិនស្តាយនឹងយកទៅដុតចោល ឬដាក់សម្រាមនោះទេ។ មួយវិញទៀត វាក៏បានជួយលើកកម្ពស់ ឬលើកសម្រាស់ផលិតផលរបស់យើងថែមទៀត។ ២. របៀបទាក់ទាញអតិថិជន៖   នៅពេលដែល ការវេចខ្ចប់របស់អ្នកមានម៉ូតស្អាត ក្រាស់ស្វិតល្អ អ្នកកំុភ្លេចដាក់ឡូហ្គោ និងឈ្មោះតំណាងឱ្យម៉ាកយីហោរបស់អ្នក។ ជាក់ស្តែងដូចចំណុចទី១ អញ្ចឹង ល្គឹកណាគេប្រើវាញឹកញាប់ វាបញ្ជាក់ថា គេកំពុងតែជួយផ្សព្វផ្សាយឱ្យអ្នកហើយ អ្នកសាកស្រមៃមើលបើមនុស្សមួយតំបន់យួរតែ១០០នាក់ ក៏អាចជួយឱ្យអាជីវកម្មរបស់អ្នកល្បីមួយកម្រិចដែរ គ្រាន់បើជាងអត់សោះ។ មួយវិញទៀតបើអ្នកឌីសាញដាក់រូបផលិតផលនៅលើថង់ទៀតកាន់តែប្រសើរ ឧទាហរណ៍ថា អ្នកលក់បន្លែរផ្លែឈើ ហើយថង់របស់អ្នកមានបន្លែផ្លែឈើ នោះពេលដែលអតិថិជនយួរវា អ្នកផ្សេងៗ មិនចាំបាច់សួរក៏ដឹងថាក្នុងថង់ជារបស់អីដែរ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:29:25.190Z", "category": "កំពូលអ្នកលក់", "views": 337, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មកស្គាល់គម្រោងគ្រាក់ៗដែលកំពុងសង់យ៉ាងមម៉ាញឹកត្រៀមបង្ហាញខ្លួនក្នុងឆ្នាំ២០២៣នេះ	https://business-cambodia.com/articles/3-project-open-this-year	ចាប់ពីដើមឆ្នាំ២០២២ កន្លងមកនេះសមិទ្ធផលមិនតិចនោះទេដែលត្រូវបានសាងសង់រួចរាល់ និងដាក់ឲ្យប្រជាពលរដ្ឋប្រើប្រាស់ផ្លូវការ។ យ៉ាងណាសម្រាប់ឆ្នាំ២០២៣វិញ ក៏នៅមានគម្រោងសំខាន់ៗមួយចំនួនទៀតផងដែរ ដែលនឹងត្រូវបញ្ចប់ ព្រមទាំងដាក់ឲ្យប្រើប្រាស់ដូចគ្នា។ ហើយពេលនេះ Business Cambodia នឹងលើកយកគម្រោងធំៗមួយចំនួនដែលនឹងសម្រេចរួចរាល់នៅក្នុងឆ្នាំនេះ។ ១. ស្ពានខ្សែកាបឬស្សីកែវឆ្លងកាត់ទន្លេសាប គម្រោងសាងសង់ស្ពានខ្សែកាបឬស្សីកែវឆ្លងកាត់ទន្លេសាប សម្រេចបាន៩៣%នៃគម្រោងទាំងមូល ខណៈគម្រោងនេះគ្រោងបញ្ចប់ការសាងសង់ទាំងស្រុងនៅដើមខែមេសា ឆ្នាំ២០២៣ខាងមុខ។   សូមជម្រាបផងដែរថា ស្ពានឫស្សីកែវឆ្លងកាត់ទន្លេសាបនេះមានប្រវែង៩២២ម៉ែត្រ និងទទឹង២០,៥ម៉ែត្រ  បានបើកការដ្ឋាសាងសង់កាលពីអំឡុងខែតុលា ឆ្នាំ២០១៧ ដែលចំណាយថរិកាសរុបប្រមាណ  ៣៥ លានដុល្លារ។ ក្នុងនោះស្ពាននេះក៏មានចិញ្ចើមស្ពានសម្រាប់ថ្មើរជើងដែល មានទទឹង១,២៥ម៉ែត្រអមសងខាង និងមានសរសរស្ពាន សម្រាប់ព្យួរខ្សែកាប កម្ពស់៣៤ម៉ែត្រ។  នៅពេលសាងសង់រួចស្ពាននេះ មានតួនាទីសំខាន់ ក្នុងការរួមចំណែក រំដោះចរាចរលើផ្លូវជាតិលេខ៦ និងផ្លូវជាតិលេខ៥ ជាពិសេសគឺ តំបន់ជ្រោយចង្វារនិងតំបន់ឫស្សីកែវ និងជាសមិទ្ធផលថ្មីមួយទៀត ដែលជាចំណងដៃថ្មីនៅឆ្នាំ២០២៣ សម្រាប់រាជធានីភ្នំពេញពីរដ្ឋាភិបាលផងដែរ។ ២.អាកាសយានដ្ឋានអន្តរជាតិសៀមរាបថ្មី គម្រោងអាកាសយានដ្ឋានអន្តរជាតិសៀមរាបថ្មីគិតមកដល់ពេលនេះសម្រេចបាន ៦៣%ហើយ ខណៈក្រុមហ៊ុនសាងសង់បានដាក់ចេញនូវផែនការថានឹងសម្រេចឱ្យបាន ៩០% នៅត្រឹមដំណាច់ខែមីនា ឆ្នាំ២០២៣ និងដាក់ឱ្យដំណើរការសាកល្បងនៅពាក់កណ្ដាលឆ្នាំនេះផងដែរ។ អាកាសយានដ្ឋានអន្តរជាតិសៀមរាបអង្គរ មានផ្លូវរត់ប្រវែង ៣៦០០ម៉ែត្រ មានសមត្ថភាព អាចទទួលយន្តហោះគ្រប់ប្រភេទចុះចតបាន ជាមួយបច្ចេកវិទ្យាថ្មីបំផុតសម្រាប់សុវត្ថិភាព និងសន្តិសុខដល់អ្នកដំណើរ និងមានសមត្ថភាពទទួលអ្នកដំណើរប្រមាណ ៧លាននាក់ក្នុងមួយឆ្នាំ នៅដំណាក់កាលទី១ ហើយ១០លាននាក់ នៅដំណាក់កាលទី២ និងចុងក្រោយ ២០លាននាក់ នៅដំណាក់កាលទី៣។ ការសាងសង់អាកាសយានដ្ឋានអន្តរជាតិសៀមរាប-អង្គរត្រូវបានចាត់ទុកជានិមិត្តរូប នៃចំណងមិត្តភាព កម្ពុជា និងចិន។  ព្រលានយន្តហោះអន្តរជាតិសៀមរាបអង្គរថ្មី បានចាប់ផ្តើមដំណើរការសាងសង់ នៅថ្ងៃទី១៥ ខែមីនា ឆ្នាំ២០២០ ហើយគ្រោងប្រើរយៈពេលសាងសង់សរុបចំនួន៣ឆ្នាំ  លើផ្ទៃដី ៧០០,០៦ ហិកតា ក្នុងទុនវិនិយោគប្រមាណ៨៨០លានដុល្លារអាមេរិក។ ៣.ភូមិកីឡា ភូមិកីឡាគឺជាផ្នែកមួយនៃបរិវេណពហុកីឡដ្ឋានជាតិមរតកតេជោកំពុងដំណើរការសាងសង់យ៉ាងមមាញឹកលើផ្ទៃដីប្រមាណ ៨ហិចតា ដោយក្នុងនោះ មានខុនដូរសម្រាប់ការស្នាក់នៅ១២អគារ ស្មើនឹងជាង១.៣០០បន្ទប់ មានខុនដូរប្រភេទស្ទូឌីយ៉ូ១អគារ ស្មើនឹង ១៦៣បន្ទប់ កម្ពស់១៣ជាន់ ។ ភូមិកីឡាត្រូវទទួលការស្នាក់នៅរបស់ប្រតិភូអត្តពលិកចន្លោះ ៦០០០ទៅ៧០០០នាក់។ ក្នុងដំណាច់ខែមករានេះ ទើបដំឡើងបានជាង ១៨៣០គ្រែ សម្រាប់ការស្នាក់នៅហើយនៅខែកុម្ភៈត្រូវទទួលជាង ២០០០គ្រែទៀត ហើយនៅចុងបញ្ចប់នាខែមីនាខាងមុខនឹងត្រូវទទួលសរុប ជាង ៦០០០គ្រែ សម្រាប់ការប្រកួតនៅភ្នំពេញ ដោយមានអត្តពលិកត្រូវហូបចុកស្នាក់នៅក្នុងភូមិកីឡាយ៉ាងតិចក៏មានចន្លោះ ៤០០០ទៅ ៥០០០នាក់ ក្នុង១ថ្ងៃ។ គម្រោងនេះគ្រោងសាងសង់ឱ្យបានរួចរាល់ នាថ្ងៃទី៣០ ខែមីនា ឆ្នាំ២០២៣ ដើម្បីត្រៀមទទួលរៀបចំធ្វើម្ចាស់ផ្ទះ ការប្រកួតកីឡាស៊ីហ្គេម និងអាស៊ានប៉ារ៉ាហ្គេម ២០២៣ ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T09:28:27.324Z", "category": "អចលនទ្រព្យ", "views": 1180, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មានឬក្រមិនបាច់រកគ្រូទាយ! បើធ្វើរឿងធំ៣នេះបានល្អជាប្រចាំ នឹងក្លាយជាអ្នកមានពិតៗពេលអនាគត	https://business-cambodia.com/articles/3-thing-make-you-to-be-rich-	អ្នកមានគឺមាន២ប្រភេទ គឺអ្នកមានកើតពីបាតដៃទទេ កើតពីកម្លាំងញើសឈាមខ្លួនឯង និងអ្នកមានដែលកើតលើគំនរមាសប្រាក់ ស្នងមរតករបស់គ្រួសារ។ រឿងដំបូងបំផុតរបស់អ្នកមានដែលកើតចេញពីបាតដៃទទេគឺ ខិតខំប្រឹងប្រែងញើសឈាមខ្លូនឯង គឺធ្វើយ៉ាងណាដើម្បីសម្រេចឱ្យបាននូវភាពជោគជ័យរឿងលុយកាក់ ដែលពួកគេបានខិតខំរកមក មិនថា១កាក់១សេនក្តី ហើយបន្ទាប់មកគឺមានភាពឆ្លាតវៃនិងចំណេះដឹងក្នុងការគ្រប់គ្រងលំហូរហិរញ្ញាវត្ថុ។ យោងតាមការសិក្សាស្រាវជ្រាវរបស់ Fidelity investment បានឱ្យដឹងថា រឿងធំ៣ដែលសេដ្ឋីកើតពីបាតដៃទទេតែងធ្វើដើម្បីបង្កើនលុយ បើអ្នកធ្វើបានល្អជាប្រចាំ អ្នកនឹងក្លាយជាអ្នកមានពិតៗនាពេលអនាគត៖ ១. វិនិយោគត្រូវ និងផ្លូវផ្សេងៗគ្នា យោងតាមប្រភពដដែលបានឱ្យដឹងថា សេដ្ឋីដែលកើតពីបាតដៃទទេភាគច្រើនគឺវិនិយោគលើភាគហ៊ុន និងមហាសេដ្ឋីដែលមានទ្រព្យសម្បត្តិខ្លះៗហើយចូលចិត្តវិនិយោគលើអចលនទ្រព្យច្រើនជាង។ ការវិនិយោគគឺយើងតែងលឺពាក្យស្លោកមួយថា “កុំដាក់ពងមាន់ក្នុងកន្រ្តកតែ១” ដូច្នេះអ្នកមានគឺប្រើការវិនិយោគណាដែលត្រឹមត្រូវ មានផ្លូវផ្សេងៗគ្នាដើម្បីស្វែងរកប្រាក់ចំណេញ ថ្លឹងថ្លែងហានិភ័យ។ ដូច្នេះប្រសិនបើអ្នកមានទម្លាប់បែបវិនិយោគមិនដាក់ពងមាន់ក្នុងកន្រ្តកតែមួយ អនាគតអ្នកក្លាយជាអ្នកមានពិតៗ។ ២. មានប្រភពចំណូលលើសពី១ មហាសេដ្ឋី ជាច្រើនបានប្រភពលុយមកពីកន្លែងជាច្រើនបូករួមទាំង ប្រាក់ខែ ភាគលាភពីការវិនិយោគ ពីអចលនទ្រព្យដាក់ជួល និងការវិនិយោគដែលពួកគេបានធ្វើនៅក្នុងសហគ្រាសពាណិជ្ជកម្មផ្សេងទៀតៗ ប្រសិនបើប្រាក់ចំណូលមួយថយចុះ នោះមានមួយទៀតដែលអាចជំនួសបាន។ ភាគច្រើននៃនេះត្រូវបានគេហៅថា ប្រាក់ចំណូលអកម្ម  ឬប្រាក់ដែលរកបានដោយមិនចាំបាច់ចំណាយពេលវេលា និងការខិតខំប្រឹងប្រែងយ៉ាងសកម្មក្នុងក្រុមហ៊ុនមួយឬសហគ្រាសណាមួយ។ ៣. សន្សំ សន្សំ សន្សំ និយាយរឿងសន្សំអ្នកណាក៏ដឹងដែរវាជាប្រធានបទទូទៅមួយដែលអ្នកនឹងឮពីមហាសេដ្ឋី គឺការរក្សាលុយឱ្យបានកាន់តែច្រើនឡើងៗទោះជា១រយ១រៀលក៏ដោយ ដូចជាដាក់លុយរបស់អ្នកនៅក្នុងគណនីវិនិយោគ គណនីសន្សំដើម្បីយកការប្រាក់ពីធនាគារ និងសន្សំសម្រាប់ចំណាយបន្ទាន់ឬដើម្បីគោលបំណងអ្វីមួយគឺចាត់ទុកថាអ្នកមានទម្លាប់ល្អរបស់អ្នក ហើយអនាគតអ្នកមិនអាចក្រនោះទេ ព្រោះអ្នកចេះប្រើលុយដោយឆ្លាតវៃ។ ជាការពិតណាស់ ជីវភាពមានឬក្រ មិនបាច់ទៅរកគ្រូទាយឯណានោះទេ សម្លឹងមើលតែទម្លាប់ខ្លួនឯងប្រចាំថ្ងៃនេះទៅគឺអាចមើលអនាគតធ្លុះមិនខាន។ បើចងក្លាយជាអ្នកមានគឺ  ( មានវិជ្ជា មានភាពជាអ្នកដឹកនាំ មានគោលដៅ មានអាជីវកម្ម មានការងារល្អ មានទ្រព្យសម្បត្តិ ) ចូរដាំពូជទម្លាប់ល្អ ដាំក្នុងផ្ទះ ដាំក្នុងសាលាផ្លែផ្កាក្នុងសង្គម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T08:51:31.005Z", "category": "ភាពជាអ្នកដឹកនាំ", "views": 955, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ហ៊ានធ្វើគឺខុសច្បាប់! ការងារទាំង៣០នេះ ថៃទុកសម្រាប់ប្រជាជនខ្លួនប៉ុណ្ណោះ ពលករចំណាកស្រុកមិនអនុញ្ញាតឡើយ	https://business-cambodia.com/articles/30-prohibited-jobs-for-foreigners-in-thailand	កាលពីពេលថ្មីៗនេះ ប្រទេសថៃបានប្រកាសពិន័យលើជនបរទេស ប្រសិនបើរកឃើញថា ពួកគេដណ្តើមការងាររបស់ប្រជាជនថៃ ខណៈមានពលករចំណាកស្រុកកើនឡើងយ៉ាងគំហុកដែលបានចុះឈ្មោះជាង ១.៧លាននាក់គិតត្រឹមខែមេសា ឆ្នាំ២០២២។ នេះបើយោងតាមក្រសួងការងារថៃតាមរយៈអង្គការពលកម្មអន្តរជាតិ។ ដោយមើលឃើញពីបញ្ហានេះ លោកនាយករដ្ឋមន្ត្រី Prayut Chan-o-cha បានបញ្ជាឲ្យនាយកដ្ឋានការងារអនុវត្តន៍ច្បាប់ជាបន្ទាន់លើករណីខាងលើ ហើយបានដាក់ការងារចំនួន៣០ ខាងក្រោមនេះ ទុកសម្រាប់តែប្រជាជនថៃប៉ុណ្ណោះ បើពលករចំណាកស្រុកហ៊ានធ្វើ គឺខុសច្បាប់ ចាប់បាននឹងត្រូវពិន័យ៖   ១/. ការងារផ្នែកច្បាប់ ២/. ការងារស្មៀន និងលេខាធិការ ៣/. អ្នកនាំភ្ញៀវ ៤/. ភ្នាក់ងារឈ្មួញកណ្តាល ៥/. អ្នកផ្តល់សេវាដោះស្រាយវិវាទ ៦/. អ្នកវាយអក្សរ ៧/. អ្នកដើរលក់តាមដងផ្លូវ ៨/. ជាងមាស ប្រាក់ និងស្ពាន់ ៩/. ការងារប៉ូលា ១០/. អ្នកធ្វើនីឡូវែរ ១១/. ជាងចម្លាក់ឈើ ១២/. ម្នាងសិលា ១៣/. អ្នកធ្វើបាត្រលោក ១៤/. ជាងចម្លាក់ព្រះពុទ្ធរូប ១៥/. អ្នកធ្វើកាំបិទ ១៦/. អ្នកផលិតឧបករណ៍ភ្លេងថៃ ១៧/. ជាងកាត់សក់ ១៨/. អ្នកច្នៃត្បូង ១៩/. អ្នកតម្បាញក្រណាត់សូត្រធ្វើដោយដៃ ២០/. អ្នកធ្វើឆ័ត្រក្រដាសប្រពៃណី ២១/. អ្នកធ្វើការងារម៉ាស្សាបែបប្រពៃណីថៃ ២២/. អ្នកផលិតតុក្កតាថៃ ២៣/. អ្នកត្បាញក្រណាត់ ២៤/. អ្នកធ្វើកន្ទេល ២៥/. អ្នកធ្វើក្រដាសខ្ចប់ ២៦/. អ្នកមូរបារីដោយដៃ ២៧/. អ្នកក្រងខ្សែអំបោះ ២៨/. ការងារផលិតស្បែកជើង ២៩/. អ្នកដឹកជញ្ជូនសាធារណៈ ៣០/. អ្នកចចារតម្លៃ គួរជម្រាបផងដែរថា ដើម្បីធ្វើការនៅប្រទេសថៃ ជាទូទៅជនបរទេសត្រូវការទិដ្ឋាការ និងប័ណ្ណការងារសម្រាប់ប្រភេទការងារ ឬសេវាកម្មណាមួយ លុះត្រាតែមានការលើកលែងដែលមានចែងក្នុងច្បាប់។ ប្រសិនបើមានពលករណាត្រូវបានគេរកឃើញថា ធ្វើការដោយគ្មានប័ណ្ណការងារត្រឹមត្រូវ ឬកំពុងធ្វើការងារមានកម្រិត អាចនឹងត្រូវពិន័យជាប្រាក់រហូតដល់ ៥០,០០០បាទ (ប្រហែល ១៤៤៨ដុល្លារ)៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T07:14:04.388Z", "category": "ភាពជាអ្នកដឹកនាំ", "views": 1717, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កំពុងចង់បានម៉ាស៊ីនកាហ្វេ! តោះមកស្គាល់ទីតាំងបង្ហាញផលិតផលថ្មី ម៉ាស៊ីនឆុងកាហ្វេម៉ាក Delonghi របស់ក្រុមហ៊ុនឃូណា	https://business-cambodia.com/articles/koona-launching-new-delonghi-store	នៅថ្ងៃទី១៦ ខែកុម្ភៈ ឆ្នាំ២០២៣ ក្រុមហ៊ុនឃូណា ដែលជាបុត្រសម្ព័ន្ធរបស់ខូហ្វី បានបើកសម្ពោធទីតាំងបង្ហាញផលិតផលថ្មី ជាម៉ាស៊ីនឆុងកាហ្វេម៉ាក Delonghi គុណភាពពិសេសមកពីអ៊ីតាលី នៅជាន់ទី២នៃផ្សារទំនើប ជីបម៉ុង ២៧១ មេហ្គាម៉ល។ នៅក្នុងកម្មវិធីនៃការបើកសម្ពោធនេះដែរបានចូលរួមជាកិត្តិយសដោយ លោក ហ៊ឺ តារា តំណាងឱ្យក្រុមហ៊ុនឃូណា លោក Antonio Velasco និងកញ្ញា Laetitia Albert រួមទាំងលោក Keith Soth ដែលសុទ្ធសឹងតែជាអ្នកតំណាងឱ្យក្រុមហ៊ុន Delonghi Group ព្រមទាំងភ្ញៀវកិត្តិយសជាច្រើនរូបផ្សេងទៀត។ ឆ្លៀតក្នុងឱកាសដ៏ពិសេសនេះដែរ លោក ហ៊ឺ តារា បានលើកឡើងថា ហាង Delonghi មានដាក់តាំងលក់ម៉ាស៊ីនឆុង និងកិនកាហ្វេគុណភាពខ្ពស់ ព្រមទាំងសម្ភារៈអេឡិចត្រូនិចមួយចំនួនទៀតដូចជា ម៉ាស៊ីនចំអិនពហុមុខងារ ម៉ាស៊ីនអាំងនំប៉័ង និងកំសៀវដាំទឹកជាដើម។ លោកបន្តថា សម្ភារៈទាំងអស់ដែលមាននៅហាង Delonghi ពិតជាសក្ដិសមជាមួយនឹងការប្រើប្រាស់ ទាំងក្នុងផ្ទះ ព្រមទាំងអាជីវកម្មផងដែរ។ លោក ហ៊ឺ តារា បានបញ្ជាក់ផងដែរថា មានម៉ាស៊ីនឆុងកាហ្វេ Delonghi មួយនៅផ្ទះដូចមានហាងកាហ្វេប្រចាំការមួយអ៊ីចឹង ដោយសារតែវាមានមុខងារសម្បូរបែប ព្រមទាំងអាចបំពេញតាមចំណូលចំណូលចិត្តរបស់មនុស្សបានច្រើន មិនថាអ្នកចូលចិត្តកាហ្វេបែបណាទេ ម៉ាស៊ីន Delonghi អាចធ្វើបានទាំងអស់។ គួរបញ្ជាក់ផងដែរថា ម៉ាស៊ីនកាហ្វេគុណភាពអ៊ីតាលី និងសម្ភារៈអេឡិចត្រូវនិចរបស់ Delonghi មានដាក់លក់នៅតាម ទីតាំងបង្ហាញផលិតផលជាច្រើនដូចជា នៅភ្នំពេញ សៀមរាប បាត់ដំបង ព្រះសីហនុ និងតាមបណ្ដាផ្សារទំនើបមួយចំនួនផ្សេងទៀតដូចជា Aeon1, Aeon2, Makro, Nojimca និង Marts ជាច្រើនទៀតផងដែរ។ អ្វីដែលសំខាន់ ក្នុងឱកាសបើកសម្ពោធទីតាំងបង្ហាញផលិតផលថ្មី នៅផ្សារទំនើប ជីបម៉ុង ២៧១ មេហ្គាម៉លនេះ Delonghi មានការប្រូម៉ូសិនពិសេសដោយបញ្ចុះតម្លៃទៅលើផលិតផលក្នុងហាងមួយណាក៏បាន ចាប់ពី១៥%ផងដែរ។ សូមជម្រាបផងដែរថា ក្រុមហ៊ុនឃូណា ដែលជាបុត្រសម្ព័ន្ធរបស់ក្រុមហ៊ុនខូហ្វី បានបង្កើតឡើងតាំងពីឆ្នាំ២០១៥ មកម្ល៉េះ។ ក្រុមហ៊ុននេះមានចក្ខុវិស័យ ជាអ្នកឈានមុខគេក្នុងការនាំចូលលិតផលអេឡិចត្រូនិចបែបទំនើប និងមានគុណភាពខ្ពស់មកកាន់កម្ពុជា ហើយមកទល់ថ្ងៃនេះក្រុមហ៊ុនឃូណា បាននាំចូលផលិតផលអេឡិចត្រូនិច ដែលជាម៉ាកយីហោល្បីៗ និង មានគុណភាពខ្ពស់ ជាច្រើនមុខ សម្រាប់ប្រើប្រាស់នៅតាមគេហដ្ឋាន និងតាមការិយាល័យ។ ប្រសិនបើលោកអ្នកចាប់អារម្មណ៍ អាចតាមដានព័ត៌មានលម្អិតបន្ថែម ដែលនឹងបង្ហោះនៅលើផេកហ្វេសប៊ុកផ្លូវការរបស់ឃូណា ដែលមានឈ្មោះជាភាសាអង់គ្លេសថា KOONA ឬទំនាក់ទំនងទៅកាន់ក្រុមហ៊ុនខូហ្វីតាមរយៈទីតាំង៖ ផ្ទះលេខ 68E0 មហាវិថីម៉ៅសេតុង សង្កាត់បឹងត្របែក ខណ្ឌចំការម៉ន រាជធានីភ្នំពេញ។ ព្រមទាំងតាមរយៈលេខទូរស័ព្ទ៖ 069 666 999 ឬ 077 777 970	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T07:12:23.473Z", "category": "PR", "views": 276, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
កើនឡើង! ត្រឹម១ខែដំបូង ដើមឆ្នាំ២០២៣ អគ្គនាយកដ្ឋានពន្ធដារ ប្រមូលពន្ធបានប្រមាណ ៣០០លានដុល្លារអាមេរិក	https://business-cambodia.com/articles/tax-cambodia-in-frist-month	យោងតាមរបាយការណ៍បូកសរុបលទ្ធផលការងារគ្រប់គ្រងប្រមូលពន្ធប្រចាំខែមករា ឆ្នាំ ២០២៣ របស់អគ្គនាយកដ្ឋានពន្ធដារ ដែលចេញកាលពីថ្ងៃទី ១៦ ខែ កុម្ភៈ ឆ្នាំ ២០២៣ នេះបានឱ្យដឹងថា ក្នុងរយៈពេលមួយខែដំបូងក្នុងឆ្នាំ ២០២៣ នេះ ចំណូល អាករគ្រប់ប្រភេទ ដែលអគ្គនាយកដ្ឋានពន្ធដារប្រមូលបានមានចំនួន ១២១៧,៨៣ ប៊ីលានរៀល (ប្រមាណជា ៣០០,៥៩ លានដុល្លារ)ដែលស្មើនឹង ៨,៤២ ភាគរយ។ ទិន្នន័យនេះ បើប្រៀបធៀបនឹងចំណូលពន្ធ អាករប្រចាំខែធ្នូ ឆ្នាំ ២០២២ ឃើញថាមានការកើនឡើងចំនួន ៥០,០៤ ប៊ីលានរៀល (ប្រមាណជា ១២,៣៦ លានដុល្លារ) ស្មើនឹង ៤,៣៩ ភាគរយ។ ជាមួយគ្នានេះ បើតាមការលើកឡើង របស់ឯកឧត្តម គង់ វិបុល រដ្ឋមន្ត្រីប្រតិភូអមនាយករដ្ឋមន្ត្រី បានមានប្រសាសន៍ថា "ប្រាក់ចំណូលពន្ធឥឡូវនេះឈានដល់ ៨,៤២ ភាគរយនៃផែនការប្រចាំឆ្នាំ" ដោយបញ្ជាក់ម្តងទៀតថា GDT នឹងព្យាយាមឱ្យអស់ពីសមត្ថភាពដើម្បីប្រមូលប្រាក់ចំណូលពន្ធប្រកបដោយប្រសិទ្ធភាព។ គួរបញ្ជាក់ផងដែរ តាមរយៈរបាយការណ៍កាលពីឆ្នាំ ២០២២ កន្លងទៅ អគ្គនាយកដ្ឋានពន្ធដារ ប្រមូលចំណូលពន្ធបានជាង ៩៥ភាគរយ នៃផែនការច្បាប់ថវិកាជាតិ ដែលស្មើនឹងជាង ២,៦០០លានដុល្លារក្នុងរយៈពេលត្រឹមតែ ៩ខែ ប៉ុណ្ណោះ។ដោយឡែកសម្រាប់ឆ្នាំ ២០២៣ នេះ ឃើញថាអត្រានៃការប្រមូលពន្ធហាក់មានការកើនឡើង ដែលនេះបានបង្ហាញថាចំណូលពន្ធអាចនឹងប្រមូលបានលើសផែនការកំណត់ជាងឆ្នាំមុនៗ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T06:54:59.033Z", "category": "ព័ត៌មានថ្មីៗ", "views": 349, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ពិធីចុះអនុស្សរណៈយោគយល់គ្នារវាងក្រុមហ៊ុន ZILLENNIUM GROUP និងក្រុមហ៊ុន MAOCUTONG (CHINA) INDUSTRIAL GROUP ក្នុងភាពជាដៃគូយុទ្ធសាស្រ្ត ដើម្បីសិក្សាពីកាលានុវត្តភាពក្នុងវិស័យសក្តានុពល និងជំរុញការវិនិយោគនៅកម្ពុជា	https://business-cambodia.com/articles/zillennium-group-and-maocutong-china-industrial-group-	រាជធានីភ្នំពេញ, ១៦ កុម្ភៈ ២០២៣ – ក្រុមហ៊ុន ZILLENNIUM GROUP ដែលជាបណ្ដុំទីផ្សារអចលនទ្រព្យដ៏ធំមួយនៅកម្ពុជាបានសម្រេចកិច្ចសហការភាពជាដៃគូយុទ្ធសាស្ត្រជាមួយក្រុមហ៊ុន MAOCUTONG (CHINA)INDUSTRIAL GROUP ដែលជាក្រុមហ៊ុនបច្ចេកវិទ្យា មានមូលដ្ឋាននៅខេត្តយូណាន នៃសាធារណរដ្ឋប្រជាមានិតចិន។ កិច្ចសហការដ៏សំខាន់នេះគឺជាការបើកផ្លូវដើម្បីសិក្សាពីលទ្ធភាពវិនិយោគលើវិស័យសក្តានុពលនិងជំរុញការវិនិយោគផ្ទាល់ពីវិនិយោគិនចិនជាច្រើនបន្ថែមទៀតនៅក្នុងប្រទេសកម្ពុជា។ ក្រុមហ៊ុនទាំងពីរបានរៀបចំពិធីចុះអនុស្សរណៈយោគយល់គ្នា (MoU) នៅថ្ងៃព្រហស្បតិ៍ទី ១៦ ខែកុម្ភៈ ឆ្នាំ២០២៣ នៅឯសណ្ឋាគារ RafflesHotel Le Royal ដោយមានការចូលរួមចុះហត្ថលេខារវាងលោក គុយ វ៉ាតប្រធានក្រុមប្រឹក្សាភិបាលក្រុមហ៊ុន ZILLENNIUM GROUP និងលោកJack Wang អគ្គនាយកក្រុមហ៊ុន MAOCUTONG (CHINA)INDUSTRIAL GROUP។ ពិធីចុះ MoU នេះមានការអញ្ជើញចូលរួមពីគណៈគ្រប់គ្រងក្រុមហ៊ុនទាំងពីរ ព្រមទាំងវត្តមានវិនិយោគិនសក្តានុពលជាច្រើនរូប ដែលបង្ហាញការគាំទ្រ និងជាសក្ខីភាពដ៏សំខាន់ចំពោះក្រុមហ៊ុនទាំងពីរដែលសម្រេចបាននូវការបង្កើតភាពជាដៃគូយុទ្ធសាស្ត្រនៅថ្ងៃនេះ។ គោលបំណងសំខាន់ដែលក្រុមហ៊ុន ZILLENNIUM GROUP និងក្រុមហ៊ុន MAOCUTONG (CHINA) INDUSTRIAL GROUP បានសម្រេចនូវកិច្ចសហការក្នុងភាពជាដៃគូយុទ្ធសាស្ត្រនៅថ្ងៃនេះ គឺដើម្បីបើកលទ្ធភាពសិក្សាស្វែងយល់ពីទីផ្សារកម្ពុជាឱ្យកាន់តែស៊ីជម្រៅក្នុងការចាប់យកឱកាសវិនិយោគលើវិស័យសក្តានុពល និងរួមចំណែកបង្កើនគម្រោងវិនិយោគដែលមានគុណភាពពីប្រទេសចិនឱ្យបានកាន់តែច្រើនបន្ថែមទៀតស្របតាមស្មារតីរបស់រដ្ឋាភិបាលកម្ពុជាដែលតែងខិតខំជំរុញការវិនិយោគពីវិស័យឯកជនសំដៅអភិវឌ្ឍសេដ្ឋកិច្ចជាតិប្រកបដោយចីរភាព។ លោក GaoShan នាយកទំនាក់ទំនងផ្នែកវិនិយោគិនចិន នៃក្រុមហ៊ុន ZILLENNIUM GROUP បានបង្ហាញក្ដីសាទរចំពោះកិច្ចសហការនៅថ្ងៃនេះ ដែលលោកបានចាត់ទុកភាពជាដៃគូយុទ្ធសាស្ត្ររវាងក្រុមហ៊ុនទាំងពីរ គឺជាកម្លាំងសាមគ្គីភាពដើម្បីបង្កើតគំនិតនវានុវត្ត និងការស្វែងរកដំណោះស្រាយថ្មីៗសម្រាប់បរិយាកាសធុរកិច្ចសំដៅជំរុញការវិនិយោគនៅកម្ពុជា។ លោកថ្លែងថា៖ “យើងជឿជាក់ថាកិច្ចសហការរវាងក្រុមហ៊ុនទាំងពីរនឹងបំពេញបន្ថែមនូវចំណុចខ្លាំងរវាងគ្នាទៅវិញទៅមកដើម្បីរួមកម្លាំងគ្នាឆ្ពោះទៅសម្រេចគោលដៅរួម តាមរយៈការអនុវត្តយុទ្ធសាស្ត្រឈ្នះ-ឈ្នះ និងដើម្បីទាក់ទាញសហគ្រាសចិនកាន់តែច្រើនបន្ថែមទៀតមកបណ្ដាក់ទុនវិនិយោគនៅប្រទេសកម្ពុជា”។ ក្រុមហ៊ុន ZILLENNIUM GROUP គឺជាបណ្តុំអ៊ីកូស៊ីស្តឹម (ecosystem) ដែលផ្តល់នូវសេវាកម្ម និងដំណោះស្រាយប្រកបដោយភាពច្នៃប្រឌិតខ្ពស់ ដោយប្រើប្រាស់បច្ចេកវិទ្យានៅក្នុងទីផ្សារអចលនទ្រព្យនៅកម្ពុជា។ ក្រុមហ៊ុននេះត្រូវបានបង្កើតឡើងដោយក្រុមអ្នកធុរកិច្ចវ័យក្មេង ដែលសុទ្ធសឹងតែជាអ្នកជំនាញ និងមានបទពិសោធន៍បូកបញ្ចូលគ្នារហូតដល់ទៅ ៩០ឆ្នាំក្នុងវិស័យអចលនទ្រព្យ និងការគ្រប់គ្រងមុខជំនួញទាំងនៅកម្ពុជា និងលើឆាកអន្តរជាតិ។ ចំណែកក្រុមហ៊ុន MAOCUTONG (CHINA) INDUSTRIAL GROUP គឺជាក្រុមហ៊ុនបច្ចេកវិទ្យាដ៏មានសក្តានុពលមួយនៅក្នុងប្រទេសចិន ហើយបច្ចុប្បន្នក្រុមហ៊ុននេះបានពង្រីកប្រតិបត្តិការរបស់ខ្លួនក្នុងប្រទេសមួយចំនួន នៅតំបន់អាស៊ីអាគ្នេយ៍រួមមានទាំងប្រទេសកម្ពុជា។ អគ្គនាយកក្រុមហ៊ុន MAOCUTONG (CHINA) INDUSTRIAL GROUP លោក Jack Wang បានលើកឡើងថា៖ “តាមរយៈកិច្ចសហការនាពេលនេះយើងនឹងរួមគ្នាសិក្សាទៅលើគម្រោងវិនិយោគសក្តានុពលមានលក្ខណៈច្នៃប្រឌិត (ឬនវានុវត្តន៍) ដែលហុចផលវិជ្ជមានសម្រាប់ទីផ្សារនៅកម្ពុជា ដោយគម្រោងទាំងនេះរាប់ចាប់ពីវិស័យបច្ចេកវិទ្យាទ្រទ្រង់សម្រាប់អាជីវកម្មបង្កើតថ្មី, បច្ចេកវិទ្យាហិរញ្ញវត្ថុ, និងគម្រោងវិនិយោគក្នុងវិស័យទេសចរណ៍ជាដើម”។ ពិធីចុះអនុស្សរណៈយោគយល់គ្នារវាងក្រុមហ៊ុន ZILLENNIUM GROUP និងក្រុមហ៊ុនMAOCUTONG (CHINA) INDUSTRIAL GROUP បានធ្វើឡើង បន្ទាប់ពីប្រមុខថ្នាក់ដឹកនាំកម្ពុជា សម្តេចតេជោនាយករដ្ឋមន្រ្តីហ៊ុន សែន បានដឹកនាំគណៈប្រតិភូកម្ពុជាដើម្បីបំពេញទស្សនកិច្ចជាផ្លូវការនៅសាធារណប្រជាមានិតចិនកាលពីថ្ងៃទី ៩-១១ កុម្ភៈ ឆ្នាំ២០២៣ ដើម្បីជំរុញសហប្រតិបត្តិការសេដ្ឋកិច្ច ពាណិជ្ជកម្ម និងពង្រឹងទំនាក់ទំនងនយោបាយជាដើម។  ក្នុងដំណើរទស្សនកិច្ចនេះ សម្ដេចតេជោនាយករដ្ឋមន្ត្រីហ៊ុន សែន បានអំពាវនាវដល់អ្នកវិនិយោគ អ្នកធ្វើធុរកិច្ចរបស់ចិន វិលចូលកម្ពុជាវិញដើម្បីមានឱកាសទាញផលចំណេញពីនយោបាយពាណិជ្ជកម្មរបស់កម្ពុជា។ សម្ដេចតេជោ បានវាយតម្លៃខ្ពស់ចំពោះរដ្ឋាភិបាល វិនិយោគិន ធុរជន និងប្រជាជនចិន ដែលតែងតែគាំទ្រ ដល់ការអភិវឌ្ឍន៍សេដ្ឋកិច្ច ពាណិជ្ជកម្ម និងការវិនិយោគនៅកម្ពុជា ជាពិសេសចំពោះអ្នកវិនិយោគចិនទាំងអស់ ដែលកំពុងវិនិយោគនៅក្នុងប្រទេសកម្ពុជា។ ការសម្រេចចុះអនុស្សរណៈយោគយល់គ្នាលើកិច្ចសហការភាពជាដៃគូយុទ្ធសាស្រ្តរវាងក្រុមហ៊ុន ZILLENNIUM GROUP និងក្រុមហ៊ុនMAOCUTONG (CHINA) INDUSTRIAL GROUP នាពេលនេះ បានឆ្លុះបញ្ចាំងពីការយកចិត្តរបស់វិស័យឯកជនក្នុងការចូលរួមជាមួយរដ្ឋាភិបាលកម្ពុជា  ដើម្បីនាំមកនូវដំណោះស្រាយថ្មីៗសម្រាប់បរិយាកាសធុរកិច្ចនៅកម្ពុជា ជួយជំរុញកំណើនវិនិយោគ និងរួមចំណែកអភិវឌ្ឍន៍ឃឿនសេដ្ឋកិច្ចជាតិឱ្យបានកាន់តែល្អប្រសើរ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T06:41:00.202Z", "category": "PR", "views": 197, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ក្តីសង្ឃឹមថ្មី! អភិបាលខេត្តបៃលិន ប្រកាសទិញផ្លែមៀន និងផ្លែស្វាយជាច្រើន ចង់លក់អាចទាក់ទងតាមលេខ២ខ្សែនេះ	https://business-cambodia.com/articles/2-phone-number	ក្តីសង្ឃឹមថ្មីសម្រាប់បងប្អូនប្រជាកសិករដែលកំពុងតែមានផ្លែស្វាយ ឬផ្លែមៀន ដែលមិនទាន់មានទីផ្សារហើយមិនដឹងថាទៅលក់នៅទីកន្លែងណាបានតម្លៃគួរសមពេលនេះលេងពិបាកទៀតហើយ ព្រោះលោកជំទាវ បាន ស្រីមុំ បានប្រកាសរកទិញដើម្បីជួយដល់កសិករផងដែរ។ យោងតាមការចេញផ្សាយនៅលើហ្វេសប៊ុកផេកផ្លូវការរបស់លោកជំទាវ បាន ស្រីមុំ អភិបាលខេត្តប៉ៃលិន បានប្រកាសថា ចំពោះបងប្អូនដែលមានចម្ការ ស្វាយ និង ផ្លែមៀន មិនទាន់អាចរកទីផ្សារលក់ចេញអាចទំនាក់ទំនងទៅកាន់លេខទូរស័ព្ទនៅខាងក្រោមនេះ ដើម្បី ជួយសម្របសម្រួល ជួយបងប្អូនបានព្រោះបច្ចុប្បន្ន រោងចក្រកំពុងត្រូវការជាច្រើន ។ នៅក្នុងនោះបងប្អូនអាចធ្វើការទាក់ទងតាមរយៈលេខទូរសព្ឌ័៖ ១. កញ្ញា មូល វន្នី ០៩២ ៩០០ ៨៤៧ ២. លោក  ស្រេង វិច្ចិកា  ០៩០ ៨៧ ៧៦ ៧៧ ចំពោះលេខទូរស័ព្ទខាងលើនេះ ពេលបងប្អូនទាក់ទងទៅក្រុមការងារនឹងជួយសម្របសម្រួលជាមួយក្រុមហ៊ុនជូនបងប្អូនដោយឥតគិតថ្លៃ។ សូមបញ្ជាក់ថា ក្រៅពីប្រទេសជួយស្វែងរកទីផ្សារជូនកសិករ ពេលនេះលោកជំទាវ បាន ស្រីមុំ ក៏បានប្រកាសជ្រើសរើសកម្លាំងពលកម្មបំរើការងារជាច្រើននាក់ដែរ ដោយធ្វើការនៅក្នុងរោងចក្រសម្ងួតផ្លែមៀន និង សម្ងួតផ្លែស្វាយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T05:07:41.601Z", "category": "ចាប់ផ្តើមអាជីវកម្ម", "views": 501, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ឮហើយរំភើប! ប្រទេសធំៗទាំង៥ សន្យាថានឹងកៀរគរអ្នកវិនិយោគបរទេស មកបណ្តាក់ទុនរកស៊ីនៅខ្មែរ	https://business-cambodia.com/articles/country-5-come-cambodia	មួយរយៈពេលចុងក្រោយនេះ យើងសង្កេតឃើញថា កម្ពុជាហាក់ទទួលបានការចាប់អារម្មណ៍វិនិយោគជាច្រើនពីបរទេស មានទាំងអាមេរិក ឥណ្ឌ ជប៉ុនជាដើម។ ហើយថ្មីៗនេះ ក៏មានប្រទេសធំៗទាំង៥ ទៀតបាន កំពុងតែចាប់អារម្មណ៍ចង់ធ្វើការវិនិយោគបន្ថែមទៀតនៅក្នុងប្រទេសកម្ពុជា ដោយនោះក្នុងមានដូចជា៖ ប្រទេសកូរ៉េ ស៊ុយអ៊ែត ទូតណវ៉េ ដេនម៉ាក ហ្វាំងឡង់។ ជាក់ស្តែង ក្នុងជំនួបរវាង ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម ជាមួយ លោក YU Jeoung Yeol ប្រធាន ទីភ្នាក់ងារជំរុញពាណិជ្ជកម្មនិងវិនិយោគកូរ៉េ (KOTRA) និងសហការី នៅទីស្នាក់ការកណ្តាល KOTRA កាលពីកន្លងទៅ ឯកឧត្តម ប៉ាន សូរស័ក្តិ បានសំណូមពរឱ្យភាគីកូរ៉េ ជួយវិនិយោគលើការកែច្នៃ និងវេចខ្ជប់លើកសិផលសំខាន់ៗរបស់កម្ពុជា រួមមាន ដំទ្បូងមី មៀន កៅស៊ូ ចេក ទុរេន ស្វាយ និងផ្លែឈើត្រូពិចដទៃទៀត ដើម្បីជំរុញការនាំចេញកសិផលដ៏សម្បូរបែប និងមានគុណភាពរបស់កម្ពុជាជូនប្រជាជនកូរ៉េ។ ក្នុងឱកាសនោះ លោកប្រធាន YU Jeoung Yeol បានធ្វើឆ្លើយតបទៅកាន់ ឯកឧត្តមរដ្ឋមន្ត្រី និងគណៈប្រតិភូ ថា KOTRA មានជំនឿយ៉ាងមុតមាំ តាមរយៈកិច្ចព្រមព្រៀង CKFTA នឹងជម្រុញការធ្វើពាណិជ្ជកម្មរវាងប្រទេសទាំងពីរបន្ថែមទៀត ហើយដែលអាចជំរុញឱ្យមានការកើនឡើងនៅកិច្ចសហប្រតិបត្តិការលើវិស័យបច្ចេកទេស ឌីជីថល និងកសិកម្មជាដើម។ ជាមួយគ្នានោះដែរ ម្សិលមិញនេះ ឯកឧត្តមបណ្ឌិត អ៊ិត សំហេង រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ បានអនុញ្ញាតឯកអគ្គរាជទូត រដ្ឋទូត នៃប្រទេសចំនួន៤ (ក្រុមប្រទេស Nordic) ប្រចំាកម្ពុជា ចូលជួបសម្តែងការគួរសម និងពិភាក្សាការងារ រួមមាន ឯកឧត្តម Jon Astrom Grondahl ឯកអគ្គរាជទូតស៊ុយអ៊ែតប្រចាំកម្ពុជា ថៃ ឡាវ មីយ៉ាន់ម៉ា ជាប្រធានប្រតិភូ, លោកជំទាវ Astrid Emilie Helle ឯកអគ្គរាជទូតណវ៉េប្រចាំកម្ពុជា និងថៃ, ឯកឧត្តម Jon Thorgaard ឯកអគ្គរាជទូតដេនម៉ាកប្រចាំកម្ពុជា និងថៃ និងឯកឧត្តម Jyri Jarviaho  ឯកអគ្គរដ្ឋទូតហ្វាំងឡង់ដ៏ប្រចាំកម្ពុជា និងថៃ។ ឯកឧត្តមរដ្ឋមន្ត្រី លើកឡើងថា កម្ពុជាបាននិងកំពុង បន្តពង្រឹងការអនុវត្តឱ្យកាន់តែមានប្រសិទ្ធភាព និងធ្វើវិសោធនកម្មច្បាប់ស្តីពីការងារ ដើម្បីឆ្លើយតបទៅនឹងតម្រូវការនៃការធានាបាននូវលក្ខខណ្ឌការងារល្អប្រសើរ និងភាពសុខដុមក្នុងទំនាក់ទំនងវិជ្ជាជីវៈ។ នៅក្នុងនោះដែរ ភាគីទាំងពីរនឹងបន្តរួមគ្នាលើកិច្ចសហប្រតិបត្តិ លើគម្រោងផ្សេងទៀត ដែលប្រទេសទាំងនេះមានគំរូដ៏ល្អសម្រាប់ចែករំលែកបទពិសោធន៍ សំដៅគាំទ្រក្នុងការធ្វើឱ្យប្រសើរថែមទៀតទាំងលើសេវាទីផ្សារការងារ ការកសាងធនធានមនុស្សដែលមានជំនាញវិជ្ជាជីវៈ ជាកម្លាំងពលកម្មជំនាញ ការធានានូវសិទ្ធិសេរីភាពអង្គការវិជ្ជាជីវ លក្ខខណ្ឌការងារ និងការប្រយុទ្ធប្រឆាំងអំពើរជួញដូរមនុស្ស ដើម្បីបន្តបង្កើននូវការជឿជាក់ និងភាពទាក់ទាញដល់អ្នកវិនិយោទុន និងអ្នកប្រើប្រាស់ទំនិញ មកលើប្រភពទំនិញពីកម្ពុជា ដែលជាប្រទេសអនុវត្តតាមអនុលោមភាពនៃបទដ្ឋានការងារអន្តរជាតិ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T04:37:04.139Z", "category": "ចាប់ផ្តើមអាជីវកម្ម", "views": 605, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកស្រី លីម សុខាដាវីន ប្រាប់ពីភាពខុសគ្នា៣ យ៉ាងរវាងដីលំនៅឋាន និង ដីឡូតិ៍ធម្មតា ដែលអ្នកវិនិយោគថ្មីថ្មោងគួរដឹង	https://business-cambodia.com/articles/lim-sokhadavin-elite-home	បច្ចុប្បន្នការវិនិយោគអចលនទ្រព្យកំពុងមានចំណាប់អារម្មណ៍យ៉ាងខ្លាំងពីសំណាក់វិនិយោគិនមួយចំនួនព្រោះវាអាចបានផលចំណេញលឿនជាងអចលនវត្ថុផ្សេងៗ ជាពិសេសគឺការវិនិយោគលើវិស័យដីធ្លីនេះតែម្ដង។ ដោយឡែកនៅក្នុងការវិនិយោគដីធ្លីនេះទៀតសោតគឺមានច្រើនប្រភេទផ្សេងៗគ្នា ដែលមានទាំង ប្រភេទដីលំនៅឋាន និងប្រភេទដីឡូតិ៍ធម្មតា។ ប៉ុន្តែយ៉ាងណាមិញមានមនុស្សមិនច្រើនទេដែលមិនទាន់បែងចែកឱ្យដាច់ថាដីលំនៅឋាន និងដីឡូតិ៍ធម្មតាវាខុសគ្នាបែបណា? ទាក់ទងទៅនឹងចម្លងខាងលើនេះផងដែរ អ្នកស្រី លីម សុខាដាវីន អគ្គនាយិកាប្រតិបត្តិក្រុមហ៊ុន Elite Home Cambodia បានប្រាប់ចំណុចមួយចំនួនអំពីភាពខុសគ្នារវាងដីលំនៅឋាន និងដីពុះឡូតិ៍ធម្មតា។ ថ្លែងប្រាប់ Business Cambodia អ្នកស្រី លីម សុខាដាវីន បានបញ្ជាក់យ៉ាងដូច្នេះថា “យើងឃើញថាបច្ចុប្បន្នដីប្រភេទលំនៅឋាននិងដីឡូតិ៍ជាដីពុះដូចគ្នាមែនប៉ុន្តែ បើនិយាយពីទំហំ ការរស់នៅគឺមិនដូចជាគ្នានោះទេ អាចនិយាយបានថាដីលំនៅឋានការរស់នៅមានផាសុខភាពជាងដីឡូតិ៍ធម្មតា”។ ក្នុងនោះដែរចំពោះភាពខុសគ្នាគឺមាន៣ ចំណុចរួមមាន៖ ១.ទំហំដី ត្រង់ចំណុចនេះអ្នកស្រីបានឱ្យដឹងថា ជាទូទៅទំហំដីប្រភេទលំនៅឋានគឺធំជាង ឡូតិ៍ធម្មតា បើនិយាយឱ្យស្រួលស្ដាប់គឺសង់បានតែផ្ទះមួយចង់ពេញដីបាត់ទៅហើយ តែបើដីលំនៅឋានឬវិញគឺមានទំហំធំ អាចសង់ផ្ទះវីឡាបានមួយខ្នងហើយសល់ដីទុកចតឡាន ធ្វើសួនច្បារ ហើយអាចធ្វើអាងទឹកបានបងដែរ។ ២.ការរស់នៅ បើនិយាយពីការរស់នៅវិញគឺមានលក្ខណៈឯកជនជាង ដីឡូតិ៍ធម្មតា មានផាសុខភាព ការរស់នៅបែបស្ងប់ស្ងាត់ សុវត្តិភាព មិនតែប៉ុណ្ណោះលោកអ្នកសង់ផ្ទះតាមក្ដីស្រមៃ ដែលធ្វើឱ្យការរស់នៅ ប្រកបដោយភាពស៊ីវីល័យខ្ពស់ និង អភិជនភាពផងដែរ។ ៣.សេវាកម្ម បើទោះបីជាដីពុះឡូតិ៍ដូចគ្នា ហើយសង់ផ្ទះតាមក្ដីស្រមៃដូចគ្នាមែន តែបើនិយាយពីសេវាកម្មគឺមិនដូចគ្នាទេ ចំពោះដីឡូតិ៍ធម្មតានៅពេលដែលអ្នកបង់លុយហើយគឺចប់ហើយ មានន័យថាម្ចាស់ផ្ទះត្រូវទទួលខុសត្រូវលើដីឬផ្ទះរបស់ខ្លួនមិនថា ការសម្អាត សុវត្តិភាពក្នុងការរស់នៅ  ឬក៏ការជួសជុលបន្ទប់ជាដើម។ ដោយឡែកចំពោះដីលែស្ថិតនៅក្នុងគម្រោងលំនៅឋានអ្វីគឺមានគ្រាប់យ៉ាង ដូចជា៖ សន្តិសុខ ២៤ម៉ោង, ការជួសជុលបន្ទាន់ ២៤ម៉ោង, បោកអ៊ុតសម្លៀកបំពាក់ , ថែទាំយានយន្ត , ជួសជុលរថយន្ត និងតាក់ស៊ីជាដើម។ សូមជម្រាបផងដែរថាអ្នកស្រី លីម សុខាដាវីន បានសហការណ៍ជាមួយនិងដៃគួរអភិវឌ្ឍន៍គម្រោង The Elite Park ដែលជាគម្រោងលំនៅឋានលក្ខណៈអភិជន។ មានទីតាំងនៅទីក្រុងរណបថ្មី លី យ៉ុងផាត់ គម្រោងនេះមានទំហំផ្ទៃដីសរុបប្រមាណ ៣៤ហិកតា ហ៊ុមព័ទ្ធជុំវិញទៅដោយការអភិវឌ្ឍធំៗជាច្រើនដែលនឹងផ្តល់ភាពងាយស្រួលដល់ការរស់នៅ ដូចជា៖ ផ្សារទំនើប Makro ទី៣ សួនទឹក Garden City ទីលានវាយកូនហ្គោល Garden City សួនសត្វភ្នំពេញសាហ្វារី ពហុកីឡដ្ឋានជាតិ មរតកតេជោ និងវិមានឈ្នះឈ្នះ ជាដើម។គម្រោង The Elite Park បានរួមបញ្ចូលទាំងផ្សារទំនើប សួនផ្កាសាគូរ៉ា កន្លែងក្មេងលេង អាងហែលទឹក ផ្លូវសម្រាប់ដើរ និងដើមឈើស្រស់ស្អាតតាមដងផ្លូវ។ ជាមួយគ្នានេះ រចនាសម្ព័ន្ធផ្លូវក្នុងគម្រោងមានភាពធំទូលាយ ដែលផ្តល់ភាពងាយស្រួលក្នុងការធ្វើដំណើរ ដែលរួមបញ្ជូលជាមួយសេវាកម្ម NADI Care ទាំង១២ មុខ ដូចជា៖ ១.សន្តិសុខ ២៤ម៉ោង ២.រថយន្តដឹកអ្នកដំណើរឯកជន, ៣.ជំនួយរៀបចំសង្គ្រោះបន្ទាន់ ២៤ម៉ោង ៤.ការជួសជុលបន្ទាន់ ២៤ម៉ោង ៥.សេវារើចូលគេហដ្ឋាន ៦.ថែទាំសម្អាតផ្ទះ ៧.គ្រូបង្វឹកហាត់ប្រាណ៨.បោកអ៊ុតសម្លៀកបំពាក់ ៩.ថែទាំយានយន្ត ១០.ជួសជុលរថយន្ត និងតាក់ស៊ី ១១.ការរៀបចំកម្មវីធី និង១២.ការផ្គត់ផ្គងគ្រឿងទេស ផងដែរ។ សម្រាប់លោកអ្នកដែលចង់ដឹងព័ត៌មានលម្អិតទាកទាង់និងគម្រោង The Elite Part អាចទំនាក់ទំនង៖ ០៨៩ ៣៩៩៩ ១១១ Email: info@ehcambodia.com និង Facebook Page: Elite Home Cambodia ឬ Elite Park - អេលីត ផាក ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T04:32:19.198Z", "category": "អចលនទ្រព្យ", "views": 1710, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ភ្ញៀវជួបហើយ ចង់ទិញ! មកដឹងលក្ខណៈសម្បត្តិ៥ របស់អ្នកលក់ពូកែ ភ្ញៀវណាជួបហើយដូចត្រូវស្នេហ៍	https://business-cambodia.com/articles/good-seller-habits	អ្នកលក់ពូកែគឺជាអ្នកលក់ដែលច្បាស់លាស់អំពីអ្វីដែលខ្លួនកំពុងលក់ ហើយអាចដោះស្រាយបញ្ហាអតិថិជនបាន និងរក្សាទំនាក់ទំនងល្អជាមួយភ្ញៀវជាដើម។ ជាមួយគ្នានេះដែរ ថ្ងៃនេះ Business Cambodia សូមបង្ហាញលក្ខណៈ ៥យ៉ាង ដែលបង្ហាញថាអ្នកជាអ្នកលក់ពូកែ បើភ្ញៀវណាបានជួបហើយ ភ្ញៀវនោះនឹងត្រូវស្នេហ៍ជាក់ជាពំុខាន។ ដោយសម្បត្តិទាំងនោះរួមមាន៖ ១. ឆ្អិននឹងផលិតផល  ការពិតណាស់ បាយទាល់តែឆ្អិន ទើបគេញ៉ាំ ហើយអ្នកលក់ ទាល់តែឆ្អិននឹងផលិតផលទើបគេព្រមជឿ គេព្រមទិញ។ ដូច្នេះហើយក្នុងនាមជាអ្នកលក់ការយល់ច្បាស់អំពីផលិតផល ព្រោះរាល់ព័ត៌មានទាំងអស់ដែលភ្ញៀវឆ្ងល់គឺពឹងផ្អែកទាំងស្រុងទៅលើអ្នកលក់។ ឧទាហរណ៍ថា អ្នកចង់យកផលិតផលគ្រឿងសម្អាងមួយយកលក់ អ្នកត្រូវដឹងថា ផលិតផលមានដើមកំណើតមកពីណា ហើយវាជួយដោះស្រាយបញ្ហាស្បែកមុខប្រភេទណាខ្លះ និងស្បែកប្រភេទណាមិនអាចប្រើវាបាន។ មិនតែប៉ុណ្ណោះអ្នកខ្លួនឯងទៀតសោទត្រូវតែជាអ្នកប្រើខ្លួនឯងដោយផ្ទាល់ ដូច្នេះអ្នកមិនត្រឹមតែនិយាយពោលគឺអ្នកប្រើផ្ទាល់ថែមទៀត ដែលវាជាភស្តុតាងថា ភ្ញៀវមានទំនុកចិត្តខ្ពស់ជាមួយផលិតផលរបស់យើង។ ២. និយាយចំបញ្ហា  តាមពិតទៅធ្វើជាអ្នកលក់មិនមែនទាល់តែពូកែនិយាយ ទើបលក់ដាច់នោះទេ ពូកែនិយាយនៅក្នុងនេះគឺសំដៅទៅលើអ្នកលក់ទាំងឡាយណាដែលនិយាយច្រើនហួស  តែមិនសូវមានសាច់ការ ផ្ទុយទៅវិញនិយាយតិចតែនិយាយចំអ្វីដែលភ្ញៀវចង់បាន និយាយឱ្យត្រូវបញ្ហារបស់ភ្ញៀវ ទើបជាអ្នកលក់ខ្លាំងពិត មិនមែននិយាយច្រើន ទើបហៅថាអ្នកលក់ពូកែនោះទេ ។ ម៉ោះហើយនៅដែលអ្នកយល់ច្បាស់នៅបញ្ហារបស់អតិថិជនច្បាស់ ហើយអ្នកអាចដោះស្រាយចំណុចក្តៅគាត់បាន នោះគាត់នឹងព្រមទិញផលិតផលរបស់អ្នកជាមិនខាន។ ៣. អ្នកលក់ចិត្តធ្ងន់ ក្នុងនាមជាអ្នកលក់ ត្រូវមានចិត្តធ្ងន់បើភ្ញៀវជេកំុជេភ្ញៀវវិញ ព្រោះថាសម័យបច្ចុប្បន្ននេះ ជាសម័យអាងផុសលើអ៊ីធឺណិត បើអ្នកមិនចេះទប់កំហុសគេចង់ធ្វើស៊ីយើងគឺស្រួលមែនទែន គេគ្រាន់តែផុសយកចំណុចអាក្រក់របស់យើងតែបន្តិច នោះកេរិ៍ឈ្មោះរបស់យើងត្រូវខូចភ្លាម។ ស្របគ្នានេះដែរជាអ្នកលក់ក៏មិនគួរផុសមិនល្អពីអតិថិជនផងដែរ ព្រោះវាបង្ហាញថា អ្នកជាមនុស្សឆេវឆាវ គ្មានសីលធម៌ជាដើម នោះអតិថិជននឹងមិនទិញអ្នកទេ ព្រោះខ្លាចអ្នកធ្វើដាក់គេ ដូចធ្វើដាក់អតិថិជនមុនៗ។ ដូចគ្នានេះទៀតសោតអ្នកត្រូវចាំពាក្យមួយឃ្លាថា “អ្នកលក់ពូកែមិនដែលខឹង អ្នកលក់ខឹងមិនពូកែរ”។ សរុបមកអ្នកលក់ដែលមានចិត្តធ្ងន់ ចិត្តត្រជាក់ តែងរមែងមកជួបភ្ញៀវស្រលាញ់ និងចង់នៅក្បែរ។ ៤. លក់ហើយមិនទុកភ្ញៀវចោល ត្រង់ចំណុចនេះអ្នកលក់ដ៏ឆ្នើមខាងលក់អនឡាញម្នាក់ ពោលគឺអ្នកស្រី ខៀវ រតនា ជាស្ថាបនិកហាងអនឡាញ Metro Retail ដែលជាម៉ាកយីហោហាងលក់សម្លៀកបំពាក់ ស្បែកជើង កាបូបបានលើកឡើងថា “ការលក់ដូរមិនមែនលក់ត្រឹមតែចង់បានត្រឹមតែលុយភ្ញៀវតែប៉ុណ្ណោះទេ ហើយក៏មិនមែនលក់ហើយក៏ស្ងាត់នោះដែរ”។ ជាក់ស្តែងហាងអ្នកស្រីផ្ទាល់ អ្វីដែលអ្នកស្រីផ្តល់ឱ្យអតិថិជន គឺភ្ញៀវអាចលបាន ដូរបាន និងអាចប្តូរយកប្រាក់វិញក៏បាន ប្រសិនបើភ្ញៀវមិនពេញចិត្ត។ ហើយអ្វីដែលកាន់តែពិសេសជាងនេះទៀតនោះគឺ ការដោះដូរអីវ៉ាន់ គឺអ្នកស្រីមិនឱ្យអតិថិជនរបស់ខ្លួនចេញលុយថ្លៃសេវាដឹកទេ ពោលគឺអ្នកស្រីរ៉ាប់រងជំនួសទាំងអស់មិនឱ្យភ្ញៀវពិបាកឡើយ ហើយថែមទាំងមិនខឹងថែមទៀត តែអ្នកស្រីមានតែសប្បាយចិត្តទៅវិញទេ ពេលអាចផ្តល់អ្វីដែលជាការពេញចិត្តទៅកាន់អាតិថិជនរបស់ខ្លួន។ ទង្វើរទាំងអស់នេះហើយ ធ្វើឱ្យភ្ញៀវមើលឃើញថា អ្នកស្រីមានទំនួលខុសត្រូវខ្ពស់ ចំពោះរាល់បញ្ហាភ្ញៀវមិនពេញចិត្តទាំងអស់ ដែលវាជាស្ពានមួយធ្វើឱ្យទំនាក់ទំនងរបស់អ្នកស្រីជាមួយអតិថិជនកាន់តែរឹងមាំជាងមុនថែមមួយកម្រិតទៀត។ ៤. ធ្វើអ្វីដែលខ្លួនឯងស្រលាញ់ រឿងមួយចុងក្រោយដែលអ្នកលក់មិនអាចខ្វះបាននោះគឺក្តីស្រលាញ់ ដើម្បីឱ្យអាជីវកម្មរីកចម្រើនក្នុងរយៈពេលវែង អ្នកជំនួញត្រូវតែវិនិយោគលើកម្លាំងពលកម្មដោយក្តីស្រឡាញ់ ដោយការដាក់ថាមពលរបស់អ្នកទៅក្នុងអាជីវកម្ម ដែលជាកម្លាំងអស្ចារ្យមួយអាចជួយយើងឱ្យទទួលបានជោគជ័យយ៉ាងឆាប់រហ័ស។ ទោះបីជាពេលខ្លះយើងមានអារម្មណ៍ហត់នឿយក៏ដោយ ប៉ុន្តែមិនបោះបង់ការព្យាយាម ដោយរកវិធីធ្វើយ៉ាងណាឱ្យផលិតផលត្រូវបានគេទទួលស្គាល់និងការគាំទ្រ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T04:28:10.139Z", "category": "កំពូលអ្នកលក់", "views": 1315, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
លោកបណ្ឌិត អ៉ិន ចាន់នី ថាអ្នកមានហ៊ុនអេស៊ីលីដា នឹងមានឱកាសយកធ្វើទ្រព្យធានាខ្ចីលុយធនាគារ	https://business-cambodia.com/articles/use-share-as-collateral-to-take-loan-from-banks	បច្ចុប្បន្នអ្នកវិនិយោគលើផ្សារមូលបត្រកម្ពុជា( ផ្សារភាគហ៊ុនកម្ពុជា) មិនទាន់អាចប្រើប្រាស់ភាគហ៊ុនធ្វើជាទ្រព្យធានានៅឡើយទេខណៈ ប្រទេសសេដ្ឋកិច្ចជឿនលឿនមួយចំនួន អ្នកវិនិយោគលើផ្សារហ៊ុនអាចយកភាគហ៊ុនខ្លួនធ្វើទ្រព្យធានាខ្ចីលុយធនាគារបាន។ យ៉ាងណាមិញនាពេលខាងមុខអ្នកវិនិយោគលើផ្សារហ៊ុនខ្មែរអាចនឹងមានឱកាសប្រើប្រាស់ភាគហ៊ុនធ្វើទ្រព្យធានាដើម្បីខ្ចីលុយធនាគារបាន។ ទាក់ទងនឹងការយកភាគហ៊ុនធ្វើជាទ្រព្យធានាខ្ចីលុយធនាគារនេះដែរ លោកបណ្ឌិត អ៊ិន ចាន់នី ប្រធាននាយកប្រតិបត្តិធនាគារ អេស៊ីលីដា បានបង្ហើបថា នាពេលខាងមុខសម្រាប់សាធារណជនដែលទិញហ៊ុន អេស៊ីលីដាលើផ្សារហ៊ុនខ្មែរនិងម្ចាស់ភាគហ៊ុនអេស៊ីលីដា អាចនឹងមានឱកាសប្រើប្រាស់ភាគហ៊ុន អេស៊ីលីដាដែលខ្លួនមានធ្វើទ្រព្យធានាខ្ចីលុយធនាគារ។  លោកបណ្ឌិតបានបន្ថែមទៀតថាវាគឺជាឱកាសដ៏ល្អទាំងធនាគារក៏ដូចជាម្ចាស់ភាគហ៊ុនដែលចង់ប្រើប្រាស់ភាគហ៊ុនដើម្បីដាក់បញ្ចាំជាទ្រព្យធានាខ្ចីលុយធនាគារ។ លោកបណ្ឌិតក៏បានបញ្ជាក់ផងដែរថាការប្រើប្រាស់ភាគហ៊ុនធ្វើជាទ្រព្យធានាគឺជាជម្រើសបន្ថែមនៃការប្រើប្រាស់ទ្រព្យធានា ខណៈបច្ចុប្បន្ន ជាទូទៅយើងមានតែអចលនទ្រព្យ ដូចជាប្លង់ផ្ទះ ប្លង់ដីសម្រាប់ដាក់ជាទ្រព្យធានាប៉ុណ្ណោះ។  ដូច្នេះការអាចប្រើប្រាស់ភាគហ៊ុនធ្វើទ្រព្យធានាគារក្នុងការខ្ចីលុយធនាគារគឺជាជម្រើសបន្ថែម ដែលអាចឲ្យប្រជាជនយើងមានកញ្ចប់លុយសម្រាប់ពង្រីកអាជីវកម្ម វិនិយោគនិងប្រើប្រាស់សម្រាប់តម្រូវការផ្សេងៗក្នុងការរស់នៅ។  វាគឺជារឿងក៏ល្អមួយសម្រាប់អ្នកវិនិយោគលើផ្សារហ៊ុនដែលពួកគាត់អាចយកភាគហ៊ុនមកធ្វើទ្រព្យធានាខ្ចីលុយធនាគារ។ ក្នុងស្ថានភាពបច្ចុប្បន្ន សេដ្ឋកិច្ចថយចុះ មនុស្សរកលុយមិនបានដូចមុន ហើយអ្នកខ្លះជំពាក់លុយធនាគារ ដូច្នេះពួកគាត់បង្ខំចិត្តលក់ហ៊ុនចេញដើម្បីយកសាច់លុយសម្រាប់ដោះទាល់និងប្រើប្រាស់សម្រាប់តម្រូវការផ្សេងៗ យ៉ាងណាមិញនាពេលខាងមុខ ពេលអ្នកមានតម្រូវការលុយ អ្នកមិនចាំបាច់បង្ខំចិត្តលក់ហ៊ុនដែលខ្លួនស្រលាញ់ទាំងសោកស្ដាយនោះទេ ផ្ទុយទៅវិញអ្នកអាចប្រើប្រាស់ភាគហ៊ុនយកមកធ្វើជាទ្រព្យធានាខ្ចីលុយធនាគារ។ ការធ្វើបែបនេះគឺជារឿងល្អព្រោះអ្នកនៅតែអាចរក្សាកាប់កាន់ភាគហ៊ុនដែលខ្លួនស្រលាញ់ហើយថែមទាំងអាចខ្ចីធនាគារបាន។ បច្ចុប្បន្ននៅប្រទេសដែលមានសេដ្ឋកិច្ចជឿនលឿនមួយចំនួន ម្ចាស់ភាគហ៊ុនក្រុមហ៊ុនធំៗអាចប្រើប្រាស់ភាគហ៊ុនធ្វើជាទ្រព្យធានាដើម្បីខ្ចីលុយធនាគារ។ ជាក់ស្ដែងសេដ្ឋី Elon Musk នាយកប្រតិបត្តិក្រុមហ៊ុនTwitter ធ្លាប់យកភាគហ៊ុន Tesla របស់លោកធ្វើទ្រព្យធានាដាក់ខ្ចីលុយធនាគារធំៗអាមេរិកមួយចំនួន។  ចង់ចេះទិញហ៊ុន ធនាគារ អេស៊ីលីដា ដើម្បីមានឱកាសយកហ៊ុនធ្វើជាទ្រព្យធានាខ្ចីលុយធនាគារ បងប្អូនអាចតាមដានFacebook page របស់ខ្ញុំ Toeuy Hong-ទឿយ ហុង ឬចូលគ្រុបតេឡេក្រាមរបស់ខ្ញុំ https://t.me/toeuy_hong	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T04:23:37.721Z", "category": "ហិរញ្ញវត្ថុ", "views": 6185, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដឹងឱ្យបានមុនអាយុ៣០! ទាំងនេះជាគន្លឹះប្រើលុយ៦យ៉ាង បើដឹងយឺតអ្នកនឹងដេកស្ដាយក្រោយ	https://business-cambodia.com/articles/6-money-hacks-experts-wish-to-knowed-early	មនុស្សយើងសម្បូររឿងស្ដាយក្រោយណាស់ ហើយការស្ដាយក្រោយភាគច្រើនគឺកើតចេញពីសកម្មភាពតូចៗដែលយើងមើលរំលងកន្លងមក។ រឿងមួយដែលហួសហើយពិបាកកែជាងគេ គឺការគ្រប់គ្រងលុយកាក់ព្រោះថា វាអាចនឹងជះឥទ្ធិពលទៅលើជីវភាពរស់នៅរបស់យើងទាំងស្រុងតែម្ដង។ ពាក់ព័ន្ធនឹងរឿងលុយកាក់នេះដែរ ស្ថាបនិកក្រុមហ៊ុនគណនេយ្យ Countless អ្នកស្រី Brittany Turner បានចែករំលែកនូវគន្លឹះចាត់ចែងលុយ៦យ៉ាង ដែលមនុស្សគ្រប់គ្នាគួរដឹងឱ្យបានមុនអាយុខ្ទង់៣០ឆ្នាំ បើមិនចង់ស្ដាយក្រោយរឿងហិរញ្ញវត្ថុ។ ទី១. សន្សំឱ្យបានឆាប់៖ អ្នកស្រី Turner បានពន្យល់ថា ទោះបីអ្នកមិនទាន់មានចំណូលច្រើនក៏ដោយ ក៏គួរតែបង្កើតទម្លាប់សន្សំ។ កាលពីពេលដែលគាត់មានអាយុ១៩ឆ្នាំ គាត់មានបំណងចង់សន្សំលុយសម្រាប់ចូលនិវត្តន៍ ដោយពេលនោះមួយខែគាត់ទុកបានតែ ១៥ដុល្លារប៉ុណ្ណោះ ប៉ុន្តែវាពិតជាអាចជួយបានច្រើនមែន។ អ្នកស្រីក៏បានបញ្ជាក់ដែរថា ទោះបី១ខែសន្សំបានតែ ១០ដុល្លារក៏ដោយ ពេលនេះអ្នកអាចមានអារម្មណ៍ថាតិច តែថ្ងៃមុខ អនាគតរបស់អ្នកនឹងអរគុណអ្នកមិនខានឡើយ។ ទី២. បែងចែកលុយឱ្យបានលឿន៖ ត្រង់ចំណុចនេះ អ្នកស្រីបានលើកទឹកចិត្តឱ្យ ឆាប់ចាប់ផ្ដើមបែងចែកកញ្ចប់លុយ។ យ៉ាងហោចណាស់ ក៏អ្នកគួរដឹងពីចំនួនលុយចូល ព្រមទាំងលុយចេញទាំងអស់ ដឹងថាវាចូលតាមណា ហើយចេញទៅច្រកណាខ្លះ។ ការពិតនិត្យទាំងចំណូលនិងចំណាយឱ្យបានល្អិតល្អន់បែបនេះ អាចជួយឱ្យអ្នកសល់លុយទុកសន្សំបានកាន់តែច្រើនជាងមុនទៀតផង។ ទី៣. បំបែកគោលដៅហិរញ្ញវត្ថុ ជាផ្នែកតូចៗ៖ ជាទូទៅមនុស្សយើងតែងតែមានក្ដីស្រមៃធំមួយជាគោលដៅនៃជីវិតដែលយើងចង់បានបំផុត អ្នកជំនាញខាងលើនេះ បានណែនាំថា អ្នកគួរតែបំបែងវាឱ្យទៅជាបំណែកតូចៗ ហើយសម្រេចម្ដងមួយៗ រហូតដល់គ្រប់បំណែកទាំងអស់នោះ។ ការធ្វើបែបនេះ ជួយឱ្យអ្នកមានកម្លាំងចិត្តដើរទៅមុខ ព្រោះថាបានឃើញលទ្ធផលតូចៗដែលធ្វើបានជោគជ័យជាបន្តបន្ទាប់។ ទី៤. វិនិយោគលើខ្លួនឯង៖ ផ្លូវដើរទៅរកអនាគត វាតម្រូវឱ្យអ្នកមានសមត្ថភាពថ្មីៗជារៀងរាល់ពេល ព្រោះថាផ្លូវមួយនេះមានឧបសគ្គច្រើនណាស់ បើអ្នកស្ទើរសមត្ថភាព អ្នកអាចនឹងដួលមិនខានឡើយ។ ដូច្នេះមុននឹងបែងចែកលុយទៅកាន់ការចំណាយផ្សេងៗ អ្នកគួរចំណាយលើខ្លួនឯងជាមុន ចំណាយលើការរៀនសូត្រអភិវឌ្ឍន៍ខ្លួន ឬរៀនជំនាញថ្មីៗជាដើម។  ទី៥. ចំណាយលុយតែលើតម្រូវការ៖ ត្រង់ចំណុចនេះ អ្នកស្រី Turner ពន្យល់ថា មនុស្សភាគច្រើនចេះតែច្រឡំរវាងចំណង់ និងតម្រូវការចាំបាច់ ដោយគិតថាវាដូចគ្នា ប៉ុន្តែតាមការពិតទៅ ២មុខនេះវាខុសគ្នាដាច់តែម្ដង។ ដើម្បីកំណត់បានឱ្យកាន់តែច្បាស់ អ្នកជំនាញរូបនេះ ណែនាំឱ្យអ្នកចាប់ផ្ដើម បែងចែកការចំណាយប្រចាំខែជា៣គឺ កាតព្វកិច្ច គោលដៅ និងជម្រើស។ កាតព្វកិច្ច គឺជារបស់ដែលអ្នកត្រូវទទួលខុសត្រូវជាប្រចាំ ដូចជាទឹកភ្លើង អាហារហុបចុកជាដើម។ គោលដៅ គឺការចំណាយដែលពាក់ព័ន្ធនឹងការត្រួសផ្លូវទៅរកអនាគត ដូចជាការសន្សំ ឬការរៀនសូត្រជាដើម។ ចំណែកឯជម្រើសគឺវានៅក្រោយគេ ជាប្រភេទរបស់ដែលបំពេញចំណង់ផ្លូវចិត្ត ចង់ទិញ ឬមិនទិញក៏មិនប៉ះពាល់ដល់ផែនការអនាគត ឬជីវិតរស់នៅរបស់អ្នកឡើយ។ ទី៦. ការចំណាយមួយចំនួនអាចចរចាបាន៖ ពេលចាយលុយម្ដងៗ កុំភ្លេចសួររកឱកាសកាត់បន្ថយការចំណាយ។ ជួនកាល គ្រាន់តែសួរសំណួរងាយៗថា អាចចុះថ្លៃបានទេ? ថ្ងៃនេះមានប្រូម៉ូសិនទេ? តើមានលក្ខខណ្ឌពិសេសអ្វីដែរទេ? សំណួរទាំងនេះអ្នកអាចប្រើពេលទៅញ៉ាំអាហារនៅខាងក្រៅ ឬពេលទៅទិញទំនិញប្រើប្រាស់ ជួនកាលវាអាចជួយឱ្យអ្នកទទួលបានការបញ្ចុះថ្លៃបានពិតមែន។ អ្នកជំនាញរូបនេះបានគូសបញ្ជាក់ផងដែរថា កុំយល់ច្រឡំនិយាយពាក្យថាចាំសិន ឬគិតថាខ្លួនឯងនៅក្មេងមិនទាន់គិតរឿងលុយកាក់អីអស់ហ្នឹងក៏មិនអីដែរ ប៉ុន្តែអ្នកគួរដឹងថាពេលវេលាមិនចាំនរណាម្នាក់ទេ វាទៅមុខជានិច្ច បើអ្នកបន្តបណ្ដែតបណ្ដោយ រឿងលុយកាក់ ថ្ងៃមុខអ្នកអាចនឹងជួបបញ្ហា ឬអាចធ្លាក់ក្នុងបំណុលទៀតផង។ ដូច្នេះហើយកុំចាំទៀតអី ចាប់ផ្ដើមរៀនចាត់ចែងលុយទៅ កុំឱ្យពេលចាស់ទៅត្រូវប្រើពាក្យស្ដាយក្រោយណា៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T04:21:03.500Z", "category": "ហិរញ្ញវត្ថុ", "views": 775, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
សាកសមជាខេត្ដសក្ដានុពល! តំបន់សេដ្ឋកិច្ចពិសេសធំៗចំនួន ១១ កំពុងបង្ហាញវត្ដមាននៅក្នុងខេត្ដព្រះសីហនុ	https://business-cambodia.com/articles/special-economic-zone-in-sihanoukville	ព្រះសីហនុ គឺជាខេត្ដដែលស្ថិតនៅក្នុងប៉ូលសេដ្ឋកិច្ចទី២ នៃប្រទេសកម្ពុជា។ បច្ចុប្បន្នខេត្ដមួយនេះកំពុងមានសក្ដានុពលខ្លាំងក្នុងការទាក់ទាញអ្នកវិនិយោគឲ្យមកបណ្ដាក់ទុនរកស៊ីយ៉ាងច្រើនសន្ធឹកសន្ធាប់។ ជាក់ស្ដែងតាមការលើកឡើងពីអភិបាលខេត្ដបានឲ្យដឹងថា គិតមកដល់ពេលនេះ ខេត្ដព្រះសីហនុ បានបង្កើតតំបន់សេដ្ឋកិច្ចពិសេសសរុប ១១ កន្លែងហើយៗបានកំពុងផ្ដល់ការងារជាច្រើនជូនពលរដ្ឋក្នុងតំបន់។ ថ្លែងនៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមករបស់ខេត្ដ" ឯកឧត្ដម គួច ចំរើន អភិបាលនៃគណៈអភិបាលខេត្ដព្រះសីហនុ បានឲ្យដឹងថា ពេលនេះខេត្ដព្រះសីហនុមានតំបន់សេដ្ឋកិច្ចចំនួន ១១ ក្នុងនោះតំបន់សេដ្ឋកិច្ចពិសេស ៣ កំពុងដំណើរការពេញលេញដែលមានរោងចក្រសរុបចំនួន ២៣៩រោងចក្រ និងបានបង្កើតការងារជាង ៦ ម៉ឺនកន្លែង។ «នៅខេត្ដព្រះសីហនុយើងមានតំបន់សេដ្ឋកិច្ចពិសេសចំនួន ១១ ហើយបានដំណើរការពេញលេញ ៣ ដែលបានផ្ដល់ការងារទាំងនៅតំបន់សេដ្ឋកិច្ចពិសេស និងក្រៅពីតំបន់សេដ្ឋកិច្ចពិសេស បែបជាសហគ្រាស និងបែបជាសេវា គឺពលកររបស់យើងកំពុងធ្វើការនៅទីនោះរហូតដល់ ៦៧៤៤០ នាក់»។ នេះបើតាមប្រសាសន៍របស់ឯកឧត្ដមអភិបាលខេត្ដ។ សូមជម្រាប់ផងដែរថា គិតដល់ឆ្នាំ២០២៣នេះ ការអនុវត្ដគម្រោងនៅទូទាំងខេត្ដព្រះសីហនុ គឺមានសរុបចំនួន ១ ១៨៦ គម្រោង ក្នុងនោះគម្រោងចំនួន ៥៩៥ ត្រូវបានបញ្ចប់ជាស្ថាបពរ៕ អត្ថបទ៖ កឹម ប៊ុនធឿន ប្រសាសន៍របស់ឯកឧត្ដម គួច ចំរើន៖	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T03:52:07.763Z", "category": "អចលនទ្រព្យ", "views": 1414, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
Panasonic ផ្តល់អាហារូបករណ៍ដល់និស្សិតឆ្នើមនៅកម្ពុជា	https://business-cambodia.com/articles/panasonic	ភ្នំពេញ៖ កាលពីថ្ងៃទី 15 ខែកុម្ភៈ ឆ្នាំ2023 ក្រុមហ៊ុន Panasonic Cambodia បានផ្តល់អាហារូបករណ៍ដល់និស្សិតឆ្នើមកម្ពុជាចំនួន 3 រូប មកពីវិទ្យាស្ថានជាតិបណ្តុះបណ្តាលបច្ចេកទេស និងសាកលវិទ្យាល័យបញ្ញាសាស្រ្តកម្ពុជា។ កម្មវិធីអាហារូបករណ៍នៃ Panasonic ប្រចាំអាស៊ី ត្រូវបានបង្កើតឡើងនៅក្នុងឆ្នាំ 2014 ក្នុងគោលបំណងជំរុញយុវជនវ័យក្មេងអ្នកមានទេពកោសល្យដើម្បីដឹកនាំអាស៊ីក្នុងសតវត្សរ៍ទី 21 ដែលជាផ្នែកមួយនៃការរួមចំណែកក្នុងការអភិវឌ្ឍធនធានមនុស្ស។ វាផ្តល់ឱកាសដល់អ្នកដឹកនាំជំនាន់ក្រោយមកពីប្រទេសក្នុងតំបន់ចំនួន 9 រួមទាំងប្រទេសកម្ពុជា ក្នុងមធ្យោបាយផ្តល់កម្មសិក្សា ជំនួយអភិវឌ្ឍន៍ និងជំនួយហិរញ្ញវត្ថុ ដើម្បីអោយនិស្សិតអាចបន្តការសិក្សារបស់ពួកគេដោយរលូន។ នៅក្នុងឆ្នាំ 2021 កម្មវិធីអាហារូបករណ៍នៃ Panasonic  ប្រចាំអាស៊ី បានឧបត្ថម្ភដល់និស្សិតអាហារូបករណ៍ចំនួន 797 នាក់។ លោក យ៉ាស៊ូណូប៊ុ ម៉ាសឹម៉ូតុ អគ្គនាយក ក្រុមហ៊ុន Panasonic ប្រចាំប្រទេសកម្ពុជា មានប្រសាសន៍ថា ក្រុមហ៊ុននឹងបន្ត រួមចំណែកកសាងសមត្ថភាពនៅក្នុងចំណោមយុវជនជំនាន់ក្រោយនៃប្រទេសកម្ពុជា។ ស្ថាបនិករបស់ក្រុមហ៊ុន លោកកូណូស៊ូកេ ម៉ាសឹស៊ីតា ធ្លាប់មានប្រសាសន៍ថា "យើងត្រូវអភិវឌ្ឍធនធានមនុស្ស មុនពេលផលិតផលិតផល"។ យើងបានបណ្តុះគំនិតនេះក្នុងចិត្ត ហើយនោះជាមូលហេតុ ដែលយើងប្តេជ្ញាត្រូវតែបន្តរក្សានូវកេរដំណែលរបស់គាត់ ក្នុងការពង្រីកសក្តានុពលធនធានមនុស្សរបស់យើង ហើយជាការឆ្លើយតប យើងនឹងផ្តល់ការបណ្តុះបណ្តាលដល់ពួកគេឲ្យក្លាយជាអ្នកដឹកនាំជំនាន់ក្រោយដ៏មានសមត្ថភាព”។ លោក ជិន វឺន នាយកគ្រប់គ្រងអាហារូបករណ៍នៃសាកលវិទ្យាល័យបញ្ញាសាស្រ្ត មានប្រសាសន៍ថា “សម្រាប់និស្សិតរបស់យើង កម្មវិធីអាហារូបករណ៍នេះគឺមានសារៈសំខាន់ណាស់។ វាជួយដល់និស្សិតដែលមានបញ្ហាសេដ្ឋកិច្ច  ឱ្យឱកាសពួកគេបន្តការសិក្សាថ្នាក់ឧត្តមសិក្សា និងឳកាសអាចចុះហាត់ការ និងទទួលបានបទពិសោធន៍ដ៏ល្អ ពីក្រុមហ៊ុនអន្តរជាតិមួយនេះ ។ កម្មវិធីមួយនេះ ពិតជាលើកស្ទួយ និងលើកទឹកចិត្ត ចំពោះនិស្សិត ដែលមានការខិតខំប្រឹងប្រែងតស៊ូរៀនសូត្រ មានប្រវិត្តការសិក្សាល្អ និងមានគោលដៅច្បាស់លាស់សម្រាប់ថ្ងៃអនាគតរបស់ខ្លួន»។ លោក  យឿន សារ៉ែម ប្រធានដេប៉ាតឺម៉ង់វិស្វកម្មអគ្គិសនី និងអេឡិចត្រូនិចមកពីវិទ្យាស្ថានជាតិបណ្តុះបណ្តាលបច្ចេកទេស ក៏បានបន្ថែមថា “ការអប់រំតាមទ្រឹស្តីនៅក្នុងថ្នាក់រៀនគឺមិនគ្រប់គ្រាន់ទេ។ តាមរយៈឳកាសចុះហាត់ការដែលផ្តល់ដោយ Panasonic រួមជាមួយនឹងអាហារូបករណ៍ សិស្សរបស់យើងនឹងទទួលបានរបៀបសិក្សាបន្ថែមដើម្បីដុសខាត់ជំនាញ និងរបៀបរបបធ្វើការនៅក្នុងស្ថានភាពនៃប្រតិបត្តិការជាក់ស្តែង បន្ថែមលើជំនួយផ្នែកសេដ្ឋកិច្ច  ។ ក្នុងអំឡុងពេលបង្ហាញសារជាវីដេអូ អ្នកគ្រប់គ្រងការិយាល័យទំនួលខុសត្រូវសង្គមរួម CSR & Citizenship នៃសាជីវកម្ម Panasonic ក្នុងប្រទេសជប៉ុន លោក ណាអូយូគី តាដា មានប្រសាសន៍ថា “ខ្ញុំរំពឹងថាអ្នកនឹងប្រឹងប្រែងឱ្យអស់ពីលទ្ធភាពពីឱកាសនេះ ហើយសិក្សាឱ្យអស់ពីសមត្ថភាពសម្រាប់អនាគតរបស់អ្នកដើម្បីធ្វើរឿងដ៏អស្ចារ្យ នៅក្នុងវិស័យរៀងៗខ្លួន។ គាត់ក៏បានបន្ថែមថា "ខ្ញុំសូមអបអរសាទរដល់និស្សិតអាហារូបករណ៍ទាំងបីរបស់យើងម្តងទៀត សូមខិតខំប្រឹងប្រែងឱ្យអស់ពីសមត្ថភាពដើម្បីបង្កើតសង្គមឱ្យកាន់តែប្រសើរឡើង"។ ក្រុម Panasonic រួមជាមួយនឹងអ្នកចូលរួមកនៅក្នុងកម្មវិធីទាំងអស់សូមជូនពរទៅកាន់និស្សិតអាហារូបករណ៍ឆ្នាំនេះអោយក្លាយជាសិស្សល្អបំផុតដែលពួកគេអាចធ្វើបាន ។ Panasonic នឹង បន្តគាំទ្រដល់អ្នកដែលចង់រៀនសូត្រ និង ក្លាយជាធនធានមនុស្សដែលនឹងកសាងអនាគតហួសពីព្រំដែនកំណត់របស់ខ្លួន។ អំពី Panasonic Panasonic នៅកម្ពុជា បង្កើតឡើងនៅក្នុងឆ្នាំ 2010 គឺជាការិយាល័យតំណាងផ្លូវការរបស់ Panasonic នៅសិង្ហបុរីដែលទទួលខុសត្រូវក្នុងការលក់ផលិតផល / លក់គ្រឿងបន្លាស់ ផ្សព្វផ្សាយទីផ្សារ និងចែកចាយផលិតផល Panasonic ទាំងផ្នែក B2B និង B2C ។ Panasonic កម្ពុជា មានតួនាទីយ៉ាងសកម្មក្នុងការផ្តល់នូវបរិយាកាសរស់នៅកាន់តែប្រសើរដល់សង្គម និងសហគមន៍។ សម្រាប់ព័ត៌មានបន្ថែមសូមចូលក្នុងគេហទំព័រ Panasonic Cambodia: www.panasonic.com/kh អំពី Panasonic គ្រុប អ្នកនាំមុខក្នុងការអភិវឌ្ឍបច្ចេកវិទ្យាជាសកល និង ដំណោះស្រាយច្នៃប្រឌិតដ៏ទូលំទូលាយក្នុងវិស័យគ្រឿងអេឡិចត្រូនិកតាមលំនៅឋាន យានយន្ត ឧស្សាហកម្ម ទំនាក់ទំនង និង វិស័យថាមពលទូទាំងពិភពលោក Panasonic គ្រុបបានប្តូរទៅប្រព័ន្ធក្រុមហ៊ុនប្រតិបត្តិការមួយកាលពីថ្ងៃទី11 ខែមេសា ឆ្នាំ 2022 ដោយក្រុមហ៊ុនសាជីវកម្មPanasonic និង បម្រើការងារជាក្រុមហ៊ុនកាន់កាប់រួមទាំាងមានក្រុមហ៊ុន ចំនួន ៨ ដែលស្ថិតក្រោមដំបូលរបស់ខ្លួន ។ ក្រុមហ៊ុន Panasonic បានបង្កើតឡើងនៅ ឆ្នាំ1918 ក្រុមហ៊ុនបានប្តេជ្ញាចិត្តក្នុងការបង្កើននូវសុខុមាលភាពរបស់ប្រជាជន និងសង្គម និង ធ្វើអោយអាជីវកម្មរបស់ខ្លួនផ្អែកលើគោលការណ៍ស្ថាបនិកដែលអនុវត្តដើម្បីបង្កើតគុណតម្លៃ និង ផ្តល់ ដំណោះស្រាយសម្រាប់ពិភពលោកសព្វថ្ងៃនេះ ។ ក្រុមនេះបានរាយការណ៍ថាការលក់សុទ្ធរួមមាន ចំនួន 7,388.8 ពាន់លានយេនសម្រាប់ឆ្នាំដែលបានបញ្ចប់នៅថ្ងៃ ទី 31 ខែ មិនា ឆ្នាំ 2022 ។ ការលះបង់ដើម្បីបង្កើននូវសុខុមាលភាពរបស់ប្រជាជន Panasonic គ្រុប បានរួបរួមគ្នាក្នុងការផ្តល់ផលិតផល និង សេវាកម្មដ៏ឆ្នើម ដើម្បីជួយអ្នកឲ្យរស់នៅដោយភាពល្អប្រសើរបំផុត។    សម្រាប់ព័ត៌មានបន្ថែមសូមចូលក្នុងគេហទំព័រ https://holdings.panasonic/global/ លោក យ៉ាស៊ូណូប៊ុ ម៉ាសឹម៉ូតុ អគ្គនាយក ក្រុមហ៊ុន Panasonic ប្រចាំប្រទេសកម្ពុជា កញ្ញា ស៊ុន សូលីអ៊ីន អតីតនិស្សិតអាហារូបករណ៍ លោក ជិន វឺន នាយកគ្រប់គ្រងអាហារូបករណ៍នៃសាកលវិទ្យាល័យបញ្ញាសាស្រ្ត លោក  យឿន សារ៉ែម ប្រធានដេប៉ាតឺម៉ង់វិស្វកម្មអគ្គិសនី និងអេឡិចត្រូនិចមកពីវិទ្យាស្ថានជាតិបណ្តុះបណ្តាលបច្ចេកទេស តំណាងមកពី Panasonic ជាមូយនឹងតំណាងមកពីសាកលវិទ្យាល័យបញ្ញាសាស្រ្តនិងវិទ្យាស្ថានជាតិបណ្តុះបណ្តាលបច្ចេកទេសនិងនិស្សិតអាហារូបករណ៍	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T03:44:09.920Z", "category": "PR", "views": 133, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ម្ចាស់អាជីវកម្មជើងចាស់១រូបបង្ហើបថា បើមានសញ្ញាទាំងនេះ បង្ហាញថាអ្នកគួរចេញរកស៊ីខ្លួនឯងហើយ	https://business-cambodia.com/articles/3-point-show-that-you-should-to-start-up	ក្រោយបទពិសោធន៍រកស៊ីជិត ១០ឆ្នាំ ក្នុងវិស័យអាហារជប៉ុនបានធ្វើឱ្យលោក លន់ រិទ្ធី បានជួបនូវបទពិសោធន៍ជាច្រើននៅក្នុងការរកស៊ី ទាំងការបណ្តុះបណ្តាលបុគ្គលិក ការចាត់ចែងហិរញ្ញវត្ថុក្នុងអាជីវកម្ម ក៏ដូចជាគំនិតអភិវឌ្ឍន៍ផ្សេងៗទៀត។ហើយជាមួយនឹងបទពិសោធន៍ដ៏យូរនេះ តាមរយៈកិច្ចសម្ភាសន៍ជាមួយចាបក្រហមកន្លងទៅ ម្ចាស់ហាងអាហារជប៉ុន Shushi Chef រូបនេះ ក៏បានចែករំលែកនូវគំនិតរកស៊ីជាច្រើនដើម្បីជាគំនិតសម្រាប់អ្នករកស៊ីជំនាន់ក្រោយ ក្នុងនោះលោកក៏បានបង្ហើបប្រាប់ផងដែរ ទាក់ទងនឹងសញ្ញាមួយចំនួនដែលបញ្ជាក់បានថាយើងដល់ពេលគួរតែចេញរកស៊ីខ្លួនឯងហើយ ដែលសញ្ញាទាំងនោះរួមមាន ៖ ១.វ័យ៖ កត្តាវ័យពិតជាសំខាន់ណាស់សម្រាប់មនុស្សម្នាក់ៗព្រោះពេលខ្លះបើយើងយកចិត្តទុកដាក់តែធ្វើការឱ្យគេ ដោយមិនងាកមើលពីវ័យខ្លួនឯងពិតមិនមែនជារឿងល្អប៉ុន្មានឡើយ ព្រោះប្រាក់ខែអាចចិញ្ចឹមយើងបានតែមួយគ្រា តែការរកស៊ីវិញអាចចិញ្ចឹមយើងបានមួយជីវិត ហេតុនេះហើយទើប រិទ្ធីនិយាយថា “នៅពេលយើងធ្វើការឲ្យគេ ទោះយ៉ាងណាត្រូវចេះគិតគូរថាអាយុយើងប៉ុណ្ណឹងគួរចេញរកស៊ីខ្លួនឯងហើយ” មានន័យថា ទោះបីកំពុងបម្រើការងារឲ្យគេក៏ដោយ យើងត្រូវចេះចាត់ចែងលើវ័យយើងខ្លួនឯងដូចគ្នា ត្រូវដឹងថាយើងនៅកម្រិតណា វ័យណាគួរចេញរកស៊ីហើយវ័យណាគួរបន្តធ្វើការឲ្យគេ។ ជាក់ស្តែងដូចជារូបលោកផ្ទាល់ក៏ធ្លាប់ធ្វើការឱ្យគេមិនតិចឆ្នាំប៉ុន្មានដែរ ប៉ុន្តែនៅពេលមួយមកដល់លោកក៏គិតគូរចេញរកស៊ីខ្លួនឯងវិញ ព្រោះការធ្វើការឱ្យវាមិនបានផ្តល់ឱ្យយើងនៅអ្វីដែលថ្មីច្រើនដូចការរកស៊ីនោះទេ ថ្វីបើការរកស៊ីវាមិនងាយដូចជាការធ្វើការឱ្យគេក្តី ប៉ុន្តែបើយើងដើរត្រូវវាផ្តល់ផលល្អច្រើនជាងការធ្វើការឆ្ងាយណាស់។ ២.ជោគជ័យ៖ លោក រិទ្ធី បានលើកឡើងផងដែរថា “បើយើងចង់រកភាពជោគជ័យសម្រាប់ខ្លួនឯង ត្រូវហ៊ានចេញរកស៊ី” បើត្រឹមតែធ្វើការឲ្យគេវាមិនមែនជាជោគជ័យសម្រាប់ជីវិតនៅឡើយទេ ព្រោះវាមិនទាន់ធ្វើឲ្យយើងបានស្គាល់ភាពជោគជ័យដែលបង្កើតដោយស្នាដៃខ្លួននោះទេ ម្យ៉ាងវិញទៀតបើយល់ថាបទពិសោធន៍ការងាររបស់អ្នកមានច្រើនហើយ ត្រូវហ៊ានចេញរកស៊ីកុំរុញរា បើទោះជាបរាជ័យអ្នកក៏អាចវិលទៅរកការងារចាស់អ្នកពីមុនបានដែរ។ “បើអ្នកមានសមត្ថភាព មិនបាច់ភ័យថាក្រោយការបរាជ័យក្នុងអាជីវកម្មផ្ទាល់ខ្លួនទៅ គ្មានផ្លូវត្រូវដើរបន្តនោះទេ” នេះជាការលើកឡើងដោយផ្ទាល់របស់លោក លន់ រិទ្ធី។ ៣.បទពិសោធន៍ថ្មី៖ ស្ថាបនិកជោគជ័យរូបនេះបាននិយាយថា “បើត្រឹមចំណាយពេលធ្វើការឲ្យគេ វាមិនធ្វើឲ្យយើងដឹងអ្វីច្រើនទេ” នៅពេលយើងធ្វើការឲ្យគេ យើងអាចដឹងបានត្រឹមតែមួយផ្នែកនៃបញ្ហាប៉ុណ្ណោះ វាខុសឆ្ងាយពីបញ្ហាដែលអ្នកបានជួបក្នុងមុខរបររកស៊ី អាចនិយាយបានថាអ្នករកស៊ីត្រូវប្រើការគិតច្រើនជាងអ្នកធ្វើការឆ្ងាយណាស់។មានទាំងបញ្ហា នៃការរៀបចំចាត់ចែងធ្វើយ៉ាងណាឲ្យអាជីវកម្មរីកចម្រើន ការគ្រប់បុគ្គលិក ការរៀបចំណូលចំណាយ របៀបដោះស្រាយបញ្ហាផ្សេងៗ សុទ្ធតែជាបទពិសោធន៍ថ្មីដែលអ្នកធ្វើការមិនដែលជួបប្រទះ ហើយបើអ្នកចង់បានបទពិសោធន៍ថ្មីៗក្រៅពីការងារប្រចាំថ្ងៃទាល់តែចេញរកស៊ីទើបអ្នកដឹងថា មេរៀនទាំងនោះជាមេរៀនល្អបំផុតដើម្បីឲ្យអ្នកយល់ពីតម្លៃនៃភាពជោគជ័យ។ លោកក៏បានសង្កត់ធ្ងន់ផងដែរថា មុនចេញរកស៊ីអ្វីមួយត្រូវចេញធ្វើការយកបទពិសោធន៍ រៀនភ្លក់រស់ជាតិជីវិតជាបុគ្គលិកគេសិនទើបជាការល្អ ដើម្បីឲ្យអ្នកយល់ពីតម្លៃនៃការងារតូចតាចទាំងនោះក៏ដូចយល់អារម្មណ៍ដែលត្រូវទទួលអារម្មណ៍ខូចចិត្តពេលត្រូវគេស្តីបន្ទោស។ការធ្វើបែបនេះដើម្បីជាការលុតដំខ្លួនឯងឲ្យរឹងមាំមុនឈានជើងប្រឈូកក្នុងការរកស៊ី៕ អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T03:18:57.528Z", "category": "ចាប់ផ្តើមអាជីវកម្ម", "views": 389, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បុគ្គលឆ្នើម២រូបប្រាប់ចំៗ ក្មេងៗជំនាន់ក្រោយគួររៀនជំនាញពីរនេះ អនាគតទោះចង់ក្រក៏ពិបាកដែរ	https://business-cambodia.com/articles/tow-skills-need-most	ជំនាញជាប្រភពចំណូល ចាប់ត្រូវដូចរើសបានមាសប៉ុនដូងទុំ ត្បិតជំនាញមួយអាចចិញ្ចឹមយើងនិងត្រូវចំណាយពេលរស់នៅជាមួយវាពេញមួយជីវិត។ អាស្រ័យហេតុនេះ ទើបយុវជនជំនាន់ក្រោយគប្បីត្រូវមានភាពឆ្លាតវៃក្នុងការជ្រើសរើសជំនាញ សម្រាប់រៀបចំអនាគតរបស់ខ្លួនឱ្យបានល្អបំផុត ជាពិសេសក្នុងយុគសម័យ ភ្នែកទិព្វត្រចៀកទិព្វ (5G)។ ឆ្លើយតបនឹងការជ្រើសរើសជំនាញនេះដែរ បុគ្គលឆ្នើម២រូបប្រាប់ចំៗ ណែនាំឲ្យក្មេងៗជំនាន់ក្រោយគួររៀនជំនាញទីផ្សារត្រូវការខ្លាំងបំផុតពីរ ទោះអនាគតចង់ក្រក៏ពិបាកដែរ៖   ១/. ជំនាញបច្ចេកទេស អ្នកឧកញ៉ា ពុង ឃាវសែ ប្រធានក្រុមប្រឹក្សាភិបាលធនាគារកាណាឌីយ៉ា ធ្លាប់បានបង្ហើបនូវជំនាញដែលមានទីផ្សារខ្ពស់ សម្រាប់កូនខ្មែរគួររៀនសូត្រគឺ “ជំនាញបច្ចេកទេស”។ អ្នកឧកញ៉ាបានសម្ដែងការព្រួយបារម្ភ ចំពោះយុវជនកម្ពុជាសព្វថ្ងៃដែលចូលចិត្តសិក្សាជំនាញមួយចំនួនដូចជា គណនេយ្យ គ្រប់គ្រង ហរិញ្ញវត្ថុ ធនាគារជាដើម ហើយបញ្ហានោះគឺថាមិនសូវមានអ្នកចាប់អារម្មណ៍រៀនខាងបច្ចេកទេសនោះទេរួមមាន ជំនាញអគ្គិសនី អេឡិចត្រូនិក បរិក្ខារត្រជាក់ មេកានិក រថយន្ត សំណង់ និងជំនាញវិស្វកម្មលោហៈជាដើម។ ចំពោះមូលហេតុដែលអ្នកឧកញ៉ាលើកទឹកចិត្តឱ្យសិស្សនិស្សិតកម្ពុជា ចាប់អារម្មណ៍សិក្សាជំនាញបច្ចេកទេស ដោយសារតែបច្ចុប្បន្ននេះមានក្រុមហ៊ុនវិនិយោគជាច្រើនចូលមកកម្ពុជា  ជាហេតុធ្វើឱ្យតម្រូវការអ្នកជំនាញបច្ចេកទេសមានតម្រូវការខ្ពស់។ ប៉ុន្តែដោយសារតែកម្ពុជាមិនសូវសម្បូរអ្នកជំនាញ ទើបក្រុមហ៊ុនទាំងនោះជួលអ្នកជំនាញពីក្រៅមក ដែលមានតម្លៃឈ្នួលថ្លៃ និងធ្វើការងារមិនសូវបានជាប់លាប់ ព្រោះពេលខ្លះពួកគេសុំច្បាប់ទៅលេងស្រុកកំណើតរបស់ខ្លួនមួយរយៈ ដែលជាហេតុធ្វើឱ្យប៉ះពាល់ដល់ខ្សែចង្វាក់ផលិតកម្ម។ ក្នុងឱកាសនោះដែរ អ្នកឧកញ៉ា ក៏បានលើកចិត្តឱ្យយុវជនកម្ពុជា គប្បីព្យាយាមសិក្សារៀនសូត្រពីប្រទេសអភិវឌ្ឍន៍ដូចជា ចិនឱ្យបានច្រើន។ ជាក់ស្ដែងប្រទេសចិនបានមានពាក្យស្លោកមួយថា “យុវជនខ្លាំង ទើបប្រទេសខ្លាំង យុវជនមាន ទើបបានប្រទេសមាន យុវជនជាអនាគតរបស់ប្រទេសជាតិ”។ ២/. ជំនាញសរសេរកូដ នៅក្នុងកិច្ចប្រជុំកំពូល TIME100 នៅទីក្រុងញ៉ូវយ៉ក អគ្គនាយកក្រុមហ៊ុន Apple លោក Tim Cook បានលើកឡើងថា កូដជាភាសាសំខាន់ទីពីរដែលក្មេងៗជំនាន់ក្រោយគួររៀន។ លោកបានលើកឡើងយ៉ាងដូច្នេះថា៖ «ខ្ញុំគិតថាក្មេងៗនៅលើពិភពលោកគួរតែរៀនកូដ មិនថាអ្នកមានចំណង់ចំណូលចិត្តលើមុខវិជ្ជាវិទ្យាសាស្ត្រឬសិល្បៈក៏ដោយចុះ ព្រោះការសរសេរកូដគឺ ជាភាសាពិភពលោក»។ លោក Cook បញ្ជាក់ថា និយាយបែបនេះមិនមែនចង់ឲ្យអ្នកគ្រប់គ្នាក្លាយជា IT ឬ Programmer ទេ ប៉ុន្តែកូដប្រៀបដូចជំនាញមូលដ្ឋានគ្រឹះផ្សេងៗដូចជាគណិតវិទ្យា ឬប្រវត្តិសាស្ត្រ សុទ្ធតែជាជំនាញស្នូលដែលក្មេងត្រូវការ។ យ៉ាងណាមិញ Tim Cook មិនមែនជាមនុស្សតែម្នាក់ដែលលើកទឹកចិត្តឲ្យក្មេងរៀនកូដទេ សូម្បីមហាសេដ្ឋី Bill Gates ក៏លើកទឹកចិត្តឲ្យអ្នកធ្វើការគ្រប់ផ្នែកគួរយល់ពីមូលដ្ឋានគ្រឹះនៃកូដនោះ ដោយសារកូដជាជំនាញបន្ថែមដែលធ្វើឲ្យគុណតម្លៃការងារកើនឡើងខ្ពស់ ជាពិសេសនាំឲ្យការងាររបស់អ្នកជួបឱកាសថ្មីៗ។ ស្រដៀងគ្នានេះនៅកម្ពុជាយើង បើតាមការអះអាងពីក្រសួងប្រៃសណីនិងទូរគមនាគមន៍កម្ពុជាបញ្ជាក់ថា និស្សិតដែលបញ្ចប់ការសិក្សាថ្នាក់ឧត្តមសិក្សាជំនាញ ICT មានចំនួនតិចតួចមិនអាចផ្គត់ផ្គង់តម្រូវការទីផ្សារកម្ពុជាបាននៅឡើយទេ។ ក្នុងនោះ កូដជាជំនាញមួយស្ថិតក្នុងផ្នែក STEM (វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា) ដែលរដ្ឋាភិបាល ក៏ដូចជាស្ថានទូតអាមេរិកនៅកម្ពុជាកំពុងលើកទឹកចិត្តខ្លាំង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T03:06:38.707Z", "category": "ភាពជាអ្នកដឹកនាំ", "views": 3043, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ក្រុមហ៊ុន World Bridge Trading ប្រកាសបើកសម្ពោធជាផ្លូវការនៅផលិតផលប្រេងម៉ាស៊ីន SHELL	https://business-cambodia.com/articles/company-world-bridge-trading	ប្រេងម៉ាស៊ីន SHELL ត្រូវបានបង្កើតឡើងតាំងពីឆ្នាំ ១៩០៧ មកម្លេះ ហើយបច្ចុប្បន្ននេះ SHELL បានកំពុងតែមានវត្តមាននៅ ៧០ប្រទេសទូទាំងពិភពលោក ហើយបានបង្កើនការអភិវឌ្ឍរបស់ខ្លួនក្នុងប្រទេសកម្ពុជាដែលឈានមុនគេមួយខាងផ្នែកឧស្សាហកម្មប្រេង, ឧស្ម័ន និងប្រេងរំអិលផងដែរ។ ជាមួយគ្នានោះដែរ កាលពីថ្ងៃទី១៥ ខែកុម្ភៈ ឆ្នាំ២០២៣ កន្លងទៅនេះ ក្រុមហ៊ុន Word Bridge Trading បានប្រកាសបើកសម្ពោធជាផ្លូវការនៅផលិតផលប្រេងម៉ាស៊ីន SHELL នៅក្នុងសណ្ឋាគារ Hyatt Regency Hotel ដែលមានការអញ្ចើញចូលរួមពីភ្ញៀវកិត្តិយសយ៉ាងច្រើនកុះករ។ លោក Hum Narin ដែលជាប្រធានគ្រប់គ្រងទូទៅរបស់ក្រុមហ៊ុន World Bridge Trading បានមានប្រសាសន៍ថា ប្រេងម៉ាស៊ីន SHELL គឺជាម៉ាកផលិតផលប្រេងដែលបានជាប់ចំណាត់ថ្នាក់លេខ១ រយៈពេលរហូតដល់ទៅ ១៦ឆ្នាំជាប់ៗគ្នាមកម្លេះ។ នៅក្នុងនោះប្រេងម៉ាស៊ីន SHELL ត្រូវបានស្ថាបនិកបំប្លែងជាសមាធាតុហ្គាស-ប្រេង ដែលមានភ្ជាប់ជាមួយបច្ចេកវិទ្យា Shell’s gas-to-liquids (GTL) technology ដោយធ្វើការបំប្លែងសមាសធាតុឧស្ម័នហ្គាសធម្មជាតិ ដែលជាប្រេងចំហេះផុស៊ីលល្អបំផុត អោយទៅជាផលិតផលប្រេងដែលមានគុណភាពខ្ពស់លើសគេ។ ប្រេងម៉ាស៊ីន SHELL គឺខុសប្លែកពីក្រុមហ៊ុនផ្សេងព្រោះ SHELL បានចម្រាញ់ប្រេងចេញពីប្រេងឆៅ( Crude Oil ) ផ្ទាល់ដែលវាផ្ទុកទៅដោយក្លិន សារធាតុស្ពាន់ធ័រ និងនីត្រូសែនដែលផ្តល់ផលប៉ះពាល់ដល់បរិស្ថាន ចំណែកដំណើរការGTL Base Oils គឺបញ្ញាក់ថាជាវិធីសាស្រ្តថ្មីទំាងស្រុងក្នុងការផលិតប្រេងប្រភេទ SYNTHETIC ចំណុចពិសេសគឺ GASធម្មជាតិ។ លើសពីនេះទៅទៀត ប្រេងម៉ាស៊ីន SHELL បង្កើតឡើងដើម្បីភាពល្អឥតខ្ចោះ ជាមួយសមាសធាតុល្អឥតខ្ចោះ ដែលមានជម្រើសនៃផលិតផលចាបពីកម្រិតប្រេងធម្មតា រហូតដល់ប្រេងដែលពោរពេញដោយថាមពលខ្លាំង ផ្តល់ជូននូវជម្រើស ប្រភេទនៃការវេចខ្ចប់ (ដបតូចៗ ធុង ពុយ ....ជាដើម) នឹងផ្តល់ជូននូវជម្រើសនៃកំហាប់ប្រេង (Various VISCOSITY ) ជាមួយនឹងកំរិតនៃបច្ចេកវិទ្យាទំនើបៗ សំរាប់ជំនួយ តម្រូវទៅតាមគ្រប់ប្រភេទម៉ាស៊ីន។ នៅក្នុងនោះប្រេងម៉ាស៊ីនសែល (SHELL ADVANCE ULTRA) សម្រាប់ម៉ូតូមានមុខងារដូចជា៖ ការពារមិនអោយមានភាពសឹករីករឹលក្នុងម៉ាស៊ីន មានសារធាតុស៊ីណេតិច ប្រើបច្ចេកវិទ្យា Pureplus អាចប្រើបានជាមួយម៉ូតូទំនើបៗ រក្សាល្បឿន ងាយស្រួលក្នុងការបើកបរ សន្សំសំចៃប្រេង អាចប្រើប្រាស់ទ្វេដង ប្រេងម៉ាស៊ីនបសែល (SHELL ADVANCE AX&) សម្រាប់ម៉ូតូមានមុខងារដូចជា៖ ការសន្សំសំចៃប្រេងកាន់តែប្រសើរជាងមុន មានលាយសារធាតុស៊ីណេតិចច្រើន ប្រើបច្ចេកវិទ្យា សម្អាតម៉ាស៊ីនអោយបានល្អ សម្រាប់ម៉ូតូដែលមានកម្លាំងខ្លាំងនិងល្បឿនលឿន រក្សាល្បឿន ងាយស្រួលក្នុងការបើកបរ សន្សំសំចៃប្រេង ប្រេងម៉ាស៊ីនសែល (SHELL ADVANCE AX5) មានមុខងារដូចជា៖ រក្សាល្បឿន ងាយស្រួលក្នុងការបើកបរ សន្សំសំចៃប្រេង ប្រេងសារធាតុរ៉ែពិសេស ប្រើបច្ចេកវិទ្យា សម្អាតម៉ាស៊ីនអោយបានល្អ សម្រាប់ម៉ាស៊ីនខ្នាតមធ្យម និងម៉ូតូស្តង់ដារ ប្រេងម៉ាស៊ីនសែល (SHELL ADVANCE AX3) ជួយអោយម៉ាស៊ីប្រើប្រាស់បានយូរ ប្រេងសារធាតុរ៉ែ ប្រើបច្ចេកវិទ្យា សម្អាតម៉ាស៊ីនអោយបានល្អ សម្រាប់ម៉ូតូចង្កឺះលេខ និងប្រភេទកម្លាំងម៉ាស៊ីនតូចៗ ប្រេងម៉ាស៊ីនបសែល (SHELL ADVANCE SX 2T TRIPLE) មានមុខងារដូចជា៖ ប្រេងមានសារធាតុរ៉ែ សម្រាប់ម៉ូតូដែលប្រើម៉ាស៊ីន2តង់ (សាំងលាយ) ជួយអោយកម្លាំងម៉ាស៊ីនខ្លាំងជាងមុន សូមបញ្ជាក់ថា ក្រុមហ៊ុន WorldBridge Trading Co., LTD គឺជាក្រុមហ៊ុនចែកចាយផ្តាច់មុខដែលទទួលបានការអនុញ្ញាតពី MICHELIN, BFGoodrich DOUBLESTAR និង CORSA Tire Brand នៅកម្ពុជាផងដែរ។ សម្រាប់បងប្អូនដែលចង់រកជាវ ឬចង់សាកសួរព័ត៌មានលំអិតបន្ថែមសូមអញ្ជើញទំនាក់ទំនងទៅកាន់គ្រប់ដេប៉ូចែកចាយទូទំាងប្រទេសផ្នែកបច្ចេកទេស:  015 333 299 / 077 777 022 / 015 222 886 / 095 222 771 ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T02:39:30.868Z", "category": "PR", "views": 270, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
សន្សំលុយមានឱកាសឈ្នះឡាន! ដាក់លុយសន្សំតែ១ពាន់$ បានការប្រាក់ខ្ពស់ ហើយអាចឈ្នះរង្វាន់ថែមទៀត	https://business-cambodia.com/articles/fix-deposit-with-high-interest-rate	កន្លងមក ពេលមានលុយសល់មិនទាន់ត្រូវការប្រើប្រាស់ គេតែងតែរកកន្លែងលាក់ទុកនៅក្នុងផ្ទះ ពេលខ្លះចាស់ៗគាត់ច្រកថង់ខ្មៅដាក់ចូលក្រោមទូ ឬកន្លែងអាថ៌កំបាំងដែលគាត់គិតថាមានសុវត្ថិភាពគ្រប់គ្រាន់ ហើយចោរមិនងាយនឹងរកឃើញ។ ក៏ប៉ុន្តែសព្វថ្ងៃនេះជឿនលឿនជាងមុនច្រើនហើយ មនុស្សកម្រទុកលុយចោលនៅផ្ទះណាស់ ពួកគេជ្រើសរើសដាក់បញ្ញើនៅធនាគារវិញ បានទាំងសុវត្ថិភាពហើយបានទាំងការប្រាក់ថែមទៀតផង។ ប្រសិនបើលោកអ្នកកំពុងមានលុយសល់មិនទាន់ចង់ប្រើ Business Cambodia សូមណែនាំសេវាកម្មថ្មីមួយរបស់ ធនាគារ ហ្វីលីព ដែលលោកអ្នកគ្រាន់តែដាក់លុយសន្សំ ក៏អាចបានការប្រាក់ខ្ពស់ ហើយថែមទាំងមានឱកាសឈ្នះរង្វាន់ជាទឹកប្រាក់ ព្រមទាំងឡានទំនើបថែមទៀតផង។ ខាងក្រោមនេះជាព័ត៌មានត្រួសៗដែលលោកអ្នកគួរដឹង៖ ១. រង្វាន់រួមមាន +រថយន្ត Ford Everest Titanuim 2023 មួយរង្វាន់ +រថយន្ត Ford Ranger Wildtrack 2023 មួយរង្វាន់ +ទូរស័ព្ទ Samsung Galaxy Z Fold4 ចំនួន ១៥រង្វាន់ +ទឹកប្រាក់ ៨៨៨ដុល្លារ ចំនួន ១៥រង្វាន់ ២. ព័ត៌មានផ្សេងៗ +ចំនួនទឹកប្រាក់៖ ត្រឹមតែចាប់ពី ១ពាន់ដុល្លារឡើងទៅ +អត្រាការប្រាក់៖ រហូតដល់ ៨.២៥% +ពេលវេលាកំណត់៖ ការផ្ដល់ជូននេះមានរហូតដល់ ថ្ងៃទី៣១ ខែធ្នូ ឆ្នាំ២០២៣ +លេខទំនាក់ទំនង៖ ០៨៦ ៩៣០ ០០០ ឬ ០៨៩ ៩៨៩ ៨១៨ (24/7) សូមជម្រាបផងដែរថា ពេលដែលមានលុយសល់មិនទាន់ចង់យកទៅប្រើប្រាស់ ឬមិនទាន់មានឱកាសវិនិយោគ លោកអ្នកគួរតែដាក់លុយនៅធនាគារ។ វាជាជម្រើសល្អជាជាងការទុកលុយចោលនៅផ្ទះ ដែលអសុវត្ថិភាពខ្លាំង។ ទុកនៅធនាគារ ក្រៅពីមានសុវត្ថិភាពហើយ លោកអ្នកក៏ទទួលបានការប្រាក់ថែមទៀតផង ហើយនឹងបានកាន់តែខ្ពស់ប្រសិនបើអ្នកចេះជ្រើសរើសធនាគារ ឬគ្រឹះស្ថានហិរញ្ញវត្ថុបានត្រឹមត្រូវ៕ អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-17T02:26:51.644Z", "category": "PR", "views": 2681, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ឧកញ៉ា កែវ មុំ បង្ហើបប្រាប់ សរសរស្តម្ភធំៗ២ ជាគន្លឹះត្រៀមខ្លួន ឱ្យក្លាយជាសហគ្រិនពូកែបំផុត	https://business-cambodia.com/articles/keo-mom-speech-with-puc-university	"ល្អរូបល្អរាងមិនស្មើចិត្តបរិសុទ្ធ មានសម្បត្តិវិជ្ជាគួបផ្សំ អនាគតភ្លឺស្វាង" អនុសាសន៍របស់ លោកជំទាវឧកញ៉ា កែវ មុំ ស្ថាបនិក ក្រុមហ៊ុនផលិតនំស្រួយលីលី សហគ្រិនស្រ្តីដែលមានបទពិសោធន៍ជាង២០ឆ្នាំ បានថ្លែងក្នុងកម្មវិធីយុវជន១ សម្រាប់ជួយសិស្សនិស្សិតដែលចង់តម្រង់ទិសសិក្សាឱ្យជោគជ័យនៅសកលវិទ្យាល័យឈ្មោះថា “Winning University Life Season រដូវកាលទី៣” ក្រោមការរៀបចំរបស់សាកលវិទ្យាល័យបញ្ញាសាស្រ្តកម្ពុជា។ នាឱកាសនោះដែរលោកជំទាវ បានចែករំលែកនូវគន្លឹះរៀបចំខ្លួនទុកជាសរសរស្តម្ភឱ្យយុវជនត្រៀមដឹកនាំខ្លួនឯងឱ្យក្លាយជាសហគ្រិនឆ្នើម។ ថ្លែងចំពោះមុខយុវជនជាង១០០០នាក់ដែលបានចូលរួម លោកជំទាវបានគូសបញ្ជាក់ថា “ភាពជាសហគ្រិនគឺទាមទារឱ្យយើងមានទេពកោសល្យនិងគោលដៅ ជាអ្នករកស៊ីត្រូវចេះចាប់ផ្តើមពីតូច គួបផ្សំធនធានធំៗ២ ដែលជាគ្រឹះដ៏រឹងមាំនោះគឺទី១ ធនធានខាងក្នុង ដូចជាចំណេះដឹងដែលយើងបានរៀននៅក្នុងគ្រួសារ២០% ក្នុងសាលា២០% ក្នុងសង្គម២០% ពីខ្លួនឯង៤០% ពោលគឺចេះដឹកនាំខ្លួនឯង មានវិន័យនិងគុណធម៌ មិនខ្លាចការលំបាកនិងភាពបរាជ័យ”។ ស្រ្តីឆ្នើមរូបនេះបានបន្ថែមថា “ចំណែកឯធនធានខាងក្រៅ គឺជាជំនាញរឹងដែលជាជំនាញអាជីព និងត្រូវមានជំនាញទន់ មកជាមួយ ចេះសន្សំដើមទុនទុករកស៊ីដើម្បីថ្ងៃអនាគត ស្វែងរករៀមច្បងដើម្បីសុំយោបល់ ហើយអ្វីដែលខ្វះមិនបាននោះគឺកម្លាំងចិត្តពីគ្រួសារនិងមនុស្សជុំវិញខ្លួន ដោយឡែកទោះជាមានធនធានខាងលើគ្រប់គ្រាន់ហើយក្តី ប៉ុន្តែប្រសិនបើគ្មាន គោលដៅ ចំណង់ ការសម្រេចចិត្តដ៏ច្បាស់លាស់ និងជំនឿជឿជាក់លើខ្លួនឯងដែលជា ផ្លូវដ៏ធំនាំយើងទៅកាន់ភាពជោគជ័យនោះទេ ភាពជាសហគ្រិនមិនអាចសម្រេចបានឡើយ"។  គួរជម្រាបផងដែរថាកម្មវិធីសិក្ខាសាលាដ៏ធំមួយនេះ រៀបចំឡើងក្នុងគោលបំណងជួយពង្រីកចំណេះដឹង តម្រង់ទិសដល់យុវជនកម្ពុជាដែលទើបតែបញ្ចប់ថ្នាក់ទី១២ និងប្អូនៗនិស្សិតឲ្យទទួលបាននូវចំណេះដឹងបន្ថែមក្នុងការបន្តការសិក្សានៅសាកលវិទ្យាល័យប្រកបដោយគុណភាព ចំណេះដឹងពិតប្រាកដ និងភាពជោគជ័យក្រោយពេលបញ្ចប់ការសិក្សានៅសាកលវិទ្យាល័យ ដែលបានប្រព្រឹត្តិទៅដោយរលូនកាលពីថ្ងៃទី១២ ខែកុម្ភៈ កន្លងទៅថ្មីៗនេះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T10:02:22.207Z", "category": "ភាពជាអ្នកដឹកនាំ", "views": 669, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សុំបន្តដង្ហើមរស់! ក្រុមហ៊ុនធំៗ៣អាមេរិកប្រកាសសុំការពារក្ស័យធនខណៈជំពាក់បំណុលរាប់ពាន់លាន$	https://business-cambodia.com/articles/three-us-companies-filed-fro-bankruptcy-protection	នៅឆ្នាំ២០២៣នេះ មានក្រុមហ៊ុនធំៗរបស់សហរដ្ឋអាមេរិកជាច្រើន បានប្រកាសកាត់បុគ្គលិកជាបន្តបន្ទាប់ខណៈស្ថានភាពសេដ្ឋកិច្ចដាំក្បាលចុះ ហើយក្រុមហ៊ុនរកចំណូលមិនបាន។ ក្រៅប្រកាសកាត់បុគ្គលិកក៏មានក្រុមហ៊ុនអាមេរិកមួយចំនួនប្រកាសដាក់ពាក្យសុំការពារក្ស័យធនខណៈកំពុងជាប់បំណុលរាប់ពាន់លានដុល្លារ។ ខាងក្រោមនេះគឺជាក្រុមហ៊ុនធំៗរបស់អាមេរិកដែលបានប្រកាសដាក់ពាក្យាការពារក្ស័យធនដើម្បីបន្តដង្ហើមរស់នៅអំឡុងពេលស្ថានភាពសេដ្ឋកិច្ចមិនច្បាស់លាស។ ១. Tuesday Morning   Tuesday Morning គឺជាក្រុមហ៊ុនលក់ទំនិញរាយនូវសម្ភារប្រើប្រាស់ក្នុងផ្ទះដែលមានមូលដ្ឋាននៅទីក្រុងាDallas រដ្ឋតិចសាស់សហរដ្ឋអាមេររិក។ បើយោងតាមការចុះផ្សាយរបស់ CNN បានឲ្យដឹងថាក្រុមហ៊ុនបានដាក់ពាក្យសុំការពារក្ស័យធនជំពូកទី១១ដែលជាការសុំដាក់ពាក្យការពារក្ស័យធនលើកទី២ហើយរយៈពេល៣ឆ្នាំចុងក្រោយនេះ។   ក្រុមហ៊ុននេះបានដាក់ពាក្យការពារក្ស័យធនលើកទី១អំឡុងពេលកូវីដ១៩ ហើយក្រុមហ៊ុនត្រូវតែធ្វើកំណែទម្រង់បន្ទុកបំណុលរបស់ខ្លួននិងត្រូវការទុន៥១លានដុល្លារដើម្បីបន្តប្រតិបត្តិការអាជីវកម្មរបស់ខ្លួន។ ក្រុមហ៊ុនបានបិទហាងពី៧០០ហាងមកត្រឹម៤៨០មហាងដើម្បីកាត់ចំណាយហើយគ្រោងនឹងបិទបន្តទៀតសម្រាប់ទីតាំងដែលមិនអាចរកប្រាក់ចំណេញបាន។ ២. Party City Party City ដែលជាក្រុមហ៊ុនលក់សម្ភាររៀបចំកម្មវិធីជប់លៀងបានដាក់ពាក្យសុំការពារក្ស័យធនខណៈរងសម្ពាធពីការប្រកួតប្រជែងនិងការរកស៊ីខាតអស់រយៈពេលជាច្រើនឆ្នាំ។ យោងតាម CNN បានឲ្យដឹងថា Party City កបានព្រមព្រៀងជាមួយម្ចាស់បំណុលថានឹងកាត់បន្ទុកបំណុលចំនួន១.៧ពាន់លានដុល្លារ។ ក្រុមហ៊ុនត្រូវការទុន១៥០លានដុល្លារដើម្បីបន្តប្រតិបត្តិការអាជីកម្មរបស់ខ្លួន។ ក្រុមហ៊ុននេះដើរទាំងត្រដាសត្រដួសរហូតដល់សុំដាក់ពាក្យការពារក្ស័យធនដោយសារតែវិបត្តិអតិផរណា។ ចន្លោះឆ្នាំ១០១៧ដល់២០២១ការលក់របស់ក្រុមហ៊ុនបានធ្លាក់ចុះ៨%ស្មើនឹង២.២ពាន់លានដុល្លារ។ ចំណែកចន្លោះឆ្នាំ១០១៩ដល់២០២១ក្រុមហ៊ុនរកស៊ីខាតរាល់ឆ្នាំ។ ៣. Avaya Avaya ជាក្រុមហ៊ុនបច្ចេកវិទ្យារបស់អាមេរិក បានដាក់ពាក្យសុំការពារក្ស័យធនជំពូកទី១១ ហើយការដាក់ពាក្យសុំការពារក្ស័យធននេះ ក្រុមហ៊ុនសង្ឃឹមថានឹងអាចកាត់បន្ថយបំណុលចំនួន៧៥% ពី៣.៤ពាន់លានដុល្លារមកត្រឹម៨០០លានដុល្លារ។ អ្វីដែលកាន់តែធ្ងន់ជាងនេះគឺក្រុមហ៊ុនAvaya ត្រូវបានគេព្រមានពីដកចេញពីបញ្ជីក្រុមហ៊ុនចុះបញ្ជីក្នុងផ្សារហ៊ុនទីក្រុងNew York ខណៈភាគហ៊ុនក្រុមហ៊ុននេះធ្លាក់ចុះរហូតដល់ទៅ៩៧%៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T09:58:41.462Z", "category": "ហិរញ្ញវត្ថុ", "views": 267, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
Morganចាប់ដៃជាមួយ XCAM FESTIVALដើម្បីធ្វើអោយកក្រើកអាស៊ីអាគ្នេយ៍!	https://business-cambodia.com/articles/morgan-partner-xcam-festival-	នៅល្ងាចថ្ងៃទី10 ខែកុម្ភៈ នៅរាជធានីភ្នំពេញនៃប្រទេសកម្ពុជា មហោស្រពតន្ត្រីអេឡិចត្រូនិក X-CAM Festival ដែលទទួលបានការទន្ទឹងរង់ចាំយ៉ាងខ្លាំងពីសំណាក់អ្នកគាំទ្រតន្ត្រីអាស៊ីអាគ្នេយ៍ បានចាប់ផ្ដើមដោយសំឡេងដ៏កក្រើក! មហោស្រពតន្ត្រីរយៈពេល2ថ្ងៃពេញ ដោយទាក់ទាញអ្នកចូលចិត្ត EDM មកពីអាស៊ីអាគ្នេយ៍ និងជុំវិញពិភពលោក មកជួបជុំគ្នានៅបរិវេទទីក្រុងកោះពេជ្រក្បែរអគារ Morgan  Towerដើម្បីរីករាយជាមួយភាពអស្ចារ្យ និងចំណង់ចំណូលចិត្តនៃតន្ត្រីដ៏អស្ចារ្យ!           X-CAM Festival ជួរដ៏ប្រណិត បែបសំឡេងអេឡិចត្រូនិចរាប់លាន ដែលខុលប្លែករួមជាមួយតន្រ្តីតែមួយ ជាមហោស្រពតន្ត្រី EDM ខ្នាតធំដំបូងគេក្នុងប្រទេសកម្ពុជា ជាមួយនឹងការវិនិយោគមួយលានយ័ន ចាប់តាំងពីការរីករាលដាលនៃមេរោគនេះ ដែលជាមហោស្រពតន្ត្រី EDM ខ្នាតធំ និងគួរឱ្យរំភើបបំផុតនៅអាស៊ីអាគ្នេយ៍ ព្រឹត្តិការណ៍នេះត្រូវបានដាក់ឈ្មោះដោយស្រាបៀរហនុមាន ដែលជា-ម៉ាកស្រាបៀរល្បីនៅអាស៊ីអាគ្នេយ៍ និងឧបត្ថម្ភយ៉ាងពេញលេញដោយ Morgan Group ។  អ្នករៀបចំបានរួមបញ្ចូលនូវទេវកថាម៉ារ៉ាយ៉ាណាប្រពៃណីជាមួយនឹងគំនិត នាពេលអនាគត ហើយផលប៉ះពាល់ដែលមើលឃើញពិតជាគួរឱ្យភ្ញាក់ផ្អើលយ៉ាងខ្លាំង ហើយបានអញ្ជើញតន្ត្រីករទម្ងន់ធ្ងន់ជាច្រើន Timmy Trumpet, R3HAB, និង Blasterjaxx, Garmiani, 22Bullets, Amber Na, Get Looze, Hyde, Juicy M, Kartypartyy, Kura, Maily, Peipei, Wukong និងតន្ត្រីករជាង 10 នាក់ដែលមានប្រជាប្រិយភាពនៅក្នុងបណ្តាប្រទេសអាស៊ីអាគ្នេយ៍បានប្តូរវេនគ្នាសម្តែងដោយរួមគ្នាបង្កើតការលាយបញ្ចូលគ្នានៃប្រពៃណីនិងភាពទំនើប, វប្បធម៌និងរចនាប័ទ្មផ្ទាល់ខ្លួនជាច្រើន, ព្រឹត្តិការណ៍តន្ត្រីបែបស្រមើស្រមៃ។ បង្ហាញពីទេពកោសល្យតន្ត្រីដែលមិនអាចប្រៀបផ្ទឹមបាន និងឧត្តមគតិត្រួសត្រាយរបស់តន្ត្រីករជំនាន់ថ្មី។  ទិដ្ឋភាពនៃមហោស្រពតន្ត្រីដែលពោរពេញទៅដោយមនុស្សរាប់ពាន់នាក់ពោរពេញទៅដោយចំណង់ចំណូលចិត្ត                          DJ សម្តែងផ្ទាល់ សំលេងហ៊ោកក្រើកផែនដី Morgan Tower បំភ្លឺទីក្រុងភ្នំពេញសម្រាប់ព្រឹត្តិការណ៍ដ៏ធំនេះ ដោយបន្លឺឡើងនូវឆាកប្រគុំតន្ត្រីដ៏អស្ចារ្យ កន្លែងកក្រើក  Timmy Trumpet     Timmy Trumpet មកពីទីក្រុងស៊ីដនី ប្រទេសអូស្ត្រាលី ជាតន្ត្រីករចង្វាក់ jazz ជាប់ចំណាត់ថ្នាក់លេខ 8 ក្នុង DJ Mag ក្នុងឆ្នាំ 2022 ហើយស្នាដៃរបស់គាត់ "Freaks" គឺល្បីល្បាញទូទាំងពិភពលោក។  កន្លែងកក្រើក R3HAB    R3HAB មកពីប្រទេសហូឡង់ ដែលជាអ្នកផលិតតន្ត្រីជាប់ចំណាត់ថ្នាក់ទី 13 នៅក្នុង DJ Mag ក្នុងឆ្នាំ 2022 ហើយអ្នកតំណាងរបស់គាត់ធ្វើការ "Wrong Move" និង "BOOM" បានជាប់ចំណាត់ថ្នាក់កំពូលតារាងតារាងសំខាន់ៗ។ Shining Stars Morgan Tower បំភ្លឺរាជធានីភ្នំពេញ មហោស្រព X-Cam ផ្អើលភ្នំពេញ!   រាំសប្បាយក្នុងតន្ត្រី ពិធីបុណ្យក្នុងពន្លឺ និងស្រមោល។ នេះជាលើកទីពីរហើយដែល Morgan Group បានឧបត្ថម្ភ និងវិនិយោគយ៉ាងពេញទំហឹងក្នុងព្រឹត្តិការណ៍តន្ត្រីទ្រង់ទ្រាយធំបែបនេះ បន្ទាប់ពីកម្មវិធី "Morgan Night Concert" ឆ្នាំ 2019!  អគារ Morgan Tower ប្រវែង 220 ម៉ែត្រ ត្រូវបានបំភ្លឺពេញមួយយប់ ដើម្បីអបអរសាទរព្រឹត្តិការណ៍ដ៏ធំ ហើយអំពូលភ្លើងត្រូវបានចែកជូនទស្សនិកជន ដើម្បីបំភ្លឺរាជធានីភ្នំពេញ រួមជាមួយនឹងឆាកធំ X-CAM រួមជាមួយនឹងអ្នកគាំទ្រតន្ត្រីរាប់ម៉ឺននាក់ ដែលមានវត្តមាន ពួកគេបាននាំទៅកាន់ពិភពលោក ទីក្រុងភ្នំពេញ នៃប្រទេសកម្ពុជា — ភាពរីករាយ និងភាពរឹងមាំនៃទីក្រុងអន្តរជាតិថ្មីនេះ! Morgan Tower បំភ្លឺរាជធានីភ្នំពេញ មហោស្រព X-Cam ផ្អើលភ្នំពេញ! ក្រុមហ៊ុន Morgan Group បានប្តេជ្ញាចិត្តក្នុងការកសាងទីក្រុងនៅកម្ពុជាអស់រយៈពេល 15 ឆ្នាំមកហើយ។ គម្រោងសំខាន់ៗចំនួនបួនគឺ Morgan Tower, Morgan Enmaison, Morgan Champs Elysees និង Morgan Park Villa ត្រូវបានទទួលការពេញចិត្តពីប្រជាជនក្នុងស្រុក និងបរទេស អ្នកវិនិយោគ និងក្រុមហ៊ុនអន្តរជាតិ។ Morgan Tower Morgan Tower គឺជាអគារការិយាល័យលំដាប់ A ដែលមានទីតាំងនៅតំបន់ស្នូលនៃទីក្រុងកោះពេជ្រនៃប្រទេសកម្ពុជា វាប្រកាន់ខ្ជាប់នូវគំនិតស្ថាបត្យកម្មបៃតង និងនិរន្តរភាពដើម្បីបង្កើតបរិយាកាសការិយាល័យប្រកបដោយប្រសិទ្ធភាព និងល្អឥតខ្ចោះ ហើយបានឈ្នះពានរង្វាន់អន្តរជាតិ LEED Gold Awards ដែលជាពានរង្វាន់ PropertyGuru Asia Gold Awards និងពានរង្វាន់ CREA Cambodia Real Estate Gold Awards ។ Morgan Tower មានវត្តមានដ៏រឹងមាំរបស់សហគ្រាសល្បីៗដូចជា Starbuck Cambodia, Cambodia-China Duty Free, Dahua Technology , South Korea Blueye, Asia Cambodia Law Group, United Pacific Real Estate និងសហគ្រាសល្បីៗផ្សេងទៀត ហើយវាបានក្លាយទៅជាកន្លែងប្រមូលផ្តុំដ៏មានឥទ្ធិពលបំផុតនៃការតាំងពិពណ៌អន្តរជាតិជាច្រើន វេទិកាធុរកិច្ចលំដាប់ខ្ពស់ និងវប្បធម៌សាជីវកម្មនៅកម្ពុជា ជាមួយមជ្ឈមណ្ឌលពាណិជ្ជកម្ម ។ Morgan EnMaison Morgan Enmaison ដែលជាសហគមន៍សួនច្បារមាត់ទន្លេដ៏ធំគ្រប់វ័យ ដែលមានទំហំ 420,000 ម៉ែត្រការ៉េ ក្នុងរាជធានីភ្នំពេញ ប្រទេសកម្ពុជា។ ខ្សែផលិតផលបីដំបូងនៃទំហំ 44-750㎡——ខុនដូជាប់មាត់ទន្លេ វីឡាលំហអាកាស ខុនដូ២ជាន់Smart Loftដើម្បីបំពេញតម្រូវការរបស់អ្នករស់នៅផ្សេងៗ។ គម្រោងនេះស្ថិតនៅក្នុងរាជធានីភ្នំពេញ នៃប្រទេសកម្ពុជា ដែលតែងតែមានឈ្មោះថា «ភ្នំពេញម៉ាហាតាន់» ។ ក៏មាន OCIC New City, Cambodia National Stadium, Sokha Hotel, Norton University, Wildlife Park, Water Amusement Park, AEON Mall 2 និងសម្ភារៈបរិក្ខារក្នុងតំបន់ពេញលេញផ្សេងទៀត។ គម្រោងនេះត្រូវបានបំពាក់ដោយឧទ្ធម្ភាគចក្រផ្តាច់មុខ ក្លឹបទូកកម្សាន្តផ្តាច់មុខ កន្លែងជិះទូកកម្សាន្ត ក្លឹបកំពូល VIP កម្ពស់ 210 ម៉ែត្រ អាងហែលទឹកកម្ពស់ខ្ពស់គ្មានដែនកំណត់ ទេសភាពសួនច្បារជាង 15 ហិចតា កន្លែងហាត់ប្រាណ សាលស្រា និងស៊ីហ្គា សាល SPA និងបទពិសោធន៍ធ្ងន់ធ្ងរផ្សេងទៀត។ Morgan Champs Elysees Morgan·Champs Elysees គឺជាការអភិវឌ្ឍន៍ចុងក្រោយបង្អស់របស់ Morgan ក្នុងឆ្នាំ 2022 ហើយវាជាគម្រោងស្មុគស្មាញតែមួយគត់នៅក្នុងប្រទេសកម្ពុជាដែលមានយានដ្ឋានក្រោមដីដែលតភ្ជាប់យ៉ាងពេញលេញ  ទីតាំងស្ថិតនៅតំបន់ស្នូលនៃខណ្ឌទួលគោក រាជធានីភ្នំពេញ ជាប់នឹងសង្កាត់ពាណិជ្ជកម្ម TK អ៊ីអន២ បឹងកក់ និងសង្កាត់អាជីវកម្មក្រុងថ្មី។ សហគមន៍ "ច្រករបៀងបីវិមាត្រ + MALL" ដំបូងគេទទួលយកការរចនានៃផ្ទះជួរដេកពីរជាន់ទីមួយជាមួយនឹងការចូលដោយឯករាជ្យនៅជាន់នីមួយៗ និងដឹងពីប្រាក់ចំណូល 5 ដងជាមួយនឹងអត្រាប្រើប្រាស់ទីធ្លា 5 ដង។ គម្រោងនេះទទួលយកការរចនានៃការបំបែកមនុស្ស-យានជំនិះ បង្កើតប្លុកតារាល្បីតាមអ៊ិនធរណេតបែបជប៉ុន និងកូរ៉េដំបូងគេរបស់កម្ពុជា ចំបែងអេលីសេ អ័ក្សកណ្តាលប្រវែង 13 ម៉ែត្រ បង្កើតជាអគារទីប្រជុំជនទំហំ 350,000 ម៉ែត្រការ៉េដំបូងគេនៅកណ្តាលទីក្រុងភ្នំពេញ និងជាទីក្រុងធំបំផុត។ ស្មុគ្រស្មាញនៅទីក្រុងភ្នំពេញដែលមានមនុស្សរាប់លាននាក់រស់នៅនាពេលអនាគត! ឆ្នាំ 2023 គឺជាឆ្នាំទី 15 ដែល Morgan បានចូលរួមយ៉ាងស៊ីជម្រៅនៅក្នុងប្រទេសកម្ពុជា។ នៅពេលអនាគត ក្រុមហ៊ុន Morgan នឹងបន្តគាំទ្រដល់ការកសាងទីក្រុងអន្តរជាតិក្នុងប្រទេសកម្ពុជា កសាងវេទិកាធនធានលំដាប់ពិភពលោក ផ្តល់សេវាកម្មអចលនទ្រព្យដែលមានគុណភាពខ្ពស់សម្រាប់អ្នករស់នៅ អ្នកវិនិយោគអន្តរជាតិ និងដៃគូអាជីវកម្មអន្តរជាតិ និងសម្រេចបាននូវចក្ខុវិស័យអនាគតដ៏ភ្លឺស្វាង។ 摩根集团官网：https://morganfordgroups.com/	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T09:41:02.850Z", "category": "PR", "views": 215, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ដើមទុនមនុស្ស! លុយ១០០$ អាចរកស៊ីរបរធំបាន បើសិនអ្នកឆ្លាតមានមនុស្ស៣ប្រភេទនេះក្បែរខ្លួន	https://business-cambodia.com/articles/3-type-of-peoples	តើអ្នកធ្លាប់ឮពាក្យថា Leverage ឬទេ? ពាក្យមួយឃ្លានេះ អាចឧទាហរណ៍ឱ្យងាយយល់ថាជាការ ការខ្ចីកម្លាំងគ្នាដើម្បីសម្រេចរឿងធំក៏ថាបាន។ វាស្រដៀងនឹងសត្វកណ្ដៀរខ្លួនតូចៗប៉ុន្តែអាចពួនដំបូកបានយ៉ាងធំ ក្រោយពេលវាជាសហការ ចេះសាមគ្គីគ្នាយ៉ាងសកម្ម។ ក្រឡេកមើលមើលសិល្បៈនៃការធ្វើជំនួញវិញ អ្នកក៏អាចចេញរកស៊ីបាន បើទោះបីជាអ្នកមានទុនតិចតួចត្រឹម ១០០ដុល្លារក៏ដោយ បើសិនជាអ្នកចេះ Leverage មនុស្ស៣ប្រភេទនេះជាមួយអ្នកបាន។ ចំពោះប្រភេទមនុស្សប្រភេទទី១ គឺជាមនុស្សដែលមានសមត្ថភាពខ្ពស់ខាងដឹកនាំ។ គាត់អាចដឹងពីប្រតិបត្តិការសំខាន់ៗរបស់អាជីវកម្ម ដឹងពីរបៀបដឹកនាំក្រុមការងារ និងរបៀបកៀរគរមនុស្សពូកែៗ  ឱ្យមើលឃើញចក្ខុវិស័យរួមគ្នា  ហើយអាចសហការរកស៊ីជាមួយគ្នាបាន។ ដើមទុន១០០ដុល្លារវាតិចសម្រាប់មនុស្សម្នាក់ចេញរកស៊ី ប៉ុន្តែវាអាចនឹងច្រើន បើសិនជាអ្នកអាចកៀរគរដៃគូចូលហ៊ុនម្នាក់ត្រឹម១០០ដុល្លារ ចំនួន ១០នាក់ នោះមានន័យថាដើមទុនសរុបអ្នកមាន ១០០០ដុល្លារហើយ មិនមែន ១០០ដុល្លារទៀតទេ។ បើអ្នកមានមនុស្សដែលមានជំនាញដឹកនាំ កៀរគរទុនខ្ពស់ អ្នកអាចនឹងមានទុនដល់រាប់ពាន់ រាប់ម៉ឺន រាប់សែនដុល្លាររកស៊ីផងក៏មាន បើសិនគាត់ពិតជាមានជំនាញច្បាស់លាស់មែន។ ចំពោះប្រភេទមនុស្សសំខាន់ទី២នោះ គឺជាប្រភេទមនុស្សដែលមានជំនាញលក់ខ្ពស់ ព្រោះមនុស្សដែលមានជំនាញលក់ខ្ពស់ គាត់ចេះក្បួនធ្វើនំអត់ម្សៅ ឬចេញរកស៊ីដោយមិនប្រើទុនខ្លួនឯងបាន។ គាត់អាចជួយលក់ផលិតផល ឬសេវាកម្មឱ្យគេ ដើម្បីប្តូរមកវិញជាមួយប្រាក់កម្រៃជើងសារត្រឡប់មកវិញ រហូតអាចពង្រីកក្រុមការងារឱ្យកាន់តែធំទៀតនោះ មានន័យថាជំនួញគាត់អាចរកចំណូលបានកាន់តែច្រើនផងដែរ។ ចំពោះប្រភេទមនុស្សទី៣នេះ គឺជាមនុស្សដែលដឹងពីសម្បុកទុន សម្រាប់យកមកចាប់ផ្ដើមអាជីវកម្ម ជាពិសេសគឺគាត់មានភាពឆ្លាតវៃក្នុងការបង្វិលលុយឱ្យវិលបានល្អបំផុត។ ក្រៅពីចេះជំនាញសំខាន់ៗទាំង២ខាងលើហើយ គាត់អាចរួមបញ្ចូលជំនាញទាំងនោះបញ្ចូលគ្នា ហើយអាចប្រើទុនមួយចំនួន ដែលប្រមូលបាន ឱ្យវាទៅស្រូបទាញដើមទុនបន្ថែមពីប្រភពដទៃយ៉ាងច្រើនផងដែរ។ ជាឧទាហរណ៍ បើកកៀរគរបានទុន ១០០០ ដុល្លារ អាចប្រើវាសម្រាប់ជាទុនបង្វិលសម្រាប់ការប្រាក់ប្រចាំខែ ហើយអ្នកអាចកម្ចីពីប្រភពផ្សេងៗបាន ១ម៉ឺនដុល្លារជាដើម ដែលនេះហើយជាគន្លឹះរបស់អ្នកមានជំនាញហិរញ្ញវត្ថុខ្ពស់។ បកត្រឡប់មកវិញ បើសិនជាអ្នកអាចមានមនុស្សឆ្លាតទាំង៣ប្រភេទនេះក្បែរខ្លួន អ្នកអាចនឹងងាយក្នុងការចាប់ផ្ដើមអាជីវកម្ម បើទោះបីជាអ្នកគ្មានលុយ ឬមានត្រឹមតែ ១០០ដុល្លារក៏ដោយ។ ការពិតមានគន្លឹះច្រើនណាស់ ដែលអនុញ្ញាតឱ្យអ្នករកស៊ីបានពីដើមទុនតិចតួច ខ្លះទៀតប្រើជំនាញសុទ្ធសាធមិនប្រើទុនជាលុយសោះក៏មាន។ ជាចុងក្រោយគឺដើមទុនលុយសំខាន់ម៉្យាងហើយ ប៉ុន្តែដើមទុនគំនិត ដើមទុនចំណេះជំនាញ ដើមទុនទំនាក់ទំនង ដើមទុនចរចា ដើមទុនពេលវេលា…ទៅវិញទេ ដែលសំខាន់ជាងលុយរាប់សិបដង។ ពេលខ្លះមិនមែនយើងគ្មានលុយ ទើបចេញរកស៊ីមិនបានទេ ប៉ុន្តែមកពីយើងខ្លះគំនិតទៅរកលុយធ្វើជាទុនទៅវិញទេ៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T09:35:47.685Z", "category": "ភាពជាអ្នកដឹកនាំ", "views": 1710, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy" ] }
គាំទ្រផលិតផលខ្មែរ! នេះជាផលិតផលខ្មែរទាំង៥ មុខ ដែលកូនខ្មែរចាយទុនខ្ទង់ពាន់ដុល្លារដើម្បីកែច្នៃគួរឱ្យសរសើរ	https://business-cambodia.com/articles/five-product-cambodia	កុំភ្លេចជួយគាំទ្រផលិតផលក្នុងស្រុក ព្រោះពេលនេះមានកូនខ្មែរជាច្រើនបានចាយទុនខ្ទង់ពាន់ដុល្លារ ដើម្បីកែច្នៃកសិកផលរបស់ប្រជាកសិករទៅជាផលិតផលមួយផ្សេងទៀតដាក់លក់នៅលើទីផ្សារ។ ចំពោះផលិតទាំងទាំង៥មុខ ដែលកសិករខ្មែរបានកែច្នៃនោះមានដូចជា៖ ១. កែច្នៃផ្លែស្វាយទៅជាភេសជ្ជៈ លោក ហ៊ុយ កុសល បច្ចុប្បន្នលោកគឺជាស្ថាបនិកក្រុមអ្នករកទីផ្សារផលិតផលខ្មែរ  លោកបាននិយាយប្រាប់ Business Cambodia ថាសម្រាប់ទឹកស្វាយដែលផលិតចេញជាភេសជ្ជៈនេះ មិនមែនចេះតែផលិតតាមចិត្តឡើយ ពោលគឺមានរោងចក្រផលិតត្រឹមត្រូវតាមស្តង់ដារដែលមានទីតាំងនៅខេត្តបន្ទាយមានជ័យ ហើយសម្រាប់ការផលិតនេះគឺស្ថិតក្រោមជំនួយរបស់អង្គការ GIZ និងក្រសួងមន្ទីរក្នុងខេត្ត នឹងមានការបង្រៀនយ៉ាងម៉ត់ចត់ពីគ្រូជនជាតិថៃ មិនតែប៉ុណ្ណោះសម្រាប់បន្ទប់ផលិតទឹកស្វាយតែម្តងគឺ មានស្តង់ដារអនាម័យណាស់ សូម្បីតែស្រមោច១ក៏យើងមិនឱ្យនៅបន្ទប់ផលិតដែរ។ លោក ហ៊ុយ កុសល ស្ថាបនិកក្រុមអ្នករកទីផ្សារផលិតផលខ្មែរ បានបញ្ជាក់ថា សម្រាប់ទឹកស្វាយរបស់លោកក្នុងមួយថ្ងៃអាចផលិតបាន ៥ពាន់ដប ហើយលោកក៏បានសំណូមពរឱ្យប្រជាជនខ្មែរទាំងអស់ងាកមកជួយគាំទ្រផលិតផលខ្មែរវិញ ព្រោះទឹកស្វាយរបស់លោកផលិតមានស្តង់ដារត្រឹមត្រូវ មិនថាទាំងគុណភាព អនាម័យ រសជាតិគឺមិនចាញ់បរទេសឡើយ។ លោកអ្នកអាចទំនាក់ទំនងទៅកាន់លេខ 089 517 718, 081 517 718 ឬទំព័រហ្វេសប៊ុកឈ្មោះ ខ្ញុំគាំទ្រផលិតផលខ្មែរ  និងគេហទំព័រ www.khmerproducts.company.site។ ២. ច្នៃអំពិលទុំ ចេញជាភេសជ្ជៈ លោកប្រាក់ សុធី ដែលជា ស្ថាបនិកសហគ្រាសភេសជ្ជៈទឹកអំពិលទុំស្នាដៃអ្នកម្តាយ បានបង្ហើបថា បាននិយាយថា លោកបានចាប់ផ្តើមកែច្នៃទឹកអំពិលទុំចេញជា៤ រសជាតិទៀត គឺទឹកអំពិលទុំរសជាតិដើម ទឹកអំពិលទុំ សណ្ដែកដីល្ងស ទឹកអំពិលទុំ ដំណាប់កន្ទួតល្ងស ទឹកអំពិលទុំ ខ្ញីល្ងស នឹងភេសជ្ជៈថ្មី នោះគឺ ទឹកក្រូចឆ្មាកាំបួយទឹកឃ្មុំ ដែលកំពុងទទួលបានការគាំទ្រច្រើន ពីអតិថជនគ្រប់វ័យ ហើយមកដល់ពេលនេះផលិតផលទឹកអំពិលទុំស្នាដៃអ្នកម្តាយ បានដាក់លក់នៅលើកទីផ្សារទូទាំងប្រទេសកម្ពុជាហើយ តាមរយះហាងឬតូបការហ្វេ ផ្សារទំនើប ព្រមទាំងដៃគូចែកចាយបន្ត កាន់តែពិសេស សម្រាប់អតិថីជននៅក្រៅប្រទេសទាំងអស់ អាចស្វែងរកទិញផលិតផលទឹកអំពិលទុំបាន នៅក្នុងផ្សារ ក្នុងផ្សារ ខេមបូឌាត្រេដបានហើយ ក្រោមការគ្រប់គ្រង់ដោយផ្ទាល់របស់ក្រសួងពាណិជ្ជកម្មកម្ពុជា។  ៣. ទឹកប្រហុកខ្មែរ លោកពឹង សាយបណ្ណ័ ដែលជាស្ថាបនិករបស់ក្រុមហ៊ុន MRN ទឹកប្រហុកខ្មែរ បាននិយាយថាចំពោះការផលិតទឹកប្រហុកនេះមិនមែនអ្នកទាំងពីរចេះតែផលិតតាមចិត្តឡើយ ពោលគឺមានកន្លែងផលិតត្រឹមត្រូវដែលមានស្តង់ដារ អនាម័យ ហើយឆ្លងកាត់ដំណាក់កាលនៃការផលិតត្រឹមត្រូវបំផុតដែលអតិថិជនអាចទិញមកពិសារដោយមានទំនុកចិត្ត១០០%។ សូមបញ្ជាក់ថា សម្រាប់ទឹកប្រហុករបស់ក្រុមហ៊ុន MRN ទឹកប្រហុកខ្មែរ គឺខ្មែរយើងជាអ្នកផលិតសុទ្ធសាតសូម្បីតែអ្នកធ្វើក៏ជាជាតិខ្មែរហើយវត្ថុធាតុដើមក៏របស់ខ្មែរដែរ ហើយសម្រាប់ចំណុចពិសេសនៃទឹកប្រហុកនេះដែរ គឺផ្តោតខ្លាំងជាងគឺទៅលើរសជាតិដែលមិនធំក្លិនប្រហុកខ្លាំងពេកទេ ដូច្នេះវាងាយស្រួលខ្លាំងបំផុតសម្រាប់លោក លោកស្រីដែលចង់ទិញយកទៅធ្វើញ្ញាំ ធ្វើទឹកជ្រលក់ផ្សេងៗពោលគឺយើងអាចយកទៅធ្វើម្ហូបអាហារផ្សេងៗបានគ្រប់យ៉ាងដែលប្រជាជនខ្មែរយើងនិយមទឹកប្រហុកនេះ ហើយសម្រាប់ថ្ងៃខាងមុខក្រុមហ៊ុន MRN នឹងឈានទៅដល់ការផលិតគ្រឿងបរិភោគផ្សេងៗដែលទាក់ទងជាមួយគ្រឿងទេសបន្ថែមក្រៅពីទឹកប្រហុកផងដែរ៕ ចំពោះលោកអ្នកដែលចង់បញ្ជាទិញអាចធ្វើការកម្មង់ទៅកាន់លេខទូរស័ព្ទ៖ 081 822 366 / 078 822 366 ឬតាមរយៈហ្វេសប៊ុកផេកក្រុមហ៊ុន MRN ទឹកប្រហុកខ្មែរ។ ៤. ផលិតគ្រឿងទេសចេញជាភេសជ្ជៈ លោកលីម សីហា បានចាយទុនជាង២ពាន់ដុល្លារ ដើម្បីផលិតគ្រឿងទេសចេញជាភេសជ្ជៈជួយទៅដល់សុខភាពមនុស្ស និងត្រៀមវាយលុកទីផ្សារនិងចង់ទៅដាក់លក់ក្នុងម៉ាតធំៗនៅក្រុងភ្នំពេញនិងបណ្តាខេត្តមួយចំនួនហើយ។ ហើយបច្ចុប្បន្ននេះគឺលោកមានលក់ផលិតផលដូចជាម្រេចខ្ចីសម្ងួត ម្សៅភេសជ្ជៈខ្ញី ម្សៅភេសជ្ជៈរមៀត ម្សៅខ្ញីនិងម្សៅរមៀត ម្សៅខ្ញី និងម្សៅរមៀត ពោលផលិតផលទាំងនេះសុទ្ធតែជួយទៅដល់សុខភាពមនុស្សផងដែរ។ សូមជម្រាបថា សូមបងប្អូនទាំងអស់គ្នាកុំភ្លេចចូលរួមគាំទ្រផលិតផលខ្មែរ ជាពិសេសនោះផលិតផលដែលមានលក់ចេញពីក្រុមហ៊ុន Thupbo Agrifood ម្រេចខ្ចីសម្ងួត ម្សៅភេសជ្ជៈខ្ញី ម្សៅភេសជ្ជៈរមៀត ម្សៅខ្ញីនិងម្សៅរមៀត ម្សៅខ្ញី និងម្សៅរមៀត គឺសុទ្ធសឹងតែជួនទៅដល់សុខភាព។ ដូច្នេះលោក លោកស្រីអាចធ្វើការកម្មង់ទិញតាមរយៈលេខ៖ ០៨៦ ៧៧៧ ០០៥។ ៥. ច្នៃខ្ញីចេញជាភេសជ្ជៈ លោក អ៊ាង សាំងឡេង ដែលជាស្ថាបនិក Family Craft and Roastery បានបញ្ជាក់ថា ពេលនេះលោកបានកែច្នៃនំនេះចេញជាប្រភេទផ្សេងៗគ្នាដោយអ្នកបួសក៏អាចពិសារបានដែរ ដោយនៅក្នុងនោះលោកច្នៃស្នូលនំចេញជាស្នូលល្ពៅ ស្នូលសណ្តែក ស្នូលដូង លើសពីនេះទៅទៀតលោកក៏អាចកែច្នៃអង្ករចេញជាស្របៀរ បៀរខ្ញី Brandywine និងអាចផលិតចេញជាទឹកត្រឡាចបានដែរ ជារួមមកសម្រាប់ក៏ផលិតរបស់លោកគឺច្នៃចេញពីផលិតផលក្នុងស្រុកតែម្តង។ ចំពោះលោកអ្នកដែលបានទៅលេងខេត្តបាត់ដំបងហើយចង់ភ្លក់នំបែបខ្មែរក៏ដូចជាភេសជ្ជៈអាចឆែកទីតាំងតាមរយៈផេក Family Craft and Roastery ឬទំនាក់ទំនងលេខទូរស័ព្ទ 070 360 522 ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T09:32:39.494Z", "category": "ចាប់ផ្តើមអាជីវកម្ម", "views": 713, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធ្លាប់ជាអ្នករត់តុជាប់បំណុល៣ម៉ឺន$ អ្នកស្រី Kara អាចបង្កើតចំណូលជាង១០ម៉ឺន$ តាមប្រភពទាំងនេះ	https://business-cambodia.com/articles/a-waitress-get-out-of-debt-and-make-a-lot-of-money	ក្រោយពេលបញ្ចប់ការសិក្សា អ្នកស្រី Kara Perez បានធ្វើជាអ្នករត់តុ រកលុយដោះបំណុលសិស្សជាង ៣ម៉ឺនដុល្លារ ប៉ុន្តែគាត់អាចប្រែខ្លួនជាអ្នកជំនួញស្រ្តី ដែលអាចរកចំណូលបានដល់ទៅជាង ១០ម៉ឺនដុល្លារក្នុងមួយឆ្នាំបន្ទាប់ពីដោះបំណុលអស់។ នេះបើយោងតាមការចុះផ្សាយរបស់សារព័ត៌មាន CNBC។ អ្នកស្រី Kara លើកឡើងថា គាត់មានប្រភពចំណូលធំៗពីរគឺ ទី១. បានមកពីប្រាក់ចំណេញរបស់អាជីវកម្មផ្ទាល់ខ្លួន ជាង១០ម៉ឺនដុល្លារក្នុងមួយឆ្នាំ និង ទី២. ជាចំណូលអកម្មដែលបានមកពីការវិនិយោគ ជាង ២៧,០០០ដុល្លារក្នុងមួយឆ្នាំ។ អ្នកស្រីក៏បានបញ្ជាក់ដែរថា ប្រភពចំណូលដែលគាត់បាន គឺកើតចេញពីបទពិសោធន៍ដែលគាត់ធ្លាប់ឆ្លងកាត់ពេលជាប់បំណុល។ ហើយខាងក្រោមនេះជារបៀបដែល អ្នកស្រីបានប្រើដើម្បីដោះបំណុល ព្រមទាំងបង្កើតប្រភពចំណូល៖ ១. ចែករំលែកបទពិសោធន៍៖ អ្នកស្រី Kara បានធ្វើការចែករំលែកពីរឿងរ៉ាវបំណុលរបស់គាត់ទៅលើបណ្ដាញសង្គម តាមរយៈការសរសេរជាប្លុក នៅលើគេហទំព័រ Bravely Go ដើម្បីឱ្យគាត់កាន់តែមានទំនួលខុសត្រូវលើការសងបំណុលថែមទៀត។ ទន្ទឹមនឹងនោះអ្នកស្រី ក៏បានរកការងារក្រៅម៉ោងធ្វើបន្ថែម ដូចជាធ្វើអ្នកគ្រប់គ្រងប្រព័ន្ធផ្សព្វផ្សាយសង្គម (ដូចជាអ្នកកាន់ផេក) ព្រមទាំងធ្វើជាអ្នកនិពន្ធឯករាជ្យ។ ការងារទាំងនោះ អាចទាញចំណូលឱ្យគាត់ចន្លោះពី ៩០០ដុល្លារ ទៅ ១,៧០០ដុល្លារក្នុងមួយខែ។ គាត់នៅតែបន្តសរសេរប្លុកចែករំលែកពីជីវិតរបស់គាត់ រហូតដល់ពេលដោះបំណុលអស់ ដោយចំណាយពេលប្រហែល៤ឆ្នាំ។ បន្ទាប់ពីអស់បំណុល គាត់ក៏ចាប់ផ្ដើម រកលុយបានពីការសរសេរប្លុកនោះថែមទៀត ដោយការចែករំលែកពីរបៀបចាត់ចែងលុយ និងជួយដល់ស្រ្តីផ្សេងទៀតដោះស្រាយបញ្ហាហិរញ្ញវត្ថុ។ ២. បែងចែកការចំណាយ៖ អ្នកស្រីបានរក្សាការចំណាយនៅក្នុងអាជីវកម្មឱ្យទាបតាមដែលអាចធ្វើទៅបាន ព្រមទាំងចែកវាដាច់ដោយឡែកចេញពីការចំណាយផ្ទាល់ខ្លួន។ ធ្វើបែបនេះ ជួយឱ្យខ្តង់ចំណាយរបស់គាត់មានភាពច្បាស់លាស់ និងដឹងពីប្រភពចំណូល ប្រចំណាយច្បាស់លាស់ មិនសូវចាយលុយខុសខ្ទង់។ ៣. បង្កើតវគ្គសិក្សា៖ បន្ថែមពីលើការចែករំលែកបទពិសោធន៍ អ្នកស្រីក៏បានបង្កើតជាវគ្គបង្រៀនចំនួន២ ដែលមួយនិយាយអំពីការវិនិយោគប្រកបដោយនិរន្តភាព និងមួយទៀតនិយាយពីមូលដ្ឋានគ្រឹះនៃការវិនិយោគ ដោយការបង្រៀនេះគឺផ្អែកលើបទពិសោធន៍ជីវិត ក៏ដូចជាជំនាញនិយាយដែលគាត់មាន។ ៤. ធ្វើការវិនិយោគ៖ អ្នកស្រី Kara បានចំណាយលុយវិនិយោគលើអាជីវកម្មវគ្គសិក្សា ក៏ដូចជាប្លុករបស់គាត់ ដោយបណ្ដាក់ទុនលើការពង្រីក និងពង្រឹងបច្ចេកវិទ្យាវីដេអូឱ្យមានភាពប្រសើរឡើង។ បង្កើតមាតិការលើយូធូបបន្ថែម ព្រមទាំងចំណាយលុយបង្កើតវេទិកាបច្ចេកវិទ្យាដូចជា Zoom ដើម្បីឱ្យមានភាពងាយស្រួលនៅក្នុងការធ្វើទំនាក់ទំនង ព្រមទាំងជួលបុគ្គលិកក្រៅម៉ោងឱ្យមកជួយបង្កើតផលិតភាពការងារថែមទៀតផង។ អ្នកជំនាញរូបនេះបានគូសបញ្ជាក់ផងដែរថា គាត់ពិតជាសប្បាយចិត្តណាស់ ដែលគាត់អាចនាំយកបទពិសោធន៍ដែលគាត់ធ្លាប់ឆ្លងកាន់ពីមនុស្សស្រីដែលរកលុយមកសងតែបំណុល ហើយអាចចែករំលែក ក៏ដូចជានាំយកនូវដំណោះស្រាយជូនមនុស្សផ្សេងទៀតដែលឆ្លងកាត់បញ្ហាដូចជាគាត់កាលពីមុនដែរ៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T09:07:55.963Z", "category": "ហិរញ្ញវត្ថុ", "views": 611, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ប្រយ័ត្នអត់ដឹង! ថៃកំំណត់តម្លៃដែលភ្ញៀវអន្តរជាតិត្រូវបង់ ពេលទៅលេងប្រទេសថៃហើយ	https://business-cambodia.com/articles/price-to-thailand	អាជ្ញាធរថៃបានសម្រេចធ្វើការកំណត់តម្លៃចំពោះគ្រប់អ្នកដំណើរអន្តរជាតិទាំងអស់ដែលនឹងចូលមកកាន់ប្រទេសខ្លួនហើយ។ នេះបើយោងតាមការចុះផ្សាយរបស់សារព័ត៌មាន Channel News Asia នៅថ្ងៃពុធ ទី១៥ ខែកុម្ភៈ ឆ្នាំ២០២៣កន្លងទៅនេះ។ អ្នកនាំពាក្យរងការិយាល័យនាយករដ្ឋមន្ត្រីលោក Traisulee Traisoranakul បាននិយាយបន្ទាប់ពីកិច្ចប្រជុំគណៈរដ្ឋមន្ត្រីកាលពីថ្ងៃអង្គារ (ទី ១៤ ខែកុម្ភៈ) ថាសម្រាប់អ្នកធ្វើដំណើរតាមផ្លូវគោក ឬសមុទ្រ ថ្លៃសេវាគឺ ១៤០បាត (៤,៤ដុល្លារ) ក្នុងមនុស្សម្នាក់។ មួយវិញទៀតសម្រាប់អ្នកដំណើរអន្តរជាតិដែលធ្វើដំណើរតាមផ្លូវអាកាសក្នុងម្នាក់ៗត្រូវបង់ប្រាក់ចំនួន ៣០០បាត (៨,៨ដុល្លារអាមេរិក)។ គួរជម្រាបផងដែរថា លោកក៏បានបន្ថែមទៀតថា ប្រាក់ដែលប្រមូលបានពី ថ្លៃទេសចរណ៍នឹងជួយកាត់បន្ថយបន្ទុកហិរញ្ញវត្ថុលើរដ្ឋាភិបាលថៃ ដែលចំណាយប្រហែល ៣០០ លានទៅ ៤០០ លានបាតក្នុងមួយឆ្នាំ ក្នុងការផ្តល់សេវាថែទាំសុខភាពដល់ភ្ញៀវទេសចរ។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T08:27:36.879Z", "category": "កំពូលអ្នកលក់", "views": 7761, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
អបអរផង! ខេត្តក្រុងចំនួន ២ ឆក់បានគម្រោងធំ ២ ដែលមានទុនវិយោគជាង ១៨ លាន$	https://business-cambodia.com/articles/new-project-in-phnom-penh-kompong-kampong-speu	មួយរយៈចុងក្រោយនេះ កម្ពុជាបានក្លាយជាទីតាំងទទួលបានការចាប់អារម្មណ៍យ៉ាងខ្លាំងពីអ្នកវិនិយោគជាតិ និងអន្ដរជាតិ។ ជាក់ស្ដែងថ្មីៗនេះក្រុមហ៊ុនចំនួន ២ បានសម្រេចវិនិយោគបង្កើតរោងចក្រនៅក្នុងរាជធានីភ្នំពេញ និង ខេត្តកំពង់ស្ពឺ ដែលមានដើមទុនសរុបប្រមាណជាង១៨ លានដុល្លារហើយអាចបង្កើតការងារបានរាប់ពាន់កន្លែងផងដែរ។ យោងតាមការចុះផ្សាយរបស់ក្រុមព្រឹក្សាអភិវឌ្ឍន៍កម្ពុជា ហៅកាត់ថា CDC នៅថ្ងៃទី១៦ ខែកុម្ភៈ ឆ្នាំ២០២៣ នេះបានឲ្យដឹងថា ក្រុមហ៊ុនដែលទទួលបានការវិនិយោគគម្រោងនោះរួមមាន៖ ១. ក្រុមហ៊ុន LIN WEN CHIH SUNZEAL ENTERPRISES CO., LTD គម្រោងបង្កើតរោងចក្រផលិតស្បែកជើង និងគ្រឿងបន្សំស្បែកជើង ដែលមានទីតាំងវិនិយោគស្ថិតនៅផ្លូវលេខ៤៤ ភូមិតាំងស្នោ ឃុំទំព័រមាស ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ១៣,២លានដុល្លារអាម៉េរិក និងអាចបង្កើតការងារបានចំនួន ២.៩៥៥កន្លែង។ ២. ក្រុមហ៊ុន HUANG THENG PACKAGING CO., LTD  គម្រោងបង្កើតរោងចក្រផលិតកេសកាតុង និងសម្ភារៈវេចខ្ចប់ (Stretch film, Shrink film, Poly bag) ដែលមានទីតាំងវិនិយោគស្ថិតនៅដីឡូតិ៍លេខ៦៣៩ ភូមិកប់ស្រូវធំ សង្កាត់គោករកា ខណ្ឌព្រែកព្នៅ រាជធានីភ្នំពេញ ក្នុងទុនវិនិយោគប្រមាណ ៥,១លានដុល្លារអាម៉េរិក និងអាចបង្កើតការងារបានចំនួន ២៣៨កន្លែង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T07:08:37.505Z", "category": "អចលនទ្រព្យ", "views": 1166, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
មុនលាចាកលោក លោក Shoichiro Toyoda បន្សល់ស្នាដៃធំៗ៣ ក្នុងនាមជាក្បាលម៉ាស៊ីនដឹកនាំក្រុមហ៊ុន Toyota	https://business-cambodia.com/articles/shoichiro-toyoda-died	លោក Shoichiro Toyoda កូនប្រុសរបស់ស្ថាបនិក Toyota Motor Corp និងជាឪពុករបស់នាយកប្រតិបត្តិបច្ចុប្បន្ន Akio Toyoda បានទទួលមរណភាពកាលពីថ្ងៃអង្គារ៍ ទី១៤ ខែកុម្ភៈ ដោយសារជំងឺខ្សោយបេះដូងនៅអាយុ ៩៧ឆ្នាំ។ នេះបើយោងតាមទីភ្នាក់ងារសារព័ត៌មាន CAN ចុះនាថ្ងៃទី១៥ ខែកុម្ភៈ ឆ្នាំ២០២៣។ ទោះបីរូបកាយឃ្លាតឆ្ងាយមែនពិត តែបុរសឆ្នើមម្នាក់នេះបានបន្សល់ដានជីវិតនិងស្នាដៃជាច្រើនសម្រាប់ក្រុមហ៊ុននិងមនុស្សជាតិ ហើយខាងក្រោមនេះគឺជាការលះបង់ រួមទាំងស្នាដៃធំៗ៣ ដែលលោក Shoichiro Toyoda បានកសាង៖ ១/, ចាយជីវិត៧០ឆ្នាំ ដើម្បីអភិវឌ្ឍក្រុមហ៊ុន Toyota ក្នុងនាមជាកូនប្រុសបង្កើតរបស់ម្ចាស់ក្រុមហ៊ុន នាឆ្នាំ១៩៥២ លោក Toyoda បានចូលរួមជំនួញរបស់ឪពុកនៅ Toyota Motors។ រយៈពេល១០ឆ្នាំក្រោយមក លោកបានឡើងកាន់តំណែងជានាយកគ្រប់គ្រង។ ក្នុងឆ្នាំ១៩៦៧ លោកត្រូវបានតែងតាំងជានាយកគ្រប់គ្រងជាន់ខ្ពស់, ជាអនុប្រធានប្រតិបត្តិនៅឆ្នាំ១៩៧២ និងជាប្រធានអង្គភាពទីផ្សាររបស់ក្រុមហ៊ុននៅឆ្នាំ ១៩៨១។ ញើសស្រក់ជាឈាម ធ្វើប្រឹងធ្វើការស្ទើរពេលសម្រាក ទោះដល់វ័យចូលនិវត្តន៍ក៏មិនឈប់តស៊ូរហូតដល់រលត់ជីវិត។ ២/. នាំ Toyota ទៅកាន់ពិភពលោក ក្នុងឆ្នាំ ១៩៥២ លោក Shoichiro បានដឹកនាំការពង្រីកក្រុមហ៊ុនផលិតរថយន្តជប៉ុនទៅកាន់ការផលិតនៅសហរដ្ឋអាមេរិក ហើយការបើកដំណើរការម៉ាកយីហោ Lexus ដ៏ប្រណិត និងរថយន្ត Prius hybrid ក៏ទទួលស្គាល់ជាសកលលើការត្រួសត្រាយផ្លូវគំរូថ្មីសម្រាប់ការគ្រប់គ្រងគុណភាពក្នុងការផលិតទៀតផង ។ ក្នុងនោះ លោកនាយករដ្ឋមន្ត្រីជប៉ុន Fumio Kishida ថែមទាំងកោតសរសើរក្នុងសេចក្តីថ្លែងការណ៍មួយថា “Shoichiro Toyoda ជាអ្នកលើក Toyota ឱ្យក្លាយជាក្រុមហ៊ុនផលិតរថយន្តកំពូលរបស់ពិភពលោក”។ ៣/. ជាអ្នកបើកទំព័រ Toyota Motor Corporation ការរួមបញ្ចូលគ្នានៃផ្នែកលក់ និងផលិតកម្មក្នុងឆ្នាំ១៩៨២ បានផលិត Toyota Motor Corporation ហើយលោក Toyoda បានក្លាយជាប្រធានដំបូងរបស់អង្គភាពថ្មីនេះ។ ភាពខុសប្លែកដាច់ដោយឡែកគ្នាខ្លាំងនៃវប្បធម៌ការងារប្រៀបដូច “ទឹកនិងភ្លើង” ទាមទារឲ្យលោកផ្តោតការយកចិត្តទុកដាក់ខ្លាំងបំផុតក្នុងការច្របាច់បញ្ចូលគ្នា នៅទីបំផុតផ្នែកទាំងពីរនៃក្រុមហ៊ុន Toyota ត្រូវបានបញ្ចូលគ្នាដោយជោគជ័យក្រោមការដឹកនាំរបស់លោក Toyoda។ លោកបានបម្រើការជាប្រធានពីឆ្នាំ ១៩៩២ ដល់ឆ្នាំ ១៩៩៩ និងបានក្លាយជាប្រធានកិត្តិយសក្នុងឆ្នាំ ១៩៩៩។ គួរជម្រាបផងដែរថា លោក Shoichiro Toyoda គឺជាបុគ្គលដែលមានចក្ខុវិស័យ និងថាមពលដ៏អស្ចារ្យម្នាក់ ក្នុងការជួយជ្រោមជ្រែងក្រុមហ៊ុន TOYOTA ទៅកាន់ពិភពលោក ជាពិសេសដល់តំបន់អាស៊ីរបស់យើង ហើយលោកក៏បានបន្សល់ទុកនូវស្នាដៃជាច្រើនរហូតមកដល់ពេលបច្ចុប្បន្ននេះ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T06:55:56.637Z", "category": "ភាពជាអ្នកដឹកនាំ", "views": 597, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សញ្ញាល្អ! អាល្លឺម៉ង់កំពុងចាប់អារម្មណ៍ចង់បើករោងចក្រផលិតរថយន្ត និងរោងចក្រគ្រឿងសំណង់នៅខ្មែរ	https://business-cambodia.com/articles/cabombodia-and-german-	បច្ចុប្បន្នប្រទេសកម្ពុជាបាននឹងកំពុងតែក្លាយទៅជាដែកឆក់ដ៏សំខាន់ ដែលធ្វើឱ្យអ្នកវិនិយោគនៅបរទេសដណ្តើមគ្នាមកវិនិយោគជាបន្តបន្ទាប់ ជាមួយគ្នានេះ កាលពីពេលថ្មីៗកន្លងទៅ មានក្រុមហ៊ុនអាល្លីម៉ងធំមួយបាននឹងកំពុងចាប់អារម្មណ៍ចង់មកបណ្តាក់ទុន បង្កើតរោងចក្រផលិតរថយន្ត និងរោងចក្រគ្រឿងសំណង់នៅកម្ពុជា។ ជាក់ស្តែង កាលពីថ្ងៃទី១៥ ខែកុម្ភៈ ឆ្នាំ ២០២៣ កន្លងទៅ ក្នុងជំនួបរវាង សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ជាមួយ ប្រតិភូធុរកិច្ចអាល្លឺម៉ង់ ដើម្បីពិភាក្សាការងារ  ប្រតិភូធុរកិច្ចអាល្លឺម៉ង់ បានសម្ដែងនៅចំណាប់អារម្មណ៍ ក្នុងការវិនិយោគលើវិស័យរោងចក្រផលិតរថយន្ត គ្រឿងចក្រ សំណង់ សម្ភារៈសំណង់ ប្រព័ន្ធប្រព្រឹត្តិកម្មទឹកកខ្វក់ បច្ចេកវិទ្យា ថាមពលកកើតឡើងវិញ ហើយក៏បានសម្ដែងនូវការពេញចិត្តចំពោះបរិយាកាសវិនិយោគនៅកម្ពុជា ដែលជាបរិយាកាសបើកចំហ និងអនុគ្រោះជាទីបំផុត ។ ឆ្លៀតក្នុងឱកាសនោះដែរ សម្តេចតេជោ បានជម្រាបជូនប្រតិភូធុរកិច្ចទាំងមូលថា កម្ពុជាអនុញ្ញាតឲ្យជនបរទេសធ្វើជាម្ចាស់ក្រុមហ៊ុន ១០០%  ដោយពុំចាំបាច់មានអ្នកមានសញ្ជាតិខ្មែរជាម្ចាស់ភាគហ៊ុនឡើយ។ កម្ពុជា ក៏អនុញ្ញាតឲ្យប្រើរូបិយវត្ថុបរទេសផងដែរ សម្រាប់បើកប្រាក់ខែ និងសម្រាប់ការទូទាត់ផ្សេងៗ ដោយមិនឲ្យអ្នកវិនិយោគនៅកម្ពុជាបាត់បង់ប្រយោជន៍តាមរយៈការប្ដូរប្រាក់នោះទេ។ គួរបញ្ជាក់ផងដែរថា កន្លងមកកម្ពុជាក៏មានរោងចក្រដំឡើងរថយន្តមកបណ្តាក់ទុនរកស៊ីច្រើនផងដែរ។ក្នុងនោះមានដូចជាក្រុមហ៊ុន Toyota និង ក្រុមហ៊ុន Ford ជាដើម ហើយថ្មីៗនេះក៏មានក្រុមហ៊ុនអាល្លីម៉ងចង់វិនិយោគបន្ថែមទៀត នេះអាចចាត់ទុកថាជាដំណឹងល្អសម្រាប់កម្ពុជា ដែលជួយដល់កំណើនសេដ្ឋកិច្ចកម្ពុជាកាន់តែមានភាពរីកចម្រើន ប្រជាជនក៏មានការងារធ្វើកាន់តែច្រើនផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T06:10:41.052Z", "category": "ព័ត៌មានថ្មីៗ", "views": 344, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
លុយលើមេឃ! ជំនាញទីផ្សារ៧ ធ្វើតែលើអនឡាញ អាចឆ្លៀតធ្វើក្រៅម៉ោងរកចំណូលបាន២៥០$ក្នុង១ម៉ោង	https://business-cambodia.com/articles/7-skills-to-make-a-lot-of-more-income	នៅពេលដែលស្ថានភាពសេដ្ឋកិច្ច មានភាពមិនប្រាកដប្រជា ធ្វើឱ្យមនុស្សភាគច្រើនប្រឈមជាមួយនឹងបញ្ហាហិរញ្ញវត្ថុ ហើយក្នុងនោះអ្នកកំពុងធ្វើការឱ្យគេ ក៏ព្យាយាមរកការងារធ្វើបន្ថែម ដើម្បីទាញចំណូលឱ្យបានគ្រប់គ្រាន់សម្រាប់ប្រើប្រាស់។ ថ្ងៃនេះដែរ Business Cambodia សូមលើកយកនូវជំនាញមានទីផ្សារទាំង៧ ដែលណែនាំដោយគេហទំព័រ CNBC វាអាចជួយអ្នកឱ្យរកចំណូលបានច្រើន រហូតដល់ ២៥០$ ក្នុង១ម៉ោង (សម្រាប់ក្រុមហ៊ុនអន្តរជាតិ) មិនថាស្ថិតក្នុងកាលៈទេសៈណាក៏ដោយ ហើយថែមទាំងអាចប្រើជាការងារក្រៅម៉ោង ឬធ្វើតាមអនឡាញក៏បានដែរ។ ជំនាញទាំង៧ នោះរួមមាន៖ ១. SEO (Search Engine Optimization) ៖ ជាការបង្កើនប្រសិទ្ធភាពម៉ាស៊ីនស្វែងរក ជួយឱ្យគេមើលឃើញគេហទំព័រនៅលើអ៊ីនធឺណេត ដោយការប្រើប្រាស់ពាក្យគន្លឹះ ដែលទាក់ទងទៅនឹងអ្នកមើលរបស់ខ្លួន ឬបង្កើតតំណភ្ជាប់គួរឱ្យទុកចិត្តជាដើម។ អ្នកឯកទេស SEO អាចជួយអង្គភាពឬក្រុមហ៊ុន ទាញបានអតិថិជនគោលដៅជាច្រើន។   ២. Social media marketing ៖ វេទិការផ្សព្វផ្សាយនៅលើ Instagram, TikTok, YouTube, Twitter និង Facebook មានភាពចម្រុះខ្លាំងណាស់។ ដូច្នេះអ្នកជំនាញខាងទីផ្សារប្រព័ន្ធផ្សព្វផ្សាយសង្គម ដឹងពីរបៀបប្រើប្រាស់វេទិការសង្គមទាំងនេះ ដើម្បីទាញយកអតិថិជនឱ្យក្រុមហ៊ុនដែលគេកំពុងធ្វើការ។ ៣. Lead generation ៖ អ្នកជំនាញប្រភេទនេះ អាចជួយក្រុមហ៊ុនក្នុងការស្វែងរកអតិថិជនគោលដៅ ពួកគេអាចស្វែងរកវិធីចូលទៅដល់អតិថិជន និងកំណត់អត្តសញ្ញាណមនុស្សដែលអាចក្លាយជាអតិថិជនសក្តានុពល ដោយការប្រើប្រាស់ ការបង្ហោះប្លក់ ព្រឹត្តិការណ៍ផ្សាយផ្ទាល់ និងប័ណ្ណផ្សព្វផ្សាយជាដើម។ ៤. Sales and Business development ៖ អ្នកជំនាញផ្នែកលក់ និងអភិវឌ្ឍន៍អាជីវកម្ម អាចកំណត់អត្តសញ្ញាណតម្រូវការរបស់អតិថិជន និងអាចណែនាំផលិតផលដែលពាក់ព័ន្ធដល់អតិថិជន ស្វែងរកឱកាសអាជីវកម្មថ្មី ព្រមទាំងការប្រមូលព័ត៌មានពីដៃគូប្រកួតប្រជែងថែមទៀតផង។ ៥. Telemarketing ៖ អ្នកទីផ្សារទូរគមនាគមន៍អាចនិយាយជាមួយអតិថិជនដោយផ្ទាល់នៅលើទូរស័ព្ទ ឬតាមអ៊ីនធឺណេត ដើម្បីណែនាំគេឱ្យដឹងពីផលិតផលរបស់ក្រុមហ៊ុន។ ៦. Email Marketing ៖ អ្នកជំនាញប្រភេទនេះ អាចប្រើប្រាស់ អ៊ីមែល ដើម្បីធ្វើទីផ្សារដោយផ្ទាល់ទៅកាន់អ្នកប្រើប្រាស់ និងដឹងពីវិធីទាក់ទាញពួកគេឱ្យទិញផលិតផលរបស់ក្រុមហ៊ុនខ្លួន។ ពួកគេអាចផ្ញើអ៊ីមែលអំពីការលក់ ផលិតផលថ្មីៗ ព្រឹត្តិការណ៍ទីផ្សារដែលក្រុមហ៊ុនកំពុងរៀបចំជាដើម។ ៧. Marketing automation ៖ អ្នកជំនាញប្រភេទនេះ អាចប្រើប្រាស់កម្មវិធីផ្សេងៗ ដើម្បីធ្វើស្វ័យប្រវត្តិកម្មមួយចំនួនដូចជា ការបង្ហោះលើប្រព័ន្ធផ្សព្វផ្សាយសង្គម ទីផ្សារអ៊ីមែល និងសូម្បីតែផ្ញើសារទៅកាន់អតិថិជន។ អ្នកជំនាញទាំងនេះ អាចជួយរៀបចំដំណើរការការផ្សព្វផ្សាយប្រកបដោយប្រសិទ្ធភាព ហើយមានភាពបត់បែនជានិច្ច ដើម្បីទាញអតិថិជនឱ្យក្រុមហ៊ុនរបស់ពួកគេ។ គួរបញ្ជាក់ផងដែរថា មិនថាអ្នកមានជំនាញខាងលើនេះឬអត់នោះទេ គ្រាន់តែដឹងថាជំនាញទាំងអស់អ្នកអាចរៀន និងបង្កើតវាបាន។ ហើយបើអ្នកកំពុងធ្វើការនៅក្នុងស្ថាប័នណាមួយ សូមព្យាយាមស្វែងយល់ពីបញ្ហាដែលស្ថាប័ននោះកំពុងជួបប្រទះ រួចហើយបង្កើតជំនាញថ្មីមួយដោយខ្លួនឯង ដើម្បីជួយដោះស្រាយបញ្ហាទាំងនោះ បើអ្នកធ្វើបែបនេះបាន អ្នកមិនខ្វះចំណូលឡើយ។ មានវេបសាយមួយចំនួនដែលអ្នកអាចស្វែងរកការងារធ្វើពីចម្ងាយលើអនឡាញបានដូចជាវេបសាយ FlexJobs, VIP Kids, We Work Remotely, Scribie, Remote Ok និង Working Nomads ជាដើម៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T05:05:51.134Z", "category": "ហិរញ្ញវត្ថុ", "views": 1821, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ពិព័រណ៌លក់សៀវភៅធំបំផុតលើពិភពលោក ពិព័រណ៌លក់សៀវភៅរបស់ហាងសៀវភៅ THE BIG BAD WOLF BOOK ការត្រលប់មកជាថ្មីជាមួយនឹងការលក់សៀវភៅ ‘មិនធ្លាប់មានពីមុនមក’ នៅផ្សារទំនើបអូឡាំព្យា រាជធានីភ្នំពេញ!	https://business-cambodia.com/articles/the-world-s-largest-book-fair-the-big-bad-wolf-book-book-fair-comes-back-with-unprecedented-	រាជធានីភ្នំពេញ --- រីករាយជាមួយនឹងការត្រលប់មកវិញម្ដងទៀត ជាមួយនឹងការផ្ដល់ជូន ‘មិនធ្លាប់មានពីមុនមក’ ! ត្រៀមខ្លួនរួចឬនៅក្នុងការបំពេញទូសៀវភៅរបស់អ្នកជាមួយនឹងសៀវភៅដែលអ្នកចូលចិត្តអាន ដោយសារតែពិព័រណ៌លក់សៀវភៅដែលទន្ទឹងរង់ចាំជាយូរមកហើយ ‘មិនធ្លាប់មានពីមុនមក’ នឹងត្រលប់មកប្រទេសកម្ពុជាវិញបន្ទាប់ពីការផ្អាករយៈពេលពីរឆ្នាំកន្លងមកដោយសារតែជំងឺរាតត្បាត។ ពិព័រណ៌លក់សៀវភៅនេះចាប់ផ្ដើមពីថ្ងៃទី 22 ខែកុម្ភៈ ហើយនឹងបន្តរហូតដល់ថ្ងៃទី 5 ខែមីនា ដោយផ្ដល់ជូននូវសៀវភៅដ៏អស្ចារ្យជាច្រើនដែលមានតម្លៃសមរម្យរហូតដល់ USD1 ក៏មាន! យើងខ្ញុំសូមអញ្ជើញអស់លោកអ្នកដែលស្រឡាញ់សៀវភៅទាំងអស់មកពីទូទាំងរាជធានីភ្នំពេញ អញ្ជើញចូលរួមដើម្បីចាប់យកឱកាសជាវនូវសៀវភៅដែលមានតម្លៃមហាពិសេស សៀវភៅជាច្រើនជម្រើសមានតាំងពីសៀវភៅប្រលោមលោក និងសៀវភៅមិនមែនប្រលោមលោក សៀវភៅកុមារ ដល់សៀវភៅសម្រាប់យុវវ័យ និងសៀវភៅជាច្រើនជម្រើសផ្សេងទៀតនៅពិព័រណ៌លក់សៀវភៅនេះ។ បើកដំណើរការជារៀងរាល់ថ្ងៃ ចាប់ពីម៉ោង 9.00 ព្រឹក ដល់ម៉ោង 12 អធ្រាត (15 ម៉ោងនៃការសោយសុខដើរទិញសៀវភៅ!) សម្រាប់រយៈពេល 12 ថ្ងៃជាប់ៗគ្នា ពិព័រណ៌លក់សៀវភៅនេះ នឹងពោរពេញទៅដោយសៀវភៅរាប់ពាន់ក្បាល ដែលមាននូវប្រភេទចម្រុះគ្នាជាច្រើន មានតាំងពីសៀវភៅបែបអាថ៌កំបាំង ស្នេហា សៀវភៅប្រឌិតវិទ្យាសាស្ត្រ និងជាច្រើនទៀត។ ហើយអ្វីដែលពិសេសបំផុតនោះគឺ ពិព័រណ៌លក់សៀវភៅ ‘មិនធ្លាប់មានពីមុនមក’ នេះ គឺលោកអ្នកអាចចូលរួមដោយសេរីឥតគិតថ្លៃ។ ដោយបានសម្ពោធជាលើកដំបូងនៅកម្ពុជាសម្រាប់ការបោះពុម្ពផ្សាយលើកទីមួយ នៅឆ្នាំ2020 ហាងសៀវភៅ Big Bad Wolf Books បានទទួលនូវភាពជោគជ័យយ៉ាងធំធេងនៅក្នុងពិព័រណ៌លក់សៀវភៅរបស់ខ្លួន។ តាមរយៈការត្រលប់មកវិញជាលើកទីពីរសម្រាប់ការបោះពុម្ពផ្សាយផ្ទាល់លើកទីពីរនៅចុងខែនេះ អ្នកដែលស្រឡាញ់ការអានសៀវភៅ អាចចាប់ផ្ដើមត្រៀមខ្លួនទទួលយកនូវសៀវភៅជាភាសាអង់គ្លេសគុណភាពខ្ពស់ដ៏ច្រើនសម្បូរបែបសម្រាប់ជ្រើសរើស។ ពេលវេលានេះ គឺជាឱកាសល្អបំផុតក្នុងការជាវនូវសៀវភៅដែលជាទីពេញចិត្ត ដោយសារតែពិព័រណ៌លក់សៀវភៅ ‘មិនធ្លាប់មានពីមុនមក’ នេះ គឺពិតជាធ្វើឱ្យលោកអ្នកមិនខកបំណងឡើយ។ សម្រាប់ព័ត៌មានបន្ថែម និងព័ត៌មានបច្ចុប្បន្នភាពអំពីពិព័រណ៌លក់សៀវភៅ ‘មិនធ្លាប់មានពីមុនមក នៅកម្ពុជា ឆ្នាំ2023 សូមចូលទៅកាន់៖ Facebook: http://facebook.com/bbwbooks.kh Instagram: http://instagram.com/bbwbooks.kh Hashtag: #BigBadWolfBooks \| #BBWCambodia2023   អំពីហាងសៀវភៅ BIG BAD WOLF BOOKS ហាងសៀវភៅ Big Bad Wolf Books បានបើកដំណើរការនៅទីក្រុងកូឡាឡាំពួរ ប្រទេសម៉ាឡេស៊ីនៅឆ្នាំ2009 ដែលជាគំនិតផ្ដួចផ្ដើមរបស់ស្ថាបនិក BookXcess លោក Andrew Yap និងអ្នកស្រី Jacqueline Ng។ តាមប្រសាសន៍របស់ស្ថាបនិកទាំងពីរ បេសកកម្មចម្បងរបស់ហាងសៀវភៅនេះ គឺដើម្បីបណ្ដុះទម្លាប់អានសៀវភៅ បង្កើនអក្ខរកម្មភាសាអង់គ្លេសនៅទូទាំងពិភពលោក និងកសាងជំនាន់អ្នកអានថ្មី តាមរយៈការធ្វើឱ្យសៀវភៅកាន់តែមានតម្លៃសមរម្យ និងមានផ្ដល់ជូនដល់មនុស្សគ្រប់គ្នា។ ដោយមានកេរ្តិ៍ឈ្មោះល្បីជាពិព័រណ៌លក់សៀវភៅដ៏ធំបំផុតក្នុងពិភពលោក ពិព័រណ៌លក់សៀវភៅនេះ គឺជាគំនិតផ្ដួចផ្ដើមតស៊ូមតិអានសៀវភៅសកល ដែលមានគោលបំណងលើកទឹកចិត្តដល់មនុស្សគ្រប់វ័យឱ្យស្វែងរកភាពសប្បាយរីករាយនៃការអានសៀវភៅ ជំរុញទឹកចិត្តពួកគេឱ្យសម្រេចតាមក្ដីស្រមៃ និងអ្វីដែលសំខាន់ជាងនេះទៀតនោះ គឺការពង្រឹងសិទ្ធិអំណាចពួកគេជាមួយនឹងចំណេះដឹងដែលពួកគេទទួលបានពីការអានសៀវភៅនេះ។ យើងជឿថា កាលណាមនុស្សទទួលបានចំណេះដឹងបន្ថែម ពួកគេនឹងទទួលបាននូវការបំពាក់បំប៉នកាន់តែល្អប្រសើរ ដើម្បីបំពេញតាមតម្រូវការជាក់ស្ដែងនៅក្នុងពិភពលោកដែលពោរពេញដោយការប្រកួតប្រជែងនេះ។ ចាប់តាំងពីការកកើតឡើងដំបូង ពិរពណ៌លក់សៀវភៅរបស់ហាងសៀវភៅ Big Bad Wolf Book មានការវិវត្តជាខ្លាំង ដោយបើកដំណើរការតាំងពិព័រណ៌លក់នៅទូទាំងពិភពលោក និងដំណើរការនៅក្នុងទីក្រុងចំនួន 37 នៅក្នុងប្រទេសចំនួន 15 រួមមាន ប្រទេសម៉ាឡេស៊ី កម្ពុជា ហុងកុង ឥណ្ឌូនេស៊ី មីយ៉ាន់ម៉ា ប៉ាគីស្ថាន ហ្វីលីពីន ស្រីលង្កា កូរ៉េខាងត្បូង សិង្ហបុរី ថៃ តៃវ៉ាន់ អេមីរ៉ាតអារ៉ាប់រួម និងកាលពីពេលថ្មីៗនេះ បានធ្វើដំណើរទៅកាន់តំបន់អាហ្វ្រិក ដោយបានបោះជំហាននៅក្នុងប្រទេសតង់ហ្សានី និងកេនយ៉ា ដោយនៅតែមានគម្រោងបន្តធ្វើឱ្យសៀវភៅកាន់តែមានតម្លៃសមរម្យសម្រាប់អ្នកអានសៀវភៅនៅទូទាំងពិភពលោក។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T05:04:09.899Z", "category": "PR", "views": 179, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ប្រាក់ខែ២៥០$! ចង់ចេញរកស៊ី គួរសម្លឹងមើលរបរទាន់សម័យ៥នេះ បង្កើតចំណូលលើស៥០០$	https://business-cambodia.com/articles/boost-your-money-by-this-high-skill-income-while-you-work-as-employee	សម័យទំនើបមនុស្សអាចធ្វើការងារតាមអនឡាញបាន អាចធ្វើការតាមអ្វីដែលខ្លួនចង់ធ្វើដោយមិនពិបាក ព្រោះថាជំនាញអាចរៀនបានគ្រប់ទីកន្លែងនិងគ្រប់ពេលវេលាទាំងអស់ ជាពិសេសអ្នកមានប្រាក់ខែតិចចង់បង្កើនចំណូលបន្ថែមឱ្យបានច្រើនជាងមុនពាក់កណ្តាល អាចសម្លឹងមើលរបរទាន់សម័យទាំង៥នេះ ធ្វើច្រើនកើនចំណូល ចំណេញចំណេះ។ ១. ចេញស្នាដៃសៀវភៅ ការចេញស្នាដៃសៀវភៅរបស់អ្នកនិពន្ធនីមួយៗភាគច្រើនអាចរកចំណូលបានល្មមគួរសមប្រសិនបើសៀវភៅនោះ ត្រូវបញ្ហាអ្នកអាន ត្រូវចិត្តអ្នកអាន ត្រូវបរិបទដែលសង្គមត្រូវការ។ សម្រាប់អ្នកមានការងារធ្វើ តែចង់បង្កើនចំណូលបន្ថែមអាចចំណាយពេលទំនេរពីការងារ មកចាយលើការសរសេរសៀវភៅ ហើយអាចសន្សំលុយទុកមួយចំនួនតក់ៗ ដើម្បីបោះពុម្ពផ្សាយនិងអាចស្វែងរកដៃគូចែកចាយដែលអាចគិតថាសាកសម។ ប៉ុន្តែប្រសិនបើយើងចង់ធ្វើទីផ្សារខ្លួនឯង តាមរយៈបណ្តេញសង្គម ត្រូវប្រាកដថាយើងមានអ្វីមួយដែលគេទទួលស្គាល់យើងហើយ ឬអាចសិក្សាមើលឱ្យស៊ីជម្រៅទៅលើទីផ្សារនិងថ្លឹងថ្លែងការសរសេរព្រមទាំងប្រភេទសៀវភៅដែរ។ ២. បង្កើតផលិតផលឌីជីថល ផលិតផលនៅលើឌីជីថលក្លាយទៅជាទីផ្សារពេញនិយមមួយនាពេលបច្ចុប្បន្ននេះ។ ការបង្កើតផលិតផលដាក់លក់នៅលើអនឡាញនេះយើងអាចគិតទៅលើ គំនិតច្នៃបង្កើតថ្មី ផលិតផលដែលជាតម្រូវការចាំបាច់តែយើងអាចរចនាជាទម្រង់ថ្មី។ ឧទាហរណ៍ដូចជា ការសរសេរបែបឌីជីថល ទម្រង់ឯកសារសម្រាប់លក់ ការរចនារូបភាព ថតរូបភាព និងការធ្វើវីដេអូផ្សេងៗដែលមានប្រយោជន៍  ដាក់លក់នៅលើវេបសាយធំៗមួយចំនួន។ ៣. ផលិតមាតិកា ជំនាញមួយនេះខុសពីការបង្កើតផលិតផលឌីជីថលបន្តិចប៉ុណ្ណោះ ព្រោះថាជាអ្នកផលិតមាតិកា យើងត្រូវផ្តោតសំខាន់ទៅលើអតិថិជន ដែលបានជួលយើងឱ្យធ្វើគម្រោងឱ្យគេ ដូចជាការផ្សព្វផ្សាយផលិតផល សេវាកម្មនិងកេរ្ត៍ឈ្មោះអតិថិជន។ ដូច្នេះដើម្បីក្លាយទៅជាអ្នកផលិតមាតិកាល្អមួយរូប គឺត្រូវផលិតវីដេអូមានគុណភាព មានគុណតម្លៃនិងអាចបង្កើតចំណូល ដើម្បីក្លាយជាអ្នកបង្កើតមាតិកាល្អដូចខាងលើគឺអានច្រើន មានគំនិត ស្តាប់ មើល ស្រាវជ្រាវច្រើន។ សម្រាប់អ្នកធ្វើការងារតែចង់រកចំណូលបន្ថែមអាចពិចារណារបរទាន់សម័យមួយនេះ ដោយអាចចាយពេលមួយថ្ងៃ២ ទៅ៣ម៉ោង ដើម្បីរៀននិងផលិតមាតិកាឡើងក្នុងនាមជាអ្នកផលិតឯករាជ្យ។ ៤.Dropshipping ការទិញទំនិញប្រភេទថ្មីនេះ ជាការធ្វើពាណិជ្ជកម្មអេឡិចត្រូនិកដោយទទួលយកការបញ្ជាទិញរបស់អតិថិជន មិនចាំបាច់មានស្តុកជាក់ស្តែងចនៅក្នុងដៃ ឬហៅម្យ៉ាងទៀតថា របរធ្វើនំអត់ម្សៅ។ របរនេះមិនត្រូវការចំណាយដើមទុនទេ គ្រប់ពេលដែលមានការបញ្ជាទិញអីវ៉ាន់ពីអតិថិជនទៅកាន់ក្រុមហ៊ុនតាមរយៈអ្នក នោះអ្នកនឹងទទួលបានកម្រៃជើងសារដោយ អ្នកអាចយករូបភាព វីដេអូ ឬគំរូផលិតផលនានា មកផ្សព្វផ្សាយលក់ ហើយទទួលយកការបញ្ជាទិញរបស់អតិថិជន រួចអ្នកបញ្ជូនទិន្នន័យអ្នកទិញទៅឱ្យភាគីទី៣ ដែលជាអ្នកមានស្តុកទំនិញ ហើយក៏ជាអ្នកត្រូវដឹកជញ្ជូនឱ្យអតិថិជនអ្នកផងដែរ។ ៥. អ្នកគ្រប់គ្រងប្រព័ន្ធផ្សព្វផ្សាយសង្គម ប្រព័ន្ធផ្សព្វផ្សាយសង្គមគឺជាមធ្យោបាយរកកម្រៃសម្រាប់អាជីវកម្មក្នុងការផ្សព្វផ្សាយផលិតផល និងសេវាកម្មដោយផ្ទាល់ទៅកាន់ទស្សនិកជនគោលដៅរបស់ពួកគេ។ អ្នកគ្រប់គ្រងប្រព័ន្ធផ្សព្វផ្សាយសង្គមអាចជួយម៉ាកយីហោបង្កើត និងអនុវត្តយុទ្ធសាស្រ្តទីផ្សារ ដើម្បីបង្កើនអ្នកដឹកនាំថែមទៀត។ ការគ្រប់គ្រងនេះផ្តោតសំខាន់ទៅលើបច្ចេកទេស ធានធានមនុស្ស ផ្តល់យុទ្ធសាស្រ្តទៅកាន់អតិថិជន ដើម្បីប្រឹក្សាគាត់ថាគួរធ្វើយ៉ាងណាដើម្បីឱ្យការផ្សព្វផ្សាយផលិតផលឬសេវាកម្មទៅដល់ដៃអ្នកទិញនៅលើ Social Media យ៉ាងមានប្រសិទ្ធិភាព។ យ៉ាងណាមិញសម្រាប់ការបំផុសគំនិតទាំងនេះ អាចយកទៅប្រើប្រាស់ អាចយកទៅពិចារណាបាន តើយើងអាចបែងចែកពេលវេលា អាចដុសខាត់សមត្ថភាព និងបង្កើនគំនិត ដើម្បីទាញចំណូលបានកម្រិតណា ដូចពាក្យឃ្លានៃ ច្បាប់ ក្រមង៉ុយ បានចែងមកថា "ចេះអ្វីចេះឱ្យប្រាកដ ប្រាក់រត់តាមហៅមិនខាន" ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T04:59:08.935Z", "category": "ភាពជាអ្នកដឹកនាំ", "views": 1237, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
សញ្ញាណល្អ! អគារជាប់គាំងជាច្រើននៅខេត្តព្រះសីហនុ ចាប់ផ្តើមសាងសង់ឡើងវិញ ខណៈមួយចំនួនទៀតនៅបន្ដជាប់គាំង	https://business-cambodia.com/articles/building-in-sihanoukville	ខេត្ដព្រះសីហនុគឺជាខេត្ដមួយដែលមានសក្ដានុពលខ្លាំង ដែលអាចទាក់ទាញវិនិយោគិនទាំងជាតិ និងអន្ដរជាតិមកធ្វើការវិនិយោគ ពិសេសលើសំណង់អគារពាណិជ្ជកម្ម និងសណ្ឋាគារជាដើម។ មូលហេតុនេះហើយបានធ្វើឲ្យខេត្ដព្រះសីហនុត្រូវបានគេចាត់ទុកថាជាខេត្ដដែលមានអគារខ្ពស់ៗច្រើនមិនចាញ់ភ្នំពេញ។ ជាមួយគ្នានេះដែរដោយសារតែវិបត្ដិកូវីដ១៩កន្លងមក ក៏បានធ្វើឲ្យគម្រោងអគារមួយចំនួនត្រូវបានផ្អាកការសាងសង់។ ប៉ុន្ដែយ៉ាងណាក្រោយស្ថានភាពកូវីដ១៩ មានភាពស្ងប់ស្ងាត់ មកដល់ពេលនេះក៏មានគម្រោងអគារមួយចំនួនត្រូវបានបើកដំណើរសាងសង់ឡើងវិញជាបណ្ដើរៗផងដែរ។ នេះបើយោងតាមការលើកឡើងពីឯកឧត្ដម គួច ចំរើន អភិបាលនៃគណៈភិបាលខេត្ដព្រះសីហនុ។ ថ្លែងនៅក្នុងសន្និសីទសារព័ត៌មាន ស្ដីពី "ភាពជោគជ័យក្នុងរយៈពេល ៥ឆ្នាំកន្លងមក" របស់រដ្ឋបាលខេត្តព្រះសីហនុ កាលពីថ្ងៃទី១៥ ខែកុម្ភៈ ឆ្នាំ២០២៣ ឯកឧត្ដម គួច ចំរើន បានមានប្រសាសន៍ថា «មកដល់ពេលនេះសំណង់អគារដែលផ្អាកការសាងសង់ទាំងស្រុង គឺមាន ៣៥៩ អគារ ឯអគារដែលកំពុងដំណើរការនាពេលបច្ចុប្បន្ន ដោយសារវារើបៗឡើងវិញដោយសារកូវីដ១៩ គឺមាន ៨៩ អគារ»។ ឯកឧត្ដមបានបន្ដថា ចំពោះអគារដែលសាងសង់រួចហើយតែមានការគំរាមកំហែងដោយសារកូវីដ១៩ កន្លងទៅនឹងបានផ្អាកដំណើរការ គឺមានចំនួន ២៥៥ អគារ និងអគារដែលបានសាងសង់រួច និងកំពុងដំណើរការនាពេលបច្ចុប្បន្ន និងបានផ្ដល់ការងារទៅឲ្យប្រជាពលរដ្ឋ គឺមានចំនួន ៣០៣។ ទាក់ទងនឹងអគារដែលបានផ្អាកដំណើរការដោយសារកូវីដ១៩ មកដល់ពេលនេះរាជរដ្ឋាភិបាលតាមរយៈក្រសួងសេដ្ឋកិច្ច និងហិរញ្ញវត្ថុ ក៏បានកំពុងរិះរកវិធីសម្រាប់ការដោះស្រាយបញ្ហាសំណង់ដែលជាប់គាំងនេះផងដែរ។ ហើយបច្ចុប្បន្ន ឯកឧត្ដមអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ដ្រី រដ្ឋមន្ដ្រីក្រសួងសេដ្ឋកិច្ច និងហិរញ្ញវត្ថុក៏បានបង្កើតក្រុមការងារដើម្បីរៀបចំគោលនយោបាយសម្រាប់ដោះស្រាយសំណង់ជាប់គាំងនេះដែរ។ នេះបើតាមការបញ្ជាក់បន្ថែមពីឯកឧត្ដមអភិបាលខេត្ដ។ សូមជម្រាបផងដែរថា គិតមកដល់ឆ្នាំ ២០២៣ នេះ នៅក្នុងខេត្ដព្រះសីហនុ មានសំណង់អគារសរុបចំនួន ១០០៦ ហើយ។ ហើយបច្ចុប្បន្នខេត្ដជាប់មាត់សមុទ្រមួយនេះក៏ទទួលបានគម្រោងវិនិយោគសរុបចំនួន ១ ១៨៦ ផងដែរ ក្នុងនោះគម្រោងចំនួន ៥៩៥ ត្រូវបានបញ្ចប់រួមរាល់៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T04:54:03.340Z", "category": "អចលនទ្រព្យ", "views": 5089, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធ្លាក់ថ្លៃទៀតហើយ! ហាងឆេងមាសបន្តធ្លាក់ថ្លៃ ខណៈរបាយការណ៍នៃលក់ទំនិញរាយនៅអាមេរិកកើនឡើង	https://business-cambodia.com/articles/gold-price-fall-as-retail-sale-in-us-surge	កាលពីថ្ងៃសុក្រសប្ដាហ៍មុនមាសបានធ្លាក់ថ្លៃយ៉ាងគំហុកខណៈ លោក Jerome Powell ទេសាភិបាលនៃធនាគារកណ្ដាលរបស់សហរដ្ឋអាមេរិកបានប្រកាសថាធនាគារកណ្ដាលអាមេរិកនឹងបន្តដំឡើងអត្រាការប្រាក់ដុល្លារបន្ថែមទៀត។ ដោយឡែកនៅថ្ងៃនេះវិញហាងឆេងមាសលើទីផ្សារអន្តរជាតិក៏បន្តដាំក្បាលចុះបន្ថែមទៀត។ យោងតាមវេបសាយGoldprice បង្ហាញថាមាសលើទីផ្សារអន្តជាតិធ្លាក់មកត្រឹម១,៨៤០ដុល្លារក្នុងមួយអោន( ស្មើនឹង២,២១៦ដុល្លារក្នុងមួយតម្លឹង) ពោលគឺធ្លាក់ថ្លៃចំនួន១៤ដុល្លារបើធៀបនឹងតម្លៃម្សិលមិញស្មើនឹងធ្លាក់ចុះចំនួន០.៧០%។ បើយោងតាមវេបសាយ Kitco ដែលជាវេបសាយវិភាគទីផ្សារមាស បានឲ្យដឹងថាមាសបានបន្តធ្លាក់ថ្លៃដោយសារតែរបាយការណ៍នៃការលក់រាយ( retail sale) នៅសហរដ្ឋអាមេរិកមានការកើនឡើងលើសពីការរំពឹងទុក។ នេះបើយោងតាមទិន្នន័យពីនាយកដ្ឋានពាណិជ្ជកម្មរបស់សហរដ្ឋអាមេរិក។  របាយការណ៍ទិន្ននៃការលក់រាយនៅអាមេរិកកើនឡើងបានរុញតម្លៃឲ្យធ្លាក់មក១,៨៣៤ដុល្លារក្នុងមួយអោន បន្ទាប់មកក៏ឡើងបន្តិចមក១,៨៤០ដុល្លារក្នុងមួយអោនវិញ លោក Bernard Dahdah អ្នកវិភាគជាន់ខ្ពស់នៃក្រុមហ៊ុន Natixis បានឲ្យដឹងថាតាមការព្យាករចុងក្រោយនិងទស្សនៈយល់ឃើញរបស់លោកផ្ទាល់ មាសអាចនឹងធ្លាក់ថ្លៃបន្ថែមទៀត ខណៈប័ណ្ណបំណុលកើនឡើងហើយអត្រាអតិផរណានៅសហរដ្ឋអាមេរិកចាប់ផ្ដើមថយចុះ។   ខណៈតម្លៃមាសអាចនឹងធ្លាក់ថ្លៃ លោក Bernard Dahdah បាននិយាយថាក្រុមអ្នកវិនិយោគបារម្ភពីវិបត្តិនិងការកាត់អត្រាប្រាក់ដុល្លារអាមេរិក ដូច្នេះហើយជាកត្តាដាក់សម្ពាធលើទីផ្សារមាសឲ្យស្ថិតនៅតម្លៃទាប។ លោកបង្ហើបផងដែរថា នៅឆ្នាំ២០២៣នេះជាមធ្យមតម្លៃមាសអាចស្ថិតនៅ១,៧៩០ដុល្លារក្នុងមួយអោន ហើយជាមធ្យម១,៨៣០ដុល្លារក្នុងមួយអោននៅឆ្នាំ២០២៤ខាងមុខ ខណៈធនាគារកណ្ដាលអាមេរិក( Federal Reserve)នឹងចាប់ផ្ដើមកាត់អត្រាការប្រាក់ដុល្លារ។ បើយើងងាកមកហាងឆេងមាសស្រុកយើងវិញ នៅហាងមាស ចែ ពៅ លក់គ្រឿងអលង្ការ តម្លៃហាងឆេងមាសធ្លាក់មកត្រឹម២២១ដុល្លារក្នុងមួយជីពោលគឺធ្លាក់ថ្លៃមួយដុល្លារធៀបនឹងតម្លៃម្សិលមិញ។ ចំណែកហាងឆេងមាសនៅហាងមាសមួយចំនួននៅតម្លៃ២២៤ដុល្លារក្នុង១ជីនៅឡើយ។  ចង់ចេះប្រើលុយឲ្យមានប្រសិទ្ធភាព ប្រើលុយឲ្យចំណេញនិងវិនិយោគលុយដើម្បីបង្កើនទ្រព្យអាចតាមដាន Facebook page របស់ខ្ញុំ Toeuy Hong-ទឿយ ហុងឬចូលគ្រុបតេឡេក្រាម: https://t.me/toeuy_hong	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T04:37:57.941Z", "category": "ហិរញ្ញវត្ថុ", "views": 45054, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ ហ្វីលីព នាំយកដំណោះស្រាយផ្នែកហិរញ្ញវត្ថុជាអត្ថប្រយោជន៍ដល់ធុរកិច្ចនៅក្នុងខេត្តកំពង់ស្ពឺ	https://business-cambodia.com/articles/phillip-bank-brings-financial-solutions-to-benefit-businesses-in-kampong-speu	កំពង់ស្ពឺ ថ្ងៃទី១៥ ខែកុម្ភៈឆ្នាំ២០២៣–ដោយមើលឃើញពីភាពរីកចម្រើនយ៉ាងខ្លាំងនៃការវិនិយោគលើធុរកិច្ច នៅក្នុងខេត្តកំពង់ស្ពឺ ធនាគារ ហ្វីលីព  ដែលជាធនាគារពាណិជ្ជមានភាគទុនិកសញ្ជាតិសិង្ហបុរី និងស្ថិតក្នុងចំណោម ធនាគារដែលមានសាខាច្រើនជាងគេនៅកម្ពុជា បានរៀបចំសិក្ខាសាលាស្តីពីការផ្សព្វផ្សាយនូវដំណោះស្រាយ ហិរញ្ញវត្ថុរបស់ធនាគារទៅកាន់ម្ចាស់អាជីវកម្មទាំងឡាយនៅទីនោះ។ សិក្ខាសាលានេះបានប្រព្រឹត្តឡើងនាពេលព្រឹកនៅសាលាខេត្តកំពង់ស្ពឺ ក្រោមអធិបតីភាព ឯកឧត្តម កង វណ្ណារ៉ូ អភិបាលរងខេត្តកំពង់ស្ពឺ។ សិក្ខាសាលានេះក៏បានចូលរួមដោយថ្នាក់ដឹកនាំ និងបុគ្គលិករបស់ធនាគារ ហ្វីលីព និងក្រុមហ៊ុនដែលមានបុត្រសម្ព័ន្ធជាមួយធនាគារ ហ្វីលីព ដូចជា ក្រុមហ៊ុនធានារ៉ាប់រងអាយុជីវិត ហ្វីលីព ឡាយហ្វ៍ ក្រុមហ៊ុន ហ្វីលីព ចេណឺរល អ៊ីនសួរេន ក៏ដូចជាក្រុមហ៊ុន  ហ្វីលីព ត្រាសធី (ខេមបូឌា)  ផងដែរ។ សិក្ខាសាលានេះមានការចូលរួមពីតំណាងក្រុមហ៊ុននិងអាជីវកម្មជាង ២០០កន្លែង ដែលស្ថិតនៅក្នុងខេត្តកំពង់ស្ពឺ រួមមានរោងចក្រ សហគ្រាសធុនតូច និងមធ្យម និងសាជីវកម្ម។ សិក្ខាកាមទាំងអស់ បានចូលរួមស្តាប់បទបង្ហាញផ្សេងៗ ដែលបុគ្គលិករបស់ធនាគារ ហ្វីលីព បានធ្វើការសង្ខេបខ្លីៗទាក់ទងទៅនឹងដំណោះស្រាយហិរញ្ញវត្ថុរបស់ធនាគារ ដែលប្រកបដោយនវានុវត្តន៍ និងភាពច្នៃប្រឌិត ដូចជាផលិតផលប្រាក់បញ្ញើ សេវាបើកប្រាក់បៀវត្សរ៍ ឥណទាន សេវាផ្ទេរប្រាក់ក្នុងនិងក្រៅប្រទេស និង សេវាកម្មធនាគារតាមប្រព័ន្ធអុីនធឺណិត។ល។ លោក ចាន់ ម៉ាច អគ្គនាយករបស់ធនាគារ ហ្វីលីព បានមានប្រសាសន៍ថា “ នៅពេលដែលអាជីវកម្មនានាជ្រើសរើសធនាគារ ហ្វីលីព ជាដៃគូហិរញ្ញវត្ថុ ពួកគាត់នឹងធានាបាននូវការផ្តល់ជូនសេវាកម្មធនាគារប្រចាំថ្ងៃដ៏ល្អបំផុត សាជីវកម្មធំៗ សហគ្រាសខា្នតតូច និងមធ្យម និងបុគ្គល“។ ឯកឧត្តម កង វណ្ណារ៉ូ អភិបាលរងខេត្តកំពង់ស្ពឺបានមានប្រសាសន៍ថា “ខ្ញុំសង្ឃឹមថា សិក្ខាកាមទាំងអស់ដែលមានវត្តមាននៅទីនេះ នឹងទទួលបានចំណេះដឹងផ្នែកហិរញ្ញវត្ថុបន្ថែម ជាពិសេសលើវិស័យធនាគារ និងហិរញ្ញវត្ថុ។ ក្នុងនាមគណៈអភិបាលខេត្តកំពង់ស្ពឺ និងក្នុងនាមខ្លួនខ្ញុំផ្ទាល់ ខ្ញុំសូមថ្លែងអំណរគុណដល់ធនាគារ ហ្វីលីព ភីអិលស៊ី ដែលបានរៀបចំសិក្ខាសាលាផ្សព្វផ្សាយនេះឡើង ដើម្បីរួមចំណែកក្នុងការ ជំរុញការអភិវឌ្ឍសេដ្ឋកិច្ចជាតិ ប្រកបដោយភាពស្និតស្នាល និងមោទនភាព។“ សម្រាប់អតិថិជនទាំងអស់ដែលមានចម្ងល់ទាក់ទងនឹងសិក្ខាសាលានេះ ពួកគាត់អាចធ្វើការទំនាក់ទំនងដោយផ្ទាល់ទៅកាន់សេវាបម្រើអតិថិជនរបស់ធនាគារ ហ្វីលីព តាមរយៈលេខទូរស័ព្ទ៖០៨៦ ៩៣០ ០០០ /០៨៩ ៩៨៩ ៨១៨ (២៤/៧)។ អំពីធនាគារ ហ្វីលីព ធនាគារ ហ្វីលីព ជាធនាគារពាណិជ្ជតែមួយគត់នៅកម្ពុជា ដែលមានភាគទុនិកជាជនជាតិសិង្ហបុរី។ ធនាគារ ហ្វីលីព ផ្តល់ជូនសេវាកម្ម និងផលិតផលយ៉ាងសំបូរបែបតាមតម្រូវការរបស់ សាជីវកម្មធំៗ សហគ្រាសខា្នតតូចនិងមធ្យម និង បុគ្គល។ ធនាគារ ជាសមាជិករបស់ ហ្វីលីពកាពីតាល់គ្រុប ដែលមានមូលដ្ឋាននៅសឹង្ហបុរី និងត្រូវបានបង្កើតឡើងតាំងពីឆ្នាំ ១៩៧៥។ ធនាគារ ហ្វីលីព ជាធនាគារពាណិជ្ជធំមួយនៅកម្ពុជា ដែលមានច្រើនជាង៧០សាខាទូទាំងប្រទេស។	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T04:30:27.111Z", "category": "ព័ត៌មានថ្មីៗ", "views": 256, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
រដ្ឋបានចេញខាតថ្លៃអគ្គិសនីខ្ទង់ ២០០លានដុល្លារឆ្នាំមុន ហើយក៏មិនដំឡើងថ្លៃដែរឆ្នាំ២០២៣ ព្រោះមូលហេតុនេះ	https://business-cambodia.com/articles/edc-not-increase-electricity-prices	រាជរដ្ឋាភិបាលកម្ពុជាបានចេញថ្លៃខាតលើអគ្គិសនីប្រហែល ២០០លានដុល្លារ ក្នុងឆ្នាំ២០២២ ប៉ុន្តែទោះជាខាតក្តីរដ្ឋប្រកាសមិនដំឡើងថ្លៃអគ្គិសនីដល់អ្នកប្រើប្រាស់ទេ សម្រាប់ឆ្នាំ២០២៣។ នេះបើតាមរបាយការណ៍អានដោយលោក យឹម វិសិដ្ឋ ប្រធានអាជ្ញាធរអគ្គិសនីកម្ពុជា ក្នុងពិធីបូកសរុបការងារឆ្នាំ២០២២ និងលើកទិសដៅឆ្នាំ២០២៣ នាថ្ងៃទី១៥ ខែកុម្ភៈ។ លោក យឹម វិសិដ្ឋ បានបញ្ជាក់យ៉ាងដូច្នេះថា៖ «កាលពីឆ្នាំ២០២២កន្លងមក តាមការប៉ាន់ស្មានប្រហែលខ្ទង់ ២០០លានដុល្លារ ហើយសម្រាប់ឆ្នាំ២០២៣ យើងមិនទាន់ដឹងទេ ឥឡូវសេដ្ឋកិច្ចយើងកើនឡើងវិញហើយ អីចឹងការប្រើប្រាស់អគ្គិសនីវាកើន យើងដឹងហើយថាឆ្នាំ២០២២ ខាតបង់ប៉ុណ្ណឹង ឥឡូវថាមពលរបស់យើងចាប់ផ្តើមកើនថែមទៀត អីចឹងវាកើនកាន់តែច្រើនមានន័យថា ការខាតបង់កាន់តែច្រើនដែរ ប៉ុន្តែទោះជាយ៉ាងណារាជរដ្ឋាភិបាល បានសម្រេចថាមិនឡើងថ្លៃទេ»។ ជាមួយគ្នានេះ លោកបានឱ្យដឹងថា ក្នុងឆ្នាំ២០២២ កម្ពុជាផលិតថាមពលអគ្គិសនីបានជិត ៨០% ខណៈថាមពលអគ្គិសនីតែ ២០% ប៉ុណ្ណោះទិញពីប្រទេសជិតខាង ប៉ុន្តែដោយសារតែបញ្ហារាតត្បាតជំងឺកូវីដ១៩ និងបញ្ហាសង្គ្រាមរវាងរុស្ស៉ី និងអ៊ុយក្រែន បានធ្វើឱ្យវត្ថុធាតុដើម ដើម្បីផលិតថាមពលអគ្គិសនីមានការកើនឡើង ជាក់ស្តែងធ្យូងថ្មកើនឡើងគុណនឹង៥ ថ្លែប្រេងក៏ឡើង។ ដូច្នេះថ្លៃអគ្គិសនីនៅក្នុងប្រទេសបានកើនឡើងផងដែរ។ យ៉ាងណាមិញ លោកបានឲ្យដឹងបន្តតាមរយៈរបាយការណ៍ខាងលើនោះទៀតថា ក្នុងចំណោមទីតាំងដែលបានភ្ជាប់ចរន្តអគ្គិសនី រួចចំនួន៣,៥៣៣,៩៣៥ទីតាំងនេះ មានលំនៅឋានចំនួន ៣,២៨២,៧០៣កន្លែង, ទីតាំងអាជីវកម្ម សេវាកម្ម ពាណិជ្ជកម្ម ឧស្សាហកម្មតូចៗ និងរដ្ឋបាល ភ្ជាប់លើបណ្តាញសាធារណៈ ចំនួន ២២៣,១៣០កន្លែង, ទីតាំងពាណិជ្ជកម្ម និងឧស្សាហកម្មធុនធំ និងធុនមធ្យមចំនួន២១,៨៩៥ កន្លែង, ទីតាំងពាណិជ្ជកម្ម និងឧស្សាហកម្មដែលប្រើប្រាស់ថ្លៃអគ្គិសនី តាមពេលវេលាចំនួន ៣២កន្លែង និងមានទីតាំងដែលជាសាលារៀន មណ្ឌលសុខភាព និងមន្ទីពេទ្យនៅជនបទចំនួន ៦,១៧៥កន្លែង ។ យោងតាមស្ថិតិនេះ លំនៅឋានដែលបានភ្ជាប់ចរន្តអគ្គិសនីរួច មានចំនួន ៣,២៨២,៧០៣ ស្មើនឹង ៨៨.៤១% នៃលំនៅឋានសរុប៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T03:48:07.806Z", "category": "ភាពជាអ្នកដឹកនាំ", "views": 1295, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុន១ ដែលកំពុងរកស៊ីនៅអូស្រ្តាលីនិងថៃ ចង់មកវិនិយោគដំណាំពោត នៅខេត្តសំណាង១នេះ	https://business-cambodia.com/articles/company-agribusiness-asia-group-	កាលពីប៉ុន្មានថ្ងៃកន្លងទៅនេះ ឯកឧត្តម សុខ លូ បានអញ្ជើញទទួលជួបជាមួយក្រុមហ៊ុន Agribusiness Asia Group  ដើម្បីពិភាក្សាការងារអំពីការវិនិយោគក្នុងខេត្តបាត់ដំបង ក្រុមហ៊ុនក៏បានបង្ហើបពីគោលបំណងពី ការបណ្ដាក់ទុនវិនិយោគក្នុងខេត្ត ពាក់ព័ន្ធទៅនឹងដំណាំពោតក្នុងខេត្តបាត់ដំបងផងដែរ ។ ក្រុមហ៊ុន Agribusiness Asia Group គឺជាក្រុមហ៊ុនដែលកំពុងមានប្រតិបត្តិការនៅប្រទេសអូស្រ្ដាលី និងព្រះរាជាណាចក្រថៃ ហើយក៏ជាក្រុមហ៊ុនដែលប្រើប្រាស់នូវបច្ចេកវិទ្យាពាក់ព័ន្ធនឹងផ្នែកផ្កាយរណប ដែលបច្ចេកទេសនេះអាចជួយឱ្យការដាំដុះទទួលផល៣ដងក្នុងមួយឆ្នាំ ។ នៅក្នុងនោះដែរ ក្រុមហ៊ុន Agribusiness Asia Group បានលើកឡើងថា ក្រុមហ៊ុនបានធ្វើការសិក្សាអស់រយៈពេលជាង ៦ខែរួចមកហើយ មុននឹងសម្រេចជ្រើសរើសខេត្តបាត់ដំបង ជាខេត្តគោលដៅរបស់ក្រុមហ៊ុន ដោយសារខេត្តបាត់ដំបង ជាខេត្តដែលមានសក្ដានុពលខ្ពស់ ដីមានជីវជាតិល្អ មានប្រព័ន្ធទឹកគ្រប់គ្រាន់  អាកាសធាតុអំណោយផល មានផ្ទៃដីធំ និងជាពិសេសជាខេត្តដែលមានទីតាំងភូមិសាស្រ្ដល្អ ជិតនឹងព្រំដែនអន្តរជាតិកម្ពុជា-ថៃជាច្រើន ដែលបង្កភាពងាយស្រួលក្នុងការនាំចេញផលិតផលពោតទៅកាន់ប្រទេសថៃផងដែរ ។ ដោយលទ្ធផលបែបនេះហើយ ទើបក្រុមហ៊ុនមានបំណងចង់ធ្វើការវិនិយោគនៅខេត្តបាត់ដំបងនេះ គួបផ្សំជាមួយនឹងតម្រូវការផ្គត់ផ្គង់ពោតមានការកើនឡើងឥតឈប់ឈរ និងមិនទាន់គ្រប់តម្រូវការនៅឡើយទេ ។ ឯកឧត្តមសុខ លូ បានបញ្ជាក់ថា ចំពោះការវិនិយោគនេះផងដែរ ក៏ជាផ្នែកមួយក្នុងការលើកកម្ពស់វិស័យកសិកម្មក្នុងខេត្តបាត់ដំបងឱ្យកាន់តែមានការរីកចម្រើន កាន់តែទំនើប និងក៏ដូចជាបង្កើនប្រាក់ចំណូលជូនប្រជាកសិករឱ្យកាន់តែល្អប្រសើរផងដែរ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T03:29:01.115Z", "category": "ចាប់ផ្តើមអាជីវកម្ម", "views": 16841, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ទិញដីហើយចង់រត់ប្លង់! មកដឹងពីរយៈពេល និងតម្លៃប្លង់រឹង ឆ្នាំ២០២៣ ដែលកំណត់ដោយក្រសួង	https://business-cambodia.com/articles/to-know-the-period-and-price-of-hard-plan-2023-set-by-the-ministry	មែនទែនទៅ រាល់ប្រតិបត្តិការទិញលក់ទាំងអស់ អ្នកទិញត្រូវតែផ្ទេរសិទ្ធិកាន់កាប់អចលនទ្រព្យពីម្ចាស់មុនឲ្យបានត្រឹមត្រូវ ដើម្បីធានាថាពួកគេមានសិទ្ធិពេញលេញជាម្ចាស់ស្របច្បាប់លើអចលនទ្រព្យនោះ។ ប៉ុន្តែការរត់ប្លង់មិនមែនចេះតែរត់មួយថ្ងៃបានទេ គឺត្រូវការប្រើរយៈពេលច្រើនថ្ងៃដូច្នេះហើយទើបម្ចាស់អចលនទ្រព្យធុញទ្រាន់នឹងរឿននេះដោយសារមិនដឹងថាតើត្រូវប្រើរយៈពេលប៉ុន្មានថ្ងៃទើបរត់ប្លង់ផ្ទេរកម្មសិទ្ធលក់ផ្ដាច់បាន? ហើយត្រូវអស់លុយប៉ុន្មាន? យ៉ាងណាទាក់ទងនឹងចម្លងខាងលើនេះក្នុងនោះដែរអ្នកជំនាញអចលនទ្រព្យ លោក គង់ គីមសេង ដែលជា នាយកផ្នែកលក់ និងទីផ្សារ ប្រចាំក្រុមហ៊ុន Making Property Easy Co., Ltd បានប្រាប់ពីរយៈពេលក៏ដូចជាតម្លៃនៃការរត់ប្លង់រឹងផ្ទេរកម្មសិទ្ធលក់ផ្ដាច់នៅក្នុងឆ្នាំ២០២៣នេះផងដែរ។ ថ្លែងប្រាប់ Business Cambodia លោក គង់ គីមសេង បានលើកឡើងយ៉ាងដូច្នេះថា "ចំពោះពេលវេលាដែលរត់ប្លង់គឺប្រើរយៈពេល១៥ ថ្ងៃគិតតែថ្ងៃធ្វើការប៉ុណ្ណោះ ហើយចំពោះតម្លៃគឺ 600,000៛ មិនរាប់បញ្ជូល៖» ពន្ធប្រថាប់ត្រាផ្ទេរកម្មសិទ្ធ ៤%» ពន្ធប្រចាំឆ្នាំ (ប្រសិនបើមាន)» ពន្ធដីធ្លីមិនប្រើប្រាស់ (ប្រសិនបើមាន)។  ក្នុងនោះដែលលោកក៏បានបន្តថា “ការរត់ប្លង់ដោយខ្លួនឯងគឺមានភាពស្មុកស្មាយច្រើន ព្រោះមិនមែនរត់តែមួយកន្លែងនៅទេគឺត្រូវទៅច្រើនកន្លែងដោយមានរហូត៧ដំណាក់កាល ដែលធ្វើឱ្យម្ចាស់អចលនទ្រព្យអាចនឹងខាងពេលវេលា”។ លោកក៏បានបន្ថែមថា ដើម្បីកុំឱ្យខាតពេលវេលារបស់បងប្អូនៗ គួរតែពឹងភ្នាក់ងារអចលនទ្រព្យណាមួយដែលទុកចិត្តបានដើម្បីឱ្យគេជួយរត់ការឱ្យ។ លោក គង់ គីមសេង បានបញ្ជាក់ថា ចំពោះ៧ ដំណាក់កាលនោះរួមមាន៖ ១. ច្រកចេញចូលតែមួយ២. ភូមិបាល ក្រុង ឬ ស្រុក៣. ភូមិ ឃុំ រួចមក ភូមិបាល៤. មន្ទីសូរិយោដី៥. ពន្ធដារ៦. មន្ទីសូរិយោដី៧. ច្រកចេញចូលតែមួយ៕    អត្ថបទដោយ៖ ឌឿក ស្រីនុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T03:13:59.653Z", "category": "អចលនទ្រព្យ", "views": 23918, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
អនាគតមើលមិនឃើញ!លោក ម៉ូស្សេ ប្តូរខ្លួនពីបុគ្គលិកប្រាក់ខែ ៨០$ ក្លាយជាថៅកែហាងវ័យក្មេង ព្រោះគន្លឹះសាងខ្លួន២នេះ	https://business-cambodia.com/articles/mor-cafe-cambodia	ផ្តើមចេញពីបុគ្គលិកដែលបម្រើការងារនៅក្នុងអង្គការដែលមានប្រាក់ខែត្រឹមតែ ៨០ដុល្លារ និងជាបុគ្គលិកដើរចែកខិតប័ណ្ណតាមផ្លូវមួយថ្ងៃ ១៥ ដុល្លារ កាលពីប៉ុន្មានឆ្នាំមុន បានផ្លាស់ប្តូរជីវិតលោក យឹម ម៉ូស្សេ ពីបុគ្គលិកធ្លាប់ស៊ីប្រាក់ខែគេ ក្លាយទៅជាថៅកែហាងកាហ្វេទាំងវ័យក្មេង។ ជាក់ស្តែង ក្នុងកិច្ចសម្ភាសន៍ជាមួយក្រុមការងារ Business Cambodia លោក យឹម ម៉ូស្សេ បច្ចុប្បន្នជាម្ចាស់ហាង ម.កាហ្វេ បានឱ្យដឹងថា លោកកើតក្នុងគ្រួសារអ្នកធ្វើចំការម្នាក់ ក្នុងចំណោមបងប្អូន ៤ នាក់ លោកជាក្មេងម្នាក់ដែលចូលចិត្តរៀននៅអ្វីដែលថ្មី លោកក៏បានចូលរៀនភ្លេង និងភាសាអង់គ្លេសបន្ថែមនៅក្នុងអង្គកាមួយកន្លែង រហូតចេះ ឧបករណ៍តន្រី្តជាច្រើនដូច លេងស្គរ ហ្គីតា ព្យាណូ រហូតបានក្លាយគ្រូបង្រៀនភ្លេងក្រៅម៉ោងនៅអង្គកានោះ ដែលទទួលប្រាក់ខែ ៨០$ តែប៉ុណ្ណោះ ។ មិនតែប៉ុណ្ណោះ លោកក៏ធ្លាប់ជាក្មេងធ្លាប់ចែកខិតប័ណ្ណតាមផ្លូវទៀតផង។ ដោយហេតុតែជាក្មេងម្នាក់ដែលមានការគិតខុសពីគេ លោកតែងមានក្តីស្រម៉ៃធំ និងគំនិតវិជ្ជមានជានិច្ច លោកតែងតែស្រម៉ៃថាលោកមិនចង់ធ្វើការអោយគេរហូតឡើយ លោកចង់ក្លាយជាម្ចាស់អាជីវកម្មដ៏ជោគជ័យម្នាក់នៅថ្ងៃអនាគត។ ហេតុនេះហើយ ទើបនៅអំឡុងឆ្នាំ ២០១៦ បងស្រីរបស់លោកក៏បបួលលោកបើកហាងកាហ្វេរួមគ្នាមួយដោយពេលនោះ លោកមានលុយសន្សំតែ ៣០០០$ ប៉ុណ្ណោះ ដោយកាលនោះហាងកាហ្វេនិងដីជួលគេនៅឡើយទេ។លោក ម៉ូស្សេបន្ថែមថា លុះក្រោយមកបន្ទាប់ពីរៀនចប់  លោកមានចក្ខុវិស័យវែងឆ្ងាយនិងគោលដៅខ្ពស់ដែលចង់មានដី និងហាងផ្ទាល់ខ្លួនដោយមិនបាច់ជួលគេ។ ជាមួយគ្នានោះដែរ ឪពុកម្តាយរបស់លោកក៏មានដីមួយកន្លែងនៅជាប់ផ្លូវជាតិលេខមួយ លោកក៏បានសុំពួកគាត់រៀបចំចាក់ដីនិងសាងសង់បើកហាងកាហ្វេផ្ទាល់ខ្លួនមួយ ដោយបានដាក់ឈ្មោះថា ម.កាហ្វេ។ ដោយហាងកាហ្វេនេះបានចាយទុនសាងសង់អស់ប្រមាណជា ១៥ម៉ឺនដុល្លារ នៅលើទឹកដីកំណើតរបស់លោកផ្ទាល់ដែលស្ថិតនៅ ផ្លូវជាតិលេខ១ សង្កាត់ក្បាលកោះ ខណ្ឌច្បារអំពៅ រាជធានីភ្នំពេញ។លោក ម៉ូស្សេ បានបញ្ជាក់ផងដែរថា ចាប់តាំងតែពីបើកមកដល់ពេលនេះគឺហាងរបស់គាត់មិនដែលរកស៊ីខាតម្តងណាឡើយ បើទោះជាមានការរំខានពីកូវីដ១៩ក្តី ផ្ទុយទៅវិញនៅពេលកូវីដ១៩ លោកលក់កាន់តែដាច់លើសដើម នេះដោយសារតែលោកបានធ្វើទីផ្សារតាមរយៈការចែកខិតប័ណ្ណផ្សព្វផ្សាយ និងបានប្តូរពីការលក់កាហ្វេនៅក្នុងខាងទៅខាងក្រៅហាងវិញ ហេតុនេះហើយទើបធ្វើឱ្យលោកលក់ដាច់ទាំងពេលមានបញ្ហា។ លើសពីនេះទៅទៀត ចំណុចពិសេសដ៏អស្ចារ្យមួយទៀតនោះគឺ បើទោះជាហាងកាហ្វេលោកនៅក្រៅក្រុង មិននៅជិតសាលារៀន ផ្សារ និងទីប្រជុំជនក៏ពិតមែន ប៉ុន្តែលោកនៅតែលក់ដាច់បាន ព្រោះតែជានិច្ចការលោកតែធ្វើការប្រមូលសិន និងទាក់ទាញភ្ញៀវចាស់ៗដើម្បីឱ្យមានការណែនាំតៗគ្នា និងមួយវិញទៀតលោកបង្កើតជាគ្រុបតេឡេក្រាមរក្សាទំនាក់ទំនងយ៉ាងជិតស្និតជាមួយភ្ញៀវ ជាមូលហេតុធ្វើឱ្យភ្ញៀវមកហាងលោកជាប្រចាំ។ បន្ថែមពីនេះ លោក ម៉ូហ្សេ បានបញ្ជាក់ច្បាស់ៗថា មូលហេតុដែលធ្វើឱ្យលោកអាចវិវត្តន៍ខ្លួនពីបុគ្គលិកប្រាក់ខែ ៨០ដុល្លារ រហូតក្លាយមានអាជីវកម្មវកម្មផ្ទាល់ខ្លួនតម្លៃម៉ឺនដុល្លារនេះ ដោយសារតែលោក ធ្វើការមិនមែនតែធ្វើការ ប៉ុន្តែលោកធ្វើការដើម្បីរៀន ព្រោះពេលធ្វើការរមែងតែងជួបនូវបញ្ហាហេតុនេះវានឹងបង្រៀនលោកឱ្យចេះដោះស្រាយបញ្ហា និងមួយទៀតការផ្លាស់ប្តូរនេះគឺកើតចេញពីការហ៊ានចាប់ផ្តើម ហ៊ានគិត ហ៊ានស្រមៃ ជាក់ស្តែងលោកស្រឡាញ់វិស័យកាហ្វេចង់មានហាងកាហ្វេ ប៉ុន្តែប្រាក់ខែតិច តែទីបំផុតលោកនៅតែអាចចេញរកស៊ីបាន ព្រោះតែការសន្សំ និងដាក់បេះដូងធ្វើវាឱ្យអស់ពីចិត្ត។ ចុងក្រោយលោក យឹម ម៉ូស្សេ បានប្រាប់ផងដែរថា "គ្មានអ្វីពិបាកជាងការចាប់ផ្តើមទេ ហើយកាលៈទេសៈដែលពិបាកបំផុត គឺជាឪកាសដែលធ្វើអោយគាត់រៀនសូត្រ និងលូតលាស់បានខ្លាំងបំផុត។ លទ្ធផលជោគជ័យក្នុងថ្ងៃនេះ សុទ្ធតែកើតឡើងពីសកម្មភាពតូចៗប្រចាំថ្ងៃ ក៏ដូចជាការតាំងចិត្តខ្ពស់ និងមានគំនិតវិជ្ជមានជានិច្ច គួបផ្សំជាមួយការមានគោលដៅច្បាស់លាស់ ផ្សារភ្ជាប់ជាមួយសកម្មភាពអនុវត្តន៍ពិតប្រាកដជាក់ស្តែង"។ អត្ថបទដោយ៖សម្បតិ្ត សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T03:08:21.460Z", "category": "ចាប់ផ្តើមអាជីវកម្ម", "views": 1226, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
តម្លៃធូរណាស់! ព្រោះតែរឿង១នេះ វៀតណាមដាក់លក់ iPhone 14 តម្លៃទាបបំផុតលំដាប់ទី២ បន្ទាប់ពីអាមេរិក	https://business-cambodia.com/articles/iphone-14-vn-cheatest	ប្រទេសវៀតណាមបានកំពុងដាក់លក់ទូរស័ព្ទដៃ iPhone 14 ក្នុងតម្លៃទាបបំផុតលំដាប់ទី២ នៅលើពិភពលោក បន្ទាប់ពីសហរដ្ឋអាមេរិក។ នេះបើយោងតាមការចុះផ្សាយរបស់សារព័ត៌មាន vnexpress នៅថ្ងៃទី ១៥ ខែកុម្ភៈ ឆ្នាំ២០២៣ កន្លងទៅនេះ។ យោងតាមទិន្នន័យ Statista របស់អាឡឺម៉ង់ បានឱ្យដឹងថា iPhone 14 នៅសហរដ្ឋអាមេរិកត្រូវបានលក់ក្នុងតម្លៃ ៧៩៩ដុល្លារ ខណៈនៅក្នុងប្រទេសវៀតណាមកំពុងដាក់លក់ក្នុងតម្លៃ ៨៣៤.៧ ដុល្លារ។ ជាមួយគ្នានេះដែរ អ្នកលក់ម្នាក់នៅទីក្រុង ហូជីមិញ បាននិយាយថា iPhone 14 មិនពេញនិយមទេនៅក្នុងប្រទេសវៀតណាម ដូច្នេះម្ចាស់ហាងជាច្រើន នាំគ្នាលក់ទម្លាក់តម្លៃស្មើនឹងតម្លៃនាំចូលទៅហើយ ដើម្បីយកដើមមកវិញ។ គួរជម្រាបផងដែរថា ក្រៅពី iPhone 14 ផលិតផល Apple មួយចំនួនទៀតក៏ស្ថិតក្នុងចំណោមផលិតផលដែលមានតម្លៃទាបបំផុតនៅលើពិភពលោកក្នុងប្រទេសវៀតណាមផងដែរ ក្នុងនោះមានដូចជា iPad 9 និង MacBook Air M1 ដែលមានតម្លៃទាបជាងសហរដ្ឋអាមេរិកទៅទៀត៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T02:43:28.926Z", "category": "កំពូលអ្នកលក់", "views": 6175, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ក្រុមហ៊ុនដឹកជញ្ជូនម្ហូបអាហារធំជាងគេក្នុងប្រទេសកម្ពុជាបានពង្រីកមុខងារថ្មី “NHAM24 Taxi” ដើម្បីជួយសម្រួលទៅដល់មធ្យោបាយធ្វើដំណើររបស់អ្នកប្រើប្រាស់នៅក្នុងទីក្រុងភ្នំពេញ និងក្រុងព្រះសីហនុ	https://business-cambodia.com/articles/nham24-release-new-function-shv-	ក្រុមហ៊ុន NHAM24 បានដាក់ដំណើការជាផ្លូវការនូវសេវាកម្មហៅមធ្យោបាយធ្វើដំណើររបស់ខ្លួន NHAM24 Taxi នៅថ្ងៃនេះ។ សេវាកម្មថ្មីនេះ (NHAM24 Taxi) ផ្ដល់ជូនអ្នកប្រើប្រាស់នូវការពេញចិត្តតាំងពីពេលហៅរហូតដល់ពេលចុះ ហើយផ្នែកបម្រើសេវាកម្មអតិថិជន និងការជជែកផ្ទាល់ពីក្រុមការងារគ្រប់ពេលវេលា ពោលគឺ 24 ម៉ោង ដើម្បីធានាសុវត្ថិភាពអ្នកប្រើប្រាស់ និងការឆ្លើយតបរហ័សចំពោះតម្រូវការបន្ទាន់។ ការបើកដំណើរការមុខងារថ្មីនេះនឹង ត្រួសត្រាយផ្លូវសម្រាប់វិស័យបច្ចេកវិទ្យានៅក្នុងប្រទេសកម្ពុជា ដោយបង្ហាញអំពីការពង្រីកសេវាកម្មទៅកាន់វិស័យដែលកំពុងអភិវឌ្ឍន៍ជាច្រើន។ ក្រុមហ៊ុន NHAM24 ត្រូវបានគេទទួលស្គាល់ថាជាក្រុមហ៊ុនផ្តល់ជូនសេវាកម្ម ដ៏គួរអោយទុកចិត្តបំផុត។ ជាមួយសេវាកម្មថ្មី NHAM24 Taxi នេះនឹងបញ្ជាក់កាន់តែច្បាស់ថា NHAM24 គឺពិតជាកម្មវិធីទូរស័ព្ទដៃឈានមុខគេនៅក្នុងទីផ្សារ ដែលផ្តល់ជូននូវសេវាកម្មគ្រប់ប្រភេទក្នុងកម្មវិធីទូរស័ព្ទដៃតែមួយ។ NHAM24 បំពេញតម្រូវការប្រចាំថ្ងៃសំខាន់ៗដូចជា៖ ការដឹកជញ្ជូនអាហារ និងគ្រឿងទេស ការទិញឥវ៉ាន់ ការដឹកជញ្ជូនទំនិញរហ័ស ទិញលក់ និងមុខងារច្រើនទៀតដល់អ្នកប្រើប្រាស់គ្រប់កាលៈទេសៈនៅក្នុងឆ្នាំ 2023 នេះ។ អ្នកជំនាញវិស័យទំនាក់ទំនង និងជាអតិថិជន NHAM24 ម្នាក់ឈ្មោះ អរុណរស្មី បាននិយាយថា៖ “វាពិតជាងាយ ស្រួលណាស់ដែលកម្មវិធីទូរស័ព្ទដៃមួយមានពហុមុខងារដែលអាចបំពេញនូវតម្រូវការផ្សេងៗក្នុងការរស់នៅប្រចាំថ្ងៃរបស់អតិថិជនបាន ហើយក៌ជាក្រុមហ៊ុនរបស់កម្ពុជាទៀតដែលពួកគេពិតជាយល់ពីអ្វីដែលយើងត្រូវការមែន។ ខ្ញុំពេញចិត្តនឹងគាំទ្រក្រុមហ៊ុនក្នុងស្រុក ហើយជឿជាក់ថាក្រុមហ៊ុនក្នុងស្រុកនឹងកាន់តែរីកចម្រើនទ្វេដង។” តាំងពីការចាប់ផ្តើមនៅឆ្នាំ២០១៦ ក្រុមហ៊ុន NHAM24 បានខិតខំប្រឹងប្រែង រីកចម្រើនក្លាយជាក្រុមហ៊ុនផ្ដល់សេវាកម្មដឹកជញ្ជូនម្ហូបអាហារធំជាងគេក្នុងប្រទេសកម្ពុជា ក្នុងរយៈពេលប៉ុន្មានឆ្នាំដ៏ខ្លីនេះ ដោយបម្រើអតិថិជនរាប់លាននាក់ និងអាជីវកម្ម ក៏ដូចជាអ្នកបើកបររាប់ពាន់នាក់ ទាំងកំឡុងពេលជំងឺរាតត្បាតកូវីដរហូតដល់ពេលបច្ចុប្បន្ន។ ក្រុមហ៊ុន NHAM24 តែងតែទទួលយកមតិយោបល់របស់អតិថិជនយ៉ាងយកចិត្តទុកដាក់ ហើយកែលម្អដើម្បីបង្កើនប្រសិទ្ធភាពដោយផ្ទាល់នូវនីតិវិធីប្រតិបត្តិការ និងបច្ចេកទេស។ ក្រុមហ៊ុនមិនត្រឹមតែផ្តោតលើអ្នកប្រើប្រាស់ប៉ុណ្ណោះទេ ប៉ុន្តែក៏ផ្តោតលើអ្នកបើកបររបស់ខ្លួនផងដែរ។ កម្មវិធីនេះបានបង្កើតឡើងពីបទពិសោធន៍ពិតៗរបស់អ្នកបើកបរ និងអភិវឌ្ឍកាន់តែប្រសើរជានិច្ចសម្រាប់អ្នកប្រើប្រាស់។ ស្ថាបនិករបស់ NHAM24 លោក ចាន់ បូរីម៉ា បានមានប្រសាសន៍ថា៖ “ខ្ញុំសូមថ្លែងអំណរគុណយ៉ាងជ្រាលជ្រៅចំពោះការជឿទុកចិត្ត និងការគាំទ្រយ៉ាងធំធេងពីសំណាក់អតិថិជន និងអ្នកបើកបររបស់ពួកយើង។ ដោយសារតែមានការគាំទ្រពីពួកគាត់ ទើបជម្រុញទឹកចិត្តពួកយើងឱ្យសម្រេចចិត្តពង្រីកសេវាកម្ម NHAM24 Taxi នៅក្នុងទីក្រុងភ្នំពេញ និងក្រុងព្រះសីហនុ។ ពួកយើងនៅតែបន្តពង្រឹងសេវាកម្មរបស់យើងឱ្យកាន់តែប្រសើរ ជាពិសេសដើម្បីពង្រីកខ្លួនទៅកាន់ខេត្តក្រុងដទៃទៀត។ ហើយយើងក៏ប្រាកដក្នុងចិត្តយ៉ាងច្បាស់ថា អតិថិជនទាំងអស់នៅតែបន្តគាំទ្រក្នុងដំណើរមួយនេះ។ NHAM24 គឺជាកម្មវិធីទូរស័ព្ទដៃឈានមុខគេដំបូងដែលមានផ្តល់ជូនផលិតផលទៅកាន់មនុស្ស និងមនុស្ស ទៅកាន់ទីកន្លែងនានា ជាមួយបទពិសោធន៍ល្អដល់អតិថិជន។ កម្មវិធីនេះថែមទាំងផ្តល់នូវសេវាកម្មហៅមធ្យោបាយធ្វើដំណើរ បន្ថែមលើសេវាកម្មជាច្រនហើយដូចជា៖ ការដឹកជញ្ជូនអាហារ និងគ្រឿងទេស ការទិញឥវ៉ាន់ ការដឹកជញ្ជូនទំនិញរហ័ស ទិញលក់ ជាច្រើនទៀត។ ជិះជាមួយ NHAM24 ថ្ងៃនេះ ទាញយកកម្មវិធីនៅទីនេះ៖ https://go24.app/MJVAB2MaVSjGaoE29 សម្រាប់ការចាប់អារម្មណ៍ធ្វើជាអ្នកបើកបរ សូមទាក់ទងមក៖ ទូរស័ព្ទ៖ 015 642 911 / 017 642 911 សម្រាប់ការសាកសួរ និងព័ត៌មានបន្ថែម សូមទាក់ទងមក៖ ឈ្មោះ៖ អ៊ឹង ប៉ូហុក តួនាទី៖ Senior Marketing អ៊ីមែល៖ pohok@go24.sg ទូរស័ព្ទ៖ 015 580 624	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T02:25:56.593Z", "category": "PR", "views": 260, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
តើកម្មវិធី «សម្ពោធស្មាតហ្វូនស៊េរីថ្មី OPPO Reno8 T Series» លើកនេះនឹងមានអ្វីពិសេស?	https://business-cambodia.com/articles/reno8-t-series-warm-up-launching-	ជួបជាមួយកញ្ញាឯក ពេជ្រ វត្តីសារ៉ាវឌ្ឍី! ជួបជាមួយតារា Original Song ថេណា! ជួបជាមួយតារាចម្រៀង រ៉េត ស៊ូហ្សាណា ចង់សួរថាតើអ្នកណាខ្លះជាហ្វេនរបស់តារាទាំង 3 រូបនេះ? ពេលវេលាដែលលោកអ្នករង់ចាំ ឥឡូវនេះបានមកដល់ហើយដែល លើកនេះមិនដូចមុន! តើលើកនេះនឹងមានអ្វីពិសេស? បើសង្កេតឃើញនៅលើ Facebook page របស់ OPPO កំពុងមានការវាយលុកយ៉ាងខ្លាំងលើបណ្តាញសង្គម និងតាមប្រព័ន្ធអ៊ីនធើណែតផ្សេងៗ ពិសេសមានការនិយាយអំពីស្មាតហ្វូនជំនាន់ថ្មី OPPO Reno8 T Series សឹងតែគ្រប់ទីកន្លែង។ ដោយមិនឲ្យអតិថិជនអន្ទះសាររង់ចាំយូរ OPPO បានប្រកាសក្តែងៗថានឹងដាក់សម្ពោធស្មាតហ្វូនស៊េរីថ្មីជាផ្លូវការនៅថ្ងៃទី18 កុម្ភៈ 2023 ដែលកម្មវិធីនេះកាន់តែប្លែកអារម្មណ៍ជាមួយនឹងវត្តមានទូតសុច្ឆន្ទៈចំនួន 3 រូបគឺកញ្ញាឯក ពេជ្រ វត្តីសារ៉ាវឌ្ឍី, ថេណា និងរ៉េត ស៊ូហ្សាណា ព្រមទាំងពិធីករពិធីការិនី ជា វណ្ណរិទ្ធ និងកញ្ញា ហ៊ិន ច័ន្ទនីរ័ត្ន ដែលនឹងញុំាងបរិយាកាសកម្មវិធីនេះឲ្យកាន់តែសប្បាយរីករាយ។ ពិតជាពិសេសពីកម្មវិធី «សម្ពោធស្មាតហ្វូន OPPO Reno8 T Series» ក៏មានការ Live ផ្ទាល់លើ Facebook page ក្រុមហ៊ុន OPPO ផ្ទាល់ដែរ។ ហើយរឹតតែពិសេសសម្រាប់អ្នកចូលរួមទស្សនាតាមការ Live ក៏អាចមានឱកាសឈ្នះរង្វាន់ OPPO Reno8 T Series និងកាសឥតខ្សែ Enco Buds2 ជាច្រើនរង្វាន់ផងដែរ។ ឱកាសបែបនេះរកឯណាបាន! ទទួលបានទស្សនីយភាពសប្បាយៗពីសំណាក់ Idols ល្បីៗហើយក្រែងលអាចឈ្នះរង្វាន់ពី OPPO ទៀត។ កុំភ្លេចដាក់ម៉ោងរោទិ៍ ហើយណាត់ជួបគ្នាក្នុងការ Live វេលាម៉ោង 4PM ថ្ងៃទី18 កុម្ភៈ 2023។ Oh… ជាមួយនេះផងដែរ ឥឡូវនេះនៅលើ Facebook page របស់ OPPO ក៏បើកឲ្យលេងហ្គេមទាយតម្លៃស្មាតហ្វូន OPPO Reno8 T Series។ ចង់សួរថាចង់បានរង្វាន់ Free Free ពីក្រុមហ៊ុន OPPO ទេ? ងាយៗគ្រាន់តែចូលរួមទាយតម្លៃក៏មានឱកាសឈ្នះរង្វាន់ដែរ! តើអ្នកគិតថា OPPO Reno8 T Series ដែលនឹងមកដល់ក្នុងពេលឆាប់ៗនេះមានតម្លៃប៉ុន្មាន? លោកអ្នកអាចចូលរួមលេងហ្គេមដោយធ្វើតាមលក្ខខណ្ឌដោយចុច Like, Share ផុសមួយនេះ https://bit.ly/3Xw5H9I ជាសាធារណៈ រួច Tag ទៅមិត្តភក្តិចំនួន 5នាក់ បន្ទាប់មកទៀត Comment តម្លៃដែលអ្នកគិតថាត្រឹមត្រូវ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-16T02:17:14.461Z", "category": "PR", "views": 655, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មិនធម្មតា! លោក Phelan ដោះបំណុលឡានជាង២ម៉ឺន$ ប្រើពេលតិចជាង២ឆ្នាំ តាមក្បួនពិសេសទាំងនេះ	https://business-cambodia.com/articles/how-to-pay-the-car-debt-in-just-18-months	បំណុលឡាន ក្លាយជាប្រភេទបំណុលដែលពេញនិយមបំផុតមួយនៅក្នុងសង្គមសព្វថ្ងៃ ដោយសារតែវាជាមធ្យោបាយធ្វើដំណើរដ៏សំខាន់មួយ។ ពេលខ្លះវាក៏អាចចោទជាបញ្ហា សម្រាប់អ្នកដែលជ្រុលខ្លួនបង់រំលស់ឡាន តែបាត់បង់លទ្ធភាពរកលុយសងគេវិញ ឬត្រូវចំណាយពេលសងយូរខ្លាំងជាដើម។ ទន្ទឹមនឹងនេះដែរ អ្នកជំនាញហិរញ្ញវត្ថុប្រចាំគេហទំព័រ Insider លោក Rob Phelan បានចែករំលែកពីបទពិសោធន៍នៃការដោះបំណុល កម្ចីទិញឡានព្រមទាំងកម្ចីសិស្សដែលគាត់ធ្លាប់មាន សរុបទាំងអស់ជាង ២ម៉ឺនដុល្លារ ហើយគាត់ប្រើពេលត្រឹមតែ ១៨ខែប៉ុណ្ណោះ ក៏អាចសងគេអស់ ព្រមទាំងអាចកែប្រែស្ថានភាពហិរញ្ញវត្ថុផ្ទាល់ខ្លួនរបស់គាត់ឱ្យប្រសើរឡើងទៀតផង។ ខាងក្រោមនេះជា គន្លឹះមួយចំនួន ដែលអ្នកជំនាញរូបនេះ ធ្លាប់បានប្រើរហូតដល់ដោះបំណុលបានជោគជ័យនៅក្នុងរយៈពេលដ៏ខ្លីមួយ៖ ១. ជ្រើសរើសយុទ្ធសាស្រ្តសងបំណុល៖ មានវិធីជាច្រើនសម្រាប់យកមកដោះបំណុល ប៉ុន្តែលោកPhelan បានជ្រើសរើសយកក្បួនដុំព្រិលមកប្រើ។ ដោយដំបូងឡើយគាត់រៀបចំបំណុលដែលមានទាំងអស់ឱ្យមានរបៀបរៀបរយ រួចហើយបែងចែងបំណុលទាំងនោះជាកញ្ចប់ៗ ដាច់ៗពីគ្នា ហើយគាត់ជ្រើសរើសសងបំណុលណាដែលតិចជាងគេមុន ដើម្បីឱ្យឃើញវាបាត់ម្ដងបន្តិចៗ។ គាត់សម្រុកសង ពីមួយកញ្ចប់ទៅមួយកញ្ចប់ រហូតដល់អស់បំណុលទាំងស្រុង។ ២. ស្វែងរកវិធីបង្កើនចំណូល៖ ដើម្បីបង្កើនចំណូល គាត់បានពង្រឹងវិជ្ជាជីវៈ ខំធ្វើការផ្លាស់ប្ដូរមុខតំណែង ក៏ដូចជាធ្វើការងារក្រោម៉ោងបន្ថែម ទទួលការងារកិច្ចសន្យា ព្រមទាំងប្រើជំនាញដែលខ្លួនមានចាប់ផ្ដើមអាជីវកម្មបន្ថែមទៀតផង។ គាត់ក៏បានបញ្ជាក់ដែរថា ដើម្បីបានចំណូលបន្ថែម យើងត្រូវចេះបត់បែន កុំបន្តឱ្យខ្លួនឯងរស់នៅខ្វះសមត្ថភាព។ ៣. អបអរនឹងលទ្ធផលតិចតួច៖ អ្នកជំនាញរូបនេះ លើកទឹកចិត្តខ្លួនឯងឱ្យមានកម្លាំងបន្តទៅមុខដោយការអបអរចំពោះលទ្ធផល។ ពេលសងបំណុលដាច់មួយអបអរម្ដង ផ្ដាច់មួយទៀតអបអរម្សងទៀត ការធ្វើបែបនេះក៏ដូចជាការតាមដានរបាយការបំណុលដែរ វាជួយការពារកុំឱ្យយើងភ្លេចខ្លួន ហើយថែមទាំងអាចជួយជាកម្លាំងជម្រុញចិត្តយើងផងដែរថា កម្លាំងដែលយើងខំចំណាយឥឡូវបានផលវិជ្ជមានច្រើនហើយ ដូច្នេះត្រូវខំបន្តទៀត។ ៤. រៀនសូត្រពីបំណុល៖ ក្រោយពេលអស់បំណុល បានជួយឱ្យលោក Phelan មានភាពប៉ិនប្រសប់ប្រើបំណុលជាងមុន ហើយក៏មិនខ្លាចបំណុល ឬគេចវេសមិនហ៊ានប្រើវានើដែរ។ គាត់បានជ្រើសរើសប្រើប្រាស់ប័ណ្ណឥណទានធម្មតា ប៉ុន្តែផ្តោតលើការបង់ឱ្យទៀងទាត់វិញ ដើម្បីសន្សំពិន្ទុឥណទានបានល្អ ងាយស្រួលខ្ចីលុយធនាគារយកទៅប្រើពេលចាំបាច់ណាមួយនៅថ្ងៃខាងមុខ។ អ្នកជំនាញរូបនេះបានគូសបញ្ជាក់ផងដែរថា ឥឡូវនេះគាត់មានកញ្ចប់សន្សំបម្រុងគ្រប់គ្រាន់សម្រាប់ផ្គត់ផ្គង់ការចំណាយផ្សេងៗ ហើយរាល់លុយដែលរកបាន គាត់បែងចែកសន្សំនិងវិនិយោគបង្កើនលុយជានិច្ច។ ហើយអ្វីទាំងអស់នេះសុទ្ធតែបានមកពី បទពិសោធន៍នៃការជាប់បំណុលរបស់គាត់៕ ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T16:22:23.447Z", "category": "ហិរញ្ញវត្ថុ", "views": 1022, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
បុរី ទីលាង បង្ហាញចំណុចពិសេសមិនធ្លាប់មាននៃគម្រោងផ្ទះវីឡា ២ ប្រភេទរបស់ខ្លួនដែលកំពុងសាងសង់	https://business-cambodia.com/articles/borey-ty-leang-valentine-day	កាលពីថ្ងៃទី១៤ ខែកុម្ភៈ ឆ្នាំ២០២៣ កន្លងទៅ លោកឧកញ៉ា ឡាង ទីលាង អគ្គនាយក បុរី ទីលាង បានរៀបចំកម្មវិធីក្ដីស្រលាញ់របស់ បុរីទីលាង ជូនដល់អតិថិជន នៅក្នុងផ្សារទំនើប អ៊ីអន មានជ័យ ក្នុងគោលបំណងចង់ផ្សព្វផ្សាយព័ត៌មានបន្ថែមអំពីគម្រោងថ្មីរបស់ខ្លួនដែលមាន វីឡាព្រីន និងវីឡាឃ្វីន របស់ខ្លួនដែលកំពុងសាងសង់ផងដែរ។ យោងតាមការផ្ដល់កិច្ចសម្ភាសន៍ជាមួយក្រុមការងារ Business Cambodia  លោកឧកញ៉ា ឡាង ទីលាង បានឱ្យដឹងថា  "គោលបំណងនៃការសាងសង់បុរីទីលាងនេះ គឺយើងផ្ដោតទៅលើការបង្កើតជាសហគមន៍ដែលថ្មីមួយ មានហេដ្ឋារចនាសម្ព័ន្ធទូលំទូលាយហើយ និងជាមួយការផ្ដល់គម្រោងពិសេសៗនៅក្នុងបុរីដែលបុរីផ្សេងៗ មិនមាន ហើយគម្រោងទាំងនោះមានដូចជា៖ សាលារៀន ក្លឹបហាត់ប្រាណ រីសត ។ល។" លោកឧកញ៉ាមានប្រសាសន៍បន្តថា បុរី ទីលាង គឺផ្ដល់ភាពងាយស្រួល និងភាពស៊ីវិល័យសម្រាប់អតិថិជន។ ជាក់ស្ដែងនៅក្នុងគម្រោងបុរី ទីលាង គឺមានផ្លូវខ្វាត់ខ្វែងច្រើន មិនមានផ្លូវបិទជិតនោះទេ ផ្លូវនៅមុខបុរីមាន ៣០ម៉ែត្រ ខាងក្រោយបុរីរបស់យើងគម្រោងផ្លូវ ៣០ ម៉ែត្រ ផ្លូវចូលបុរី ២០ ម៉ែត្រ និងផ្លូវតូចៗទៀតយ៉ាងតិច ៨ម៉ែត្រ ហើយយើងមានផ្លូវរដ្ឋកាត់ទទឹង ១៦ ម៉ែត្រនៃបុរីរបស់យើង។ បុរីរបស់យើងផ្ដោតទៅលើសោភ័ណភាព យើងបានបែងចែកដី ៤៣ ភាគរយនៃគម្រោងលើផ្ទៃដី២៥ ហិកតា ដើម្បីធ្វើសួនធម្មជាតិ។ ចំពោះបុណ្យនៃសេចក្តីស្រឡាញ់ បុរី ទីលាង មានការបញ្ចុះតម្លៃជូនអតិថិជនផងដែរ។ ក្នុងនោះម្ចាស់ផ្ទះក៏មានឱកាសទទួលការថែមជូននូវម៉ូតូ និងទូរសព្ទដៃនិងវត្ថុអនុស្សាវរីយ៍ជាច្រើនរង្វាន់ទៀត ហើយអ្វីដែលកាន់តែពិសេសនោះគឺបុរីទីលាងនឹងថែមជូនរថយន្តទំនើបផងដែរដល់អតិថិជនដែលបានទិញផ្ទះក្នុងបុរីទីលាង។ ជាងនេះទៀត អតិថិជន បានជាវផ្ទះ និងទទួលបានប្រម៉ូសិនបន្ថែម បុរី ទីលាង មានការបញ្ចុះតម្លៃ ៧% ថែមទៀត។ គួរបញ្ជាក់ផងដែរថា បុរី ទីលាង បានបង្កើតឡើងតាំងពីថ្ងៃទី១៥ ខែធ្នូ ឆ្នាំ២០២០មកម៉្លេះ គិតមកដល់បច្ចុប្បន្ននេះគឺមានរយៈពេល២ឆ្នាំហើយ។  លោកឧកញ៉ា ឡាង ទីលាង ក៏បានសង្កត់ធ្ងន់ដែរថា គម្រោងនេះ គឺចង់ធ្វើឱ្យវាល្អ សម្រាប់អតិថិជនរបស់លោក ជាមួយនឹងការវិនិយោគឱ្យមានផលចំណេញច្រើន។ សម្រាបព័ត៌មានលម្អិត សូមទំនាក់ទំនងតាមរយៈហ្វេសប៊ុកផេក Borey Tyleang ទូរស័ព្ទលេខ ០៦០ ៨៩ ០០០០/ ០៧៧ ៨៩ ០០០០ បុរី ទីលាង មានទីតាំងស្ថិតនៅលើផ្លូវព្រៃស ៣០ ម៉ែត្រ ភូមិព្រៃវែងខាងកើត សង្កាត់ព្រៃវែង ខណ្ឌដង្កោ រាជធានីភ្នំពេញ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T13:53:52.405Z", "category": "PR", "views": 365, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សករាជឌីជីថល កុំខ្ជះខ្ជាយដង្ហើមចោល! រៀនជំនាញចំណូលខ្ពស់៤នេះ ចេះឆ្អិនអាចរកចំណូលពាន់$	https://business-cambodia.com/articles/top-4-high-income-skills	នៅក្នុងសម័យឌីជីថល ការរកចំណូលអាចនឹងមានភាពងាយស្រួលជាងមុនច្រើន ព្រោះសម័យនេះវាអាចឱ្យមនុស្សប្រើជំនាញឯកទេសខ្លួន ផ្សារភ្ជាប់ជាមួយនឹងបច្ចេកវិទ្យា ដើម្បីបង្កើតចំណូលបានយ៉ាងសម្បូរបែប។ ទន្ទឹមនឹងនេះដែរ ប្រសិនបើអ្នកចង់បានប្រាក់ខែ ឬចំណូលខ្ទង់ពាន់ដុល្លារ អ្នកក៏គួរចេះឆ្លៀតពេលទំនេរពីការងារ អភិវឌ្ឍន៍ខ្លួនរៀនជំនាញចំណូលខ្ពស់ ដើម្បីធ្វើឱ្យខ្លួនក្លាយជាមនុស្សមានតម្លៃ និងមានទីផ្សារ។ ខាងក្រោមនេះគឺជាជំនាញចំណូលខ្ពស់ទាំង៤ អាចជួយឱ្យអ្នករកចំណូលបានខ្ទង់ពាន់ដុល្លារ បើសិនអ្នកចេះឆ្អិន ជាពិសេសគឺអាចរៀនវានៅផ្ទះក៏បាន។ ១. ជំនាញកាត់តរូបភាព និងវីដេអូ ក្នុងសម័យឌីជីថលនេះ វីដេអូរាប់ពាន់លានត្រូវបានផុសចូលក្នុងអ៊ីនធឺណែតជារៀងរាល់ថ្ងៃ ហើយអ្នកដែលពូកែកាត់តរូបភាព និងវីដេអូ ក៏មានតម្រូវការខ្ពស់ផងដែរនៅក្នុងទីផ្សារ។ ជំនាញនេះត្រូវការការអត់ធ្មត់ គំនិតច្នៃប្រឌិត និងការស្រលាញ់ចូលចិត្តទើបអាចធ្វើវាជោគជ័យ។ ២. ជំនាញសរសេរអត្ថបទបែបផ្សព្វផ្សាយពាណិជ្ជកម្ម (Copywriting ) ការផ្សព្វផ្សាយអំពីការកសាងស្លាកយីហោផ្ទាល់ខ្លួន ឬផ្សព្វផ្សាយពីផលិតផលសេវាកម្ម គឺពិតជាមានតម្រូវការខ្ពស់មែនទែន ប៉ុន្តែមនុស្សដែលជំនាញឯកទេសខ្ពស់លើជំនាញមួយនេះ ក៏មិនសូវសម្បូរនោះដែរ។ ជំនាញមួយនេះត្រូវការទេពកោសល្យ គំនិតច្នៃប្រឌិតខ្ពស់ និងជំនាញចិត្តសាស្ត្រ ទីផ្សារ…។ គោលដៅនៃការ សរសេរអត្ថបទបែបផ្សព្វផ្សាយពាណិជ្ជកម្ម គឺដើម្បីឱ្យអតិថិជនស្គាល់ និងអាចឈានដល់ការសម្រេចចិត្តទិញផលិតផល ឬសេវាកម្មនានា ដែលយើងបានសរសេរផ្សព្វផ្សាយ។ ៣. ជំនាញលក់គម្រោងអចលនទ្រព្យ វិស័យអចលនទ្រព្យនៅកម្ពុជា គឺរីកចម្រើនខ្លាំងណាស់នាប៉ុន្មានឆ្នាំចុងក្រោយនេះ ប៉ុន្តែក៏មានអចលនទ្រព្យជាច្រើនដែលបានសាងសង់រួច បែរជាលក់មិនចេញផងដែរ។ អាស្រ័យហេតុនេះ បើសិនជាអ្នកអាចអភិវឌ្ឍន៍ខ្លួនឯងឱ្យមានជំនាញខ្ពស់លើការលក់គម្រោងអចលនទ្រព្យឱ្យក្រុមហ៊ុននានា នោះអ្នកអាចមានឱកាសរកចំណូលបានច្រើនបំផុត។ អ្វីដែលអ្នកកសាងគឺត្រូវពង្រឹងជំនាញលក់ ជំនាញដឹកនាំ ចំណេះដឹងក្នុងវិស័យអចលនទ្រព្យ ជំនាញកសាងក្រុម និងជំនាញបច្ចេកវិទ្យាសំខាន់ៗមួយចំនួន។ បើសិនអ្នកក្លាយជាអ្នកជំនាញខាងជួយលក់គម្រោងអចលនទ្រព្យ មិនខ្វះទេក្រុមហ៊ុនដែលទាក់ទងមកឱ្យអ្នកជួយលក់អចលនទ្រព្យឱ្យ។ ៤. ជំនាញបង្កើតវគ្គសិក្សាល្អៗតាមអនឡាញ មនុស្សប្រើទូរស័ព្ទដៃកាន់តែច្រើន កុំព្យូទ័រកាន់តែច្រើន ហើយវាក៏ជាឱកាសល្អបំផុតក្នុងការផ្ដល់នូវវគ្គសិក្សាពិសេសៗ តាមអនឡាញ ដែលជួយឱ្យអ្នកចំណេញថវិកា ចំណេញថាមពល ពេលវេលា និងអាចមានឱកាសពង្រីកវាបានទូលំទូលាយផងដែរ។ បើសិនជាអ្នកមានជំនាញឯកទេសពិសេសណាមួយ ដែលលេចធ្លោ គឺអ្នកគួរតែគិតលើការបង្កើតវគ្គសិក្សាល្អតាមអនឡាញ ព្រោះវាអាចឱ្យអ្នករកចំណូលបានច្រើន។ ការលក់វគ្គសិក្សាតាមអនឡាញនេះ គឺពិតជាពេញនិយមខ្លាំងនៅតាមបណ្ដាប្រទេសអភិវឌ្ឍន៍ និងអាចជួយឱ្យអ្នកបង្កើតអាចរកចំណូលបានរាប់លានដុល្លារទៀតផង។ ជាចុងក្រោយ បើសិនជាអ្នកពិតជាចង់រកចំណូលបានច្រើនរាប់ពាន់ រាប់ម៉ឺនដុល្លារ គឺអ្នកអាចឆ្លៀតពេលទំនេរពីការងារ កសាងជំនាញចំណូលខ្ពស់សម្រាប់ខ្លួនឯង។ បើសិនជាអ្នកគិតថាខ្លួនមិនចេះអ្វីទាំងអស់ គឺអ្នកចាំបាច់ត្រូវខំប្រឹងកសាងជំនាញឯកទេសពិសេសណាមួយ ដែលត្រូវនឹងអ្នក អ្នកស្រលាញ់ចូលចិត្តវា។ ក្នុងសម័យកាលដែលជើងមេឃបើកចំហរដូចពេលនេះ អ្នកអាចរៀនជំនាញទាំងអស់នោះតាមអ៊ីនធឺណែតក៏បាន ឬរៀនពីបុគ្គលដែលមានជំនាញឯកទេសលើជំនាញដែលអ្នកចាប់អារម្មណ៍តែម្ដង ក៏ជាជម្រើសល្អបំផុតផងដែរ៕ រៀនគំនិតរកស៊ីល្អៗ និង គន្លឹះដឹកនាំជីវិត សូមចូលក្នុងគ្រុបពិសេសខ្ញុំទីនេះ ( https://t.me/LongVathanak777 )	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T09:31:16.869Z", "category": "ភាពជាអ្នកដឹកនាំ", "views": 3601, "author": { "first_name": "ឡុង", "last_name": "វឌ្ឍនៈ", "email": "longvathanak007@gmail.com" }, "quality_warning": [ "noisy", "short_sentences" ] }
ច្បាស់ការ! ឯកឧត្តម ស៊ុន ចាន់ថុល បញ្ជាក់ពីថ្ងៃបរិច្ឆេទការបើកការដ្ឋានសាងសង់ផ្លូវល្បឿនលឿនទី២	https://business-cambodia.com/articles/expressway-cambdoia-phnom-penh-bavet	ក្រោយពីពិភាក្សាចប់សព្វគ្រប់ ពេលនេះល្បឿនលឿនភ្នំពេញ-បាវិត គ្រោងនឹងបើកការដ្ឋានសាងសង់នៅខែមិថុនា ឆ្នាំ២០២៣ ខាងមុននេះហើយ ខណៈបច្ចុប្បន្នកំពុងដឹកគ្រឿងចក្រទៅបណ្ដើៗ។ នេះបើយោងតាមការលើកឡើងរបស់ឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន នៅថ្ងៃទី១៥ ខែកុម្ភៈ ឆ្នាំ២០២៣ ក្នុងពិធីបើកសន្និបាតបូកសរុបលទ្ធផលការងារប្រចាំឆ្នាំ២០២២ និងលើកទិសដៅការងារឆ្នាំ២០២៣ ។ ថ្លែងនៅក្នុងកម្មវិធីខាងលើឯកឧត្តមបានមានប្រសាសន៍ថា  “ សម្ដេចអគ្គមហាសេនាបតីតេជោហ៊ុន សែន លោកបានលើជាសំណូមពរទៅខាងមិត្តចិនឱ្យជួយជំរុញ នីតិវិធី ក៏ប៉ុន្តែក្រុមហ៊ុនCCCដែលជាក្រុមហ៊ុន មេរបស់CRBC បានសន្យាទៅសម្ដេចអគ្គសេនាបតីតេជោ ហ៊ុន សែន ថានឹងបើកសារដ្ឋាសាងសង់យ៉ាងយូរខែ០៦ ឆ្នាំ២០២៣ និងបញ្ចប់នៅឆ្នាំ២០២៧”។ ក្នុងនោះដែរឯកឧត្តមក៏បានលើកឡើងបន្ថែមថា “សូមជម្រាបបញ្ជាក់ឱ្យច្បាស់ថា អត់មានការលុបចោល ឬពន្យារពេលសាងសង់ផ្លូវល្បឿនលឿនភ្នំពេញ-បាវិតទេ សូមជម្រាបឲ្យច្បាស់ បើយើងចង់ចុះហត្ថលេខា ស្អែកក៏បានដែរ ក៏ប៉ុន្តែនាយករដ្ឋមន្ត្រីភាគីចិន លោកមិនអាចធ្វើជាសាក្សីបាន ដោយសារនីតិវិធីផ្ទៃក្នុង មិនទាន់បានចប់” ។ សូមជម្រាបផងដែរថា គម្រោងផ្លូវល្បឿនលឿនភ្នំពេញ-បាវិតនេះ គឺជាគម្រោងផ្លូវល្បឿនលឿនទី ២ ក្នុងប្រទេសកម្ពុជាបន្ទាប់ផ្លូវល្បឿនលឿនភ្នំពេញ ក្រុងព្រះសីហនុ ខណៈផ្លូវនេះមានប្រវែងសរុបប្រហែល ១៣៥ គីឡូម៉ែត្រ ដែលត្រូវសាងសង់ជា ០៤គន្លង តួផ្លូវមានទទឹង ២៥,៥ ម៉ែត្រ។ ហើយផ្លូវមួយខ្សែនេះ នឹងចាប់ផ្ដើមចេញពីភ្នំពេញនៅចំណុចផ្លូវក្រវ៉ាត់ក្រុងទី៣ កាត់តាមខេត្តកណ្តាល ខេត្តព្រៃវែង និងខេត្តស្វាយរៀង ឆ្ពោះទៅក្រុងបាវិត ព្រំដែនកម្ពុជា-វៀតណាមតែម្ដង៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T09:29:21.831Z", "category": "អចលនទ្រព្យ", "views": 603, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
បើកហាង ឬតូបសិន ចាំរកអតិថិជន ខណៈអ្នកជំនាញប្រាប់ថា នេះគឺជាការយល់ច្រឡំដ៏ធំបផុតរបស់ម្ចាស់អាជីវកម្ម	https://business-cambodia.com/articles/find-costomer-first-before-run-business	មនុស្សភាគច្រើនជាទូទៅតែងតែយល់ច្រឡំថា ចាំមានតូប ឬហាងសិន ចាំប្រមូលអតិថិជន ព្រោះថាបើមិនទាន់មានហាងផងធ្វើម៉េចទើបអាចទាញភ្ញៀវមកបាន? ប៉ុន្តែដោយឡែកអីលោក Oloye Akin Alabi បានលើកឡើងថាការធ្វើបែបនេះជាកំហុសដ៏ធំបំផុតរបស់ម្ចាស់អាជីវកម្មទៅវិញ។ តើលោកមានហេតុផលបែបណាទើបលើកឡើងយ៉ាងដូចនេះ? លោក Oloye Akin Alabi ដែលត្រូវបានគេស្គាល់ថា ម្ចាស់ស្នាដៃសៀវភៅ “អាជីវកម្មតូច លុយធំ” ដែលជាសៀវភៅជំនួញលក់ដាច់បំផុតនៅក្នុងនីហ្សេរីយ៉ា ហើយក៏ជា ម្ចាស់ក្លឹបកីឡា NairaBET.com ដំបូងគេរបស់ប្រទេសនីហ្សេរីយ៉ាផងដែរបានឱ្យដឹងថា “មុនដំបូងបំផុត មុនពេលយើងបើអាជីវកម្មត្រូវមានអតិថិជនក្នុងដៃជាមុនសិន”។ លោកបានបន្តទៀតថា បើយើងមិនដឹង ឬមិនស្គាល់ពីអតិថិជនគោលដៅរបស់យើងផងធ្វើមិចយើងអាចដៅកន្លែងលក់ត្រូវកន្លែងបាននោះ ដូច្នេះហើយយើងត្រូវសួរខ្លួនឯងថា តើនរណាជាអតិថិជនគោលដៅដែលយើងនឹងលក់ឱ្យ ជាសិស្សសាលា? អ្នកធ្វើការ? អ្នករកស៊ី? ឬក៏ជាអ្នកដែលនៅក្នុងតំបន់ហ្នឹង? ហើយតើគេមានវ័យចន្លោះពីប៉ុន្មាន ទៅប៉ុន្មានដែរ? ស្របគ្នានេះដែរ នៅពេលដែលដឹងហើយ យើងត្រូវបន្តសួរខ្លួនឯងទៀតថា ប្រសិនបើយើងបើកនៅទីតាំងហ្នឹង តើយើងអាចទទួលបានអតិថិជនប៉ុន្មាននាក់ដែរ? (ច្រើនល្អ បើតិចរកទីតាំងថ្មី) ហើយមានគូរប្រជែងប៉ុន្មានអ្នកដែរ? មូលហេតុទាំងអស់នេះហើយទើបលោកចង់ឱ្យអ្នករកស៊ីទាំងឡាយ ត្រូវតែរកអតិថិជនជាមុនសិន ចៀសវាងបើហាងហើយ ស្ងាត់ឈឹង។ សរុបមកត្រង់ចំណុចនេះ លោកចង់ឱ្យអ្នកដែលមានបំណងចង់បើកអាជីវកម្មទាំងអស់ឱ្យចេះវិភាគ និងគណនា ហើយវារិទ្ធតែសំខាន់ សម្រាប់អ្នកដែលមានអាជីវកម្មហើយ ប៉ុន្តែមិនបានគិតគូដល់រឿងហ្នឹង៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T09:25:29.215Z", "category": "កំពូលអ្នកលក់", "views": 1017, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
រអ៊ូរវល់គ្មានពេល តែអាចធ្វើការឱ្យគេ១ថ្ងៃ៨ម៉ោងThe Rock ថាមិនគួរភ្លេចធ្វើរឿងសំខាន់បំផុត១នេះទេ	https://business-cambodia.com/articles/the-rock-speech-	“ដៃឱ្យរវៃ មាត់ឱ្យរងំមួយថ្ងៃៗ ធ្វើការគ្មានពេលសម្រាក តែនៅចាយលុយសល់ថ្ងៃស្ទើររាល់ខែ!” ឈប់សិន! អ្នកធ្វើបានល្អហើយណា ខំប្រឹងធ្វើការឱ្យគេមិនខ្លាចនឿយហត់ មួយថ្ងៃ៨ម៉ោង មកដល់ផ្ទះអស់កម្លាំងក៏សម្រាក ហូបបាយរួចក៏មើលទូរស័ព្ទដៃហើយក៏ចូលគេង អ្នកមិនខុសទេ អ្នកគ្រាន់តែភ្លេចរឿង១សំខាន់ជាងនេះប៉ុណ្ណោះ។ ដោយឡែកជាមតិរបស់លោក Dwayne Johnson ឬ The Rock ជាតួអង្គក្នុងខ្សែភាពយន្ត Fast&Furious ដ៏ល្បីល្បាញរបស់ហូលីវូដ បានលើកឡើងថា “កុំធ្វើការឱ្យគេ ក្នុងក្រុមហ៊ុនគេ ៨ម៉ោងក្នុង១ថ្ងៃ បន្ទាប់មកក៏រៀបចំកាតាបទៅផ្ទះ ដោយមិនបានធ្វើការងារឱ្យគោលដៅខ្លួនឯងសម្រាប់សម្រេចក្តីសុបិនចុងក្រោយផ្ទាល់ខ្លួននោះទេ អ្នកមិនមែនហត់នឿយខ្លាំងពេកនោះទេ គឺដោយសារអ្នកគ្មានឆន្ទៈនិងកម្លាំងជំរុញចិត្តពីខាងក្នុងតែប៉ុណ្ណោះ”។ ក្នុងន័យនេះលោកចង់សម្តៅថា មនុស្សធ្វើការអ្វីក៏ដោយ ក៏មិនត្រូវភ្លេចគោលដៅខ្លួនឯងនោះទេ ចូរចំណាយពេលកសាងក្តីស្រមៃអ្នកខ្លះ ទោះប្រើពេលយឺតបន្តិចក៏វាប្រសើរជាងមិនបានដើរសោះ។ ជាការពិតណាស់ការខិតខំប្រឹងប្រែងនិងសេចក្តីព្យាយាមគឺជាសម្មតិកម្មនៃភាពជោគជ័យ ប៉ុន្តែមិនអាចខ្វះធាតុផ្សំគឺការខំឱ្យចំគោលដៅបាននោះទេ បើរវល់គ្រប់ពេល ខំប្រឹងធ្វើការគ្មានពេលសម្រាក តែមានអារម្មណ៍ថាជីវិតមិនសល់អ្វីសោះ រឡេះរឡោះ រកកោះត្រើយមិនឃើញទេ ចូរតាមដានគោលដៅខ្លួនឯងឡើងវិញ។ ដូចពាក្យមួយគេនិយាយថា “ជីវិតមនុស្សប្រៀបបីដូចជាធ្នូ រីឯក្ដីស្រមៃប្រៀបដូចជាផ្ទាំងស៊ីប បើរកផ្ទាំងស៊ីបមិនឃើញទេ ទោះរាល់ថ្ងៃប្រឹងទាញដងធ្នូខ្លាំងយ៉ាងណាក៏គ្មានន័យដែរ” ត្រង់ន័យនេះ គេចង់បង្ហាញថា គោលដៅគឺពិតជាសំខាន់ខ្លាំងបំផុត ហើយប្រសិនបើយើងខំលើរឿងអ្វីមួយ ដែលខុសពីគោលដៅពិតប្រាកដរបស់ខ្លួនឯង អ្នកកាន់តែខំ វាកាន់តែបរាជ័យក៏ថាបានដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T09:14:19.145Z", "category": "ភាពជាអ្នកដឹកនាំ", "views": 437, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រញាប់ឡើង! រាជបណ្ឌិត្យសភា ប្រកាសផ្តល់ជំនាញ១ សិក្សាឥតគិតថ្លៃក្នុងមួយថ្ងៃរៀនត្រឹម ៣ម៉ោង ប៉ុណ្ណោះ	https://business-cambodia.com/articles/royal-academy-announces	យោងតាមការចេញផ្សាយនៅលើហ្វេសប៊ុកផេករបស់ រាជបណ្ឌិត្យសភាកម្ពុជា បានប្រកាសថា រាជបណ្ឌិត្យសភាកម្ពុជា នឹងបើកវគ្គសិក្សាពិសេស (រៀនចម្ហិនម្ហូបមួយមុខដោយឥតគិតថ្លៃ) នៅរាជបណ្ឌិត្យសភាកម្ពុជា។ ចំពោះវគ្គសិក្សាពិសេសគឺមាន វិធីសាស្រ្តចម្អិនស្តេក (សាច់ក្របីពីឧទ្យានរាជបណ្ឌិត្យសភាកម្ពុជា តេជោសែន ឫស្សីត្រឹប) ចំណែកកាលបរិច្ឆេទចូលរៀន៖ ថ្ងៃអាទិត្យ ទី២៦ ខែមីនា ឆ្នាំ២០២៣ និងវគ្គសិក្សាប្រើត្រឹមតែរយៈពេលសិក្សា៖ ៣ ម៉ោង (១ថ្ងៃ) ប៉ុណ្ណោះ ដោយគិតពីម៉ោងសិក្សា៖ ៨៖០០ ព្រឹក ដល់ ១២៖០០ ថ្ងៃត្រង់ចំណែកចំនួនសិក្ខាកាមមានកំណត់៖ ១៥ នាក់ តែប៉ុណ្ណោះ។ សូមបញ្ជាក់ថា សម្រាប់សាធារណៈជន ដែលមានចំណាប់អារម្មណ៍លើវគ្គសិក្សាពិសេស សូមទាក់ទងទៅកាន់លេខទូរស័ព្ទ ០៩៧ ៨២ ៦៥ ៤៧៩/ ០៧៨ ៤២៤ ២៨១ ឬអាស័យដ្ឋាននៅ មហាវិថីសហព័ន្ធរុស្ស៊ី សង្កាត់អូរបែកក្អម ខណ្ឌសែនសុខ រាជធានីភ្នំពេញ ឬអាចទំនាក់ទំនងទៅកាន់ហ្វេសប៊ុកផេក រាជបណ្ឌិត្យសភាកម្ពុជា-Royal Academy of Cambodia ឬ មជ្ឈមណ្ឌលបណ្តុះបណ្តាលនិងស្រាវជ្រាវ ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T08:47:30.806Z", "category": "ចាប់ផ្តើមអាជីវកម្ម", "views": 476, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋកិច្ចប្រែប្រួល ពិបាករកលុយ អ្នកជំនាញបង្ហើបពីរឿងអ្នកគួរធ្វើ បើមិនចង់ធ្លាក់ក្នុងវិបត្តិហិរញ្ញវត្ថុ	https://business-cambodia.com/articles/how-to-control-your-finance-during-economic-tough	បច្ចុប្បន្នស្ថានភាពសេដ្ឋកិច្ចស្ថិតក្នុងភាពមិនច្បាស់លាស់ ពោលគឺសេដ្ឋកិច្ចមានកំណើនយឺតដោយសារតែបញ្ហាអតិផរណាដែលកើតចេញពីសង្រ្គាមរវាងរុស្ស៊ីនិងអ៊ុយក្រែន ដូច្នេះហើយធ្វើការរកស៊ី ការរកចំណូលកាន់តែពិបាកជាងមុន។ នៅក្នុងស្ថានភាពបែបនេះ បើអ្នកចេះចាត់ចែងលុយកាក់ទេនោះ អ្នកអាចនឹងធ្លាក់ទៅក្នុងវិបត្តិហិរញ្ញវត្ថុក្នុងការរស់នៅ។ ទាក់ទងនឹងវិបត្តិហិរញវត្ថុ លោក Peter Boolkah គ្រូបង្វឹកផ្នែកអាជីវកម្ម បានបង្ហាញពីរឿងមួយចំនួនដែលអ្នកគួរធ្វើអំឡុងពេលស្ថានភាពសេដ្ឋកិច្ចមិនច្បាស់លាស់ដើម្បីការពារកុំឲ្យជួបញ្ហាក្នុងការរស់នៅ ជាពិសេសបញ្ហាលុយកាក់តែម្ដងនេះ។ ១. កសាងកញ្ចប់លុយការពារគ្រាអាសន្ន មានឃ្លាមួយពោលថា”ការពារប្រសើរជាងព្យាបាល” ហើយបើយើងនិយាយពីការត្រៀមខ្លួនលើផ្នែកហិរញ្ញ វត្ថុវិញ រឿងសំខាន់បំផុតទីមួយអ្នកគួរធ្វើគឺកសាងកញ្ចប់លុយពេលមានអាសន្ន។ កញ្ចប់លុយពេលមានអាសន្នគឺជាកញ្ចប់លុយដែលអ្នកទុកប្រើការក្នុងពេលមានអាសន្នដូចជា ឈឺថ្កាត់ ការបង់បាត់ចំណូល និងបាត់បង់ការងារដើម។ អ្នកជំនាញហិរញ្ញវត្ថុជាច្រើនបានណែនាំថា អ្នកគួរមានកញ្ចប់លុយពេលមានអាសន្នពី៣ទៅ៦សម្រាប់ចំណាយក្នុងការរស់នៅ។ ឧទាហរណ៍បើអ្នកចំណាយក្នុងការរស់នៅមួយខែ១ពាន់ដុល្លារ អ្នកគួរមានលុយបម្រុងពេលមានអាសន្នពី៣ពាន់ទៅ៦ពាន់ដុល្លារ។ ២. ការពារការរកចំណូលរបស់អ្នក   នៅកាលៈទេសៈដែលស្ថានភាពសេដ្ឋកិច្ចមិនច្បាស់លាស់ទ្រព្យសំខាន់បំផុតរបស់អ្នកគឺប្រភពចំណូល។ ដូច្នេះអ្នកត្រូវការពារវាកុំឲ្យបាត់បង់។ ត្រង់នេះមានរឿងមួយចំនួន អ្នកគួរដាក់ចិត្តទុកដាក់ធ្វើដើម្បីការពារការរកចំណូលរបស់កុំឲ្យបង់បង់ចំណូល ដូចជារកលុយបានដកមួយផ្នែកមកសន្សំទុកការពារពេលមានអាសន្នដូចបានរៀបរាប់នៅចំណុចខាងលើ។ លើសពីនេះ អ្នកត្រូវចេះរៀបចំផែនការចំណាយនិងចាត់ចែងលុយឲ្យមានប្រសិទ្ធភាពដើម្បីការពារកុំឲ្យធ្លាក់ក្នុងបញ្ហាបំណុល។ លើសពីនេះទៅទៀត អ្នកអាចវិនិយោគលើខ្លួនឯងតាមរយៈរៀនជំនាញថ្មីៗដើម្បីបង្កើតចំណូលបន្ថែមជាពិសេសគឺការពារអ្នកកុំឲ្យអត់ការងារធ្វើពោលគឺកាលណាអ្នកមានជំនាញកាន់តែឱកាសទទួលបានការងារធ្វើក៏កាន់តែច្រើន។ ៣. បង្កើនការសន្សំ វាពិតជាសំខាន់ណាស់ក្នុងការសន្សំលុយអំឡុងពេលដែលសេដ្ឋកិច្ចយ៉ាប់យឺន។ យ៉ាងណាមិញដើម្បីអាចសន្សំបាន ដំបូងដៃអ្នកត្រូវធ្វើផែនការចំណាយតាមរយៈតាមដានការចំណាយ។ លើសពីនេះអ្នកអាចកាត់បន្ថយចំណាយឬកាត់ផ្ដាច់ចំណាយណាដែលមិនចាំបាច់នោះអ្នកនឹងបង្កើនការសន្សំបានច្រើន។ ៤. បង់បំណុលដែលមានការប្រាក់ខ្ពស់  បើអ្នកកំពុងស្ពាយបំណុលជាប់ខ្លួន អ្នកអាចចាប់ផ្ដើមដោះបំណុលដែលមានការប្រាក់ខ្ពស់តាមដែលអាចធ្វើបាន។ ការជាប់បំណុលដែលមានការប្រាក់ខ្ពស់គឺជាបន្ទុកដ៏ធ្ងន់មួយអំឡុងពេលសេដ្ឋកិច្ចដាំក្បាលចុះ ដូច្នេះអ្នកអាចព្យាយាមដោះតាមដែលអាចធ្វើបាន នោះអ្នកនឹងកាន់តែស្រាលខ្លួនហើយអាចគ្រប់គ្រងស្ថានភាពហិរញ្ញវត្ថុរបស់អ្នកបាន៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T08:05:27.454Z", "category": "ហិរញ្ញវត្ថុ", "views": 410, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រាក់ខែខ្ទង់៣៥០$! សហគ្រិនចាស់វស្សា៥រូបថា ត្រូវប្រញាប់ធ្វើរឿងធំៗ៥នេះជាបន្ទាន់	https://business-cambodia.com/articles/from-350-dollar-to-3500-dollar	«ធ្វើការយូរហើយ គ្មានសល់អី ដុះតែក្បាលពោះ» នេះគឺជាសម្តីដ៏ពេញនិយមមួយដែលយើងតែងឭចេញពីមាត់បុគ្គលិកមួយចំនួនចំអន់គ្នាលេង ប៉ុន្តែវាអាចជារឿងពិត។ សម្រាប់បុគ្គលិកប្រាក់ខែខ្ទង់ ២៥០-៣៥០ដុល្លារ/ខែ កាន់តែមានស្ថានភាពតានតឹង បើទោះបីខំក្បិតក្បៀតទប់នឹងការចំណាយយ៉ាងណា ក៏ខែខ្លះចាយអស់ៗគ្មានសល់ អាចនឹងឈានដល់ខ្ចីលុយគេចាយដោះកូយចុងខែទៀតក៏មាន។ ប្រសិនបើអ្នកកំពុងស្ថិតក្នុងខ្ទង់ចំណូលខាងលើ សហគ្រិនចាស់វស្សា៥រូប ប្រាប់ឲ្យប្រញាប់ធ្វើរឿងធំៗទាំង៥ ខាងក្រោមនេះជាបន្ទាន់៖ ១/. រៀនជំនាញថ្មី ប្រាក់ខែខ្ទង់៣៥០ដុល្លារ/មួយខែ ចង់បានចំណូលថែម រឿងទីមួយដែលត្រូវធ្វើគឺយកលុយទៅរៀនបន្ថែម។ ត្រូវចាំថា ចំណូលដែលអ្នករកបានគឺអាស្រ័យលើសមត្ថភាព ចំណេះជំនាញដែលអ្នកមាន។ ឧបមាថា បុគ្គលិកពីរនាក់ចូលធ្វើការដំណាលគ្នា ប៉ុន្តែបុគ្គលិកដែលចេះភាសាអង់គ្លេស ឬចិន ហើយចេះប្រើកុំព្យូទ័រផ្សេងៗ មានឱកាសទទួលបានប្រាក់ខែខ្ពស់ជាង បុគ្គលិកដែលមិនចេះភាសាទីពីរ។ ក្នុងនោះ លោកបណ្ឌិត គីម ហ៊ាង បានមានប្រសាសន៍ថា៖ «ភាសាដែលសំខាន់ជាងគេនៅក្នុងសេដ្ឋកិច្ចទីផ្សារសេរីនាពេលបច្ចុប្បន្ននេះ និងក្នុងរយៈពេល ៥០ឆ្នាំទៅមុខទៀតគឺ ភាសារអង់គ្លេស និងភាសាចិន»។ ប្រសិនបើអ្នកចេះភាសាលើសពីភាសាកំណើត នោះឱកាសការងារ និងអទិភាពរបស់អ្នក មានភាគរយខ្ពស់ជាងអ្នកមិនចេះ។ ២/. រៀបក្រឡាចងចំណងឲ្យចំណេញ របៀបធ្វើទំនាក់ទំនងសង្គមវាពិតជាសំខាន់ណាស់ ពីព្រោះសង្គមនឹងផ្ដល់ឱកាសខ្ពស់ដល់មនុស្សដែលមានទំនាក់ទនងល្អជាមួយអ្នកដទៃ។ ចំណេះដឹងជាច្រើនទៀតក៏បានកើតឡើងតាមរយៈការចែករំលែកគ្នាទៅវិញទៅមកនេះដែរ។ លោកបណ្ឌិត តាន់ មុនីវណ្ណ បានលើកឡើងយ៉ាងដូច្នេះថា៖ «មនុស្សដែលយើងចង់មានទំនាក់ទំនងល្អជាមួយគឺជាមនុស្សដែលអាចផ្ដល់អត្ថប្រយោជន៍ឱ្យគ្នាទៅវិញទៅមកបាន មិនមែនមនុស្សដែលគិតតែរឿង ដើរលេង ផឹកស៊ីអត់ប្រយោជន៍ទេ ពីព្រោះជួនការពួកគេអាចទាញយើងទៅបាន បើយើងស្មារតីនៅខ្សោយ»។ ៣/. ប្រាក់ខែ២៥០$ ធ្វើការឲ្យដូច២៥០០$ ធ្វើការឲ្យខ្លាំង ប្រឹងធ្វើឲ្យលើស ធ្វើឲ្យអស់ពីលទ្ធភាពនិងសមត្ថភាព កុំខ្លាចក្រុមហ៊ុនចំណេញ។ បើប្រាក់ខែត្រឹម២៥០$ ត្រូវធ្វើឲ្យលើស២៥០$ ធ្វើច្រើនចេះច្រើន ចេះច្រើនចំណូលច្រើន តួនាទីក៏ឡើង ប្រាក់ខែក៏ខ្ពស់។ លោក សោម សម្បត្តិ នាយកប្រតិបត្តិក្រុមហ៊ុន Cam-Paint ថ្នាំពណ៌ជាតិ បានថ្លែងយ៉ាងដូច្នេះថា៖ «ពេលដែលខ្ញុំធ្វើការឱ្យគេប្រាក់ខែ២៥០ដុល្លារ ប៉ុន្តែខ្ញុំធ្វើការដូចប្រាក់ខែ២៥០០ដុល្លារ ដោយសារតែ២៥០ដុល្លារ ជាអ្វីដែលខ្ញុំកំពុងធ្វើ ប៉ុន្តែមិនមែនអ្វីដែលខ្ញុំចង់បាន ហើយពាក្យថា CEO នេះមិនដែលមាននៅក្នុងក្តីប្រាថ្នាខ្ញុំនោះដែរ ខ្ញុំគ្រាន់តែមានក្តីប្រាថ្នាត្រឹមមានឡានសម្រាប់គ្រួសារនិងមានមុខរបរត្រឹមត្រូវមួយ ហើយក៏មិនចង់ក្លាយជាអ្នកមានមហាសាលអ្វីនោះដែរ»។ ៤/. ដកសន្សំយ៉ាងតិច១៥% ត្រូវដកសន្សំឲ្យបានយ៉ាងតិច១៥%ក្នុងមួយខែ ដើម្បីទុកវិនិយោគភាគហ៊ុន ដី ឬទិញផលិតផលយកមកលក់បន្តជាដើម។ បន្ថែមពីនេះ អ្នកអាចយកលុយទៅដាក់ធនាគារដែលមានកាលកំណត់ ដើម្បីកុំឲ្យលុយរបស់អ្នកនៅទំនេរផងដែរ។ ជាក់ស្តែង មហាសេដ្ឋីចិន លី កាស៊ីង បានផ្តល់ដំបូន្មានឲ្យដកលុយសម្រាប់កញ្ចប់សន្សំរហូតដល់ទៅ ២៥% ឯណោះនៃចំណូលសរុប ព្រោះវាគឺជាគ្រាប់ពូជអនាគតរបស់អ្នក។ ៥/. ចៀសវាងការទិញសម្ភារនិយម បើអាចចូរចៀសវាងការទិញសម្ភារនិយមដូចជា ឡើងស៊េរីទូរស័ព្ទញឹក ម៉ូតូតម្លៃថ្លៃ និងរបស់ប្រើប្រាស់ជាច្រើនផ្សេងទៀតដែលធ្វើឲ្យខ្លួនធ្លាក់ក្នុងរណ្តៅបំណុល គ្មានឱកាសសល់លុយវិនិយោគដូចគេ។ លោក បណ្ឌិត អ៊ិន ចាន់នី ប្រធាននាយកប្រតិបត្តិធនាគារ អេស៊ីលីដា បានលើកឡើងយ៉ាងដូច្នេះថា៖ «អំឡុងពេលអតិផរណាកើនឡើងបែបនេះ អ្នកដែលមានចំណូលទាបមិនគួរចំណាយលុយទៅលើសម្ភារនិយមឡើយព្រោះរបស់ទាំងអស់នោះអាចនឹងមិនបង្កើតជាប្រភពចំណូលទេ តែផ្ទុយទៅវិញវាអាចនឹងបន្ថែមបំណុលដល់អ្នកវិញទៀត»។ យ៉ាងណាមិញ ប្រាក់ខែនៅតិច ចំណូលនៅទាបបង្ហាញថាសមត្ថភាពយើងមានបញ្ហា ក្រៅពីច្រកផ្លូវធំៗខាងលើ ចូលផ្ដោតសំខាន់បំផុតទៅលើ ការអភិវឌ្ឍខ្លួន និងការកសាងខ្លួនឯងឱ្យខ្លាំងលើសមុន។ ចង់ឲ្យចំណូលកើន ១គុណនឹង១០ ឬ ៣៥០ដុល្លារ ឡើងដល់ ៣៥០០ដុល្លារ អ្នកត្រូវធ្វើខ្លួនឲ្យស័ក្តិសមនឹងទទួលបានវា ដូចមានពាក្យមួយឃ្លាលើកឡើងថា៖ «ចំណូលរបស់អ្នកមិនអាចលើសពីកម្រិតសមត្ថភាពរបស់អ្នកឡើយ»៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T07:41:34.379Z", "category": "ភាពជាអ្នកដឹកនាំ", "views": 2659, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ដំណឹងល្អ! សម្ដេចតេជោ ហ៊ុន សែន ប្រកាសគម្រោងបង្កើតប៉ូលសេដ្ឋកិច្ចថ្មី១ទៀតនៅភូមិភាគពាយ័ព្យ	https://business-cambodia.com/articles/new-economic-pole	សម្ដេចតេជោ ហ៊ុន សែន នាយករដ្ឋមន្រ្ដីនៃព្រះរាជាណាចក្រកម្ពុជាបានមានប្រសាសន៍ថា រាជរដ្ឋាភិបាលគ្រោងធ្វើការបង្កើតប៉ូលសេដ្ឋកិច្ចពិសេសថ្មី១ទៀតនៅភាគពាយ័ព្យប្រទេស ដែលប៉ូលសេដ្ឋកិច្ចពិសេសនេះផ្ដោតលើរបៀងមច្ឆាជាតិ និងអង្ករ។ ប្រសាសន៍លើកឡើងខាងលើរបស់សម្ដេចតេជោ ត្រូវបានធ្វើឡើងនៅក្នុងជំនួបជាមួយឯកឧត្ដម ស៊ី ជិនពីង ប្រធានាធិបតី នៃសាធារណរដ្ឋប្រជាមានិតចិន កាលពីថ្ងៃទី១០ ខែកុម្ភៈ ឆ្នាំ២០២៣។ នៅក្នុងជំនួបដែលមានរយៈពេះលប្រមាណ ១០០ នាទី ឯកឧត្ដម ស៊ី ជិនពីង បានមានប្រសាសន៍ចាប់អារម្មណ៍ពីការអភិវឌ្ឍកសិកម្ម និងវារីវប្បធម៌នៅតំបន់ជុំវិញបឹងទន្លេសាប។ យ៉ាងណាទាក់ទិនទៅនឹងប្រសាសន៍លើកឡើងរបស់ឯកឧត្តមប្រធានាធិបតីចិន សម្តេចតេជោ ហ៊ុន សែន បានស្វាគមន៍ចំពោះគំនិតផ្តួចផ្តើមដ៏មានសារៈសំខាន់របស់ឯកឧត្តមប្រធានាធិបតី ដើម្បីបង្កើតរបៀងមច្ឆាជាតិ និងអង្ករ នៅភាគពាយ័ព្យរបស់កម្ពុជា។ សម្តេចតេជោបន្តថា កម្ពុជាមានប៉ូលសេដ្ឋកិច្ចចំនួន៣រួចមកហើយ គឺប៉ូលសេដ្ឋកិច្ចភ្នំពេញ ក្រុងព្រះសីហនុ និងឥសាន ហើយកម្ពុជានិងបង្កើតប៉ូលសេដ្ឋកិច្ចទី៤ នៅភូមិភាគពាយ័ព្យ។ សូមជម្រាបផងដែរថា ដើម្បីជួយដល់កម្ពុជានៅក្នុងការអភិវឌ្ឍហេដ្ឋារចនាសម្ព័ន្ធផ្លូវដែក ក៏ដូចជាជួយលើកកម្ពស់ជីវភាពរស់នៅរបស់ប្រជាជនកម្ពុជាឯកឧត្តម ស៊ី ជិនពីង បានសម្រេចឧបត្ថម្ភជំនួយឥតសំណងមានទឹកប្រាក់ ៣០០លានយ័នផងដែរ៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T07:13:47.100Z", "category": "អចលនទ្រព្យ", "views": 22275, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ច្នៃថ្មក្លាយជាពេជ្រ! កូរ៉េខាងត្បូង ប្រើយុទ្ធសាស្រ្ត ៣ អាចច្នៃប្រជាជនក្រីក្រ ទៅជាសហគ្រិនពូកែៗលឿនដូចព្យុះ	https://business-cambodia.com/articles/south-korea-grow-	ប្រទេសកូរ៉េខាងត្បូងជាអតីតប្រទេសរងគ្រោះដោយសារ មហន្តរាយនៃភ្លើងសង្រ្គាមរវាងបងប្អូនអស់រយៈពេលជាច្រើនឆ្នាំ។ ការបែកបាក់ ព្រាត់ប្រាស់ និងការអត់ឃ្លាន បានធ្វើឲ្យប្រជាជនកូរ៉េខាងត្បូងទាំងមូល តស៊ូទ្រាំរស់ទាំងក្តីឈឺចាប់ខ្លោចផ្សារ តាមការសុំជំនួយសង្គ្រោះបន្ទាន់ពីបរទេសតែប៉ុណ្ណោះ។ ទោះបីជាយ៉ាង ការរស់នៅដោយក្តីសង្ឃឹមនិងការតស៊ូ បានជួយឲ្យប្រជាជនកូរ៉េអាចគេចចេញពីភាពលំបាកបន្តិចម្តងៗដោយសារការអនុវត្ត នៅយុទ្ធសាស្រ្ត ៣នៃគោលនយោបាយមួយដែលមានឈ្មោះថា ចលនាសេម៉ុល។ ចលនានេះបានធ្វើឲ្យប្រទេសកូរ៉េខាងត្បូងរកឃើញនូវអំណាចដ៏ខ្លាំងក្លាពីក្នុងខ្លួនរបស់ពួកគេម្នាក់ៗ ដែលអាចជួយពួកគេគេចចេញពីភាពក្រីក្របាន។ពីប្រទេសដែលធ្លាប់តែរស់ពឹងលើជំនួយរបស់បរទេស រហូតអាចមានសមត្ថភាពជួយប្រទេសខ្លួនក្លាយជាមហាអំណាចសេដ្ឋកិច្ចយ៉ាងខ្លាំងក្លា ដោយប្រើពេលមិនដល់៣០ឆ្នាំផង។ យុទ្ធសាស្រ្តទាំង ៣នោះរួមមាន៖ ១. ការឧស្សាហ៍ព្យាយាម៖ ភាពអត់ឃ្លាននិងការឈឺចាប់បានជម្រុញឲ្យរដ្ឋាភិបាលក៏ដូចជាប្រជាជនទាំងមូលមានស្មារតីភ្ងាក់រលឹកថា គ្មានអ្វីបានមកដោយគ្មានការព្យាយាមនោះឡើយ។ ដោយសារស្មារតីនេះ បានធ្វើឲ្យពួកគេខិតខំប្រឹងប្រែងធ្វើការគ្រប់ៗគ្នាជារៀងរាល់ថ្ងៃ ដើម្បីជាការដោះដូរជាមួយអាហារមួយពេល។ ស្មារតីធ្វើការទើបបានរង្វាន់ បានជ្រាបចូលក្នុងក្រអៅបោះដូងនៃជាជនបន្តិចម្តងៗរហូតធ្វើឲ្យពួកគេខិតខំធ្វើការអស់ពីកាយចិត្តដោយមិនគិតនឿយហត់។ ២.ជួយខ្លួនឯង៖ យុទ្ធសាស្រ្តនេះបានធ្វើឲ្យពួកគេដឹងថា ក្រៅពីការប្រើកម្លាំងដើម្បីធ្វើការតែមួយមុខគឺមិនគ្រប់គ្រាន់ឡើយដាច់ខាតត្រូវតែមានបញ្ញាផងដែរ។ ដើម្បីអាចជួយខ្លួនឯងចេញពីភាពល្ងង់ខ្លៅ ចេញពីភាពក្រីក្រ ធនធានមនុស្សរបស់កូរ៉េខាងត្បូងត្រូវតែរៀន រៀនដើម្បីបង្កើនការគិតពិចារណា និងដើម្បីបង្កើតភាពម្ចាស់ការលើខ្លួនឯងផ្សេងទៀត។ ស្មារតីជួយខ្លួនឯងនេះបានធ្វើឲ្យរាជរដ្ឋាភិបាលកូរ៉េខាងត្បូងនិងប្រជាជនទាំងមូលមានស្មារតីសាមគ្គីគ្នាជួយគ្នាទៅវិញទៅមក ដោយខិតខំធ្វើការផងរៀនផងទាំងយប់ទាំងថ្ងៃ ប្រកបដោយក្តីសង្ឃឹមនិងស្នាមញញឹម។ ៣.សហប្រតិបត្តិការ៖ ប្រទេសនេះមិនសូវមានធនធម្មជាតិច្រើនដើម្បីធ្វើការប្រកួតប្រជែងលើឆាកអន្តជាតិឡើយ តែប្រទេសនេះសម្បូរទៅដោយធនធានមនុស្សមានចំណេះដឹងនិងសមត្ថភាពច្រើនឥតខ្វះ។ភាពមិនអត្មានិយមរបស់ប្រជាជនកូរ៉េខាងត្បូងបានធ្វើឲ្យពួកគេម្នាក់ៗសុខចិត្តបោះបង់ក្តីសុខនិងផលប្រយោជន៍ផ្ទាល់ខ្លួនចោល ហើយងាកមកចូលរួមជួយគ្នាបង្កើតនូវកម្លាំងសរុបរបស់ប្រទេស ខិតខំកសាងអាណាចក្រសេដ្ឋកិច្ចបានយ៉ាងច្រើនសម្បូរបែបដែលមិននឹកស្មានដល់ រហូតអាចជួយឲ្យប្រទេសនេះគេចផុតពីភាពក្រីក្រ ក្លាយជាប្រទេសមានមុខនៅលើឆាកអន្តរជាតិពោលពេញដោយមោទនភាពនិងឧត្តមភាព៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T05:35:22.113Z", "category": "ចាប់ផ្តើមអាជីវកម្ម", "views": 326, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រកស៊ីយូរហើយនៅតែខាត? ប្រើយុទ្ធសាស្រ្តយិនស៊ិន១១នេះ ជួយអាជីវកម្ម ទាញផលចំណេញខ្ពស់	https://business-cambodia.com/articles/12-step-to-grow-your-business-quickly	មួយចានទឹកមួយចានគោក! គឺជាពាក្យស្លោកជីវិតអ្នករកស៊ី ពេលចំណេញក៏សើចពេលខាតក៏លួចឈឺ។  ភាពជោគជ័យមិនមានត្រឹមរយៈពេលមួយយប់នោះទេ ផលចំណេញនៃមុខរបរ១គឺត្រូវការពេលវេលា ការរៀបចំផែនការយុទ្ធសាស្រ្តដើម្បីកាត់បន្ថយហានិភ័យខាតឱ្យនៅកម្រិតទាបបំផុត។ ដូច្នេះអាចសាកល្បង យុទ្ធសាស្រ្តយិនស៊ិនមិនចេះចាស់ កម្រហួសសម័យទាំង១១នេះ ដើម្បីពង្រីកអាជីវកម្មរបស់អ្នកឱ្យមានអុកស៊ីសែនសម្រាប់ដកច្រើនជាងមុន សូម្បីម្ចាស់អាជីវកម្មខ្នាតមធ្យមជាច្រើននៅជុំវិញពិភពលោកក៏ធ្វើ។ ១. ដាស់យក្សឱ្យធ្វើការ៖ ភាពរីកចម្រើនដំបូងរបស់ផលិតផល មួយគឺកើតចេញពីអ្នកផលិត សមត្ថភាពដូចខ្យល់ព្យុះទីហ្វុងគឺដាស់យក្សឱ្យធ្វើការពោលគឺការវិនិយោគលើខ្លួនឯងដោយបង្ហាត់បង្វឹកខួរក្បាល បញ្ចូលទិន្នន័យក្នុងខួរក្បាលនូវចំណេះដឹង យុទ្ធសាស្រ្តថ្មីៗកុំឱ្យដាច់ តំណមអ្នករកស៊ីដាច់ខាតមិនត្រូវមើលរំលងខ្លួនឯង អ្នកគឺជាយក្សកំណាចដែលអាចធ្វើរឿងជាច្រើន ដើម្បីឱ្យអាជីវកម្មមានជីវិតរស់តកូនចៅ ពោលគឺអភិវឌ្ឍន៍និងធ្វើខ្លួនឱ្យខ្លាំងដូចយក្សា។ ២. ប្រភពចំណូល៖ ការតាមដានចំណូលចំណាយមិនមែនជារឿងចម្លែកទៀតទេ ប៉ុន្តែការបង្កើនប្រាក់ចំណូលទុកសម្រាប់ពង្រីកអាជីវកម្មគឺជារឿងចាំបាច់សម្រាប់អ្នកចង់បង្កើនមុខរបរ។ ការកើនឡើងនៃប្រាក់ចំណូលតាមពេលវេលាគឺជារឿងល្អ ព្រោះជាទូទៅវាមានន័យថាអ្នកកំពុងធ្វើឱ្យការលក់កាន់តែច្រើន ឬការលក់មានតម្លៃខ្ពស់តែរឿងសំខាន់គឺការធ្វើឱ្យមានតុល្យភាពនៃប្រាក់ចំណូលជាមួយនឹងការចំណាយ ពីព្រោះពេលអ្នករកបានកាន់តែច្រើនកាលណា មានន័យថាអ្នកចំណាយកាន់តែច្រើន។ ៣. បុគ្គលិកឈាមថៅកែ៖ បុគ្គលិកមានគំនិតស្រលាញ់ និងលះបង់ខ្ពស់ចំពោះក្រុមហ៊ុន ធ្វើការមិនគិតលើប្រាក់ខែខ្លាំងពេក ធ្វើការដោយមានគោលដៅច្បាស់លាស់ ធ្វើការដើម្បីរៀនសូត្រនិងទទួលបទពិសោធន៍ ធ្វើកិច្ចការងារផ្សេងៗគិតប្រយោជន៍រយៈពេលយូរ ធ្វើការប្រកបដោយគំនិតច្នៃប្រឌិតខ្ពស់ ផ្ដោតលើដំណោះស្រាយជាជាងផ្ដោតលើបញ្ហា មានភាពក្លាហានក្នុងការសាកល្បងធ្វើអ្វីដែលថ្មីៗ និងចេះរៀនសូត្រពីភាពបរាជ័យនានា។ ដូច្នេះការជ្រើសរើសបុគ្គលិកប្រៀបដូចជាបង្កើតសរសៃឈាមអាជីវកម្ម ជួលមនុស្សឱ្យត្រូវ ប្រើមនុស្សឱ្យចំគោលដៅ។ ៤. សម្របខ្លួនដូចទឹក៖ ការផ្លាស់ប្តូរទិសដៅយ៉ាងឆាប់រហ័សក្នុងការឆ្លើយតបទៅនឹងតម្រូវការទីផ្សារ បត់បែនឱ្យលឿនដូចទឹក មិនចចេសរឹងរូស ងាប់ក្រឡាតាមរបៀបចាស់ ធ្វើរឿងដដែលៗឡើយ ព្រោះពិភពលោកមិនអនុញ្ញាតឱ្យយើងឈរមួយកន្លែងនោះទេ បើមិនទៅមុខគឺមានតែថយក្រោយ ពោលជាអ្នករកស៊ីត្រូវបត់បែនតាមកាលៈទេសៈ តាមស្ថានការណ៍ដើម្បីឱ្យប្រាកដថាវារីកចម្រើន។ ៥. ចាប់លុយក្នុងលំហ៖ វិធីសាស្រ្តមួយផ្សេងទៀតដើម្បីពង្រីកអាជីវកម្មរបស់អ្នកគឺបង្កើតទម្រង់ថ្មីនៅលើ មួយនៅលើប្រព័ន្ធផ្សព្វផ្សាយសង្គម សំខាន់ៗទាំងអស់ រួមទាំង Instagram, Facebook និង Tiktok វាគឺជាគន្លឹះក្នុងការបង្កើតបទពិសោធន៍ទាក់ទាញសម្រាប់ទស្សនិកជនរបស់អ្នក ដោយជួយឱ្យពួកគេឱ្យមានអារម្មណ៍ថាមានទំនាក់ទំនងជាមួយយីហោរបស់អ្នក និងបង្កើនទំនុកចិត្តពេញលេញក្នុងការទិញ ព្រោះអ្នកទិញគឺទិញទំនុកចិត្តពីអ្នកលក់ច្រើនជាងផលិតផល។ ៦. ជើងព្រួល៖ ការរៀបចំខ្លួនទុកមុន អាចកាត់បន្ថយការភ័យព្រួយ ការថប់បារម្ភ និងការខាតបង់នានាដែលយើងបានថ្លឹងថ្លែងនឹងធ្វើការគិតវិភាគស៊ីជម្រៅទុកជាមុនរួចមកហើយ។ ដូច្នេះការត្រៀមខ្លួនមានផែនការអាជីវកម្ម ផែនការសកម្មភាព និងសេណារីយូនៃយុទ្ធសាស្រ្តនីមួយៗ។ ៧. គូប្រជែង៖ សួរខ្លួនឯងថាតើគូប្រជែងរបស់អ្នកជានរណា តើពួកគេកំពុងធ្វើអ្វី (រឿងដែលអ្នកមិនបានធ្វើ) ដែលបានដំណើរការសម្រាប់ពួកគេ និងរបៀបដែលអ្នកអាចប្រៀបធៀប អាជីវកម្មរបស់អ្នកនិងអាជីវកម្មរបស់ពួកគេ។ ចម្លើយចំពោះសំណួរទាំងនេះនឹងជួយអ្នកបង្កើតយុទ្ធសាស្រ្តអាជីវកម្មប្រកបដោយផលិតភាពជាងមុន និងកំណត់ផ្នែកនៃអាជីវកម្មរបស់អ្នកដែលត្រូវការយកចិត្តទុកដាក់បន្ថែមនិងកែលម្អចំណុចខ្វះខាត។ ៨. រក្សាអតិថិជន៖ ការទទួលបានអតិថិជនថ្មីជួយអ្នកឱ្យទទួលបានចំណែកទីផ្សារ លុះត្រាតែអ្នករក្សាអតិថិជនចាស់ទាំងនោះ ដូច្នេះការផ្តោតលើការរក្សាអតិថិជន និងការកែលម្អតាមពេលវេលាក៏ជាគន្លឹះក្នុងការតាមដានភាពរីកចម្រើននៃអាជីវកម្មរបស់អ្នក។ ៩.ខ្ចីដៃអតិថិជន៖ ការយល់ឃើញរបស់អតិថិជនអាចបង្កើតគំនិតនិងបំបែកច្រកជាច្រើនដល់អាជីវកម្មរបស់អ្នក ការផ្តល់បទពិសោធន៍និងផលិតផលដែលមានគុណភាព ពួកគេនឹងច្រៀងជំនួសយើង ហើយផលិតផលរបស់អ្នកនឹងទៅដល់ដៃអតិថិជនផ្សេងៗទៀត យ៉ាងឆាប់រហ័សនៅលើប្រព័ន្ធផ្សព្វផ្សាយសង្គម។ ១០.ជៀកទីផ្សារ៖ ទីផ្សារពិពណ៌នាអំពីភាពលេចធ្លោនៃអាជីវកម្មរបស់អ្នក ធ្វើខ្លួនឱ្យខ្លាំងជាងដៃគូប្រកួតប្រជែងទោះជា១%ក៏ដោយ ផលិតផលអ្នកនឹងជៀកចំណែកទីផ្សារ។ ប៉ុន្តែប្រសិនបើអ្នកគ្មានចំណុចសំខាន់ឬល្អឯកដែលអាចចូលគ្នាជាមួយដៃគូប្រកួតប្រជែងរបស់អ្នកខុសពីទឹកនិងប្រេងនោះទេ វានឹងពិបាកក្នុងការជំរុញការលក់ដើម្បីបង្កើនប្រាក់ចំណេញខ្លាំងណាស់។ ១១. បង្កើតបណ្តេញ៖ ទំនាក់ទំនងជាមួយមនុស្សនៅក្នុងវិស័យ ដែលមានទស្សនៈ និងការយល់ដឹងពិសេសៗអាចជួយអ្នកឱ្យរីកចម្រើន និងការបង្កើតទំនាក់ទំនងដែលបានមកពីការចូលរួមកម្មវិធីនានាទាក់ទងនឹងវិស័យណាមួយវានឹងមានប្រយោជន៍សម្រាប់អ្នកជាបន្តបន្ទាប់ក្នុងអាជីវកម្មនិងការប្រកបការងារជាដើម៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T05:04:58.472Z", "category": "ភាពជាអ្នកដឹកនាំ", "views": 625, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
២ប្រសើរជាង១! ហេតុផលល្អ៥យ៉ាង ដែលអ្នកគួរប្រើប្រាស់កុងធនាគារ ឲ្យលើសពីមួយឡើងទៅ	https://business-cambodia.com/articles/reasons-to-have-more-one-bank-account	បច្ចុប្បន្នមានបងប្អូនមួយចំនួនមិនទាន់មានកុងធនាគារប្រើប្រាស់ព្រោះគិតថាលុយតិច គ្មានលុយដាក់ធនាគារ។ ចំណែកបងប្អូនមួយចំនួនទៀតមានកុងធនាគារដែរប៉ុន្ដែប្រើប្រាស់កុងតែមួយគត់។ តាមពិតការប្រើប្រាស់កុងធនាគារគឺធ្វើឲ្យអ្នកផ្លាស់ប្ដូរការចាយលុយឲ្យកាន់តែប្រសិទ្ធភាពជាងមុន ហើយមូលហេតុផលល្អៗមួយចំនួនដែលអ្នកគួរតែប្រើប្រាស់កុងធនាគារលើសពីមួយឡើងទៅ។ ១. បែងចែកគ្រាប់ពូជនិងគ្រាប់បាយ នៅក្នុងសៀវភៅលុយពិតត្រង់ចំណុច”គ្រាប់ពូជនិងគ្រាប់បាយ” ខ្ញុំបានរៀបរាប់ពីការចាត់ចែងបែងចែកលុយចំណាយប្រចាំខែលើតម្រូវការចាំបាច់និងលុយសម្រាប់សន្សំប្រចាំខែ។ ដោយក្នុងសៀវភៅខ្ញុំបានលើកឡើងថា ពេលបើកប្រាក់ខែមក លុយសម្រាប់ចំណាយប្រចាំខែខ្ញុំដាក់ក្នុងកុងABA ចំណែកលុយសន្សំប្រចាំខែខ្ញុំក្នុងកុងធនាគារ អេស៊ីលីដា។ ដូច្នេះការប្រើប្រាស់កុងធនាគារលើសពីមួយ ជួយឲ្យអ្នកគ្រប់គ្រងលុយកាន់តែមានប្រសិទ្ធភាព ជាពិសេសសម្រាប់អ្នកដែលចង់សន្សំគួរមានកុងយ៉ាងតិច២ពោលគឺកុងមួយសម្រាប់សន្សំហើយមួយទៀតសម្រាប់ដាក់លុយចំណាយប្រចាំខែ។ ត្រូវចាំថាបើអ្នកចង់សន្សំលុយតែប្រើកុងធនាគារតែមួយការសន្សំរបស់អ្នកមិនមែនប្រសិទ្ធភាពឡើយ។ ២. លុយផ្ទាល់ខ្លួននិងលុយអាជីវកម្ម  មិនថាបងប្អូនមានអាជីវកម្មខ្នាតតូចនិងខ្នាតធំឬអាជីវករលក់ដូរនោះទេ អ្នកត្រូវបែងចែកឲ្យដាច់និងច្បាស់លាស់រវាងលុយចាយផ្ទាល់ខ្លួននិងលុយរកស៊ីរបស់អ្នក។ អ៊ីចឹងអ្នកគួរមានកុងធនាគារមួយដាក់លុយផ្ទាល់ខ្លួនសម្រាប់ចំណាយប្រចាំខែ ចំណែកកុងមួយទៀតជាកុងសម្រាប់រកស៊ីពោលគឺ សម្រាប់លុយចេញចូលនៃប្រតិបត្តិការអាជីវកម្មរបស់អ្នក។ ត្រង់នេះខ្ញុំសូមសង្កត់ធ្ងន់ថាបើអ្នកមិនខ្វល់ខ្វាយបែងចែកលុយផ្ទាល់ខ្លួននិងលុយអាជីវកម្មឲ្យច្បាស់លាស់ទេ អាជីវកម្មអាចនឹងបញ្ហាលំហូរសាច់ប្រាក់។  ៣. កញ្ចប់លុយបម្រុងពេលមានអាសន្ន  មានមនុស្សជាច្រើនមើលរំលងការសន្សំលុយសម្រាប់បម្រុងទុកពេលមានអាសន្ន ដូច្នេះហើយទើបធ្វើឲ្យពួកគាត់ជួបបញ្ហាលុយក់នៅក្នុងការរស់នៅ។ ជាក់ស្ដែងអំឡុងកូវីដ១៩ មនុស្សមួយចំនួនបាត់បង់ការងារ អាជីវកម្មបាត់បង់ចំណូលជួបបញ្ហាលុយកាក់ដោយសារតែមិនបានសន្សំទុកពេលមានអាសន្ន។ ដូច្នេះ អ្នកគួរមានកុងធនាគារមួយសម្រាប់សន្សំលុយទុកការពារពេលមានអាសន្នដើម្បីជៀសវាបញ្ហាលុយកាក់ ជាពិសេសបញ្ហាបំណុលជាដើម។  ៤. ការពារបញ្ហាស្ទះលុយ  បច្ចុប្បន្នយើងតែងតែវេរលុយឬចាយលុយតាមទូរស័ព្ទដៃ។ ក្នុងករណីអ្នកប្រើប្រាស់កុងធនាគារតែមួយ ហើយធនាគារដែលអ្នកកំពុងប្រើប្រាស់សេវាជួបបញ្ហារអាក់រអួលដោយសារបច្ចេកទេស អ្នកមិនអាចប្រើប្រាស់សេវាធនាគារបានឡើយ ហើយបើអ្នកជាអ្នករកស៊ីច្បាស់លាស់ស្ទះលុយមិនខាន់។ អ៊ីចឹងអ្នកគួរមានកុងធនាគារលើសពីមួយដើម្បីទុកលុយ ជាពិសេសក្នុងករណីធនាគារមួយមានបញ្ហាបច្ចេកទេសមិនអាចវេរលុយបាន អ្នកនៅមានធនាគារមួយទៀតដែលអាចប្រតិបត្តិការសេវាធនាគារតាមទូរស័ព្ធដៃបាន។ ៥. កញ្ចប់លុយចូលនិវត្តន៍  នៅប្រទេសកម្ពុជាយើងមិនសូវមានមនុស្សច្រើនទេដែលគិតពីផែនការចូលនិវត្តន៍។ យ៉ាងណាមិញបើអ្នកចង់មានសេរីភាពពេលចាស់ទៅឬពេលធ្វើការលែង អ្នកនៅតែមានលុយចាយនោះ អ្នកគួររៀបចំកញ្ចប់លុយសម្រាប់ទុកដេកចាយពេលចូលនិវត្តន៍។ ត្រង់នេះមានគ្រឹះស្ថានហិរញ្ញវត្ថុមួយចំនួនមានកុងសម្រាប់សន្សំទុកពេលចូលនិវត្តន៍។ លើសពីនេះ ក្រៅពីកុងសម្រាប់សន្សំទុកចូលនិវត្តន៍ អ្នកក៏អាចបែងចែកកុងធនាគារសម្រាប់វិនិយោគផងដែរពោលគឺវិនិយោគសម្រាប់ចូលវិត្តន៍។ ទាក់ទងនឹងការចាត់ចែងលុយកាក់នេះ បើបងប្អូនរកលុយបានតែមិនទាន់ចេះចាត់ចែងឲ្យមានប្រសិទ្ធភាព រកលុយបានតែមិនសល់ អាចសាកល្បងអានសៀវភៅលុយពិត ដែលជាសៀវភៅគ្រប់គ្រងហិរញ្ញវត្ថុផ្ទាល់ខ្លួនអានហើយបងប្អូននឹងដឹងពីក្បូនចាត់ចែងលុយកាក់ច្រើន។ ទាក់ទងជាវសៀវភៅលុយពិតតាមតេឡេក្រាម: https://t.me/hangchhengH24	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T05:00:00.896Z", "category": "ហិរញ្ញវត្ថុ", "views": 993, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ជំពាក់គេច្រើន រកលុយសងមិនទាន់! អ្នកជំនាញបង្ហើបក្បួនចរចា៦យ៉ាង ឱ្យម្ចាស់បំណុលឆាប់ទន់ចិត្ត	https://business-cambodia.com/articles/6-steps-to-negotiate-with-debt-creditor	ស្របពេលដែលស្ថានភាពសេដ្ឋកិច្ចមិនសូវនឹងនរ មនុស្សភាគច្រើនត្រូវរងសម្ពាធហិរញ្ញវត្ថុ ដោយសារតែបាត់បង់ប្រភពចំណូល ឬចំណូលថយចុះជាដើម។ ហើយប្រសិនបើកំពុងតែជាប់បំណុលថែមទៀត វាអាចធ្វើឱ្យមានសម្ពាធកាន់តែខ្លាំង ដូច្នេះត្រូវតែខំរកផ្លូវចេញ ដោយការចរចាជាមួយម្ចាស់បំណុលជាដើម។ ស្របជាមួយគ្នានេះដែរការចរចាទាំងអស់មិនមែនសុទ្ធតែបានផលនេះទេ ហេតុនេះហើយ អ្នកជំនាញខាងផ្នែកចរចាបំណុល និងជាស្ថាបនិកនៃក្រុមហ៊ុន Tayne Law Group អ្នកស្រី Leslie H. Tayne បានចែករំលែកនូវក្បួនពិសេសចំនួន៦ជំហាន ដែលអាចប្រើប្រាស់សម្រាប់ជាជំនួយឱ្យការចរចាជាមួយម្ចាស់បំណុលកាន់តែមានប្រសិទ្ធភាព។ ក្បួនចរចារទាំង៦ជំហាននោះរួមមាន៖ ១. ចូលខ្លួននិយាយក្នុងនាមជាកូនបំណុល៖ ចាប់ផ្ដើមពីការចូលខ្លួនផ្ទៀងផ្ទាត់របាយការបំណុលដែលអ្នកកំពុងមាន ដោយស្នើសុំរបាយការណ៍ប្រតិបត្តិពីម្ចាស់បំណុល ដើម្បីពិនិត្យមើលថាតើមានភាពដូចគ្នាទៅនឹងរបាយការទូរទាត់ដែលអ្នកបានកត់ត្រាដោយខ្លួនឯងដែរឬទេ។ អ្នកស្រីបានបន្តថា ទន្ទឹមនឹងនោះអ្នកក៏ត្រូវដឹងថា កូនបំណុលក៏មានសិទ្ធិជារបស់ខ្លួនឯង អ្នកមានសិទ្ធិសុំការសម្របសម្រួលពីម្ចាស់បំណុល នៅក្នុងករណីដែលអ្នកមានបញ្ហាហិរញ្ញវត្ថុ ដូច្នេះកុំមានភាពភ័យខ្លាចក្នុងការលើកយកបញ្ហានេះមកនិយាយជាមួយគេ។ ២. ប៉ាន់ប្រមាណចំនួនដែលអ្នកអាចមានលទ្ធភាពបង់៖ ត្រង់ចំណុចនេះ អ្នកស្រីបានណែនាំឱ្យពិនិត្យមើលចំណូល ចំណាយរបស់អ្នក ដើម្បីអាចកំណត់បានថា អ្នកមានលទ្ធភាពបង់ឱ្យគេបានប៉ុន្មានក្នុងរយៈពេលមួយខែ។ តើចំនួននោះវាក្រោមចំនួនដែលអ្នកត្រូវបង់ពិតប្រាកដ តិចតួចឬក៏ខុសច្រើនខ្លាំងដែរ។ ក្នុងនោះអ្នកក៏ត្រូវប្រាកដដែរថា បានកាត់បន្ថយការចាយវាយ ហើយខ្ទង់ចំណាយរបស់អ្នកមិនបានចេញទៅលើរបស់ណាដែលមិនចាំបាច់ ឬមិនទាន់ចាំបាច់។ ហើយក៏កុំភ្លេចរកផ្លូវបង្កើនចំណូលបន្ថែមផង ដើម្បីអាចប្រមូលទុកសងគេបានកាន់តែច្រើនថែមទៀត។ ៣. ពិចារណាសុំជំនួយពីអ្នកជំនាញ៖ បើក្នុងករណីអ្នកមិនសូវចេះនិយាយចរចា ឬមិនសូវដឹងពីរបៀបរបបនៃការដំណើរការចរចា អ្នកអាចពឹងពាក់អ្នកជំនាញណាម្នាក់ ឬក៏មេធាវីក៏បាន ដើម្បីឱ្យពួកគាត់ជួយប្រឹក្សាយោបល់ជូនអ្នក។ អ្វីដែលសំខាន់ ការចរចានឹងរឹតតែរលូនល្អប្រសិនបើ អ្នកជំនាញម្នាក់នោះមានទំនាក់ទំនង ឬស្គាល់ម្ចាស់បំណុលរបស់អ្នកស្រាប់ អាចជួយឱ្យកិច្ចព្រមព្រៀងដោះស្រាយបំណុលកាន់តែមានប្រសិទ្ធភាពល្អ។ ៤. ចាប់ផ្ដើមសុំសងពីចំនួនតិចបំផុត៖ ប្រសិនបើអ្នកមិនចង់ជួលមេធាវី ឬអ្នកប្រឹក្សា ហើយសម្រេចចិត្តធ្វើដោយខ្លួនឯង អ្នកត្រូវពង្រឹងជំនាញនិយាយចរចា។ ឧទាហរណ៍ថា បើអ្នកដឹងថាខ្លួនឯងមានលទ្ធភាពបង់៥០% នៃចំនួនលុយប្រចាំខែដែលអ្នកត្រូវទទួលខុសត្រូវ អ្នកគួរចាប់ផ្ដើមសុំគេបង់ត្រឹមតែ ២៥%សិន វាជាទិចនិកចរចាល្អមួយ។ ប្រសិនបើម្ចាស់បំណុលមិនព្រមទទួលយកលក្ខខណ្ឌបង់ត្រឹម២៥% អ្នកក៏នៅសល់ឱកាសចរចារម្ដងទៀត ដោយសុំឱ្យគេជួយសម្រួលឱ្យឡើងជាងហ្នឹងបន្តិចបានហើយ រួចបង្ហាញឱ្យគេឃើញថាអ្នកនឹងខំរកឱ្យបានយ៉ាងហោចណាស់ ៥០% ពេលនោះម្ចាស់បំណុលអាចនឹងព្រមត្រឹមនេះ។ ការដែលចាប់ផ្ដើមសុំពីចំនួនទាប វាល្អជាងការសុំត្រឹមចំនួនដែលអ្នកអាចទទួលខុសត្រូវតែម្ដង ព្រោះយ៉ាងហោចណាស់អ្នកមានឱកាសដល់ទៅ២ដង សម្រាប់ចរចាតម្លៃ។ ៥. ប្រើរបាយការណ៍ឥណទាន៖ អ្នកអាចទៅស្នើពិនិត្យ ប្រវត្តិឥណទានរបស់អ្នកពី ក្រុមហ៊ុន CBC ដើម្បីយករបាយការណ៍ឥណទានមកចរចារជាមួយម្ចាស់បំណុល។ ករណីនេះប្រសិនបើអ្នកមានប្រវត្តិឥណទានល្អ មិនធ្លាប់ធ្វើខុស លក្ខខណ្ឌបង់ប្រាក់ ឬលក្ខខណ្ឌផ្សេងៗ អ្នកអាចយកវាប្រើសម្រាប់អះអាងថាអ្នកជាកូនបំណុលដែលអាចទុកចិត្តបាន ហើយម្ចាស់បំណុលក៏កាន់តែមានហេតុផលដើម្បីសម្រេចចិត្តយល់ព្រមជាមួយនឹងការចរចារបស់អ្នកថែមទៀត។ ៦. បំពេញការព្រមព្រៀងជាលាយលក្ខណ៍អក្សរ៖ នៅពេលដែលការចរចាបានសម្រេចហើយ អ្នកត្រូវបង្កើតកិច្ចសន្យាមួយ ដើម្បីឱ្យប្រាកដចិត្តថា ការព្រមព្រៀងនេះមានគុណភាពគ្រប់គ្រាន់ ហើយក៏សុវត្ថិភាពសម្រាប់ថ្ងៃមុខផងដែរ។ ក្នុងករណីនេះ ទោះបីជាអ្នកចរចាតាមទូរស័ព្ទ ឬមិនបានទៅជួបនិយាយទល់មុខជាមួយម្ចាស់បំណុលក៏ដោយ ក៏ត្រូវតែធ្វើកិច្ចសន្យាទុកដែរ។ អ្នកស្រី Tayne បានគូសបញ្ជាក់ផងដែរថា ប្រសិនបើការចរចារបស់អ្នកមិនបានសម្រេចទេ សូមកុំភ្លេចសួរម្ចាស់បំណុល អំពីជម្រើសសង្គ្រោះផ្សេងៗទៀត ដែលគេអាចផ្ដល់ឱ្យអ្នកបាន ជួនកាលគេអាចនឹងមានវិធានការប្រសើរមួយសម្រាប់អ្នកក៏ថាបាន៕ អត្ថបទបន្ទាប់៖ ចំណូលតិច តែជំពាក់គេច្រើន មកស្គាល់ទិចនិក៦យ៉ាង ជួយដោះស្រាយស្រ្តេសពេលជាប់បំណុល ចង់បានគំនិតល្អៗ សម្រាប់ដោះស្រាយបញ្ហាបំណុល សូមចុចចូលគ្រុប Telegram មួយនេះ ( https://t.me/so_soklyofficial )អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T04:45:39.937Z", "category": "ហិរញ្ញវត្ថុ", "views": 1129, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
មិននឹកស្មានសោះ! Cristiano Ronaldo ហូរទឹកភ្នែក ពេលឃើញវីឌីអូមួយ ឪពុកពោលពាក្យបែបនេះ	https://business-cambodia.com/articles/cristiano-ronaldo-cry	បើនិយាយពីស្តេចប្រយុទ្ធលើសមរភូមិវាលស្មៅ ឈ្មោះ Cristiano Ronaldo បានឈរលើកំពូលតារាង។ លោកជាកីឡាករបាល់ទាត់ដំបូងគេដែលរកប្រាក់បានលើសពី ១ពាន់លានដុល្លារក្នុងអាជីព ត្រឹមឆ្នាំ២០២០ និងជាមហាសេដ្ឋីមានបំផុតក្នុងវិស័យនេះ។ ប៉ុន្តែតើអ្នកដឹងទេ ត្រឹមវីឌីអូមួយប៉ុណ្ណោះធ្វើឲ្យបុរស CR7 ហ៊ានសម្រក់ទឹកភ្នែកកណ្តាលហ្វូងមនុស្ស បាត់អស់ភាពខ្មាសអៀន។ នៅចុងវីឌីអូមួយរបស់ក្លឹប Juventus បានបង្ហាញអំពីឪពុករបស់ CR7 លោក Jose Dinis Aveiro ឈរក្បែរមាត់ទ្វាមុខពេលប្រកួត Euro 2004 ដែលធ្វើឡើងក្នុងប្រទេសព័រទុយហ្គាល់ គាត់បាននិយាយយ៉ាងដូច្នេះថា៖ «គ្រួសារ មិត្តភក្តិ និងមនុស្សភាគច្រើន គិតថាវាគឺជារឿងអស្ចារ្យខ្លាំងណាស់។ ខ្ញុំពិតជាមានមោទកភាពបំផុត ដែលឃើញកូនប្រុសរបស់ខ្ញុំស្ថិតក្នុងស្ថានភាពបែបនេះ»។ វីឌីអូនេះត្រូវបានយកមកចាក់ ក្នុងអំឡុងពេល Ronaldo សម្ភាសន៍ជាមួយលោក Piers Morgan កាលពីឆ្នាំ២០១៩។ ឃើញភ្លាម CR7 ទប់ទឹកភ្នែកលែងជាប់ ហើយពោលទាំងអួលណែនដើមកឆួលឆេះពេញទ្រូងថា៖ «ខ្ញុំមិនធ្លាប់បានឃើញវីឌីអូនេះទេ, វាមិនគួរឲ្យជឿទាល់តែសោះ វាធ្វើឲ្យខ្ញុំមានអារម្មណ៍ក្រៀមក្រំចំពោះរឿងគ្រប់យ៉ាង»។ គាំងសម្តី ឈប់បន្តិច ជូតទឹកភ្នែកចេញ ហើយនិយាយត៖ «ក្លាយជាជើងឯកលេខមួយ គាត់មិននិយាយអ្វីទាំងអស់ គាត់មិនបានឈរក្បែរខ្ញុំដើម្បីមើលអ្វីដែលខ្ញុំទទួលបានឡើយ»។ ខំតស៊ូពីបាតភក់ Ronaldo ពុំមានឱកាសស្តាប់ឮឪពុកពោលពាក្យមោទកភាពចំពោះមុខទេ រហូតដល់ថ្ងៃនេះមានអ្វីៗគ្រប់យ៉ាងតែបែបជាបាត់វត្តមានអ្នកមានគុណទៅវិញ។ យ៉ាងណាមិញ ឪពុករបស់ Ronaldo គឺជាមនុស្សងប់ងល់ជាមួយការសេពគ្រឿងស្រវឹង និងជាអតីតទាហាន បានស្លាប់បាត់បង់ជីវិតដោយសារជំងឺថ្លើមក្នុងវ័យ៥២ឆ្នាំ ដោយខកខានមិនបានឃើញពីភាពជោគជ័យជាច្រើនរបស់ Ronaldo និងកូនបង្កើតទាំងបួនរបស់គាត់។ បច្ចុប្បន្ន Ronaldo បានក្លាយជាកីឡាករឆ្នើមបំផុតម្នាក់លើលោក ត្រូវបានគេប៉ាន់ស្មានថាមានទ្រព្យសម្បត្តិប្រមាណជាង៥០០លានដុល្លារ និងមានជំនួញផ្ទាល់ខ្លួនធំៗប្រមាណជាង៦ រួមមានដូចជា ក្រុមហ៊ុនសម្លៀកបំពាក់និងទឹកអប់ សណ្ឋាគារ Pestana CR7  ភោជនីយដ្ឋាន CR7 Corner Bar & Bistro មជ្ឈមណ្ឌលហាត់ប្រាណ ក្រុមហ៊ុនជួលយន្តហោះឯកជន និងគ្លីនិកសក់ Insparya ដែលសុទ្ធសឹងតែ ធ្វើការសហការរកស៊ីជាមួយក្រុមហ៊ុនល្បីៗ មានជំនាញច្បាស់លាស់ ក្នុងការធ្វើជំនួញនិងចាប់ដៃគូរកស៊ីជាមួយគ្នា ដើម្បីរីកលូតលាស់ទៅមុខលឿនរហ័ស៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ»ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T04:25:58.098Z", "category": "ភាពជាអ្នកដឹកនាំ", "views": 573, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
រស់នៅឆ្ងាយស្រុក ចង់ធ្វើសៀវភៅគ្រួសារ ឬសៀវភៅស្នាក់នៅថ្មី កុំភ្លេចយកឯកសារទាំងនេះទៅឱ្យសោះ	https://business-cambodia.com/articles/make-residence-book	ចំពោះលោកអ្នកដែលចង់ធ្វើសៀវភៅគ្រួសារ ឬចង់ធ្វើសៀវភៅស្នាក់នៅថ្មី ពេលនេះលែងមានចម្ងល់ថាទៅធ្វើនៅកន្លែងណាហើយត្រូវការឯកសារអ្វីខ្លះហើយ ដោយសារតែឯកឧត្តម ឧត្តមសេនីយ៍ឯក សាយ ម៉េងឈាង អគ្គនាយករង និងជាអ្នកនាំពាក្យ នៃអគ្គនាយកដ្ឋានអត្តសញ្ញាណកម្ម បានបង្ហាញច្បាស់ៗពីឯកសារដែលត្រូវយកទៅពេលទៅធ្វើ៖ ចំពោះការផ្លាស់ប្តូរសៀវភៅស្នាក់នៅ សៀវភៅគ្រួសារ និងការផ្លាស់ទីលំនៅឯកសារដែលត្រូវយកទៅនោះមានដូចជា៖   ១. សៀវភៅស្នាក់នៅ   សាមីខ្លួនត្រូវយកលិខិតស្នាមមួយចំនួនទៅកាន់ប៉ុស្តិ៍នគរបាលរដ្ឋបាល ដូចខាងក្រោម៖ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត អត្តសញ្ញាណប័ណ្ណសញ្ជាតិខ្មែរ សំបុត្រអាពាហ៍ពិពាហ៍ (ប្រសិនបើមាន) លិខិតអនុញ្ញាតផ្លាស់ទីលំនៅពីនគរបាលប៉ុស្តិ៍រដ្ឋបាលទីកន្លែងចាស់ដែលសាមីខ្លួនធ្លាប់រស់នៅ (ប្រសិនបើមានការផ្លាស់ប្តូរទីកន្លែងស្នាក់នៅ)។ ចំពោះសៀវភៅគ្រួសារ សាមីខ្លួនត្រូវយកលិខិតស្នាមមួយចំនួនទៅកាន់ប៉ុស្តិ៍នគរបាលរដ្ឋបាល ដូចខាងក្រោម៖ សៀវភៅស្នាក់នៅ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត អត្តសញ្ញាណប័ណ្ណសញ្ជាតិខ្មែរ សបុត្រអាពាហ៍ពិពាហ៍ រូបថត មេគ្រួសារ ទំហំ ៤X៦ ចំនួន០៥សន្លឹក។ ៣. អំពីការផ្លាស់ប្តូរទីលំនៅ (ទីកន្លែងទំនាក់ទំនង និងឯកសារដែលត្រូវមាន) ការផ្លាស់ទីលំនៅចេញ ប្រជាពលរដ្ឋដែលជាមេគ្រួសារ ឬសាមីខ្លួនត្រូវអញ្ជើញទៅប៉ុស្តិ៍នគរបាលរដ្ឋបាលឃុំ សង្កាត់ដែលកំពុងរស់នៅអចិន្ត្រៃយ៍ ដោយភ្ជាប់ជាមួយឯកសារ៖ សៀវភៅស្នាក់នៅ សៀវភៅគ្រួសារ ខ-ការផ្លាស់ចូល (ទីកន្លែងដែលទៅតាំងទីលំនៅថ្មី) ប្រជាពលរដ្ឋដែលជាមេគ្រួសារ ឬសាមីខ្លួន ត្រូវយកឯកសារដែលទទួលបានពី ប៉ុស្តិ៍នគរបាលរដ្ឋបាលឃុំ សង្កាត់ចាស់ដែលអនុញ្ញាតឱ្យផ្លាស់ចេញ ទៅបង្ហាញប៉ុស្តិ៍នគរបាលរដ្ឋបាលឃុំ សង្កាត់ដែលខ្លួនមានបំណងទៅតាំងទីលំនៅថ្មី ដើម្បីចុះឈ្មោះ និងទទួលបានសៀវភៅស្នាក់នៅ ដោយភ្ជាប់ឯកសារបន្ថែម៖ សៀវភៅស្នាក់នៅ ឬសេចក្តីចម្លងសៀវភៅស្នាក់នៅ សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត អត្តសញ្ញាណប័ណ្ណសញ្ជាតិខ្មែរ សូមបញ្ជាក់ថា សម្រាប់ព័ត៌មានបន្ថែម សូមDownload កម្មវិធី GDI eServices តាមរយៈApp Store និង Google Play ឬ ទាក់ទងតាមលេខទូរស័ព្ទ ១២៧១ / ០១៧ ៨៩៨ ៩១៥ រៀងរាល់ថ្ងៃច័ន្ទ ដល់សុក្រ ក្នុងម៉ោងធ្វើការ ដោយឥតគិតថ្លៃសេវាទូរស័ព្ទគ្រប់ប្រព័ន្ធ។ មន្ត្រីជំនាញរង់ចាំទទួល ផ្តល់ព័ត៌មាន និងដោះស្រាយជូន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T04:21:28.387Z", "category": "ព័ត៌មានថ្មីៗ", "views": 13691, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ដើរក្នុងវិស័យទេសចរណ៍ជិត២០ឆ្នាំ ជំពប់ជើងដួលដោយសារកូវីដ ស្រ្តីម្នាក់ងាកមករកផ្លូវបង្កើតលុយថ្មីចំណូលពាន់$	https://business-cambodia.com/articles/keys-to-win-problem	បន្ទាប់ពីជំងឺកូវីដ១៩ បានចាប់កំណើតឡើង អាជីវកម្មធំតូច ត្រូវបានរងនៅផលប៉ះពាល់គ្រប់វិស័យ អ្នកខ្លះត្រូវសម្រេចចិត្តបិទទ្វារ ហើយអ្នកខ្លះទៀតត្រូវបាត់បង់ការងារធ្វើ។ ទាក់ទងបញ្ហានេះ ធ្វើឱ្យអ្នកស្រី ស៊ីតា ត្រូវយំលាក្រុមហ៊ុនទេសចរណ៍ដែលខ្លួនធ្វើជិត២០ឆ្នាំ ងាកមកលក់គុយទាវ ដើម្បីទប់ទល់នឹងវិបត្តិវិញ។ អ្នកស្រី សាំងថុង ស៊ីតា គឺជាម្ចាស់ហាងគុយទាវតុងយុាំដ៏ល្បីឈ្មោះមួយនៅក្នុងប្រទេសថៃ គឺហាង  គុយទាវស៊ីតា រូបមន្តបុរាណ បានឱ្យដឹងថា មុនពេលអ្នកស្រីចាប់យកអាជីពជាអ្នកលក់គុយទាវតុងយុាំនេះ ដើមឡើយ អ្នកស្រីធ្លាប់ធ្វើការជាអ្នកលក់នៅក្នុងក្រុមហ៊ុនទេសចរណ៍ជិត២០ឆ្នាំហើយរហូតដល់បានការផ្ទុះឡើងនៃ COVID-19 ទើបបានក្លាយជាចំណុចរបត់មួយ ដែលបណ្តាលឱ្យអ្នកស្រីក្លាយជាអ្នកកលក់គុយទាវដល់សព្វថ្ងៃនេះ។ អ្នកស្រី ស៊ីតា ក៏មានប្រសាសន៍ដូច្នេះដែរថា ការសម្រេចចិត្តធ្វើរបរមួយនេះដំបូង ខ្ញុំមិនមានទំនុកចិត្តទេ ព្រោះគាត់មិនធ្លាប់ធ្វើជំនួញពីមុនមក ប៉ុន្តែអ្នកស្រីគ្រាន់តែរដឹងថាខ្លួនចូលចិត្តធ្វើម្ហូប ជាពិសេសគឺធ្វើគុយទាវតែម្តង។ ដោយសម្លឹងឃើញថាខ្លូនឯងមិនមានការងារធ្វើគិតថានឹងបើកហាងលក់គុយទាវនេះឡើង ប៉ុន្តែមុននឹងបើកនោះ អ្នកស្រីបានព្យាយាមគ្រប់សព្វអស់ហើយ ដើម្បីបង្កើតបានរូបមន្តដែលឆ្ងាញ់ ដោយអ្នកស្រីធ្លាប់ ចែកជូនឱ្យគ្រូសារពិសារ ទាល់តែទទួលបានចម្លើយល្អទើបអ្នកស្រីហ៊ានបើហាងលក់។ ក្បួនធ្វើទីផ្សាររបស់អ្នកស្រីពេលចេញបើកហាងដំបូងនោះ គឺ អ្នកស្រីប្រើមនុស្សដែលធ្លាប់ស្គាល់ជាអតិថិជនគោលដៅ ពោលគឺអ្នកភូមិផ្ទាល់តែម្តង ព្រោះពួកគាត់ ស្គាល់អ្នកស្រីស្រាប់ ហើយមួយវិញទៀត  អ្នកស្រីចង់ច្បាស់ថា រសជាតិរបស់អ្នកស្រីគឺល្អមែន។ ក្រោយពីលក់បានមួយរយៈ និងសាកសួរយោបល់អ្នកភូមិរួច ឃើញថាចម្លើយតបមកសុទ្ធតែល្អ ហើយមានអ្នកគាំទ្រកាន់តែច្រើន ដែលធ្វើឱ្យអ្នកស្រីបានទំនុកចិត្តកាន់តែខ្លាំងឡើង។ ក្រោយពីមានអ្នកគាំទ្រជាប្រចាំក្នុងរយៈពេល៦ខែ អ្នកស្រីក៏បានពង្រីកវាឱ្យកាន់តែមួយទៀតនៅទីក្រុងតែម្តង។ មិនតែប៉ុណ្ណោះទេ អ្នកស្រីក៏បានកម្មវិធីប្រមូលសិនផ្សេងៗទៀត ជារៀងរាល់ឱកាសធំៗ ដូចជាថ្ងៃបុណ្យទានជាដើម ហើយក៏បានការដាក់កុម្មង់តាម APP ថែមទៀត ដែលវាអាចជួយទាញភ្ញៀវមិនត្រឹមតែក្នុងតំបន់របស់អ្នកស្រីតែនោះទេ ពោលគឺមនុស្សពេញមួយទីក្រុងតែម្តង។ គួរជម្រាបផងដែរថា បន្ទាប់ពី អ្នកស្រីបានបើកហាងធំមួយនៅទីក្រុងអ្នកស្រី ក៏បានបើកហាងផ្លែឈើមួយទៀត ដោយផ្លែឈើរបស់អ្នកស្រីបានដាក់ក្នុងប្រអប់យ៉ាងស្អាត បកសំបកស្រាប់ទៀត  ដែលអតិថិជនគ្រាន់តែហែកប្រអប់ ញ៉ាំតែម្តង៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T04:20:41.070Z", "category": "កំពូលអ្នកលក់", "views": 401, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ត្បិតសង់យឺត១ឆ្នាំ តែពេលនេះឯ. ស៊ុន ចាន់ថុល បានបង្ហើបពីពេលវេលាដែលត្រូវបញ្ចប់ផ្លូវក្រវាត់ក្រុងទី៣ហើយ	https://business-cambodia.com/articles/ring-road-three-updated	ផ្លូវក្រវាត់ក្រុងទី៣ ដែលជាសរសៃឈាមដ៏សំខាន់ក្នុងការដឹកជញ្ជូនទំនិញចេញចូលរាជធានីភ្នំពេញពេលនេះសម្រេចការសាងសង់ជិតរួចរាល់ហើយ ក្រោយពីគម្រោងត្រូវបានសាងសង់យឺតយ៉ាវរយៈពេល ១ ឆ្នាំដោយសារបញ្ហាមួយចំនួន ពិសេសគឺការផ្ទុះឡើងនៃវីរុសកូវីដ១៩។ ជាក់ស្ដែងថ្មីៗនេះ ឯកឧត្ដម ស៊ុន ចាន់ថុល ទេសរដ្ឋមន្ដ្រី រដ្ឋមន្ដ្រីក្រសួងសាធារណការ និងដឹកជញ្ជូន ក៏បានបង្ហើបពីពេលវេលាដែលនឹងត្រូវបញ្ចប់ការសាងសង់គម្រោងផ្លូវថ្មីមួយខ្សែនេះផងដែរ។ ថ្លែងនៅក្នុងកម្មវិធីបើកសន្និបាតបូកសរុបលទ្ធផលការងារឆ្នាំ២០២២ និងលើកទិសដៅការងារឆ្នាំ២០២៣ របស់ក្រសួងសាធារណការ និងដឹកជញ្ជូន នៅថ្ងៃទី១៥ ខែកុម្ភៈ ឆ្នាំ២០២៣ ឯកឧត្ដមទេសរដ្ឋមន្រ្ដីបានលើកឡើងថា គម្រោងផ្លូវក្រវាត់ក្រុងទី៣នេះអាចនឹងបញ្ចប់ការសាងសង់នៅខែឧសភា ឬខែមិថុនា ខាងមុខនេះហើយ។  ឯកឧត្ដមបញ្ជាក់ថា «ផ្លូវក្រវាត់ក្រុងទី៣ មានការយឺតយ៉ាវ ១ ឆ្នាំ ក៏ប៉ុន្ដែយើងសង្ឃឹមថាចប់នៅខែ ៥ ឬខែ ៦ ដើម្បីយើងដាក់ឲ្យប្រើប្រាស់ជាផ្លូវការ មុនយុទ្ធនាការបោះឆ្នោតនៅឆ្នាំ២០២៣»។ មែនទែនទៅតាមការកំណត់គឺគម្រោងផ្លូវក្រវាត់ក្រុងទី៣នេះ ត្រូវបញ្ចប់នៅក្នុងអំឡុងខែធ្នូ ឆ្នាំ២០២២ កន្លងទៅឯណោះ ប៉ុន្ដែត្រូវបានបន្ថែមរយៈពេលនៃការសាងសង់ចំនួន ១ ឆ្នាំទៀត។ មូលហេតុដោយសារផ្លូវក្រវាត់ក្រុងទី៣ ជាគម្រោងដ៏ស្មុគស្មាញមួយ និងត្រូវការដោះស្រាយផលប៉ះពាល់ជាច្រើន ហើយគួបផ្សំជាមួយវិបត្តិជំងឺកូវីដ-១៩ ទើបគម្រោងនេះត្រូវបានពន្យារពេល។ សូមជម្រាបផងដែរថា គម្រោងផ្លូវក្រវាត់ក្រុងខ្សែទី ៣ នេះមានប្រវែងសរុប ៥២,៩៨៣ គីឡូម៉ែត្រ មានទទឹង ២២ ម៉ែត្រ មាន ៤ គន្លង តភ្ជាប់ពីផ្លូវជាតិលេខ ៦ លេខ ៥ លេខ ៤ លេខ ៣ លេខ ២ រហូតដល់ផ្លូវជាតិលេខ ១ កាត់ភូមិសាស្រ្តរាជធានីភ្នំពេញ និងខេត្តកណ្តាល ដោយប្រើប្រាស់ថវិកាលើការសាងសង់ចំនួន ២៦៧,៦៧ លានដុល្លារអាមេរិក៕ អត្ថបទ៖ កឹម ប៊ុនធឿន	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T03:26:22.929Z", "category": "អចលនទ្រព្យ", "views": 13792, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! កម្ពុជាចុះ MOU ជាមួយក្រុមហ៊ុនមហាសេដ្ឋី Jack Ma ត្រៀមយកផលិតផលខ្មែរ ដាក់លក់លើវេបសាយ Alibaba	https://business-cambodia.com/articles/cambodia-goods-will-have-in-alibaba-	កាលពីថ្ងៃទី ១៤ ខែ កុម្ភៈ ឆ្នាំ ២០២៣ កន្លងទៅថ្មីៗនេះ កម្ពុជាបានបើកកិច្ចប្រជុំតាមអនឡាញមួយជាមួយភាគីចិនដើម្បី ចុះអនុស្សរណៈនៃការយោគយល់គ្នា (MOU) រវាងក្រសួងពាណិជ្ជកម្ម និងក្រុមហ៊ុន Alibaba ដែលជាវេបសាយលក់ទំនិញធំបំផុតរបស់ប្រទេសចិន ក្នុងការនាំចេញផលិតផលខ្មែរទៅកាន់ទីផ្សារអនឡាញបរទេស។ ជាក់ស្តែង ក្នុងកិច្ចប្រជុំតាមប្រព័ន្ធអនឡាញរបស់ ឯកឧត្តម ប៉ាន សូរស័ក្តិ រដ្ឋមន្ត្រីក្រសួងពាណិជ្ជកម្ម ជាមួយ ភាគីក្រុមហ៊ុន Alibaba ឯកឧត្តមរដ្ឋមន្ត្រី បានសម្ដែងនូវសេចក្ដីសោមនស្សរីករាយ ក្នុងការដឹកនាំប្រជុំដោយផ្ទាល់ និងបានស្នើឱ្យក្រសួងពាក់ព័ន្ធចូលរួមពិភាក្សានិងផ្ដល់ធាតុចូលបន្ថែមលើការពិនិត្យលទ្ធភាពចុះអនុស្សរណៈនៃការយោគយល់គ្នា (MOU) រវាងក្រសួងពាណិជ្ជកម្ម និងក្រុមហ៊ុន Alibaba។ ក្នុងកិច្ចប្រជុំនេះ របស់ ឯកឧត្តម ប៉ាន សូរស័ក្តិ បានលើកឡើងយ៉ាងដូច្នោះថា “ទន្ទឹមនឹងការត្រៀមចូល eWPT របស់ Alibaba ក្រសួងពាណិជ្ជកម្មបានសហការជាមួយវិស័យឯកជន ដោយបាននាំចេញផ្លែមៀនទៅប្រទេសចិនដោយដាក់លក់នៅលើថ្នាលបច្ចេកវិទ្យារបស់ក្រុមហ៊ុន Alibaba ដែលជាលទ្ធផល ត្រឹមតែរយៈពេលតែ ៣ ថ្ងៃ ប៉ុណ្ណោះ ផ្លែមៀនរបស់កម្ពុជាលក់បានរហូតដល់ ១៨ តោន” ។ គួរបញ្ជាក់ផងដែរថា វេបសាយ Alibaba គឺជាវេបសាយលក់ទំនិញដ៏ធំបំផុតរបស់ចិន ដែលត្រូវបានបង្កើតឡើងដោយមហាសេដ្ឋីមាឌល្អិត Jack Ma ដែលក្រុមហ៊ុននេះក៏មានបុត្រសម្ព័ន្ធមួយដែលមានឈ្មោះថា Taobao ផងដែរ។ហើយបច្ចុប្បន្ន វេបសាយនេះបាននឹងកំពុងទទួលបានការបញ្ជារទិញទំនិញយ៉ាងច្រើនពីបណ្តាលប្រទេសនៅជុំវិញពិភពលោក។ហេតុនេះប្រសិនបើផលិតផលកម្ពុជាអាចមាឱកាសបានដាក់លក់នៅក្នុងវេបសាយមួយនេះ នោះវានឹងបានចូលរួមចំណែកជួយទៅដល់ការលើកស្ទួយសេដ្ឋកិច្ចជាតិ និងជីវកម្មប្រជាជនក្នុងប្រទេសផងដែរ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T03:08:01.244Z", "category": "ចាប់ផ្តើមអាជីវកម្ម", "views": 2974, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ស្ពានភ្ជាប់និស្ស័យ! កម្ពុជានឹងមានស្ពានធំៗចំនួន៣ តម្លៃរាប់ពាន់លានដុល្លារ ត្រៀមសង់នៅក្នុងតំបន់ទាំងនេះ	https://business-cambodia.com/articles/three-bridge-in-cambodia	ជាប្រទេសកំពុងអភិវឌ្ឍការកសាងហេដ្ឋារចនាសម្ព័ន្ធគឺសំខាន់មិនថាផ្លូវទឹក ផ្លូវគោក ឬផ្លូវអាកាសនោះទេ ជាពិសេសគឺស្ពាននេះតែម្ដង។ ស្ពានគឺជាហេដ្ឋារចនាសម្ព័ន្ធដ៏សំខាន់ក្នុងការធ្វើដំណើរនិងដឹងជញ្ជូនឆ្លងកាត់ទន្លេពីតំបន់មួយទៅកាន់តំបន់មួយទៀត ដោយមិនចាំបាច់ត្រូវឆ្លងកាត់ទន្លេតាមរយៈមធ្យោបាយសាឡាងទៀតនោះទេ។ ដោយឡែកនៅឆ្នាំនេះ ស្ពានឆ្លងកាត់ទន្លេធំៗចំនួន ៣ កន្លែង នឹងចាប់ផ្ដើមបង្ហាញរូបរាងឡើងក្នុងពេលឆាប់ៗនេះ ដោយក្នុងនោះរួមមាន៖  ១. គម្រោងស្ពានភ្ជាប់ពីផ្លូវជាតិលេខ១ទៅស្រុកល្វាឯម គម្រោងសាងសង់ស្ពានភ្ជាប់ពីផ្លូវជាតិ១ ទៅស្រុកល្វាឯម ត្រូវបានសម្ដេចតេជោសម្រេចឱ្យធ្វើការសាងសង់ដោយចំណាយថវិការរដ្ឋប្រមាណ ២០០លានដុល្លារ។ នេះបើយោងតាមប្រសាសន៍សម្តេចតេជោ ក្នុងជំនួបជាមួយបងប្អូនខ្មែរនៅទីក្រុងប្រុចសែលនៃប្រទេសប៊ែលហ្សិក។ ការសម្រេចធ្វើស្ពានភ្ជាប់ពីផ្លូវជាតិលេខ១ទៅកាន់ស្រុកល្វាឯម ដោយប្រើថវិការដ្ឋនេះ គឺដើម្បីតភ្ជាប់ជាមួយផ្លូវល្បឿនលឿនពីភ្នំពេញទៅបាវិត ខេត្តស្វាយរៀង ដែលជាប់នឹងព្រំដែនប្រទេសវៀតណាម និងដើម្បីសម្រួលការធ្វើដំណើររបស់ប្រជាពលរដ្ឋ។ ហើយគម្រោងសាងសង់ស្ពាននេះ ត្រូវបានសិក្សារួចរាល់ហើយ ពេលដែលសាងសង់រួចឱ្យបងប្អូនអាចឆ្លងកាត់ស្ពាននេះដោយឥតគិតថ្លៃ ប៉ុន្តែចូលដល់ផ្លូវល្បឿនលឿនគឺត្រូវបង់ប្រាក់។ ២. គម្រោងស្ពានមិត្តភាពកម្ពុជា-សាធារណរដ្ឋកូរ៉េ គម្រោងសាងសង់ស្ពានមិត្តភាពកម្ពុជា-សាធារណរដ្ឋកូរ៉េ ពីចំណុចផ្សារចាស់ទៅកាន់ជ្រោយចង្វារ ហើយពី ជ្រោយចង្វារ ទៅតំបន់អរិយក្សត្រ នឹងបើកការដ្ឋានសាងសង់ជាផ្លូវការនៅចុងឆ្នាំ ២០២៣ នេះ។ ស្ពាននេះសាងសង់ឡើងមានជើងសសរទម្រខ្ពស់ៗ ទៅខាងលើកោងរត់រកគ្នា ដើម្បីយឹតខ្សែកាប ហើយមានលក្ខណៈពិសេសមួយ ជើងសារទម្រមានលក្ខណៈមួយរង្វើល ដែលផ្តល់ភាពងាយស្រួលឱ្យនាវាឆ្លងកាត់ចេញចូលក្រោមស្ពាន។ សូមបញ្ជាក់ថា គម្រោងសាងសង់ស្ពានមិត្តភាពកម្ពុជា-សាធារណរដ្ឋកូរ៉េ  (ផ្សារចាស់-ជ្រោយចង្វារ ជ្រោយចង្វារ-អរិយក្សត្រ)  នឹងចំណាយថវិកាចំនួន ២៤៥ ៩០៩ ០០០ ដុល្លារ។ គួរបញ្ជាក់ផងដែរថាគម្រោងសាងសង់ស្ពានមិត្តភាពកម្ពុជា-សាធារណរដ្ឋកូរ៉េ ត្រូវបានចុះហត្ថលេខា រួចហើយ កាលពីថ្ងៃទី០៩ ខែធ្នូ ឆ្នាំ២០២២ កន្លងទៅ ក្រោមអធិបតីភាពដ៏ខ្ពង់ខ្ពស់ សម្តេចអគ្គមហាសេនាបតីតេជោ ហ៊ុន  សែន នាយករដ្ឋមន្រ្តី នៃព្រះរាជាណាចក្រកម្ពុជា។ ស្ពាននេះនឹងជួយសម្រួលឱ្យការធ្វើចរាចរណ៍ កាត់បន្ថយការកកស្ទះចេញចូលរាជធានីភ្នំពេញ នឹងតភ្ជាប់ទៅតំបន់អភិវឌ្ឍន៍អរិយក្សត្រ ស្វាយជ្រុំផងដែរ។ ៣. គម្រោងសាងសង់ស្ពានឆ្លងកាត់ទន្លេមេគង្គ-ខេត្តក្រចេះ គម្រោងសាងសង់ស្ពានឆ្លងកាត់ទន្លេមេគង្គ-ខេត្តក្រចេះ ដែលជាគម្រោងលើកកម្ពស់គុណភាពផ្លូវជាតិ លេខ៧ (ពីទីប្រជុំជនស្គន់ ដល់ក្រុងកំពង់ចាម) បានរៀបចំកម្មវិធីប្រកាសបើកការដ្ឋាននាដើមខែមករា ឆ្នាំ២០២៣ កន្លងទៅ ក្រោមអធិបតីភាពដ៏ខ្ពង់ខ្ពស់សម្តេចអគ្គមហាសេនាបតីតេជោ នាយករដ្ឋមន្ត្រី នៃព្រះរាជាណាចក្រកម្ពុជា។ នេះបើយោងតាមក្រសួងសាធារណការ និងដឹកជញ្ជូន។ សូមជម្រាបជូនថា គម្រោងសាងសង់ស្ពានឆ្លងទន្លេមេគង្គ នឹងផ្លូវតភ្ជាប់នេះ មានប្រវែងសរុប៣៣,៤៥ គីឡូម៉ែត្រ តភ្ជាប់ពីផ្លូវជាតិលេខ៧ (រង្វង់មូលខ្លាស្ទុះ) ទៅផ្លូវជាតិលេខ៦០B ដោយក្នុងនោះត្រូវសាងសង់ស្ពានឆ្លងកាត់ទន្លេមេគង្គប្រវែង ១៧៦១ម៉ែត្រ មានមុខកាត់ទទឹង១៣,៥ម៉ែត្រ ដែលត្រើយខាងកើតស្ថិតត្រង់ ភូមិបុស្សលាវលើ ឃុំបុសលាវ ស្រុកចិត្របុរី និងត្រើយខាងលិចត្រង់ភូមិព្រែកព្រលូង ឃុំសោប ស្រុកព្រែកប្រសព្វ ខេត្តក្រចេះ ចំណែកឯផ្លូវតភ្ជាប់មានប្រវែង១៥,៤៩គីឡូម៉ែត្រ និងផ្លូវខ្នែងក្នុងក្រុងក្រចេះប្រវែង១៦,២០គីឡូម៉ែត្រ គ្រោងនឹងបើកការដ្ឋាននាពេលឆាប់ៗខាងមុខ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T02:35:02.582Z", "category": "អចលនទ្រព្យ", "views": 550, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
រៀនចប់ជំនាញកែច្នៃអាហារ លោកសាំងឡេង ងាកមកកែច្នៃផលិតផលកសិកម្មចេញជានំនឹងភេសជ្ជៈគួរឱ្យសរសើរ	https://business-cambodia.com/articles/founder-family-craft-and-roastery-	លោក អ៊ាង សាំងឡេង បច្ចុប្បន្នគឺជាស្ថាបនិករបស់ Family Craft and Roastery ដែលជាហាងកាហ្វេដ៏ពេញនិយមមួយនៅខេត្តបាត់ដំបង មិនតែប៉ុណ្ណោះក្រៅពីមានលក់កាហ្វេហាងរបស់លក់មានលក់នំបែបខ្មែរជាច្រើន ដែលនំខ្មែររបស់លោកបានធ្វើលក់នោះគឺជានំដែលកែច្នៃចេញពីកសិផលរបស់ប្រជាជនកម្ពុជាដែលបានដាំដុះប៉ុណ្ណោះ។ នៅក្នុងបទសម្ភាសន៍ជាមួយ Business Cambodia លោក អ៊ាង សាំងឡេង បានបង្ហើបពីសាវតារបស់ខ្លួនថា លោកគឺជានិស្សិតមួយរូបដែលបានរៀបចប់បរិញ្ញាបត្រជំនាញកែច្នៃអាហារ នៃសកលវិទ្យាល័យជាតិបាត់ដំបង ប៉ុន្តែមុននឹងរៀនចប់លោកក៏ជាអ្នករកស៊ីម្នាក់ដែរ ដែលលោកបានបើកហាងកាហ្វេមួយកន្លែងនៅក្នុងខេត្តបាត់ដំបង។ លោកសាំងឡេង បានបន្តថា ពីដើមចមឡើយលោកគ្រាន់តែជាអ្នករកស៊ីវិស័យកាហ្វេធម្មតាតែប៉ុណ្ណោះដោយលោកបានចាយទុន១ពាន់ដុល្លារជាងដើម្បីទិញកាហ្វេលីងខ្លួនឯង នៅក្នុងនោះដែរនៅពេលដែលបើករកស៊ីដំបូងៗពិតជាជួបរឿងលំបាកច្រើនព្រោះយីហោលោកទើបតែថ្មីដូច្នេះពេលបើកដំបូងៗលោកលក់បានត្រឹមតែ១០កែវ ទៅ៣០កែវប៉ុណ្ណោះ។ បើទោះបីជាលក់មិនសូវដាច់ពេលបើកដំបូងក៏លោកមិនខ្ចីអស់សង្ឃឹមដែរ ពោលរហូតដល់ពេលបច្ចុប្បន្ននេះកាហ្វេរបស់លោកក៏ចាប់ផ្តើមលក់ដាច់ជាងមុនហើយពេលអតិថិជនទិញម្តងហើយតែងតែត្រឡប់មកទិញម្តងទៀតជានិច្ច មិនតែប៉ុណ្ណោះលោកគឺជាមនុស្សប្រកាន់ភ្ជាប់មួយថា ទោះជាពីមុនលក់មិនដាច់ហើយពេលនេះលក់ដាច់ក៏លោកមិនដំឡើងថ្លៃដែរ។ ស្ថាបនិករបស់ Family Craft and Roastery បានបន្ថែមថា នៅក្នុងឆ្នាំ២០២៣ នេះលោកទើបតែបញ្ចប់ថ្នាក់បរិញ្ញាបត្រផ្នែកកែច្នៃចំណីអាហារ ដូច្នេះលោកចាប់ផ្តើមកែច្នៃផលិតផលថ្មីៗដើម្បីដាក់លក់នៅតូបកាហ្វេរបស់លោក នៅក្នុងផលិតផលនោះដែរ លោកបានកែច្នៃផលិតផលកសិកម្មរបស់កសិករមកធ្វើខ្លួនឯងទាំងអស់ផងដែរ។ នៅត្រង់ចំណុចនេះលោកបានពន្យល់ថា មែនទែនទៅគ្រួសាររបស់លោកក៏ជាអ្នកធ្វើនំលក់ដែរ ដូច្នេះពេលនេះលោកបានកែច្នៃនំនេះចេញជាប្រភេទផ្សេងៗគ្នាដោយអ្នកបួសក៏អាចពិសារបានដែរ ដោយនៅក្នុងនោះលោកច្នៃស្នូលនំចេញជាស្នូលល្ពៅ ស្នូលសណ្តែក ស្នូលដូង លើសពីនេះទៅទៀតលោកក៏អាចកែច្នៃអង្ករចេញជាស្របៀរ បៀរខ្ញី Brandywine និងអាចផលិតចេញជាទឹកត្រឡាចបានដែរ ជារួមមកសម្រាប់ក៏ផលិតរបស់លោកគឺច្នៃចេញពីផលិតផលក្នុងស្រុកតែម្តង។ ជាចុងក្រោយលោក អ៊ាង សាំងឡេងជាស្ថាបនិករបស់ Family Craft and Roastery បានលើកទឹកចិត្តដល់យុវជនជំនាន់ក្រោយក៏ដូចជាសិស្សនិស្សិតដែលកំពុងតែបន្តការសិក្សាលើជំនាញកែច្នៃអាហារថា ក្នុងនាមយើងជាកូនខ្មែរម្នាក់ត្រឹងប្រឹងយកចំណេះដឹងដែលយើងមានយកមកបង្កើតផលិតផលថ្មី សូមកុំគិតខ្វល់ពីគេរិះគន់ឬមើលងាយយើង សំខាន់យើងត្រូវតែយកជំនាញដែលយើងមានមកជួយដល់ផលិតផលក្នុងស្រុក៕ ចំពោះលោកអ្នកដែលបានទៅលេងខេត្តបាត់ដំបងហើយចង់ភ្លក់នំបែបខ្មែរក៏ដូចជាភេសជ្ជៈអាចឆែកទីតាំងតាមរយៈផេក Family Craft and Roastery ឬទំនាក់ទំនងលេខទូរស័ព្ទ 070 360 522 ៕	{ "spider_name": "businesscambodia", "scrape_at": "2025-06-14_19:40:32", "date_created": "2023-02-15T02:24:19.856Z", "category": "PR", "views": 1932, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កុំឱ្យរំលង! កម្មវិធីពិព័រណ៍ជំនាញ STEM សិក្សាពីវិទ្យាសាស្ត្រដ៏ធំប្រចាំឆ្នាំ នឹងធ្វើឡើង២ថ្ងៃជាប់គ្នា	https://business-cambodia.com/articles/stem-major-event-2023-	ព្រឹត្តិការណ៍ពិព័រណ៍វិទ្យាសាស្រ្ត STEM (វិទ្យាសាស្រ្ត បច្ចេកវិទ្យា វិស្វកម្ម និង គណិតវិទ្យា)  ប្រចាំឆ្នាំលើកទី១៧ នឹងប្រារព្ធឡើងរយៈពេល២ថ្ងៃជាប់គ្នា ចាប់ពីថ្ងៃទី២៤ និង២៥ ខែកុម្ភ: ឆ្នាំ២០២៣ ឆាប់ៗខាងមុខនេះនៅមជ្ឍមណ្ឌលពិព័រណ៍សែន រៀបចំដោយ STEM Education Organization of Cambodia ក្រោមការគាំទ្រពីក្រសួងអប់រំយុវជន និង កីឡា និង ក្រសួងបរិស្ថាន ក្នុងគោលបំណងដើម្បីលើកកម្ពស់ដល់ការអប់រំវិស័យមួយនេះឱ្យកាន់តែទូលំទូលាយ។ កម្មវិធីមួយនេះនឹងប្រមូលផ្តុំសិស្ស-និស្សិតជាង ១៥០០០នាក់មកពីគ្រឹះស្ថានសិក្សាសាធារណៈ និងឯកជននៅទូទាំងប្រទេសកម្ពុជា ដើម្បីមកទស្សនា និងប្រកួតប្រជែងគ្នាអំពីគម្រោងពាក់ព័ន្ធនឹង STEM Projects ជាង ២០០គម្រោង ការចែករំលែកពីវាគ្មិនល្បីៗអំពីវិស័យអប់រំ ការទស្សនាការប្រកួត Robot Sumo Challenge ការប្រគុំតន្រ្តីពីតារាចម្រៀងល្បីៗ និង ការទស្សនាការតាំងពិព័រណ៍អំពីផលិតផល និងសេវាកម្មដែលពាក់ព័ន្ធជាច្រើន។ គួរបញ្ជាក់ផងដែរថាខណៈប្រទេសកម្ពុជាប្រាថ្នាចង់ប្រែក្លាយសេដ្ឋកិច្ចរបស់ខ្លួនទៅជាសេដ្ឋកិច្ចដែលជំរុញដោយបច្ចេកវិទ្យានិងចំណេះដឹង ដូច្នេះហើយជំនាញមួយនេះបានចូលរួមយ៉ាងសំខាន់ ក្នុងការអភិវឌ្ឍន៍៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:32", "date_created": "2023-02-14T09:19:24.020Z", "category": "ភាពជាអ្នកដឹកនាំ", "views": 348, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.